
Ivadas 


Susan Au pradeda knyga, pazymedama, kad XX a. Ziúrovui veikiausiai búty 
sunku XVI a. rümy baleta laikyti baletu. Labai daug kas pasikeité nuo to laiko: 
mūsų supratimas apie šokio paskirtį, apie jo veiksmo vietą, muzikinį akompa- 
nimentą ir dekoracijas, apie savybes, kurių tikimasi iš atlikėjų, pagaliau supra- 
timas apie žiūrovų vaidmenį. Pasikeitimai ir jų pobūdis nuodugniai aptariami 
šios knygos puslapiuose. Sceninio šokio evoliucija apžvelgiama pradedant nuo 
reginių, sukurtų sukelti kviestinės publikos susižavėjimą šeimininko gerove, jo 
skoniu ir dorybėmis, baigiant begale pasirodymų, kartais skirtų akiai pradžiu- 
ginti, kartais — širdžiai sujaudinti arba pakeisti įsigijusios įėjimo bilietą jvairialy- 
pės publikos moralines bei politines nuostatas. 

Šokio istorija, perteikiama ponios Au, pasižymi didele įvairove, kurios dabar 
tiesiog apstu. Ankstyvieji šokio raidos periodai apėmė dešimtmečius ir net šimt- 
mečius, o šiuolaikinė scena naujovių pateikia kasmet. Iš tiesų daugeliui XX a. 
žiūrovų sunkoka tikru baletu laikyti XX a. baletą. Sumaišties dar padaugėjo 
7-ajame dešimtmetyje, kai iškilo paties šokio identiškumo problema. Jau buvo 
gana radikalu, kai choreografai atsisakė entrechats ir pirouettes, bet kai jie pa- 
bandė eliminuoti patį judesį... Naujovės vertintinos, tačiau jos dažnai sukelia ir 
keblumų. 

Ši knyga pasirodo tinkamu metu. Patyrę gausybę šokio eksperimentų ir ban- 
dydami atskirti tikrą laimėjimą nuo paprasčiausio akių dūmimo, turime išsiaiš- 
kinti šiuolaikinio šokio „sprogimo“ priežastis. Žvelgdami įviską atsietai nuo to, 
kas vyko anksčiau, negalėtume susidaryti darnaus vaizdo. Skaitydami šią knygą 
pamatysime, kad dabartį suformavo išplėtota, pakeista arba maištingai paneig- 
ta praeitis. Ne naujiena, kad šokis keičiasi, tačiau spartėja pasikeitimų pobūdis, 
tempas ir mastai. 

Ne visuomet lengva priimti nežinomus dalykus, naujos formos tiesiog išmu- 
ša iš vėžių. Todėl guodžia žinojimas, kad praeities žiūrovams taip pat kildavo 
sunkumų. Kartais naujovė pribloškia pačiu tinkamiausiu momentu — be abejo- 
nės, Silfide buvo tokia naujiena, kad visi stebėtojai turėjo pripažinti jos teisę į 
šlovę. Tačiau kartais kova yra neišvengiama. Kaip sunkiai Johnas Martinas tu- 
réjo kovoti, kad jo amžininkai pripažintų modernųjį šokį. Kai šioje knygoje 


skaitome apie pralaimejimus ir pergales, apie pralaimejimus, kurie veliau virto 
pergalėmis, išsiugdome įžvalgą, kuri leidžia pajusti kiekvieno kada nors regėto 
šokio vietą visuotinės meno raidos kontekste. Istorija nenurodo, ką reikėtų la- 
biau vertinti, bet ji moko protingai pasirinkti. 

Ši knyga apsiriboja pasakojimu apie sceninio šokio raidą Vakarų kultūroje, 
tačiau ir tai nelengva sutalpinti į du šimtus puslapių. Chronologinius apriboji- 
mus lėmė informacijos šaltinių prieinamumas; tiktai nuo rūmų baleto mus pa- 
siekia nenutrūkstama dokumentinė medžiaga, atspindinti sceninio šokio raidą. 
Prisidėjo ir geografijos veiksnys, nes šokio raida už Amerikos ir Europos ribų 
turėjo visai kitą kryptį. 

Vakarų šokiui būdingas kitimas; iš pradžių laipsniškas, paskui vis spartesnis. 
Tuo tarpu Azijoje ir Afrikoje pastovumas buvo norma. Ten šokis — ritualas, 
išreiškiantis gyvenimo ciklų kaitą. Šokis — socialinio bendravimo būdas, pertei- 
kiantis moralines vertybes, fizinės ir dvasinės aplinkos harmonijos simbolis. 
Tokioje visuomenėje tradicijos yra šventos, protėvių gyvenimo būdas gerbia- 
mas ir saugojamas. 

Dabar šias bendruomenes pasiekia vakarietiškų pokyčių aidas. Jų trupės vyksta 
į gastroles; kartais šokėjai pasilieka užsienyje, kad perteiktų šokio techniką, vi- 
liojančią savo keistumu. Televizijos dėka baleto, stepo, moderniojo ir postmo- 
derniojo šokio idėjos plačiai paplito ir tapo visiems prieinamos. Ateitis parodys, 
ar ne Vakarų kultūros šalys sugebės perimti šių naujų formų idėjas ir kartu 
išlaikyti savo nacionalinių tradicijų vientisumą. Galbūt ši knyga galėtų būti 
naudinga joms, kaip ir mums, nes dabarties situacija aiškinama nagrinėjant 
santykį su praeitimi. 

Sparčiai randantis naujoms šokio formoms, situacija tampa vis sudėtingesnė 
ir meta savotišką iššūkį. Susan Au priima šį iššūkį, nes yra puikiai pasirengusi. 
Būdama nenuilstanti tyrinėtoja ir atidi mokslininkė, ji neapsiribojo vien mu- 
ziejy ir archyvų studijavimu. Iš tiesų ji vienodai gerai jaučiasi ir šokių klasėje, ir 
teatro salėje. Derindama mąstymą ir veiklą, tyrinėjimus ir stebėjimus, autorė 
šokio istoriją pateikia kaip gyvą panoramą, gyvybingą tradiciją, kuri teikia in- 
formacijos ir praturtina mūsų šokio sampratą. 

Selma Jeanne Cohen 


PIRMAS SKYRIUS 


IStikimiausias tarnas 


XX a. žiūrovui būtų sunku atpažinti šiuolaikinį baletą iš Prancūzijos XVI ir 
XVII a. rūmų baleto. Patys pirmieji spektakliai pasirodė anksčiau, nei buvo 
sukurta avanscena, jie buvo rodomi didelėse menėse. Didžioji auditorijos dalis 
sėdėdavo kylančiose eilėse ir galerijose, iš trijų pusių juosiančiose šokių salę. 
Kadangi dauguma žiūrovų atlikėjus stebėdavo iš viršaus, daugiausia dėmesio 
buvo skiriama šokėjų kuriamoms figūroms ir ornamentams. Vadinamąjį figū- 
rinį šokį daugiausia sudarydavo įvairios geometrinės konfigūracijos, dažnai tu- 
réjusios simbolinę prasmę. Beveik visada šokdavo ne vyrų ir moterų poros, o 
vienos lyties atlikėjų grupė. 

Pirmųjų baletų šokėjai neprilygo šiandieniniams aukšto lygio profesionalams. 
Dažniausiai tai būdavo karaliaus ar karalienės vadovaujami didikai mėgėjai. 
Palyginti su šių dienų baleto šokėjais, jie atrodė sunkiai pakylantys nuo žemės, 
nes jų atliekami žingsneliai ir judesiai buvo perimti iš buitinių to meto šokių, 
kuriuose svarbiausia buvo etiketas, grakštumas ir elegancija, o ne verzlumas ir jėga. 
Šokėjų kostiumai, sukurti pagal to meto rūmų madą, pirmiausia turėjo sužavėti 
žiūrovą prabangumu bei įmantrumu; judesių laisvumas buvo šalutinis dalykas. 

Daugeliui šių pramogų būdingi ilgai trunkantys vaidinimai ir lėtas tempas: 
prasidėję vėlai vakare, jie trukdavo apie keturias ar penkias valandas. Išpuoštos 
karietos bei didžiulės judančios dekoracijos, primenančios šiuolaikinių paradų 
platformas, ant kurių važiuoja šokėjai, dainininkai ir muzikantai, pirmuosius 
rūmų baletus darė artimus procesijoms. 

Šie neįprasti mūsų akiai rūmų spektakliai vis dėlto buvo baleto meno proto- 
tipas. Jie įkūnijo ilgametes rūmų švenčių ir pasilinksminimų tradicijas, siekian- 
čias viduramžių procesijų ir pantomimų laikus. Kitaip nei viduramžių pasi- 
linksminimai, rūmų baletas atliko labiau sekuliarinę nei religinę funkciją, ma- 
lonumų ir pramogų troškimas čia dažnai buvo derinamas su politiniais moty- 
vais. Juo pirmiausia mėgavosi valdančioji klasė, kuri sudarė daugumą atlikėjų ir 
žiūrovų. Skirtingus rūmų baleto komponentus — šokį, poeziją, muziką, dekora- 
cijas — dažniausiai derindavo organizatorius, atsakingas už visą kūrinį. Bendra- 
autoriai galėjo būti kilmingieji arba profesionalai, bet jie visi turėjo reikšti aris- 
tokratijos idealus. Trumpai tariant, rūmų baletas buvo gerai apgalvotas meno, 


3 Komiškojo karalienės baleto (Ballet Comigue de la Reine Louise; 1581) scenos vaizdas 
iš libreto viršelio. Dekoracijos — tai daugybė auksinių debesų, slepiančių dainininkus 
(kairėje), Kirkės sodas ir rūmai (centre tolumoje) bei Pano giraitė (dešinėje). 


politikos ir pasilinksminimo derinys; pagrindinis jo uždavinys buvo šlovinti 
valstybę, kurią galėjo simbolizuoti — kaip tai buvo, pavyzdžiui, Liudviko XIV 
laikais — valdantis monarchas. 

Ir Prancūzija, ir Italija prisidėjo prie rūmų baleto raidos. Abiejų šalių karališ- 
kieji dvarai ilgą laiką mėgavosi grandioziniais spektakliais, kuriuose skirtingo- 
mis proporcijomis dalyvavo kostiumuoti ir kaukėti atlikėjai, buvo naudojami 
fantastiškai išpuošti vežimai, skambėjo dainos bei instrumentinė muzika, pra- 
tarmės ir eilės, buvo rodomi šokiai, rengiamos parodijuotos kautynės bei dvi- 
kovos. Šios pramogos būdavo demonstruojamos tarp puotų vaišių arba per- 
traukose tarp vaidinimo veiksmų; jos palydėdavo karaliaus atvykimą į miestą 
arba pajvairindavo švenčiamus ypatingus įvykius, pavyzdžiui, aristokratų vedy- 
bas. Catherine de Medici, kuri, sakoma, šokių pomėgį į Prancūziją atsivežė iš 
gimtosios Italijos, įtraukdavo šokius į daugelį savo organizuojamų pasilinksmi- 
nimų. Vienas pirmųjų tokių pavyzdžių yra Meilés rojus (Le Paradis d’Amour; 
1572), parodytas per jos dukters Marguerite de Valois ir Henriko Navariečio 
vestuves. Šokis, kurį atliko dvylika nimfomis persirengusių damų, buvo dalis 
kruopščiai parodijuotų kautynių, užsibaigusių fejerverkais. 

Tačiau rūmų baletas neatsirado tiesiogiai iš savo pirmtakų. Tam tikra prasme 
tai buvo sąmoninga kūryba, smarkiai paveikta to meto meno idėjų. Muzikos ir 
poezijos akademija, kurią 1570 metais Paryžiuje įkūrė poetas Jeanas Antoine'as 
de Baifas (1532-1589) ir kompozitorius Thibault de Courville'is, turėjo ypač 
stiprią įtaką rūmų baleto raidai. Baifas ir jo sekėjai troško atgaivinti Antikos 
poeziją, muziką ir šokį. Akademinę visas meno šakas apimančio meno koncepciją 
tam tikru mastu įkūnijo poeziją, muziką, šokį ir dailę derinantis rūmų baletas. 

Rūmų baletas buvo labai glaudžiai susijęs su to laikotarpio literatūra. Daugu- 
mos baletų siužetai radosi iš literatūros kūrinių, o į patį spektaklį būdavo įtrau- 
kiama deklamuojamų ar dainuojamų eilių, vadinamų récits. Žiūrovams būdavo 
išdalijamas spausdintas libretas su šiomis eilėmis, taip pat baleto minties ir sim- 
bolių paaiškinimas. Simbolizmas ir alegorija buvo svarbūs rūmų baleto, kaip ir 
viso to meto dailės ir literatūros, komponentai. Personažai, daiktai ir įvykiai 
galėjo būti įvairiai interpretuojami. Cesare Ripa savo vadove /conologia (1593) 
pateikė gausybę vaizdinių simbolių aprašymų. Jau pats rūmų baletas buvo savo- 
tiškas simbolis: derindamas meno rūšis, jis vaizdavo dangiškųjų sferų harmoniją, 
kurią žemėje išreiškė valdovo valdžia. Be to, simboliai rūmų balete buvo ir kon- 
kretesni dalykai: šokio figūros, personažai ar dekoracijų bei kostiumų elementai. 

XVI ir XVII a. rūmų baletas buvo daugiau nei lengvabūdiška pramoga. Kaip 


ir kiti menai, jis turėjo veikti jį žiūrinčius ar jame dalyvaujančius. Apskritai 


12 


4 Kaip ir daugelis rümy balety, Lenky baletas (Ballet des Polonais, 1573) baigési puota, 
kurioje dalyvavo ir atlikėjai, ir žiūrovai. Muzikantai, vaizduojantys Apoloną ir mūzas, 
akompanavo šokiui nuo dirbtinio Parnaso (kaireje). 


šokis buvo laikomas individo bendravimo priemone, įtraukiančia jį į harmoningą 
sambūvį su grupe, buvo neatskiriama džentelmeno lavinimo dalis. Dauguma 
rūmų baletų baigdavosi grand ballet scena, kurioje buvo švenčiamas santarvės 
arba harmonijos sugrįžimas; paskui vykdavo puota, kurioje dalyvaudavo visi — 
ir atlikėjai, ir žiūrovai, — tokiu būdu simboliškai atkartodami spektaklyje reikš- 
tas idėjas. 

Vienu pirmųjų tikrų rūmų baletų gali būti laikomas Lenkų baletas (Ballet des 
Polonais), pastatytas 1573 m. pagerbti lenkų pasiuntinių apsilankymą Paryžiu- 
je, Henrikui iš Anžu užėmus Lenkijos sostą. Catherine de Medici užsakymu 
renginiu rūpinosi jos tėvynainis Baldassarino da Belgiojoso, kuris vėliau persi- 
vardijo prancūziškai — tapo Balthasaru de Beaujoyeulx (apie 1555-1587). Ryš- 
kiausias iškilmių įvykis buvo valandos trukmės baletas, kuriame šoko šešiolika 
damų, atstovavusių Prancūzijos provincijoms. Baletą sudarė daug sudėtingų ir 
painių figūrų, kurias šokėjos, kaip pažymima, atliko nepriekaištingai. 

Beaujoyeulx buvo atsakingas ir uz dar ambicingesnį projektą — Komiškąjį 
karalienės baletą (Ballet Comique de la Reine Louise), kuris buvo parodytas 
1581 m. kaip dalis kunigaikščio Joyeuse’o ir karalienės Louise sesers Margueri- 
te iš Loreno vestuvių iškilmių. Komiskasis baletas (Ballet Comique) — pirmasis 
rūmų spektaklis, kuriame buvo laikomasi Baifo akademijos principų: siekiant 
perteikti darnų draminį sumanymą, derinami šokio, poezijos, muzikos elemen- 
tai ir dekoracijos. Beaujoyeulx ėmėsi choreografijos ir apskritai viso baleto pa- 
statymo. Siužetas rėmėsi Homero Odisėjos epizodu, kuriame burtininkė Kirkė 
paverčia vyrus gyvuliais. Beaujoyeulx šiam įvykiui suteikė papildomą prasmę. 
Kirkė, atstovaujanti žemosioms žmogaus aistroms — jo gyvuliškai prigimčiai, 
nugalima su išminties deivės Minervos pagalba; Panas simbolizavo gamtos jė- 
gas, o Jupiteris — visagalį dievų valdovą. 

Baleto pradžioje dvariškis, atliekantis klajojančio džentelmeno vaidmenį, puo- 
la prie karaliaus Henriko III kojų, maldaudamas pagalbos prieš Kirkės intrigas. 
Tai nebuvo vien pataikavimas karaliaus tuštybei. Kaip ir pačios vestuvės, baleto 
mintis buvo ta, kad reikia susitaikyti tarpusavyje kovojančioms grupuotėms ir 
užglaistyti šalį draskančią religinę nesantaiką. Kirkė simbolizavo pilietinį karą, 
o taikos ir santarvės įsigalėjimas baleto pabaigoje išreiškė viltį dėl valstybės atei- 
ties. Karaliaus asmuo buvo tų vilčių išsipildymo garantas. 

Baleto choreografiją sudarė figūriniai šokiai. Karalienė Louise ir jos damos, 
persirengusios najadėmis, buvo įneštos ant triaukščio fontano ir šoko su dvyli- 
ka pažų. Baigiamaja grand ballet sceną sudarė keturiasdešimt geometrinių kon- 
figūracijų, kurias atliko najadės ir driadės. 1 

Prancūzų baleto triumfas sutapo su operos atsiradimu Italijoje. Florencijoje 
poetų ir kompozitorių grupė „Camerata“, lygintina su Baifo akademija, taip 
pat bandė vienyti įvairias meno rūšis. Be to, kartu su rūmų baletu Prancūzijoje 
atsirado pirmieji viešieji teatrai ir iškilo didieji prancūzų dramaturgai Corneil- 
le'is bei Racine'as. Nors tam tikrais bruožais rūmų baletas panėšėjo į to meto 
operą bei dramą, jame, palyginti su opera, šokiui buvo skiriama daugiau dėme- 
sio. Operoje šokis buvo rodomas tik pertraukų tarp veiksmų metu. Be to, lanks- 
tesnės nei klasikinėje dramoje buvo ir baleto išraiškos formos, nes čia nebuvo 
privaloma laiko, vietos ir veiksmo vienovė. 

XVII a. pradžioje radosi rūmų baleto formų ir siužetų įvairovė. Balete apie 
Alsiną (Ballet d’Alcine; 1610) tekstas greičiau buvo dainuojamas nei deklamuo- 
jamas; tai buvo pirmas kartas, kai grupės „Camerata“ išplėtotas rečitatyvas pa- 
naudotas Prancūzijoje. Be to, balete Alsinoje buvo įterpta komedijos elementų, 
kurie rūmų balete ėmė įgyti vis didesnę reikšmę. Pavyzdžiui, groteskinį šokį 

5 Tarp groteskiniy Sokiy ir 
didingo rúmy baleto buvo 
ryškus kontrastas. Šioje Baleto 
apie Reno išvadavimą (Ballet de 
la Délivrance de Renaud; 1617) 
scenoje burtininkės Armidos 
sukviestos pabaisos pavirsta 
juokingais seniais. 


atliko dvylika riterių, burtininkės Alsinos paverstų įvairiais daiktais: vėjo malū- 
nais, gėlių puodais ir bosinėmis violomis. 

Rūmų baletas įgijo naujų įkvėpimo šaltinių. To laikotarpio literatūroje labai 
populiarūs riterių romanai XVII a. pradžioje sulaukė ypatingo dėmesio. Baletas 
apie Reno išvadavimą (Ballet de la Dėlivrance de Renaud; 1617), reikšmingas 
šios temos pavyzdys, atskleidžia, kaip rūmų baletas galėjo būti pasitelkiamas 
politiniams tikslams. Įkvėptas Tasso /švaduotosios Jeruzalės ( Gerusalemme Libe- 
rata), savo siužetu apie vyro išsivadavimą iš piktos burtininkės pinklių jis pri- 
mena Komiškąjį karalienės baletą. Tačiau šio baleto tema įžvalgiai buvo pritai- 
kyta prie realios tautos gyvenimo situacijos. Liudvikas XIII, ką tik atsikratęs 
savo motinos Marios de Medici regentystės ir įvairių prieš jį nukreiptų rūmų 
sąmokslų, degė nekantrumu įtvirtinti savo, kaip karaliaus, valdžią ir rūmų bale- 
tą pasirinko kaip priemonę išreikšti savo ketinimus. 

Alegorijos forma atspindėdamas tikrus įvykius, baletas vaizduoja herojaus 
Reno (Tasso sukurto personažo Rinaldo) išsivadavimą iš prabangaus betikslio 
ir lengvabūdiško gyvenimo, kuriam jį buvo pasmerkusi burtininkė Armida. 
Spektaklyje yra magijos ir komedijos scenų, kurios buvo populiarios tarp tos 
epochos žiūrovų. Pavyzdžiui, įtūžusi del Reno permainos, Armida sušaukia vėžių, 

vėžlių ir sraigių pavidalo demonus, bet, jos apmaudui, šios būtybės pavirsta 
juokingais seniais. Baleto kulminacija — šventinė scena auksinėje kryžiuočio 
Godefroi de Bouillono, kurio vaidmenį atliko Liudvikas, vadovavęs savo karžy- 
giams grand ballet, palapinėje. Karalius dar atliko ir ugnies dvasios, nuo seno 
siejamos su dieviškumu ir skaistumu, vaidmenį. 

Nors šiems kūriniams buvo būdingas vientisas pasakojimas, ilgainiui drami- 
nis nuoseklumas vis mažiau būdavo akcentuojamas. Baletuose-maskaraduose, 
kurie prasidėdavo rečitatyvu ar daina, šokio scenas siejo vos juntamas siužetas. 
Panašios formos buvo ir ballet a entrées. Kiekviena entrée atitiko baleto-maska- 
rado struktūrą — ją sudarė įžanginis rečitatyvas arba daina ir po jos einantys 
šokiai. Vieną po kitos einančias entrées dažnai vienydavo bendra tema: pavyz- 
džiui, Vagių balete (Ballet des Voleurs 1624) vaizduojami nakties personažai 
Naktis, žvaigždės, vagys, serenadų atlikėjai. Kiekvienoje entrée dalyvaudavo pa- 
lyginti nedaug atlikėjų, paprastai trys. 

Dėl epizodinio šių dviejų baleto formų pobūdžio ne taip svarbu buvo pla- 
nas; užteko mažiau repeticijų ir, visų svarbiausia, šie kūriniai buvo ne tokie 
brangūs kaip draminiai baletai. Baletą pamėgo ir miestelėnai. Pamėgdžiodami 
karaliaus ir jo rūmininkų statomus baletus, jie kurdavo kuklesnius jų variantus 
savo namuose. M. de Saint-Hubert'as knygoje Kaip sėkmingai sukurti baletą 
(La Manière de composer et faire réussir les ballets), išleistoje 1641 m., teigė, kad 
karališkąjį baletą dažniausiai sudaro trisdešimt, įprastą baletą — bent dvidešimt, 
o mažąjį baletą — dešimt ar dvylika entrées. 

1620-1636 m. ypač išpopuliarėjo satyriniai baletai, kuriuose būdavo išjuo- 
kiamos to meto manieros. Mėgstamiausi pajuokos objektai buvo įvairių profe- 
sijų ir tautybių žmonės. Sen Žermeno miško fėjų balete (Ballet des Fées de la Foret 
de Saint-Germain; 1625) fėjų tarnai buvo ruletės lošėjai, ispanų šokėjai, kariai, 
įžymybių medžiotojai ir gydytojai. Karališkajame balete apie didžiąją našlės Bi- 
jebao puotą (Ballet Royal du grand bal de la Douairire de Billebahaut, 1626) 
vaizduojamas pompastiškas priėmimas, kurį surengė sena bjauri našlė ir jos 
sužadėtinis Fanfanas de Sotvilis. Užsienio svečių sąraše buvo Atabalipa, Kusko 
karalius, Didysis Turkas, Didysis Kasikas, užkeltas ant dramblio, Didysis Cha- 
nas ant kupranugario. Danielio Rabelio sukurti kostiumai įkūnijo subtilią fan- 
tazijos ir autentiškumo pusiausvyrą, bet jau ryškėjo vis stiprėjantis tame amžiu- 
je polinkis parodijuoti. 

Šie baletai paskatino pantomimos, kuri, priešingai nei formalizuoti figūri- 
niai šokiai, pabrėžė personažų ypatumus, plėtrą. Figūriniuose šokiuose daž- 
niausiai buvo vaizduojami tipizuoti charakteriai, o ne individualūs bruožai. Veido 

6 Tarp komiškųjų Karališkojo baleto apie didžiąją našlės Bijebao puotą (Ballet Royal du 
grand bal de la Douairire de Billebahaut, 1626) svečių buvo Didysis Chanas, Azijos 
valdovas, atjojes kupranugariu. 


išraišką slėpdavo tradiciškai dėvimos kaukės. Pantomimos šokėjų kaukės būda- 
vo individualios, kad būtų galima atskirti personažus. Tuo tarpu grand ballet 
figūriniuose šokiuose, kuriuose svarbiau buvo judesių vienodumas, atlikėjai dė- 
vėdavo vienodas juodas kaukes. 

Pantomimos šokiuose dažnai būdavo akrobatikos elementų, kurie reikalavo 
iš šokėjų tam tikro pasirengimo. Paprastai juos atlikdavo profesionalai, nekil- 
mingi eiliniai piliečiai, atrinkti iš gatvės linksmintojų, keliaujančių aktorių, ak- 
robatų ir pan. Laikui bėgant, rūmų baleto aristokratiškumas blėso. Vaidmenys 
būdavo skirstomi atsižvelgiant į sugebėjimus, o ne į užimamą padėtį. Šokiuose 
nebebuvo paisoma luomų skirtumų. 

Liudviko XIII valdymo pabaigoje kardinolo Richelieu pastangomis rūmų 
baletas vėl įgavo politinį atspalvį — norėta sustiprinti karaliaus valdžią. Riche- 
lieu senovės mitologiją bandė sieti su savo dienų istoriniais įvykiais, pavyzdžiui, 
su Liudviko XIII karinėmis pergalėmis. Mitinių dievų ir herojų vardai buvo 
pasitelkiami stiprinti karaliaus pretenzijas į valdžią; Liudvikas dažnai buvo va- 
dinamas Prancūzijos Herakliu, lyginamas su saule, vėliau tapusia jo įpėdinio 
Liudviko XIV simboliu. 


Paskutinis Richelieu indėlis į rūmų baleto istoriją — Baletas apie Prancūzijos 

kariuomenės suklestėjimą (Ballet de la Prospérité des armes de la France, 1641). Jo 
įžangoje Prancūzija vaizduojama kaip harmoninga valstybė, į kurią įsiveržia 
požemio pasaulio dievas Plutonas ir jo palydovai. Balete atkartojamos prancú- 
zų pergalės prieš ispanus sausumoje ir jūroje. Patys dievai garbina Liudviką. 
Baletas baigiamas savęs šlovinimo gaida, švenčiamas santarvės ir klestėjimo su- 
grįžimas į Prancūziją. 

Šis baletas buvo atliktas karališkųjų rūmų teatro avanscenoje, kurią Riche- 
lieu buvo sau įsirengęs. Avanscenos, kaip veiksmo erdvės apribojimo, atsiradi- 
mas turėjo didžiulės reikšmės baleto menui. Ji atskyrė atlikėjus ir žiūrovus, ku- 
rie dabar jau ateidavo pasigrožėti reginiu, o ne jame dalyvauti. Praeities figūri- 
niai šokiai nebedomino žiūrovų, jie labiau vertino pavojingus šuolius, sukinius 
ir profesionalių šokėjų meistriškumą. Avanscenos konstrukcija buvo patogi kurti 
vis sudėtingesnius scenos efektus, kuriuos padėdavo išgauti išradingi mechaniz- 
mai. Italų dailininkai, žymiausi iš jų — broliai Francini, Gaspare Vigarani ir jo 
sūnus Carlo bei Giacomo Torelli, sukūrė prancūzų scenografijos pagrindus. 

Prancūzų rūmų baletas savo klestėjimo viršūnę pasiekė karaliaujant Liudvi- 
kui XIV, kurio jau pats gimimas buvo švenčiamas Baleto apie laimę (Ballet de la 
Fėlicitė) pastatymu 1639 m. Jaunasis karalius debiutavo kaip šokėjas balete 
Kasandra (Ballet de Cassandre) 1651 m., ir pirmojo karalystės šokėjo poziciją 
išlaikė iki 1670 metų. Vienas mėgstamiausių jo vaidmenų buvo dievas Apolo- 
nas, kuris siejamas su saulės simbolika. Kaip Roi Soleil (Karalius Saulė), Liudvi- 
kas tapo žmogiškuoju Prancūzijos šlovės ir spindesio įsikūnijimu. 

Jo valdymo laikotarpiu rūmų baletas garsėjo savo įvairove. Mėgstamiausi 
praėjusių dešimtmečių siužetai ir personažai: mitologinės būtybės, riteriškieji 
herojai, idealizuoti pastoralių piemenėliai ir piemenėlės, groteskiniai persona- 
žai ir satyrinių baletų etniniai tipai — dažnai visi kartu pasirodydavo ekstrava- 


gantiškuose spektakliuose. 


7, 8 Simetriskos geometrinés figúros 
buvo svarbi rúmy baleto 
choreografijos priemoné. Centriné 
Sio piesinio (apacioje kaireje), 
vaizduojančio sceną iš nežinomo apie 
1660 m. sukurto baleto, figūra gali 
būti Liudvikas XIV. Dešinėje karalius 
pavaizduotas su 1665 m. rūmų baleto 
kostiumu. Jis laiko miniatiürine 
saulę, savo simbolį, išreiškiantį 
viešpatavimo spindesj. 


Toks vaidinimas buvo Nakties baletas (Ballet de la Nuit), pastatytas 1653 m. 
Jame keturiasdešimt penkios entrées buvo suskirstytos į keturias dalis, arba budėji- 
mus, perteikiančius nakties peizažo vaizdus. Balete veikė personifikuotos abstrak- 
cijos — Naktis ir keturi gamtos elementai; mitologinės būtybės — deivės Venera 
ir Diana; Ariosto Paselusio Rolando personažai, susirinkę stebėti baleto balete 
Tetidės vestuvės. Raganos, vilkolakiai ir kitos demoniškos būtybės šventė savo 
orgiją. „Tikroviškesni“ personažai buvo čigonai, piemenys, genantys namo sa- 
vo bandas, žibintininkai, vagišiai, sukčiai, elgetos ir apsimetėliai luošiai. Dienos 
pradžią skelbė patekančios Saulės pasirodymas. Šis vaidmuo buvo pirmasis iš 
daugelio Saulės dievo įvaizdžių, kuriuos atliko Liudvikas. Jis vadovavo baigia- 
majam grand ballet, kuriame susirinkę Garbe, Slove, Meile, Narsa, Pergale, 
Malone, Atsinaujinima ir Taiką vaizduojantys personažai šlovino savo karalių. 

Daug kūrybingų menininkų savo talentu padėjo kurti Liudviko rūmų bale- 
tus. Tarp jų — poetas Isaacas de Benserade'as, kompozitorius ir šokėjas Jeanas 
Baptiste'as Lully, dailininkai Torelli, Vigarani ir Henry de Gissey bei šokių 
mokytojas Pierre'as Beauchamp'as. 

Liudvikas XIV nebuvo vienintelis, siekęs reginiu susikurti karaliaus dieviškumo 
aureolę. Anglijoje panašias funkcijas atliko kaukių vaidinimas — maska. Šis mišrus 

meno žanras priminė rūmų baletą. Kaukių vaidinimai, kaip ir rūmų baletas, susi- 
formavo XVI a. pabaigoje, tačiau apibrėžtą struktūrą jiems suteikė architektas 
Inigo Jonesas ir poetas bei dramaturgas Benas Jonsonas XVII a. pradžioje. Pirmą 
kartą jie susitiko 1605 m. kurdami Tamsos maską ir bendradarbiavo iki 1631 m. 

Šiuose vaidinimuose, kaip ir rūmų balete, būdavo daugybė simbolių ir ale- 
gorijų. Jonesas buvo įsitikinęs, kad vaizdų simboliais geriau nei žodžiais galima 
išreikšti moralines ir filosofines tiesas. Turėdamas įvairiapusį dailininko, archi- 
tekto ir inžinieriaus talentą, jis sugebėjo savo idėjoms suteikti materialią išraiš- 
ką. Jis buvo įsitikinęs, kad sėkminga scenos iliuzija turėtų būti taip subtiliai 
apskaičiuota, kad, sukeldama žiūrovo nuostabą, neleistų jam pamiršti, jog; šis 
stebuklas yra žmogaus išradingumo rezultatas. Jonsono nuomone, kaukių vai- 
dinimo idėja (poeto pagrindinės mintys) neturi būti užgožiama reginio. Šie 
nesutarimai galiausiai juos išskyrė. 

Kaukių vaidinimuose atsispindėjo stiprus tikėjimas žmogaus sugebėjimu val- 
dyti savo gyvenimą. Juose dažnas sodo, kaip žmogaus prisijaukintos ir sutvar- 
kytos gamtos, įvaizdis. 4-ajame XVII a. dešimtmetyje Karolis I, turėdamas ab- 
soliučią valdžią, kaip ir Liudvikas XIV, rūmų kaukių spektakliuose atlikdavo 
pagrindinius vaidmenis. Jis visada buvo vaizduojamas kaip išmintingas, teisin- 
gas, geranoriškas, doras ir drąsus valdovas — trumpai tariant, visomis prasmė- 
mis vertas savo paties skelbtos dieviškos teisės į viešpatavimą. Vaidinimuose jis 
iš netvarkos padarydavo tvarką — tą tikėjosi padaryti ir gyvenime. 

Dalykai, prieštaraujantys Karolio I valdymui, simboliškai buvo vaizduojami 
„antikaukių“ vaidinimuose. Tai nebuvo savarankiškas meno žanras — groteski- 
nis pantomimos ar šokio epizodas būdavo rodomas prieš pagrindinį vakaro 
pasirodymą. Daugelyje „antikaukių“ vaidinimų dalyvaudavo profesionalūs šokė- 
jai. Kai kurie personažai šiandien atrodo negalintys padaryti žalos: „išprotėję“ 
įsimylėjėliai, klajojantys piligrimai ir pigmėjai. Tačiau būdavo vaizduojami ir 
tradiciniai piktadariai: raganos, furijos, kiti įvairias ydas įkūnijantys personažai. 

Vienas garsiausių XVII a. 4-ojo dešimtmečio kaukių vaidinimų buvo Jonso- 
no Meilės triumfas Galipolyje (1631). Jo įžanginėje scenoje iš Galipolio, ideali- 
zuojamo grožio ir dorybės miesto, pašalinami nepageidaujami elementai: „verkš- 
lenantys“, „fantastiški“ ir „melancholiški“ įsimylėjėliai. Karalius, priešingai, at- 
stovavo Didvyriškai Meilei, kurios turi siekti visi vyrai. Jūros perplaukimo sce- 
na netiesiogiai priminė meilės deivę Venerą, kilusią iš jūros, ir Anglijos jūrinę 
galią. Karalius, kaip ir visas dvaras, reiškė pagarbą karalienei Henriettai Mariai, 
kurią Jonsonas savo eilėse šlovino kaip „proporcingumo, meilumo ir grakštu- 
mo etaloną“. Vaidinimo pabaigoje pati Venera nusileisdavo iš dangaus, kad 

9, 10 Angliski rümy kaukiy vaidinimai, kuriems vadovavo architektas ir dailininkas 
Inigo Jonesas, klestėjimo viršūnę pasiekė valdant Karoliui I. Kairėje pavaizduotas Joneso 
sukurtas „fantastiškojo“ meilužio iš „antikaukių“ vaidinimo, kuriuo prasidėdavo Meilės 
triumfas Galipolyje, kostiumo eskizas; (dešinėje) karalienės Henriettos Marios kostiumo 
Chloridijoje eskizas. Abu scenarijus parašė Benas Jonsonas 1631 m. 


išvystų savo žemiškąjį atitikmenį Henriettą Marią. Drauge taip buvo išreiškia- 
ma metafora — meilės galia sujungti dangų ir žemę. 

Patriotiškesnis Britanijos dangaus (Coelum Britannicum; 1634) siužetas, ku- 
rio tekstą sukūrė Thomas Carew. Jame Jupiteris bando pamėgdžioti Karolio 
dvarą, atkurdamas jį danguje. Tarp įvairiausių scenos įmantrybių, Joneso su- 
kurtų šiam kaukių vaidinimui, buvo didžiulis kalnas, kuris simbolizavo Angli- 
jos, Škotijos ir Airijos karalystes ir Didžiosios Britanijos dvasią. Šis vaidinimas 
buvo skirtas Britų imperijos įkūrimui. 

Paskutinis rūmų kaukių vaidinimas Sa/makidės šarvai (Salmacida Spolia; 
1640) nebeturėjo optimizmo. Karolis atliko neramios karalystės valdovo Filo- 
geno vaidmenį. Britanijos dangaus triumfuojančią gaidą keitė kvietimas vieny- 
tis ir išlaikyti santarvę. Tekstas, kurį sukūrė seras Williamas Davenantas, buvo 
paremtas Antikos mitu apie šaltinio nimfą Salmakidę, turinčią stebuklingą ga- 
lią vyrus ir moteris sulieti į vieną asmenį. Tačiau nesutarimų draskoma tauta 
susitaikymą laikė ne silpnumu, bet dorybe. 

Kaukių vaidinimai, kaip ir rūmų baletas, tam tikru mastu atspindėjo politinį 
valstybės gyvenimą. Tačiau jie išnyko žlugus monarchijai, kuriai tarnavo. 

Didéjantis profesionalumas 


XVII a. Prancūzijoje baletas pamažu iš mėgėjų aristokratų pramogos virto pro- 
fesionaliu menu. Pradžioje profesionalūs šokėjai į rūmų baletą buvo kviečiami 
atlikti tik groteskinių ir akrobatinių šokių (dalyvavimas juose nederėjo su didi- 
kų orumu arba reikalavo didesnio meistriškumo), laikui bėgant jų poreikis la- 
bai padidėjo. Nors teigiama, kad profesionalios šokėjos scenoje pasirodė 1681 m., 
iš tikrųjų jos jau dalyvaudavo ir Liudviko XIV rūmų baletuose. Tarp šių šokėjų 
buvo panelė Vertprė. Ji šoko duetą net su pačiu karaliumi Nekantrumo balete 
(Ballet de l'Impatience; 1661). Kaip šokėjos žinomos panelės de Mollier, Gi- 
rault bei de la Faveur. 

Pasikeitus atlikimo sąlygoms, ėmė kisti žiūrovo bei šokėjo santykiai. Avans- 
cena tarp atlikėjų ir publikos sukūrė fizinį bei psichologinį barjerą. Žiūrovai jau 
nebuvo raginami susitapatinti su atlikėjais, kaip būdavo anksčiau, kai rūmų 
baletas buvo simbolinė spektaklio dalyvių ir publikos jungtis. Profesionalūs 
šokėjai įvaldė didesnio pasirengimo ir sugebėjimo reikalaujančią techniką: pi- 
routtes, cabrioles, entrechats (piruetus, kabriolius ir antreša; du pastarieji yra šuo- 
liai, kurių metu kojos sukryžiuojamos ore); vis dažniau profesionalo meistriš- 
kumas lenkė net labiausiai patyrusio mėgėjo šokį. 

Dramaturgo Moliére'o komedijos-baletai, pasirodę 1661 m. kartu su Įkyruo- 
liais (Les Facheux), galėtų būti laikomi pereinamuoju žanru iš rūmų baleto į 
profesionalaus teatro meną. Sakoma, kad šis žanras atsirado atsitiktinai: Molie- 
re'as (1622-1673) buvo pakviestas sukurti pjesę ir šventinį baletą Liudviko 
XIV garbei. Dramaturgas pastebėjo, kad sumanymui trūksta šokėjų. Tada jis 
nusprendė suderinti abi pramogas taip, kad šokėjai spėtų pasikeisti kostiumus 
ir atgauti kvapą. Sumanymas iškart prigijo. Moliére’as iki savo mirties 1673 m. 
sukūrė dar dvylika komedijy-balety. Tarp Moliére’o padėjėjų buvo šokių mo- 
kytojas Pierre'as Beauchamp'as (1631-apie1719), sukūręs /kyruoliy šokius, ir 
kompozitorius Lully (1632-1687), pradėjęs su juo bendradarbiauti 1664 m. 
Abu šie vyrai jau buvo išgarsėję kaip rūmų baleto meistrai. 

Komedijose-baletuose šokis ir muzika buvo glaudžiai susipynę su pjesės veiks- 
mu. Draminiu išraiškingumu ir vientisumu jie skyrėsi nuo rūmų baletų, ku- 
riuos sudarė atskiros entrées, menkai susijusios su tema. Komedijose-baletuose 

11 Lully balete Meilės triumfas (Le Triomphe de l'Amour, 1681) Paryžiaus operos scenoje 
pirmą kartą pasirodė profesionalios šokėjos. 


šokėjai bei aktoriai aktyviau dalyvavo kuriant siužetą. /kyruoliy herojų Erastą 
užpuldavo krūvos įkyruolių, tarp jų ir būrys kriketo žaidėjų. Jie atlikdavo šokį, 
imituojantį sportinius judesius. Balete Miestelenas bajoras (Le Bourgeois Gentil- 
homme; 1670) keturi siuvėjai, šokdami menueta, nurengdavo monsinjorą Zur- 
dena (kurį vaidino pats Moliére’as) ir išdabindavo jį naujais apdarais; tada nau- 
jai iškeptas džentelmenas mokydavosi būtinų džentelmenui menų — fechtavi- 
mo bei šokio — ir galiausiai būdavo vainikuojamas kaip Didysis Mamamušis 
pagal smulkmeniškai parengtą „turkiškojo“ ritualo choreografiją. 

Kaip ir rūmų baletuose, komedijose-baletuose dalyvaudavo ir profesionalai, ir 
kilmingi šokėjai. Pats Liudvikas XIV vaidino egiptietį Vedybose per prievartą 
(Le Mariage forcė; 1664), o paskutinis jo pasirodymas scenoje buvo Neptūno ir 
Apolono vaidmenys spektaklyje Puikūs meilužiai (Les Amants magnifiques; 
1670). Karaliaus pasitraukimas iš scenos (kartais teigiama, tapęs neišvengiamas 
dėl vis didėjančio svorio) skelbė mėgėjų eros pabaigą; galbūt jo rūmininkams 
atrodė, kad, pasitraukus karaliui, dalyvavimas vaidinimuose neteko prasmės. 

Gerokai dar prieš palikdamas sceną Liudvikas pasirūpino Prancūzijos baleto 
ateitimi, 1661 m. suteikdamas išskirtines teises Karališkajai šokio akademijai. 
Akademijos, kurią sudarė trylika šokio mokytojų, paskirtis — tobulinti šokio 
mokymą ir sukurti šio meno „mokslinius principus“. Akademija taip pat turėjo 
rengti šokėjus karališkiesiems baletams, ugdyti naujus meistrus, tobulinti esa- 
mų profesionalumą. Čia buvo saugomos žinios apie visus Paryžiaus šokio meist- 
rus ir įvertinami naujų šokėjų sugebėjimai. 

Šokio akademija (Acadėmie de Danse), kitaip nei trumpai gyvavusi Operos 
akademija (Acadėmie d'Opėra), įkurta 1669 metais Pierre'o Perrino, kuris ti- 
kėjosi ištobulinti prancūzų operą derindamas poeziją ir muziką, nebuvo sceno- 
je pasirodanti grupė. Beje, Perrinas ir jo bendraminčiai pastatė tik vieną kūrinį, 
nes dėl meninių ir finansinių sunkumų jie buvo priversti atsisakyti savo suma- 
nymo. Sulaukęs progos Lully įtikino karalių perorganizuoti Perrino grupės veiklą 
į trečiąją instituciją — Karališkąją muzikos ir šokio akademiją, kuri buvo įkurta 
1672 m. Jos vadovu tapo Lully, o šokių mokytojo pareigas užėmė Beauchamp'as. 

Italų kilmės Lully aukštą padėtį Prancūzijos dvare įgijo savo, kaip šokėjo, 
smuikininko ir kompozitoriaus, talentu. Vadovaudamas Muzikos akademijai, 
vėliau žinomai kaip Paryžiaus opera (Paris Opėra*), jis įtvirtino Prancūzijos 
muzikinio teatro monopolį ir išlaikė jį iki savo mirties 1687 m. Jo pastangomis 
baleto menas iš dvaro persikėlė į teatrą. Įsteigus Akademiją, Lully iš Paryžiaus 
meistrų mokinių ėmė burti profesionalių šokėjų trupę. Pradžioje trupėje buvo 
vieni vyrai; nors rūmų baletuose jau dalyvaudavo profesionalios šokėjos, nė 

* Dabar — Opéra National de Paris (čia ir toliau — red. past.). 


viena jy nebuvo priimta | Lully trupe. Motery vaidmenis atlikdavo persirenge 
jaunuoliai. 

Baletas ir opera tuo metu dar nebuvo atskiri Zanrai. Daugumoje Lully trupes 
darby įvairiomis proporcijomis buvo ir šokio, ir vokalinės muzikos. Bendradar- 
biaudamas su Beauchamp'u ir libretistu Philippe'u Quinault (1635-1688), jis 
sukūrė naują teatro žanrą — lyring tragediją, kurios siužetui, prilygstančiam Cor- 
neille'io ir Racine'o tragedijoms, perteikti buvo pasitelkiama ir šokis, ir daina. 
Pirmąją jų, Kadmas ir Hermione (Cadmus et Hermione, 1673), sudarė čakona, 
auksinių skulptūrų, aukojimo bei šventiniai šokiai. Lully daug dėmesio skyrė 
šių veikalų draminiam turiniui ir kartais pats sukurdavo trumpus pantomimos 
epizodus, tačiau didesnis vaidmuo atitekdavo dainininkams — iš dalies ir del to, 
kad trūko gerų šokėjų. Be to, šokėjai vis dar vaidindavo su kaukėmis, kurios 
slėpė jų veido išraišką. 

Beauchamp'as pasižymėjo ne tik kaip choreografas. Jis susistemino visą to 
meto baleto techniką. Beauchamp'as nustatė penkias kojų pozicijas, kurios yra 
visų klasikinio baleto žingsnių pagrindas. Tai buvo paskelbta Pierre'o Rameau 


12, 13 (kairėje) Jeanas Baptiste'as Lully, šokėjas bei kompozitorius, vadovavęs Paryžiaus 
operai nuo 1672 m. iki mirties 1687 m. Jam vadovaujant, baletas ir opera iš dvaro 


pramogos virto profesionaliu menu; (dešinėje) Feuillet šokio užrašymo sistema XVIII a. 
1-ajame dešimtmetyje pirmą kartą buvo užrašyti sceniniai ir baliniai šokiai. Šiandien ja 
dažnai naudojamasi atkuriant to laikotarpio šokius. 

knygoje Šokio vadovas (Le Maitre à Danser), išleistoje 1725 m. Kojų ir pėdų 
verstumas buvo privalomas ne tik sceniniuose, bet ir buitiniuose šokiuose; pas- 
taruosiuose vėliau tai nebuvo akcentuojama. Devyniasdešimties laipsnių kojos 
verstumas, vėliau tapęs standartiniu reikalavimu baleto šokėjams, iš pradžių 
profesionalų buvo vartojamas groteskiniuose šokiuose. 

Beauchamp'as susistemino ir šokio mokymo metodiką. Jo vadovaujami Pa- 
ryžiaus operos šokėjai pasiekė aukšto meistriškumo. 1681 m. balete Meilės trium- 
fas (Le Triomphe de l'Amour) pirmą kartą kaip trupės narės dalyvavo profesio- 
nalios šokėjos. Šioms pirmosioms keturioms šokėjoms vadovavo panelė de La- 
fontaine (apie 1655-apie 1738), kuri tapo pirmąja Operos primabalerina. To 
meto moterų šokis buvo santūresnis už vyrų dėl suveržtų kostiumų ir etiketo 
reikalavimų. Tačiau abiejų lyčių šokėjai turėjo demonstruoti lengvą atlikimą, 
nerodantį fizinių pastangų. Elegancija ir harmonija buvo išskirtiniai gero šokio 
požymiai. 

XVII a. 8-ojo dešimtmečio pabaigoje, Liudviko XIV paskatintas, Beau- 
champ'as sukūrė šokio užrašymo sistemą, tačiau jos nepaskelbė. Šią sistemą 
vėliau išspausdino ir išpopuliarino Raoulis Auger Feuillet (apie 1650-1709), 
kurio vardu ji ir buvo pavadinta. Feuillet knyga Choreografija (Choregraphie) — 
tais laikais sąvoka „choreografija“ reiškė šokio užrašymo sistemą, o ne šokio 
kūrimo meną, — pirmą kartą išleista 1700 m., vėliau buvo daug kartų leidžiama 
ir verčiama. Joje pavaizduotos įvairių žingsnių diagramos (daugelį jų galima 
atpažinti ir šiandien), taip pat pateikti buitinių ir sceninių šokių, kurių choreo- 
grafiją sukūrė Louis Pėcouras (apie 1653-1729) ir pats Feuillet, aprašymai. 
Kasmet leidinys būdavo papildomas naujai užrašytais šokiais. 

Beauchamp'as pasitraukė iš pareigų 1687-aisiais, Lully mirties metais. Jo 
vietą užėmė jo mokinys Pėcouras, kuris kaip šokėjas debiutavo 1673 m. Dirb- 
damas baletmeisteriu Pėcouras išugdė nemažai žymių šokėjų: tai — Michelis 
Blondy, Claude'as Balonas (daugelį metų istorikų klaidingai vadintas Jeanu 
Balonu), Marie Thėrėse Perdou de Subligny ir Francoise Prėvost. 1713 m. 
Liudvikas XIV išleido įsaką, kuriuo buvo įkurta nuolatinė Operos šokėjų trupė 
ir oficialiai įsteigta prie jos veikianti šokių mokykla. 

Geriausią choreografiją Pėcouras sukūrė bendradarbiaudamas su kompozi- 
toriumi André Campra (1660-1744), kuris išplėtojo naują meno žanrą — ope- 
rá-baletg. Nors, kaip ir anksčiau, šokis buvo derinamas su vokaline muzika, 
nauja buvo tai, kad šis žanras turėjo laisvesnę struktūrą: kiekvienas veiksmas 
buvo nepriklausomas darinys, galintis egzistuoti vienas. Opery-balety tema, 
palyginti su /yrines tragedijos žanru, buvo lengvesnio pobūdžio, veiksmas vyk- 

14, 15 Dvi Paryžiaus operos žvaigždės: (kairėje) Marie Therese Perdou de Subligny, 
viena pirmųjų šokėjų moterų, pelniusių pripažinimą; (dešinėje) Claude'as Balonas. Jo 
garbei šokimo stilius, kuriam būdingas lengvas atlikėjo šuolis ir sugebėjimas užsilaikyti 
ore, buvo pavadintas ballon. 


davo egzotiškose vietovėse. Dažnai būdavo rodomi sujungti mėgstamiausi veiks- 
mai iš kelių opery-balety. Galbūt garsiausias šio žanro pavyzdys — Jeano Philip- 
pe'o Rameau Galantiškoji Indija (Les Indes Galantes, 1735), kurio libretą para- 
sé Louis Fuzelier, o dekoracijas sukūrė Jeanas Nicholas Servandoni. Šį kūrinį 
sudarė prologas ir trys (vėliau keturios) entrées, vaizduojančios meilės istorijas 
egzotiškuose kraštuose: Turkijoje, Peru, Persijoje ir Šiaurės Amerikoje. 

Nors XVIII a. pradžioje šokis užėmė svarbią vietą Paryžiaus operos repertu- 
are, jis vis dar atliko dekoratyvią funkciją. Šokėjai, įvaldę aukšto lygio šokio 
techniką, retai galėdavo atskleisti savo talentą. Operos-baleto žanras vis dar bu- 
vo populiarus, tačiau ryškėjo ir nauja šokio koncepcija: šokėjai, pasitelkę jude- 
sio išraiškingumą, šiuo baleto formavimosi laikotarpiu tapo lygiaverciais atlikė- 
jais su dainininkais ir aktoriais. 

TRECIAS SKYRIUS 


Ballet d'action raida 


XVIII šimtmetis buvo puikių šokėjų amžius, tačiau tai taip pat buvo laikas, kai 
ir šokėjai, ir choreografai ėmė siekti daugiau nei vien tik demonstruoti šokio 
techniką. Jie jautė, kad šokis turėtų būti ne vien dekoratyvi puošmena ar žavė- 
jimosi objektas, — jis turėtų perteikti žiūrovui ir prasmę. Kaip šito pasiekti, 
domino daugelį choreografy, ir tai paskatino atsiradimą ballet d'action, kuria- 
me siužetas buvo perteikiamas vien judesiais. 

Jau amžiaus pradžioje baletas žengė šia linkme. Nors jame dar buvo daug 
buitinių šokių, pamažu jis vadavosi iš etiketo varžtų. Profesionalūs šokėjai ne- 
beprivalėjo laikytis džentelmenų manierų; priešingai, dramos aspektui balete 
įgaunant svarbą, buvo skatinama rodyti emocijas, kurios retai arba iš viso ne- 
buvo rodomos viešajame gyvenime. 

XVI bei XVII amžių baletas taip pat turėjo draminį siužetą, tačiau šį aspektą 
dažnai užgoždavo kitos funkcijos (pvz., rūmų baletui būdinga politinė propa- 
ganda) ar kiti meno žanrai — poezija, vokalinė muzika, kurių paskirtis ir buvo 
perteikti veiksmą. XVIII a. pradžioje meno teoretikai ėmė propaguoti savaran- 
kišką šokį, kuris pats atliktų iš poezijos ar dainos perimtą pasakojamąją funkciją. 

Kaip ir Baifo akademijos laikais, daugelis šių idėjų radosi kilus susidomėji- 
mui Senovės Graikijos ir Romos šokiu bei pantomima. Pierre'as Jeanas Buret- 
te'as 1710 m., remdamasis Platonu, Aristoteliu ir kitais senovės mąstytojais, 
rašė, kad šokis ritmingais gestais gali perteikti veiksmo turinį ir emocijas. Kaip 
ir Baifas bei jo sekėjai, Burette’as šokį lygino su kitais meno žanrais, apibūdin- 
damas jį kaip sudvasintą piešinį. Knygoje Kritinės pastabos apie poeziją ir dailę 
(Réflexions critiques sur la poėsie et sur la peinture; 1719) abatas Jeanas Baptis- 
te'as du Bosas kritikavo savo meto šokį už beprasmį manieringumą ir priešprie- 
šino jį graikų choro ir romėnų pantomimos, judesiu perteikdavusių prasmę, 
gestų išraiškingumui. 

Charles'is Batteux veikale Bendrasis menų principas (Les Beaux Arts reduits a 
un méme principe; 1746) išplėtojo imitacijos idėją. Anot Batteux ir kitų XVIII a. 
estetikų, imitacija nėra vergiškas pamėgdžiojimas ir tikrovę kopijuojantis rea- 
lizmas; priešingai, menininkas priklausomai nuo kūrybinės potencijos kuria 
daiktus tokius, kokius įsivaizduoja. Vis dėlto imitacija yra beprasmė ir negali 


16 Marie Camargo, viena garsiausių XVIII a. balerinų, žavėjusi publiką stulbinančiu 
virtuoziškumu, ypač savo entrechats (antreša). Nicolas Lancret piešinyje ji pavaizduota 
ne scenoje, o idealizuotoje parko aplinkoje. 


sujaudinti žiūrovo, jeigu nesiremia realiu gyvenimu — žmonių poelgiais ar emo- 
cijomis. 

Pavyzdys, kaip judesiu išreikšti norimą mintį, gali būti populiarūs to laiko- 
tarpio teatrai, ypač italų commedia dell arte ir prancūzų bei anglų turgaus aikš- 
čių pantomimos. Čia gyvavo akrobatinio ar virtuozinio šokio įtraukimo į veiks- 
mo fabulą tradicija. Abiejuose žanruose drąsiai buvo pasitelkiami gestų ir kūno 
kalbos efektai, kad vaidinimo prasmė taptų kuo suprantamesnė žiūrovui. 

Teoriją ir praktiką sujungė anglų choreografas Johnas Weaveris (1673-1760). 
Pirmojoje Anglijoje išleistoje išplėstinėje meno istorijoje Esė apie šokio istoriją 
(Esay Towards an History of Dancing; 1712) Weaveris teigė, kad Antikos pasaulio 
šokis buvo gerokai išraiškingesnis nei jo gyvenamojo laikotarpio šokis. Vis dėlto 
jis tikėjo, jog galima pasiekti, kad sceninis šokis perteiktų žiūrovui prasmę. 

Weaverio idėjos buvo pritaikytos Marso ir Veneros meilės nuotykiuose (The 
Loves of Mars and Venus, 1717). Librete autorius jas apibūdino kaip „Dra- 
matišką šokio pasilinksminimą, sukurtą pamėgdžiojant senovės graikų ir ro- 
mėnų pantomimas“. Šiame darbe, rodytame „Drury Lane“ teatre Londone, 
jis ėmėsi beprecedentės užduoties: atskleisti kūrinio siužetą ir personažų 
bruožus pozomis, gestais ir šokiu, nesiremiant jokiu deklamuojamuoju ar dai- 
nuojamuoju tekstu. Siekdamas išreikšti norimą prasmę, Weaveris derino for- 
malizuotus, sutartinius gestus (pavyzdžiui, rodant pyktį, kairė ranka buvo 
sukertama su dešine) ir natūralesnius judesius, pavyzdžiui, iš pasibjaurėjimo 
buvo nusigręžiama. 

Šio baleto pasakojimas buvo paimtas iš senovės mitologijos, nors tiesioginis 
Weaverio šaltinis buvo P.A.Motteux pjesė Marso ir Veneros meilės nuotykiai 
(1696). Kūrinio siužetas, ne taip kaip daugelio vėlesnių draminių baletų, nebu- 
vo sudėtingas. Grožio ir meilės deivė Venera koketiškai ir atžariai atstumia savo 
vyro kalvio Vulkano (jo vaidmenį atliko pats Weaveris) meilinimąsi. Jo meilė 
virsta pavydu ir jis prisiekia atkeršyti. Veneros ir jos mylimojo karo dievo Mar- 
so susitikimas parodo vyro jėgos ir moters švelnumo bei trapumo kontrastą. 
Vulkanas įvilioja nusikaltusius meilužius į spąstus ir triumfuodamas sukviečia 
kitus dievus paliudyti jų nešlovę. Galiausiai jis sutinka jiems atleisti, ir visi die- 
vai bei deivės kartu atlieka Didįjį šokį. Veneros partiją šoko anglų šokėja Hester 
Santlow (apie 1690-1773), garsėjusi grožiu bei šokėjos ir aktorės gabumais. 
Marso vaidmenį, librete skirtą „ponui Duprė vyresniajam“, galėjo atlikti Louis 
Duprė (1697-1744), garsus prancūzų vadinamojo kilniojo stiliaus, kuris pa- 
brėžė grakštumą, tikslumą ir didingumą, šokėjas („le danceur noble“). Marso ir 
Veneros meilės nuotykiai buvo tokie populiarūs, kad įkvėpė „Lincoln's Inn Fields“ 

teatro direktoriy ir pagrindinj Weaverio varzova Johna Richa sukurti $io baleto 
parodija. Richas, tarp rimty sceny jterpes arlekinadas, sukúré gana vykusia pra- 
moging forma. Priesingai nei Weaveris, savo darbuose dialogus ir dainas jis 
derino su Sokiu bei pantomima. 

Prancūzijoje vienas pirmųjų draminio šokio pavyzdžių parodytas 1714 me- 
tais So pilyje. Spektaklis buvo iškilmių, kurias finansavo Meno hercogienė, 
dalis. Dvi Paryžiaus operos žvaigždės Francoise Prévost (apie 1680-1741) ir 
Claude'as Balonas (1676-1739) atliko sceną iš paskutinio Corneille'io tragedi- 
jos Horacijus veiksmo, kuriame savo brolį, romėnų patricijų Horacijų, Kamila 
apkaltina dėl mylimojo Kuriacijaus, priklausiusio priešininkams, nužudymo. 
Ši pantomimos scena, sakoma, iki ašarų sujaudino žiūrovus. Tačiau tai buvo 
vienkartinis įvykis, Paryžiaus operoje kūrinys nebuvo pakartotas. 

Prėvost toliau domėjosi draminio šokio galimybėmis. Savo žymiajame solo 
Šokio personažai (Les Caracteres de la Danse), atliktame pagal 1715 m. Jeano 
Ferry Rebelio sudarytą šokių siuitą, solistė sukūrė kelis įvairaus amžiaus abiejų 
lyčių įsimylėjėlių vaidmenis. Bourrée (burė) ji pavaizdavo piemenaitę, kuri mel- 
džiasi Amūrui vildamasi laimėti ją atstūmusio piemenėlio širdį; menuete — dvy- 
likametę mergaitę, kuri laukia, kol užsnūs mama, kad galėtų susitikti su myli- 
muoju; passepied (paspjė) — vyrą, kuris, apsimesdamas abejingu, tikisi susigrą- 
žinti lengvabūdę meilužę. Šokis baigdavosi musette (miuzete), kurioje laimingai 
įsimylėjusi jauna moteris garbina Amūrą. 

Šio populiaraus solo patirtį Prėvost perdavė dviem žymiausioms savo moki- 
nėms Marie Camargo (1710-1770) ir Marie Sallė (1707-1756). Abi šokėjos 
atstovavo skirtingiems požiūriams į baleto meną. Camargo, kuri 1726 m. Pa- 
ryžiaus operos scenoje debiutavo šiuo šokiu, pasižymėjo puikia šokio technika 
ir nuostabiai atlikdavo sumusamuosius Zingsnelius — antreša ir kabriolius. Pub- 
liką žavėjo jos linksmumas ir gyvybingumas. Tuo laikotarpiu sutrumpėjo mo- 
terų šokėjų sijonai, ir tai leido geriau matyti gyvą Camargo pėdų darbą. Didė- 
jantis balerinos populiarumas sukėlė Prėvost pavydą, ir ji paskyrė jauną šokėją 
į kordebaletą. Tačiau netikėtai vieną dieną Camargo vietoje nesančio šokėjo 
vyro puikiai suimprovizavo solo. Tuo ji užsitikrino primabalerinos statusą. Ca- 
margo dirbo su vyrais pedagogais, kurie jos judesiams suteikė tikslumo ir išmo- 
kė technikos įmantrybių. 

Sallė, priešingai, savo karjerą skyrė draminėms šokio galimybėms plėtoti. 
Dar vaikas šokdama Paryžiaus ir Londono turgaus aikštėse, ji stebėjo čia at- 
liekamas pantomimas. Galbūt Sallė matė Weaverio Marso ir Veneros meilės nuo- 
tykius, kai spektaklis buvo rodomas Londone 1717 m. Kaip ir Camargo, ji 

išmoko Prévost solo šokį Sokio personažai (Les Caracteres de la Danse), bet pritaikė 
jį pas de deux — šokti kartu su vyru, kad galima būtų geriau perteikti kiekvieno 
šokio nuotaikų kaitą. Sallė kartkartėmis pasirodydavo Paryžiaus operoje, bet 
balerinai artimesnė buvo Londono atmosfera, kur ji šoko Georgo Friedricho 
Händelio operose. Kaip pirmoji žymi choreografė, ji išbandė daugelį naujovių. 

Garsiausias jos darbas buvo Pigmalionas (1734), pirmą kartą atliktas Lon- 
dono „Covent Garden“ teatre. Šio baleto pagrindas — graikų mitas apie skulp- 
torių ir atgijusią jo nuostabią skulptūrą. Sallė choreografija priminė sušoktą 
pokalbį. Atlikdama skulptūros vaidmenį ir norėdama suteikti kūriniui kuo dau- 
giau tikroviškumo, vietoje korseto, pasijonio ir raukto sijono, kuriuos dėvėjo 
visos to laikotarpio šokėjos, ji vilkėjo paprastus graikiškus drabužius. Atsisakiu- 
si įmantraus peruko, ji leido plaukams laisvai kristi ant nugaros. Pigmalionas 
padarė Sallė abiejų miestų pažiba. Po stulbinamai sėkmingo sezono Londone 
jos laukė spektakliai Paryžiuje, kuriuose lankydavosi Prancūzijos karalius ir ka- 
ralienė. Deja, Sallė bandymai reformuoti kostiumus nesulaukė dėmesio iki am- 
žiaus pabaigos. 

Sallé paliko sceną 1740 m., būdama dar palyginti jauna — trisdešimt trejų 
metų. Kartais jos sprendimą mėginama aiškinti Barbaros Campanini (1721— 
1799), pramintos La Barbarina, iškilimu. Ši balerina savo virtuoziškumu pra- 
lenkė net Camargo. Būdama tokia pat talentinga aktorė kaip ir šokėja, 1745 m. 
Berlyne atnaujintame Pigmaliono pastatyme ji atliko Sallé skulptūros vaidme- 
nį. Tarp šokėjų, dalyvavusių šiame spektaklyje, buvo jaunas Jeanas Georges'as 
Noverre'as (1727-1810), vėliau tapęs vienu uoliausiy to meto ballet d'action 
propaguotojų. 

XVIII a. viduryje nemažai choreografų domėjosi šokio išraiškos ir draminė- 
mis galimybėmis. Paryžiuje Jeanas Baptiste’as de Hesse'as (1705-1779), dir- 
bęs Italų teatre ir ponios de Pompadour privačiame teatre Versalyje, mokė 
savo šokėjus ekspresyvaus judesio, kuriam įtakos turėjo ir pantomima, ir com- 
media dell arte. Jis kūrė ir rimtomis, ir humoristinėmis temomis. Nors komiš- 
kųjų baletų personažai: tarnai, kareiviai, valstiečiai, piemenys ir kiti — dažnai 
būdavo kilę iš žemesniųjų visuomenės sluoksnių, jie greičiau būdavo ideali- 
zuojami, o ne vaizduojami realistiškai. 

Panašiai Vienoje eksperimentavo Franzas Antonas Hilverdingas (1710— 
1768), kuris, 1734-1736 m. studijuodamas Paryziuje, galéjo matyti Sallé kú- 
rinius. XVIII a. 5-ajame desimtmetyje jis pradéjo kurti draminius baletus, ku- 
riy siužete vyravo mitologijos istorijos apie įsimylėjėlius: Orfėją ir Euridikę, 
Venerą ir Adonį, Dianą ir Endimioną, Ariadnę ir Bakchą. Hilverdingo naujai 

18 Savo satyriniame raizinyje 
„Amziaus Zavesys“ (1782) Ho- 
rodo dviejy populiariy to lai- 

19 Sioje Kilniaširdžio turko (Le Turc Généreux, 1758) scenoje herojė maldauja savo 
valdovą turką pasigailėti jos mylimojo. Franzo Antono Hilverdingo choreografijoje 


šokėjai emocijas perteikdavo visu savo kūnu. 


interpretuota Rameau Galantiškosios Indijos versija, pavadinta Kilniasirdziu turku 
(Le Turc Généreux 1758), buvo įamžinta raižinyje. Tai padėjo išgarsinti spek- 
taklį. Kaip matyti iš raižinio, Hilverdingo choreografijoje emocijos buvo reiš- 
kiamos ne tik veidu ir rankomis, bet visu kūnu. Kaip de Hesse'as Paryžiuje, taip 
Vienoje jis mokė šokėjus naujo stiliaus judesių. 

Eidamas sunkias rūmų choreografo pareigas, Hilverdingas samdė pagalbi- 
ninkų. Vienas jų buvo Gasparo Angiolini (1731-1803), kuris, Hilverdingui 
carienės Jelizavetos kvietimu 1758 m. išvykus į Sankt Peterburgą, perėmė savo 
pirmtako postą. Nors Hilverdingas į Rusiją atsivežė daugelį geriausių savo šo- 
kėjų, jis padėjo atskleisti ir rusų šokėjų gabumus. Į savo kūrinius jis mėgino 
įtraukti ir rusiškų motyvų, pavyzdžiui, spektaklyje Dorybės gynėja Rusija buvo 
šlovinama kaip dorybės saugotoja. Į Vieną jis grįžo 1764 m. ir po metų kara- 
liaus dvarui pastatė Meilės triumfą (Le Triomphe de l'Amour), kuriame kartu su 
savo broliais Ferdinandu ir Maximilianu vaidino jaunutė Marie Antoinette. 


20 Inigo Jonesas kurdamas Nakties dukters kostiumo eskizą Tamsos maskai (1605) 
panaudojo rytietišką prasmatnuma. 


Angiolini tęsė Hilverdingo domėjimąsi draminiu šokiu. Bendradarbiauda- 
mas su kompozitoriumi Glucku ir libretistu Raniero di Calzabigi, jis suküre 
baleta Don Zuanas, arba Pjero puota (Don Juan ou le Festin de Pierre; 1761). 
Pateikdamas intensyvių, tiesiog stulbinančių įvykių seką, choreografas paban- 
dė šokio išraiškingumą pakylėti į naują lygį. Angiolini panaudojo tq patį Mo- 
zarto operos Don Žuanas siužetą. Don Žuanas nužudo Komandorą, kai šis 
trukdo jam pasimatyti su Komandoro dukterimi; vėliau Komandoras atgyja 
kaip statula ir pakviečia nepataisomą suvedžiotoją į puotą, kuri baigiasi praga- 
re. Tuo metu daugelio baletų siužetai buvo kuriami remiantis senovės graikų ir 
romėnų literatūra bei mitologija, todėl šie antgamtiniai reiškiniai buvo neįpras- 
ti. Kitais metais Angiolini sukūrė šokius Glucko operai Orfėjas ir Euridikė. Joje 
pagrindinis dėmesys buvo skiriamas dramai, ir tai davė naują postūmį operos 
raidai. Angiolini ėjo Hilverdingo pėdomis ne tik Vienoje, bet ir Sankt Peter- 
burge. Pradedant 1766 m., jis tris kartus buvo išvykęs į Rusiją. Vienas jo darbų 
buvo baletas, skirtas paminėti Jekaterinos II pasveikimą po skiepų nuo raupų. 
Daugeliui savo baletų Angiolini sukūrė muziką ir kaip Hilverdingas įtraukdavo 
rusiškų siužeto motyvų, šokių ir dainų. 

Nors ir de Hesse’as, ir Hilverdingas, ir Angiolini daug prisidėjo tobulindami 
ballet d action žanrą, nė vienas iš jų nepasiekė tokios ilgalaikės šlovės kaip Jea- 
nas Georges'as Noverre'as, kurio plačiai išgarsėjusi knyga Laiškai apie šokį ir 
baletus, pirmą kartą išleista 1760 m., turėjo įtakos Europos choreografams pa- 
skatindama priimti draminio šokio koncepciją. Noverre'o Laiškai buvo aist- 
ringas kvietimas reformuoti baletą: jis norėjo, kad choreografai atsisakytų pase- 
nusių praeities modelių ir kurtų naujos rūšies baletą. Noverre'as buvo tvirtai 
įsitikinęs, kad gero baleto siužetas turi būti logiškas ir racionalus, o veiksmas 
plėtojamas suprantamai ir nuosekliai. Kiekviena scena turinti būti vieno sti- 
liaus, o baleto visuma — perteikti įvairiapusiškumą ir kontrastą. Jis nemėgo abst- 
rakcijų ir simbolių, vyravusių rūmų balete, labiau vertino realizmą (kurį vis 
dėlto įvardijo kaip „gražiąją natūrą“). Nors savo baletuose choreografas vaizda- 
vo mitologijos personažus, jų elgesį lemdavo žmogaus jausmai. 

Kai kurie Noverre'o reikalavimai šiandien atrodo akivaizdūs, jie buvo išdės- 
tyti tuo metu, kai balete iš tiesų reikėjo permainų. Tada buvo įprasta, kad cho- 
reografas, kompozitorius, scenovaizdžio ir kostiumų dailininkai bei mechani- 
kai dirbo atskirai, nesitardami vieni su kitais iki pat kūrybos proceso pabaigos; 
Noverre’as kvietė baleto kūrėjus glaudžiau bendradarbiauti ir keistis nuomoné- 
mis. Jis protestavo prieš šokėjų kaukes, nes tikėjo, kad atlikėjo veido išraiška 
papildo gestus ir sustiprina emocinį poveikį žiūrovams. Jis kritikavo gremėzdiš- 

21, 22 Louis René Boquet sukurtas kostiumo eskizas Gaetano Vestris Malonumo 
vaidmeniui nežinomame balete. Tonnelet, arba trumpas krinolinas, buvo tradicinė 
Paryžiaus operos šokėjų vyrų kostiumo dalis. Choreografas Noverre'as (dešinėje), 
1776 m. tapęs vyriausiuoju Operos baletmeisteriu, smarkiai kritikavo tokią aprangą ir 
jos buvo atsisakyta. 


kus to laikotarpio kostiumus — moterų sijonų raukčius ir vyrų tonnelets, arba 
trumpus krinolinus. Noverre'as siūlė šokėjus rengti lengvų audinių drabužiais, 
kurie laisvai kristy ir švelniai išryškintų figūras. Savo Lažškuose Noverre'as siūlė 
choreografams studijuoti tapybą, nes jie, kaip ir dailininkai, turi mokėti kom- 
ponuoti scenos piešinį, suteikdami jam gyvybingumo ir išraiškingumo. Jis pasi- 
sakė už visapusišką choreografų išsilavinimą, neatmetant žmonių stebėjimo įvai- 
riose gyvenimo situacijose, kad scenos judesiai būtų kuo tikroviškesni. 

Noverre’as beveik nuo karjeros pradžios siekė posto Paryžiaus operoje, ta- 
čiau nelanksti vyresniškumo principu paremta Operos sistema privertė jį bren- 
dimo metus praleisti provincijos, užsienio ir mažesniuose Paryžiaus teatruose. 
1755 m. anglų aktorius ir „Drury Lane“ teatro vadovas Davidas Garrickas pa- 
kvietė jį statyti baletus. Nors ši iniciatyva nukentėjo dėl antiprancūziškų nuo- 
taikų, kurių padarinys buvo Septynmetis karas, Noverre'as nemažai pasimokė 
iš Garricko realistinės vaidybos. 

1760-1767 m. Noverre'as produktyviai dirbo Štutgarte, į kurį pakvietė la- 
bai dosnus ir išsilavinęs mecenatas Viurtembergo kunigaikštis. Populiariausias 
ir dažniausiai rodytas jo baletas Medėja ir Jasonas buvo pastatytas 1763 m. kaip 

23 To laikotarpio raizinys, 
vaizduojantis Jeano 
Georges’o Noverre'o 

1781 m. atnaujintą Medėjos 
ir Jasono pastatymą, rodo, 
kad ballet d'action 
pagrindas — išraiškingumas. 
Giovanna Baccelli — Kreūsa 
ir Gaetanas Vestris — 
Jasonas susiduria su 
Medėja, kurią vaidino 
Adelaide Simonet. 


kunigaikščio gimtadienio iškilmių dalis. Jis visiškai patvirtino Noverre'o jsitiki- 
nimą, kad šokis gali išreikšti klasikinės tragedijos aistras. Herojė Medėja įkūni- 
jo paniekintos moters įvaizdį. Ji atkeršija jos išsižadėjusiam vyrui Jasonui, nu- 
žudydama jų sugyventus vaikus, nunuodydama jo naują nuotaką ir pastūmėda- 
ma jį nusižudyti. Medėją šoko Noverre'o mokinė Nancy Levier. Jasono vaid- 
menį sukūrė Paryžiaus operos žvaigždė Gaetanas Vestris (1728-1808), žymus 
„kilniojo stiliaus“ atlikėjas, kuris kasmet atvykdavo į Stutgarta šokti Noverre'o 
jam sukurtų dramatiškų vaidmenų. Vestris dėka buvo įgyvendinta viena iš No- 
verre’o reformų — 1770 metais Medėjos ir Jasono spektaklyje Paryžiaus operoje 
jis šoko be kaukės. 

Po Štutgarto Noverre'as buvo pakviestas į Vienos karaliaus dvaro teatrą. 
Tenykštė šokėjų trupė jau turėjo draminio šokio patirties, kurią išugdė anks- 
čiau dirbę Hilverdingas ir Angiolini. Noverre'as čia sukūrė keletą tragedinių 
baletų, tarp jų savą Horacijaus (1774) versiją, ir įgijo įtakingą mecenate — Ma- 
rie Antoinette, kurią mokė šokio. Su jos pagalba 1776 m. išsipildė ambicingas 
Noverre'o troškimas tapti vyriausiuoju Paryžiaus operos baletmeisteriu. 

Kaip ir daugelis žmonių, kurių ilgai puoselėtos svajonės pagaliau išsipildo, 
Noverre'as greitai patyrė karčių nusivylimų. Jis buvo paskirtas į šį postą aplen- 
kiant Maximilieną Gardeli, ir tai sukėlė galingo Gardelių klano bei kelių trupės 
solistų nepasitenkinimą. Operos vadovybė neparėmė jo idėjų, pasinaudodama 
teise atmesti jo pasiūlytus naujus baletus. Nepaisydamas sunkumų, Noverre'as 


24 1627 m. Liudviko XIII dvare pastatytame Balete apie rimtąjį ir juokingąjį (Ballet du 
Sérieux et du Grotesque) Astrologo kostiumas yra papuoštas Zodiako ženklais: Vėžys — 
ant galvos, Avinas — ant kairės rankos, Žuvys — ant kairiojo klubo ir t.t. 


Operos scenoje iš naujo pastatė keletą žymiausių savo baletų, tarp jų Medėją ir 
Jasoną bei Horacijų. Pastarasis baletas galbūt įkvėpė Jacgues'ą Louis Davidą 
sukurti to paties siužeto paveikslą „Horacijų priesaika“. Tačiau publikai šie ba- 
letai atrodė ilgi ir sudėtingi, juose buvo mažai smagių šokių. Žiūrovai labiau 
vertino tokius spektaklius kaip Niekniekiai (Les Petits Riens; 1778) — menka- 
vertį kūrinį meilės ir flirto tema, kurį Noverre’as sukūrė pagal Mozarto parti- 
tūrą. Patirtos intrigos paskatino Noverre'ą 1781 m. atsistatydinti iš pareigų 
Paryžiaus operoje; tačiau tai nebuvo karjeros pabaiga. Choreografas grįžo į 
Angliją ir sėkmingai dirbo kelis sezonus, kol 1797 m. pasitraukė iš aktyvios 
veiklos. 

Noverre'o vietą Paryžiaus operoje užėmė buvęs mokinys Jeanas Daubervalis 
(1742-1806) ir Maximilienas Gardelis (1741-1787), kurie vadovavo kartu. 
Greitai Daubervalis, gavęs postą Bordo didžiajame teatre, išvyko. Ten jis pasta- 
tė žymiausią savo baletą Tuščias atsargumas (La Fille mal gardėe; 1789). Nors šis 
baletas pasirodė Prancūzijos revoliucijos išvakarėse, jo valstietiški personažai ir 
tema (mergina atsisako motinos planuojamų vedybų ir laimingų atsitiktinumų 


25, 26 Mozarto Niekniekiai (Les Petits Riens 1778) buvo viena didžiausių Noverre'o 
sėkmių Paryžiaus operoje; šis dailiosios piemenėlės kostiumo eskizas (kairėje) atspindi 
tipišką to laikotarpio kostiumą su korsetais, krinolinais ir aukštakulniais bateliais. 
1787 m., praėjus šešeriems metams po Noverre'o atsistatydinimo, Pierre'as Gardelis 
(dešinėje) tapo vyriausiuoju Operos baletmeisteriu ir juo buvo iki 1820 m. Dėl 
konservatyvių Gardelio pažiūrų Opera garsėjo senamadiskumu. 


dėka išteka už pačios pasirinkto vyro) neturėjo revoliucinių bruožų, kaip kad 
Beaumarchais Figaro vedybos; čia nebuvo pabrėžiama socialinė neteisybė ar ra- 
ginama daryti reformas. Tačiau Daubervalis žemesniųjų sluoksnių atstovus vaiz- 
davo šiltai, su užuojauta. Nors baleto personažai nebuvo visiškai tikroviski, to 
meto žiūrovams jie atrodė gyvybiškesni ir realesni už porcelianinius piemenė- 
lius bei piemenéles, vaizduojamus pastoraliniuose spektakliuose. 

Prancūzijos revoliucijos sąmyšio metais Paryžiaus opera rūpinosi Pierre'as 
Gardelis (1758-1840), kuris brolio baletmeisterio Maximilieno įpėdiniu tapo 
1787 m. Karštas revoliucijos rėmėjas Gardelis, bendradarbiaudamas su daili- 
ninku Davidu, surengė daug švenčių. Viena tokių — Laisvės dovana (L'Offrande 
de la Liberté; 1792), kurioje dalyvavo šokėjai, dainininkai ir arkliai. Buvo su- 
kurta pantomiminė Marselietės versija, kurią Gardelis interpretavo kaip himną 
laisvės deivei, žmonių garbinamai jos šventovėje. 

Be šių duoklių patriotizmui, Gardelis sukūrė baletų mitologijos tema, pavyz- 
džiui, Telemacha ir Psiche 1790 m. bei 1793 m. — Pario teismą. Kaip ir daugelis 
kitų to laikotarpio choreografy, Gardelis pasimokė iš Noverre’o reikalavimų ir 

27, 28 Du geriausi XVIII a. šokėjai vyrai: (kairėje) Gaetano Vestris sūnus Auguste'as, 
pasižymėjęs virtuoziskumu (angliškuose jo portretuose dažnai vaizduojamos žąsys — jo 
vardo kalambūras); (dešinėje) Salvatore Viganò — ryškus italy ballet d action, arba 
coreodramma, atstovas. Čia jis pavaizduotas kartu su savo žmona Maria Medina. Jų 
lengvi kostiumai ir plokščiapadžiai bateliai buvo to meto naujovė. 

savo baletuose pasieké subtilios pantomimos bei $okio dermés. Pagrindiniai 
šokėjai buvo jo žmona Marie Gardel ir Gaetano Vestris sūnus Auguste as (1760— 
1842), kuris pasižymėjo ne tik puikia šokio technika, bet ir įtaigia vaidyba. 

To laikotarpio šokėjams — ir vyrams, ir moterims — labai pagelbėjo madingi 
tapę lengvesni scenos kostiumai. Noverre'o iskritikuotus rauktus sijonus ir kri- 
nolinus pakeitė krintantys, persišviečiantys neoklasicistinio stiliaus moterų dra- 
bužiai (kurie buvo madingi ir gyvenime), vyrų garderobą papildė tunikos, kel- 
nės, susegamos prie kelių, ir puskojinės. Amžiaus pradžios aukštakulniai batai 
užleido vieta sandalams ir plokščiapadžiams bateliams. 

Gardelis iki 1820 m. vienvaldiškai vadovavo Paryžiaus operai. Jis palaikė 
griežtą drausmę ir tam tikrą meninę izoliaciją, nes buvo įsitikinęs, kad Paryžius 
yra baleto meno centras. Eksperimentuoti linkę choreografai buvo priversti ieš- 
koti kitų būdų, kaip reikšti savo idėjas. 

Už Paryžiaus ribų ballet d'action propagavo Salvatore Vigano (1769-1821), 
kuris buvo šokęs Daubervalio baletuose. Šiandien žinomesnė pirmoji jo baleto 
Prometėjo kūriniai (Viena, 1801), sukurto pagal Beethoveno partitūrą, versija, 
tačiau išplėstiniame 1813 m. Milane pastatytame Prometėjo variante labiau at- 
sispindėjo Viganö kūrybai būdingas monumentalus, impozantiškas stilius. Du 
pradinio baleto veiksmai, papildžius partitūrą Mozarto, Haydno ir paties Vi- 
ganó muzika, buvo ištęsti į šešis; istorija apie Prometėją, kuris sukūrė žmones ir 
davė jiems ugnį, buvo išplėsta scenomis apie jam skirtą bausmę bei galutinį 
išteisinimą. 

Vigano, labai išsimokslinęs ir kultūringas žmogus, nebijojo imtis žinių rei- 
kalaujančių temų. Šauliai (Gli Strelizzi), kuriuos jis pastatė Venecijoje 1809 m., 
rėmėsi tikru istoriniu įvykiu: šaulių, ginkluotų sargybinių būrio, sąmokslu prieš 
Rusijos carą Petrą I. Didžiulės minios scenos — balete buvo apie du šimtai ant- 
raeiliy personažų — kontrastavo su intymiais Petro ir Jelizavetos pas de deux. 
Viganò, kurdamas pagrindinę sceną, kurioje vyksta sąmokslininkų susitikimas, 
kiekvienam veikėjui suteikė individualių elgesio motyvų, kuriuos derino su vi- 
sos grupės veiksmais. Pats reikšmingiausias Vigano kūrybos laikotarpis buvo 
1812-1821 m., kai dirbo Milano „La Scala“ teatre. Čia jis bendradarbiavo su 
Alessandro Sanguirico, kurio dekoracijos atitiko Vigano baletų dvasią. Vigano 
sukūrė ballet d'action, italų pavadintą coreodramma. Tai baletas, kuriame la- 
biau nei prancūziškuose jo atitikmenyse akcentuojama vaidyba ir pantomima, 
o šokiui skiriama mažiau dėmesio. 

Nors XVIII a. nebuvo išspręstos visos draminio baleto problemos, tačiau 
buvo žengtas reikšmingas žingsnis į priekį. Baletas įsitvirtino kaip lygiavertis 

29 Scena i$ Anglijos Bacho festivalio metu rekonstruotos Jeano Philippe'o Rameau 
komiskos operos-baleto Plateja (1745). Siuzete vaizduojamos Jupiterio pastangos 
numalšinti Junonos pavydą, apsimetant įsimylėjus bjaurią apsuptą varlių upių deivę 


Platėją. 


draminės raiškos žanras, o ne vien kaip dekoratyvus operos ar pjesės pried: 
Amžiaus pabaigoje choreografai vis dar aiškinosi, kurias temas geriausia per- 
teikti šokiu. Didelis sėkmingai panaudojamų temų (mitologijos pasakojimai, 


klasikinės tragedijos, istorinės dramos, meilės istorijos, pastoralės ir kita) sp 


tras patvirtino, kad baletas yra | lanksti meno forma. Šie tyrinėjimai buvo 


pratęsti XI 


30 Jules’io Perrot Pas de quatre (1845) buvo skirtas keturioms romantinio baleto 
žvaigždėms (iš kairės į dešinę): Carlottai Grisi, Marie Taglioni, Lucile Grahn ir Fanny 
Cerrito. 


KETVIRTAS SKYRIUS 


Pakilimas ir nuosmukis 


Siuolaiking savo forma baletas igijo XIX a. Arba bent jau daugelj ty bruozy, 
kurie šiandien jam priskiriami, t.y. puanty techniką — šokimą ant pirštų galų; 
išpūstus sijonus; lengvumo iliuzijos kūrimo siekį; moterų šokėjų tapatinimą su 
nežemiškomis būtybėmis, pavyzdžiui, silfidėmis ar fėjomis. Svarbu pažymėti, 
kad tie ypatumai buvo priskiriami tik šokėjoms, nes šiame amžiuje šokėjai vyrai 
neteko pirmaujančio vaidmens. 

XIX a. baletui didelės įrakos turėjo romantizmas, nors į šį žanrą jis atėjo 
vėliau nei į literatūrą, muziką ir kitas vaizduojamojo meno šakas. Romantinis 
baletas dažnai įkvėpimo sėmėsi iš kitų romantizmo menininkų darbų; ypač iš 
literatūros, kuri suteikė temų daugeliui baletų. Nors romantinis sąjūdis buvo 
įvairiapusis, romantiniame balete išryškėjo dvi pagrindinės kryptys. Vienai jų 
buvo būdingas polinkis į mistiką ir iracionalumą; tai atsispindėjo Henry Fuseli 
tapyboje, Ernsto Teodoro Amadeaus Hoffmanno apysakose ir Hectoro Berlio- 
zo Fantastiškojoje simfonijoje (Symphonie fantastigue), kurią galima pavadinti 
programine muzika. Balete mistika buvo susijusi su antgamtiškomis, daž- 
niausiai moteriškomis, būtybėmis: silfidėmis, vandens nimfomis, ugnies dva- 
siomis, elfais, demonais ir t.t. Kerai, kuriuos šios būtybės skleidė mirtingie- 
siems, — kaip tai būdavo senovės padavimuose, siekiančiuose bent jau Odisé- 
jos laikus, — romantiniame balete tapo neįtikėtinų dalykų meninio pasakoji- 
mo metafora. 

Antras romantinio baleto bruožas buvo polinkis į egzotišką aplinką, nutolu- 
sią laike arba erdvėje. Tie patys dalykai paskatino lordą Byroną vykti į Graikiją, 
Eugėne'ą Delacroix — į Šiaurės Afriką, panašiai nusiteikę XIX a. turistai gėrėjosi 
lengviau pasiekiamomis Italijos ir Alpių grožybėmis. Aistringą domėjimąsi is- 
torija, kuris turėjo įtakos gotikos atgimimui architektūroje, o Prancūzijoje — 
vadinamajam trubadūrų stiliui tapyboje bei skulptūroje, romantiniame balete 
įkūnijo pseudoviduramžiškos dekoracijos. 

Nors romantinis baletas tam tikra prasme — išvestinis reiškinys, jis neužgimė 
per naktį. Reikėjo laiko, kol jis susiformavo. Daugelis jo bruožų išryškėjo jau 
XVIII a. pabaigos ir XIX a. pradžios baletuose. XVIII a. pabaigoje atsiradę 
minkšti, apgulantys koją bateliai sudarė galimybę balerinoms atsistoti ant pirštų 

31, 32 Silfide (1832) buvo pirmasis romantinio baleto šedevras. Šioje litografijoje 
(kairėje) Marie Taglioni, atlikusi pagrindinį vaidmenį pirmajame pastatyme, neša 


mylimajam paukščio lizdelį. Danijos karališkasis baletas pagarbiai iki šių dienų išlaikė 


Augusto Bournonville'io 1836 metais sukurtą šio baleto choreografiją (viršuje). 


galų. Choreografai pasitelkdavo motyvus, kurie vėliau buvo siejami su roman- 
tiniu baletu: Viganò Užgimimo naktis (Il Noce di Benevento; Milanas, 1812) 
prasidėdavo raganų puota; Gaetano Giojos Gabriella di Vergy (Florencija, 1819) 
šiurpą kelianti meilės istorija vyko viduramžiais; Louis Milono balete Nina, 
arba pamišustoji iš meilės (Nina, ou la folle par amour; Paryžius, 1813) herojė 
išprotėja, kai tėvas išskiria ją su mylimuoju. 

Romantinio stiliaus bruožų būta jau daugelyje choreografo Charles'io Di- 
delot (1767-1837) darbų. Jo baletas Flora ir Zefyras (Flore et Zéphire), pirma 
karta pastatytas Londone 1796 m. ir pakartotas daugelio kity miesty scenose, 
turėjo didžiulį pasisekimą, nes jame buvo naudojami skraidymo įrenginiai, ku- 
rie padėdavo šokėjams pakilti ir skristi, tarsi jie tai darytų savo pačių pastango- 
mis. Kai kurios balerinos, šokusios Floros partiją (tarp jų buvo ir Geneviève 


Gosselin), pasitelkė puantus, kurie tuo metu dar buvo eksperimentas. Didelot 

33 Charles’is Didelot su savo ¿mona ponia Rose (kaireje) ir panele Parisot (desineje) Soka 
balete Aloncas ir Kora (Alonzo e Cora) Karaliaus teatre Londone 1796 m. Peršviečiami 
abiejy motery drabuziai atspindi to meto mada, bet panelés Parisot apnuoginta krútis 
veikiausiai yra dailininko išdaiga. 


į savo baletus įtraukdavo antgamtinių būtybių — silfidžių, raganų, tačiau jos 
atlikdavo tik pagalbinius saugotojų ar padėjėjų vaidmenis, pačios nebūdavo 
aistrų objektas. 

Romantizmas gana vėlai pasiekė Paryžiaus operą, kurioje ilgai valdant Gar- 
deliui buvo įsigalėjęs kraštutinis konservatizmas. Daugelis romantinio sąjū- 
džio idėjų pirmiausia buvo įgyvendintos laisvesnės dvasios Paryžiaus bulvari- 
niuose teatruose, kuriuose buvo statomos jausmingos ir reginį akcentuojan- 
čios melodramos. Juose dirbo keletas žymiausių to laikotarpio choreografy: 
Jeanas Aumeras, Jeanas Coralli, Jules'is Perrot ir Josephas Mazilier. Pavyz- 
džiui, Coralli jau 1828 m. pastatė silfidiškąjį baletą pagal melodraminį 
Goethe's Fausto variantą. Bulvariniai teatrai taip pat pirmieji pradėjo nau- 
doti iliuzionistinius efektus, kurie traukdavo jaudinančių įspūdžių ištrošku- 
sius žiūrovus. 

Kone didžiausias epochos techninis išradimas buvo dujinis apšvietimas, pir- 
mą kartą panaudotas Londone 1817 m., o Paryžiaus operą pasiekęs tik 1822 m. 
Šis patobulinimas padėjo scenoje išgauti subtilesnius ir įvairesnius efektus nei 


34 Atitinkanti laiko dvasią paslaptingai baugi mėnesiena vienuolyno galerijoje su 
antkapiais kraštuose kėlė šiurpą operos Roberas Velnias (Robert le Diable, 1831) mirusių 
vienuolių baleto žiūrovams. Marie Taglioni, tuomet pačioje savo šlovės viršūnėje, 
vadovavo vaiduoklių šėlsmui. 


su žibalinėmis lempomis. Be dujinio apšvietimo būtų buvę sunkiau kurti tokią 
svarbią romantiniame balere mėnesienos iliuziją. 

Romantinio baleto proveržis dažniausiai siejamas su Filippo Taglioni darbu 
Silfide (La Sylphide), pirmą kartą pastatytu Paryžiaus operos scenoje 1832 m. 
kovo 12 d. Pagrindinę partiją jame šoko Filippo duktė Marie (1804-1884). Šis 
kūrinys, tobulai išreiškęs romantinius siekius, kaipmat pakeitė to meto balerą. 
Jis išsiskyrė tokia stiliaus ir siužeto darna, kokia retai pasitaiko bet kuriame 
meno žanre. 

Silfides scenarijų parašė tenoras Adolphe'as Nourrit, prieš metus buvęs Ma- 
rie Taglioni partneriu Giacomo Meyerbeerio operoje Roberas Velnias (Robert le 


Diable). Šioje operoje Marie šoko pagrindinę partiją vaiduokliškame mirusių 


vienuolių balete, kurio choreografiją sukūrė jos tėvas. Nors Nourrit baleto sce- 
narijų parašė, kai opera dar buvo tik repetuojama, jam galėjo turėti įtakos ir 
operos scena, kurios veiksmas vyksta paslaptinguose mėnulio apšviestuose 


vienuolyno griuvėsiuose. Tačiau pagrindinis įkvėpimo šaltinis buvo Charles'io 
Nodier apsakymas Trilbi, arba Argailio aitvaras (Trilby, ou le Lutin de Argail, 
1822), kuriame silfas bando pavilioti iš vyro Škotijos kaimo mergaitę. 

Silfides veiksmas vyksta Škotijoje, dėl sero Walterio Scotto romanų tapusio- 
je madinga ir egzotiška vieta. Siužeto pagrindą sudaro pasakojimas apie nusivy- 
lusį jaunuolį Džeimsą Reubeną, kuris palieka žemiškąjį pasaulį, savo sužadėtinę 
ir seka paskui kerinčią kito pasaulio būtybę — Silfidę. Jis pasiekia jos buveinę, 
laukinį ir gūdų mišką, bet Silfidė nesulaikoma. Iš nevilties Džeimsas kreipiasi 
pagalbos į raganą (siaubingąją kito pasaulio pusę). Ši duoda jam užburtą šalikė- 
li, kuriuo herojus turi suvilioti Silfidę. Tačiau Džeimsas pražudo Silfidę — miru- 
sią seserį silfidės nusineša medžių viršūnėmis. 

Nors baletą buvo galima suprasti kaip pamokomg istoriją — pabaigoje Dzeim- 
sas mato savo buvusios sužadėtinės ir jo varžovo vestuvių procesiją, — Silfidė 
buvo pavaizduota tokia miela būtybė, kad publikai nieko kito nelikdavo, kaip 
tik užjausti Džeimsą dėl jo aistros. Šį įspūdį stiprino Marie Taglioni šokimas. Ji 
vaidmeniui suteikė poetiškumo, jos stilių ėmė mėgdžioti ne tik šokėjos, bet ir 
žiūrovės: pirmosios — mokydamosi šokti ant pirštų galų — puantų, antrosios — 
dėvėdamos drabužius ir darydamos šukuosenas „a la Sylphide“. Taglioni at- 
skleidė puantų technikos išraiškos galimybes. Ankstesnės atlikėjos, pavyzdžiui, 
italų balerina Amalia Brugnoli, šią techniką demonstravo tik kaip akrobatinę 
įmantrybę. Reikšmingas buvo Taglioni lengvas, lyg be pastangų šokis, plastiški 
judesiai. Stebint balerinos santūrumą ir kuklumą atrodė, kad ji išties yra efeme- 
rinė būtybė, kuriai svetimi žmogaus geiduliai ir aistros. 

Baletas Sz/fide sukūrė naujo tipo heroję. Ji buvo kilusi ne iš antikinio pasau- 
lio deivių, piemenėlių ir nimfų, bet iš nežemiškų folkloro būtybių. Herojės 
vilkėdavo panašius į Silfidės varpelio formos sijonus, primenančius to laikotar- 
pio iškilmių sukneles su daugybe peršviečiamo muslino sluoksnių. Vėliau šie 
sijonai prancūzišku žargonu buvo vadinami „tutu“. Šis populiarus kostiumas 
romantiniam baletui ir suteikė „ballet blanc“ (baltojo baleto) vardą. 

Taglioni viešpatavimo niekas netrikdė iki 1834 m., kada Vienos balerina 
Fanny Elssler (1810-1884) buvo priimta į Paryžiaus operą. Elssler šokio sti- 
lius daug kuo skyrėsi nuo Taglioni. Ji sugebėjo ypač tiksliai ir vikriai atlikti 
mažus, greitus žingsnelius. Šis stilius buvo pramintas danse tacquetée, taip jį 
atskiriant nuo pakylėto danse ballonnė, pasižyminčio lengvais šuoliais ir šuo- 
liukais, kuriuos meistriškai buvo įvaldžiusi Taglioni. Nors Operos vadovybė 
sąmoningai pasirinko Elssler kaip Taglioni kontrastą, ji iki 1836 m. nesukū- 
ré Taglioni Silfidei prilygstančio vaidmens. Tai įvyko Coralli balete S/ubas 

35 Fanny Elssler gyvybingoji 
kačuča žavėjo visos Europos ir 
Amerikos žiūrovus. Litografi- 

joje pavaizduota Jeano 
Auguste'o Barre'o sukurta 
šios šokėjos bronzinė 
statulėlė, 1837 m. demonst- 
ruota Paryžiaus meno 
parodoje. 


velnias (Le Diable boiteux) — Elssler sušoko ispanų kacucg. Ispanų šokėjos 
XIX a. buvo labai populiarios Paryžiuje, Londone ir kituose Europos mies- 
tuose. Tarp jų buvo Lola de Valence, kurią XIX a. 7-ajame dešimtmetyje 
tapė Edouard'as Manet. Nors Elssler nebuvo ispanė, tačiau jos kačuča buvo 
tokia liepsninga ir gyvybinga, kad poetas Thėophile'is Gautier praminė ją 
pagoniškąja šokėja, o Taglioni — krikščioniškąja. Kaip Camargo ir Sallé, taip 
Taglioni ir Elssler atstovavo dviem priešingiems, tačiau vienas kitą papildan- 
tiems baleto meno aspektams. Jų atvaizdai dažnai tapatinami su geriausiais jų 
vaidmenimis: Taglioni vaizduojama balto muslino drabužiais, tarsi efemeriš- 
koji Silfide, Elssler — gundanti ispanų šokėja rožinio atlaso ir juodų nėrinių 
kostiumu. 

Elssler kačučos sėkmė paskatino į baletus įtraukti įvairių tautų šokių. Ne- 
nuostabu, kad daugelį šių šokių atlikdavo pati Elssler. Greitai baletuose ji šoko 
lenkų krakoviaką, italų tarantelą, kitus šokius. Choreografai ir atlikėjai, ieško- 
dami vietos kolorito egzotikos, į baletus entuziastingai įtraukdavo Europos, o 
kartais ir kitų žemynų tautinius šokius. 


SI 


Be technikos, Elssler turėjo išskirtinį dramos aktorės talentą. Atlikdama 
garsiąsias romantinių baletų partijas, savo personažams ji suteikdavo naujų 
bruožų. Taglioni Silfidės vaidmenį ji papildė draminiu jausmingumu, veržliai 
ir įtikinamai interpretavo Žizel ir Esmeraldos vaidmenis, nors jie nebuvo jai 
sukurti. 

Žizel (1841), vienintelis romantinio periodo baletas, nuolat statomas iki šių 
dienų, buvo sukurtas trečiai žymiausiai to meto balerinai Carlottai Grisi (1819— 
1899). Šio baleto choreografijos autoriai — vyriausiasis Paryžiaus operos balet- 
meisteris Coralli (ansambliniai šokiai) ir Grisi mokytojas bei gyvenimo draugas 
Jules'is Perrot (1810-1892), sukūręs Žizel šokius. Perrot buvo puikus šokėjas, 
dėl savo lengvų šuolių pramintas „oriniu“, o Žizel atskleidė kitą jo — choreo- 
grafo talentą. 

Balete Zizel vietos koloritas ir fantastikos elementai dera su dramine logika. 
Siužetą sumanė Gautier, kurį įkvėpė vokiečių folkloro istorijos, aprašytos Hein- 
richo Heine's knygoje 13 Vokietijos (De l'Allemagne). Gautier sužavėjo Heine's 
pasakojimai apie moteriškas nakties dvasias vilises, kurios verčia vyrus šokti iki 
išsekimo. Balerina, atliekanti Žizel vaidmenį, galėdavo pasireikšti abiejuose 
romantinio baleto pamėgtuose pasauliuose. Pirmajame veiksme, kuris vyksta 
viduramžių kaime ant Reino krantų, Žizel yra paprasta kaimo mergaitė, įsimy- 
lėjusi persirengusj valstiečiu didiką Albertą. Sužinojusi apie jo kilmę ir sužadė- 
tuves su didikų sluoksnio mergina, ji išprotėja ir nusižudo mylimojo kardu 
(kitose versijose jai plyšta širdis). Antrajame veiksme ji pasirodo jau kaip vilisė, 
bet, kitaip nei kraujo ištroškusios sesės, Žizel nenori keršyti atgailaujanciam 
Albertui. Jos nemirtinga meilė iki aušros saugo mylimąjį nuo piktdžiugiško 
vilisių keršto. 

Adolphe'o Adamo Žizel partitūrai būdingi leitmotyvai buvo reti to meto 
baletų muzikoje. Adamas labai efektingai juos panaudojo Žizel išprotėjimo sce- 
noje: melodija, skambėjusi pirmųjų nerūpestingų šokių su Albertu metu, kar- 
tojasi, kai ji prisimena laimingas praeities akimirkas. Partitūra neįprasta dar ir 
tuo, kad tai buvo originali, o ne paskolintų melodijų muzika. 

Nepaisant Perrot vilčių, Žizel sėkmė negarantavo jam nuolatinio posto Pa- 
ryžiaus operoje, todėl dauguma jo XIX a. 5-ojo dešimtmečio choreografijos 
darbų buvo sukurti Londone. Žymiausiuose Perrot draminiuose baletuose siu- 
žeto veiksmas reiškiamas šokiu, kituose to meto baletuose šito buvo siekiama 
stilizuota pantomima. Undinėje (1843), sukurtoje Friedricho de la Motte'o 
Fouqué apysakos motyvais, Perrot vaizdžiai perteikė antgamtinio pasaulio ke- 
liamus pavojus. Balete vandens nimfa Undinė vilioja savo būsimą mylimąjį 

36, 37 Žizel 1841 m. sukurta žymiajai balerinai Carlottai Grisi (kairėje); libreta sukūrė 
jos gerbėjas Thėophile'is Gautier. Grisi gyveno kartu su šokėju Jules'iu Perrot, padėjusiu 
sukurti baleto choreografiją: (dešinėje) jie pavaizduoti šokantys polką, prie kurios 
populiarinimo daug prisidėjo. 


Mateo prie bedugnės krašto, nuo kurio pati džiugiai nušoka į savo stichiją — 
jūrą. Vėliau ji įgyja naują priedangą — mirtingą pavidalą, kad isteketu už Mateo. 

Vienas sėkmingiausių Perrot draminių baletų Esmeralda (1844) buvo su- 
kurtas Victoro Hugo romano Paryžiaus katedra (1831) motyvais. Pirmą kartą 
jis buvo pastatytas Londone (pagrindinę partiją šoko Grisi), vėliau sėkmingai 
kartojamas Milane ir Sankt Peterburge, tačiau nė karto nerodytas Paryžiuje. 
Veiksmas vyksta romantizmo dailininkų ir rašytojų pamėgtais viduramžiais. 
Balete, skirtingai nei Hugo romane, akcentuojamas jaunutės šokėjos čigonės 
Esmeraldos likimas. Be to, Perrot sukūrė laimingą pabaigą: neteisingai apkal- 
tinta žmogžudyste Esmeralda išteisinama ir išteka už mylimojo — aristokrato 
Febo de Šatopero. 

Perrot taip pat plėtojo kitokio pobūdžio baletą, kuriame akcentuojami ne 
vaidybos, o choreografijos elementai. Pirmasis šio žanro kūrinys buvo Pas de 
guatre, sukurtas 1845 m. Tai šokių divertismentas, kuriame žymiausios to meto 

38 Tuo metu, kai šokėjai vyrai buvo tape „beišnykstančia rūšimi“, Arthuras Saint- 
Léonas (centre) buvo vienas iš keleto, pelniusių pripažinimą. Jules'io Perrot Esmeraldoje 
(1844) dėl jo personažo meilės varžėsi Fler de Li (Adelaide Frassi, kairėje) ir čigonė 
Esmeralda (Carlotta Grisi, su tamburinu). 


balerinos Taglioni, Grisi, Fanny Cerrito ir Lucile Grahn galėjo atskleisti savo 
talentą. Kai kuriuose vėlesniuose Perrot baletuose irgi nebuvo ryškaus siužeto: 
Pario teisme (1846) deivės Taglioni, Cerrito ir Grahn varžėsi dėl piemens Pario 
palankumo. Parį vaidino Arthuras Saint-Lėonas, vienas iš nedaugelio to meto 
vyrų šokėjų, pelniusių žiūrovų pripažinimą. Nors romantiniam baletui netrūko 
gerų vyrų solistų (vieni garsiausių iš jų buvo Perrot ir Saint-Léonas), Pas de 
quatre parodė, kad publika labiau vertina balerinas. Smuktelėjus šokėjų vyrų 
prestižui, vis mažiau vaikinų rinkdavosi šokėjo profesiją. Amžiaus antroje pusė- 
je vyrai iš esmės buvo tik scenos dekoracijos, o jų vaidmenis dažnai kurdavo 
persirengusios Moterys. 

Perrot kūryba Londone buvo romantinio baleto plėtros dalis, šiame procese 
dalyvavo šokėjai ir choreografai. Daugelis žymiausių to meto balerinų daug ke- 
liaudavo ir buvo laukiamos visuose Europos kultūros centruose. Teatruose jos 
šokdavo žymiausius savo repertuaro vaidmenis. Ir Taglioni, ir Elssler nepabūgo 

varginančių kelionių į Rusiją, kad galėtų šokti Sankt Peterburgo ir Maskvos sce- 
nose. Taglioni pirmą kartą čia apsilankė 1837 m. lydima tėvo, kuris Rusijoje 
sukūrė jai naujų baletų. Žymiausias buvo Cigoné (1838), kuriame ji, mesdama 
iššūkį Elssler, puikiai atliko panašų į kačučą šokį ir pelnė didelį pasisekimą. 

Elssler keliavo ir į rytus, ir į vakarus; 1840-1842 m. ji gastroliavo Jungtinėse 
Amerikos Valstijose ir Kuboje. Ji nebuvo vienintelė Europos šokėja, siekusi 
pripažinimo Amerikoje. Prieš ją ten lankėsi mažesnio ryškumo žvaigždės: Ce- 
leste Keppler, žinoma vien Celeste vardu ir atlikusi daugelį Europos romanti- 
nio repertuaro vaidmenų; Paulas ir Amalia Taglioni (Marie brolis ir svainė), 
kurie pirmieji Amerikoje 1839 m. šoko visą autentišką Si/fides versiją. Vis dėlto 
Elssler buvo garsiausia tos epochos balerina, kirtusi Atlanta. Jos pasirodymą 
galima būtų lyginti su tuo šurmuliu, kurį šiandien sukelia kino filmų ir roko 
muzikos žvaigždės. Tarp jos gerbėjų buvo rašytojai Ralphas Waldo Emersonas 
ir Henry Wadsworthas Longfellow. 

Tokie choreografai kaip Perrot dažnai buvo kviečiami dirbti įvairių Europos 
miestų operos teatruose. Čia jie iš naujo statydavo savo žymiuosius spektaklius, 
dažnai sukurdavo ir naujų. Tuo tarpu vietiniai choreografai savaip interpre- 
tuodavo ir statydavo jau pagarsėjusius to laikotarpio baletus, juos keisdami, 
gerindami. 1843 m. Milane choreografas Antonio Cortesi pastatė išplėstą Žizel 


39 Augusto Bournonville'io spektakliai supažindino Danijos žiūrovus su romantizmo 
baletais. Tuometėje litografijoje Pasakos (1854) herojus bajoraitis Ove apsuptas 
pavojingai gundančių elfų mergelių. 

versiją, papildydamas baletą seno atsiskyrėlio, padedančio herojei, vaidmeniu, 
o veiksmo apoteozę nukeldamas į vilisių karalystę. 

Nors Paryžiuje ir Londone baleto naujovių buvo daugiau nei kituose Euro- 
pos miestuose, gana aktyvi veikla vyko ir už šių dviejų centrų ribų. Į Kopenhagą 
iš Paryžiaus romantinį baletą atvežė iš Danijos kilęs Augustas Bournonville'is 
(1805-1879). Jis mokėsi ir šoko Paryžiaus operoje, vėliau grįžo į gimtinę užim- 
ti Karališkojo teatro direktoriaus posto. Vienas žinomiausių ir dažniausiai ro- 
dyty Bournonville'io darbų buvo Si/fides versija, kurią pirmą kartą jis pastatė 
1836 m. pagal naują danų kompozitoriaus Hermano Lovenskjoldo partitūrą. 
Be to, jis sukūrė nemažai originalių spektaklių. Bournonville'io baletuose de- 
moniškosios romantizmo būtybės yra stipriai pažabotos, jų pavojingi kerai nie- 
kada nenugali žmonių, gėrio. Pasakoje (1854) herojus susipažįsta su miela mer- 
gaite, kuri pasirodo besanti pavojinga antgamtinė būtybė. Tačiau išaiškėja, kad 
ji tėra laumių pagrobtas žmonių vaikas. Mergaitė išblaško elfų jaunuoliui skir- 
tus kerus ir galiausiai yra sugrąžinama į tikruosius namus. 

XIX a. baleto pasaulyje ypatingą vietą užėmė ir Milanas. Amžiaus pradžioje 
garsaus mokytojo ir teoretiko Carlo Blasis (1795-1878) pastangomis „Impe- 
riale Regia Accademia di Danze“ tapo viena svarbiausių to meto baleto mokyk- 
lų. Čia parengtos balerinos garsėjo puikia šokio technika. Keletas jų, pavyz- 
džiui, Carolina Rosati (1826-1905) ir Virginia Zucchi (1849-1930), be tech- 
nikos, turėjo dar ir didelį aktorių talentą. Šios balerinos buvo laukiamos visoje 
Europoje: Rosati išvyko į Londoną ir šoko Perrot baletuose iki XIX a. 5-ojo 
dešimtmečio pabaigos; Sofia Fuoco, garsėjusi puantų technika, šoko Paryžiaus 
operoje. Zucchi padarė puikią karjerą Rusijoje. Ypač didelį pripažinimą ji pel- 
nė šokdama pagrindinį vaidmenį Perrot Esmeraldoje. Pierina Legnani (1863— 
1923) išgarsėjo be sustojimo atlikdama trisdešimt dvi fouettes (fuetė —apsisuki- 
mus ant vienos kojos). Šis techniškai sudėtingas judesys buvo įtrauktas į Mask- 
voje Mariaus Petipa pastatytą Čaikovskio baletą Gulbių ežeras (1895). Nuo to 
laiko šis judesys yra vienas balerinos šokio technikos testų. 

XIX a. 4-ąjį ir 5-ąjį dešimtmečiais romantinis baletas buvo madingas, jo 
įtaka stiprėjo. Satyrinėse karikatūrose žymūs to meto politikai buvo vaizduoja- 
mi kaip nevykusios balerinos. Baletas buvo minimas Charleso Dickenso ir Wil- 
liamo Makepeace'o Thackeray'aus kūriniuose. Dickensas Nikolo Niklbio gyve- 
nime ir nuotykiuose (1839) smulkiai aprašo baletą Laukinis indėnas ir mergelė, o 
Thackeray'aus Tuštybės mugės (1847) herojė, šokėjos duktė Bekė Šarp, puotoje 
taip puikiai šoka valsą, kad „svečiai (...) jai audringai ploja, lyg ji būtų buvusi 
Noblet ar Taglioni“ (prancūzų balerina Lise Noblet buvo dažnai minima 

40, 41 Italy balerina Virginia Zucchi (kairėje) visoje Europoje garsėjo savo grožiu, 
aktorės talentu bei virtuozine technika. Jaunutė Giuseppina Bozzacchi (dešinėje) atliko 
Svanildos partiją Arthuro Saint-Lėono Kopelijos (1870) premjeroje. Ji tragiškai žuvo 
Prancüzijos-Prüsijos karo metu, nejgyvendinusi savo ir žiūrovų lūkesčių. 


Thackeray'aus kūriniuose). Balerinų atvaizdai nuolat pasirodydavo „Punch“, 
„Illustrated London News“ ir kitų to meto anglų žurnalų puslapiuose. Prancū- 
zų rašytojo Honoré de Balzaco monumentaliame cikle Žmogiškoji komedija tarp 
veikėjų buvo ir šokėjų. 

Amžiaus viduryje romantinio baleto jtaka ėmė mažėti. Baletuose vis dažniau 
dominavo scenos efektai. Tiesa, scenos triukai efektingai buvo naudojami ir 
ankstesniuose baletuose, tarp jų Floroje ir Zefyre bei Silfideje. Kartais scenos 
reginys visiškai užgoždavo veiksmą: Josepho Mazilier Korsaro (1856) sudétin- 
gas siužetas tik paviršutiniškai atspindėjo Byrono poemą, šis spektaklis labiau- 
siai išgarsėjo savo realistiškomis audros ir laivo sudužimo scenomis. 

Paskutinis garsus XIX a. choreografas buvo Arthuras Saint-Léonas (1821— 
1870). Būdamas talentingas šokėjas, choreografas ir smuikininkas, jis sukūrė 
šokio žymėjimo sistemą, vadinamą stenochoreografija. Dirbdamas Rusijoje ir 
Vakarų Europoje, jis praturtino akademinio baleto kalbą liaudies šokių žings- 

neliais bei gestais. Balete Arkliukas Kupriukas, kurio premjera jvyko 1864 m. 
Sankt Peterburge, buvo vaizduojami liaudies pasakos herojaus Ivanuskos, lai- 
minčio į nuotakas gražiąją caraitę, nuotykiai. Paryžiaus operoje Saint-Léonas 
sukūrė žymiausią savo baletą — iki šiol neprarandančią populiarumo Kopeliją 
(1870) pagal Léo Delibes'o partitūrą. Kopelijos siužetas paremtas E.T.A. Hoff- 
manno fantastine pasaka Smėlio žmogus (Der Sandmann), kuria taip pat pasi- 
naudojo Jacgues'as Offenbachas kurdamas operą Hoffmanno pasakos (1881). 
Mergina Svanilda, matydama, kad jos mylimasis Erancas merginasi lėlei, apsi- 
meta mechanine lėle. Apgavystė suklaidina ir lėlės kūrėją dr. Kopelijų, kuris 
patiki, kad lėlė atgijo. Baletas baigiamas Svanildos ir Franco vestuvių divertis- 
mentiniais šokiais, kuriuose Saint-Lėonas akcentavo šokio judesius, o ne dra- 
minį pradą. 

Netrukus po baleto premjeros kilo Prancüzijos-Prüsijos karas. Tais metais 
mirė Saint-Lėonas bei šešiolikmetė Svanildos vaidmens atlikėja milanietė Giu- 
seppina Bozzacchi. Saint-Lėono vietą Paryžiaus operoje užėmė Louis Mėran- 
te'as, kompetentingas, bet blankus choreografas. Operos scenoje dominavo italų 
balerinos; garsiausia iš jų buvo Carlotta Zambelli (1875-1968), nepaprastai 
žavi išskirtinės technikos šokėja. Iš šokėjų vyrų tuo metu Operoje buvo žino- 
mas tik Miguelis Vasguezas. 

To laikotarpio baletą savo piešiniais ir tapyba įamžino prancūzų dailinin- 
kas Edgaras Degas. Jis vaizdavo šokėjus šokių pamokose, repeticijose ir vaidi- 
nimų metu. Daugiausia jo paveiksluose — moterų šokėjų, tačiau galima paste- 
bėti ir vyrų: šokio pedagogų, baletmeisterių — Mėrante'ą, senstelėjusį Perrot. 
Išskyrus keletą išimčių (tarp jų — vienuolių baletas iš Robero Velnio), Degas 
retai nurodydavo, kurį baletą vaizduoja, nes jį labiau domino spalvų deriniai, 
kompozicija, forma nei Operos spektaklių kronika. Tačiau Degas paveikslai 
gyvai perteikia Paryžiaus operos 1860-1900 m. atmosferą. 

Paskutiniame amžiaus ketvirtyje buvo atsisakoma romantizmo periodo ba- 
letui būdingo poetiškumo, emocijų, jausmingumo. Daug dėmesio buvo skiria- 
ma technikos virtuoziškumui bei reginio vizualiam įspūdžiui. Šie bruožai vyra- 
vo Luigi Manzotti (1835-1905) baletuose, kurie buvo statomi daugelyje Euro- 
pos miestų, taip pat ir Londone, Paryžiuje bei gimtajame choreografo Milane. 
Geriausias jo kūrinys Pakilimas (Excelsior; 1881) šlovino didžiuosius žmonijos 
technikos laimėjimus: elektros išradimą, telegrafo sukūrimą ir pirmojo garlai- 
vio pasirodymą. 

Amžiaus pabaigoje Vakarų Europoje pasireiškė baleto nuosmukis. Garsieji 
romantizmo epochos choreografai jau buvo mirę, o naujų talentų, kurie būtų 

42 XIX a. ziürovai megavosi Luigi Manzotti Pakilimo (Excelsior, 1881) ispúdinga 
pompastika, gausybe veikėjų ir statisty, prabangiu scenovaizdžiu bei kostiumais. 
Civilizacija spektaklyje vaizduojama kaip Šviesos ir Tamsos kovos rezultatas. 


galėję užimti jų vietą, dar nebuvo. Atrodė, kad išblėso baleto kūrybinės galios, 
žiūrovai nebelaikė jo rimtu meno žanru, kaip tai buvo 4-ajame ir 5-ajame de- 
šimtmečiuose. Iš tiesų balete pasireiškė visi nuo išsekimo žūvančio meno simp- 
tomai. 

PENKTAS SKYRIUS 


Kristalizacija ir fermentacija Rusijoje 


Rusų baletas: šitie žodžiai XX a. 2-ajame—4-ajame dešimtmečiais turėjo magiš- 
ką poveikį plačiajai publikai. Net šiandien jie kelia teatrinį jaudulį. Rusų šokė- 
jai Vaslavas Nižinskis, Ana Pavlova tapo legendomis, o rusų, kaip ypač talen- 
tingų šokėjų tautos, įvaizdį sustiprino šių dienų šokėjų Rudolfo Nurejevo, Na- 
talijos Makarovos ir Michailo Baryšnikovo talentas. 4-ajame dešimtmetyje gy- 
vavo visuotinis įsitikinimas, kad tik rusai gali būti puikūs baleto šokėjai. 

Vakaruose rusų baletas buvo žinomas kaip naujas reiškinys, atsiradęs XX a. 
pradžioje. Iš tikro rusų baleto istorija siekia ankstesnius laikus. Pirmą kartą 
baletas buvo parodytas XVII a. caro Aleksejaus dvare. Pirmąją profesionalaus 
šokio mokyklą 1738 m. įkūrė prancūzas Jeanas Baptiste'as Landė, o 1756 m., 
kai Imperatoriškasis teatras tapo valstybės institucija, baletas buvo viena jos 
grandžių. Daugelis kviestinių užsienio menininkų sustiprino Sankt Peterburgo 
ir Maskvos, dviejų pagrindinių Rusijos kultūros centrų, baletą. XVIII a. Hil- 
verdingas ir Angiolini atvežė ballet d'action. Didelot, dirbęs Rusijoje XIX a. 
pradzioje, parengé dirva romantiniam baletui. Jo Kaukazo belaisvyje (1823), 
kurį sukurti įkvėpė to paties pavadinimo rusų poeto Aleksandro Puškino po- 
ema, buvo panaudoti čerkesų liaudies šokiai, žaidimai, kovos elementai. Rusi- 
joje šoko Taglioni ir Elssler, Imperatoriškajame teatre šoko ir kūrė choreografi- 
ją Perrot ir Saint-Lėonas. Pastarasis ypač didžiavosi savo baletu Arkliukas Kup- 
riukas (žr. p. 58), kuriame panaudojo rusų šokių motyvų. 

Nors vietinių talentų netrūko, iki XX a. rusų šokėjus ir choreografus nu- 
stelbdavo užsienio menininkai. Pirmasis žinomas rusų choreografas Ivanas Val- 
berchas (1766-1819) baletuose vaizduodavo paprastus žmones savoje aplinko- 
je. Jo baletas Naujoji herojė, arba moteris kazokė (1812) buvo sukurtas pagal 
Napoleono karo herojės Nadeždos Durovos gyvenimo istoriją. Patriotizmas 
įkvėpė Adamą Gluškovskį (1793-apie 1870) į savo baletus įtraukti rusų liau- 
dies šokių, naudoti tautinius kostiumus. Savo pirmąjį baletą Ruslanas ir Liud- 
mila (1821) jis sukūrė Puškino poezijos motyvais. 

Tarp daugelio puikių šokėjų, baigusių Imperatoriškąją baleto mokyklą, bu- 
vo Avdotija Istomina (1799-1848). Ji atliko pagrindinį moterišką vaidmenį 
Didelot balete Kaukazo belaisvis. Ja savo poemoje Eugenijus Oneginas žavėjosi 

43 Michailo Fokino balete Rožės sapnas (1911) Rožės dvasia (Vaslavas Nizinskis) 
švelniai įsibrauna į grizusios i$ savo pirmojo pobüvio jaunos merginos (Tamara 
Karsavina) sapną. Šis baletas buvo viena didžiausių Diagilevo trupės sėkmių. 


ir Puškinas. Talentinga šokėja ir aktorė Jelena Andrejanova (1819-1857) — 
pirmoji rusy balerina, sukúrusi Zizel vaidmenį. Ji šoko pagrindines partijas ir 
kituose Rusijoje pastatytuose romantiniuose baletuose. Nadežda Bogdanova ir 
Marta Muravjova XIX a. viduryje šoko Vakarų Europos teatruose ir sulaukė 
didesnio pasisekimo nei gimtinėje, kurioje labiau buvo garbinamos užsienio 
balerinos. 

Antroje XIX a. pusėje Rusija šokio pasaulyje nebuvo lyderė, tačiau per du 
dešimtmečius — nuo 1890 iki 1910 metų — situacija pasikeitė. Tai sutapo su 
klasikinio baleto suklestėjimu, kai reikšmingiausius spektaklius sukūrė prancū- 
zų kilmės choreografas Marius Petipa (1818-1910). Tai buvo ir naujo požiū- 
rio į choreografiją pradžia. Jį propagavo rusas Michailas Fokinas (1880-1942), 
vėliau Vakaruose išgarsėjęs Michelio Fokine'o vardu. Petipa išlaikė aukštą rusų 
baleto lygį tuo metu, kai Vakarų Europoje jis merdėjo; Fokino primygtinai 
siūlomos reformos suteikė baletui naujų impulsų. Šių dviejų menininkų idėjų 
perimamumas — tai nelyginant estafetės perdavimas iš baleto gimtinės Prancú- 
zijos į jo atgimimo šalį Rusiją. 

Terminas „klasikinis baletas“ dažniausiai siejamas su baletais Miegančioji 
gražuolė ir Gulbių ežeras. Jo choreografija akcentuoja tokias meno vertybes kaip 
aiškumas, harmonija, simetrija ir tvarka. Akademiniame balete didelis vaid- 
muo skiriamas šokio technikai, griežtai laikomasi klasikinio baleto taisyklių. 
Nors emocinio turinio neatsisakoma, jis paprastai yra antraeilis dalykas. Di- 
džiausi Petipa choreografijos laimėjimai — išradingumas bei įvairovė; dėmesį 
formai jis pavertė bruožu, galinčiu patraukti ir išlaikyti žiūrovų susidomėjimą. 
Būdamas nepaprastai produktyvus choreografas, Petipa dažnai sukurdavo „at- 
sarginiy” epizodų, kurie, reikalui esant, galėjo būti panaudoti kituose spektak- 
liuose. 

Klasikiniam baletui būdingą tvarką akivaizdžiai demonstruoja pas de deux, 
kurie Petipa baletuose turėjo griežtą struktūrą: po įžanginio balerinos ir jos 
partnerio adagio (dueto) kiekvienas partneris atlikdavo solo variacijas. Finale 
abu šokėjai vėl susieidavo kodoje, kurią lydėdavo ir pirorechnikos efektai. Pas 
de deux šokyje balerina būdavo dėmesio centre, o vyro pagrindinė funkcija bu- 
vo padėti partnerei ir atskleisti jos grožį. 

Petipa baletuose klasikinius šokius dažnai keisdavo charakteriniai — stilizuo- 
ti įvairių kraštų liaudies šokiai, kurie buvo populiarūs romantizmo epochoje. 
Šie šokiai retai kada būdavo autentiški. Folkloro elementai atliekami švelniau ir 
plastiškiau, nenusižengiant akademinio baleto taisyklėms, tempiant kojos keltį, 
suapvalinant rankų judesius. 

Petipa atvyko j Sankt Peterburga 1847 m. Nors j Imperatoriskajj teatra bu- 
vo kviečiamas kaip šokėjas, jau turėjo ir choreografo patirtį. 1849 m. gruodį 
baletmeisterio pareigas Sankt Peterburge perėmė Perrot, ir Petipa atliko pa- 
grindinius vaidmenis daugelyje jo garsių draminių baletų, tarp jų Esmeraldoje ir 
Fauste. Taip pat Petipa padėjo atnaujinti keletą baletų: 1850 m. pagal Perrot 
nurodymus pastatė Žizel, tiesa, perkurdamas antrojo veiksmo vilisių šokį. Dar 
didesnius pakeitimus 1884 m. padarė grand pas de Wilis šokiuose.1859 m. Im- 
peratoriškajame teatre* Perrot pakeitė Saint-Léonas. Kitaip nei Perrot, jis dau- 
giau dėmesio skyrė šokiui.Ypač jam sekėsi kurti solistams. Liaudies šokiai jam 
dažnai būdavo naujų žingsnelių ir judesių šaltinis. Iš Sant-Lėono baletų Petipa 
patyrė, kokia reikšminga choreografijai įvairovė. 

Petipa savo pirmąjį sėkmingą baletą — Faraono duktė sukūrė 1862 m., balet- 
meisterio pareigas einant Saint-Lėonui. Šią fantaziją apie Senovės Egiptą pa- 
skatino Gautier Mumijos romanas (Le Roman de la Momie). Faraono dukterį 
Aspiciją šoko italų balerina Carolina Rosati, tuo metu jau bebaigianti savo kar- 
jerą, anglų lordo Vilsono vaidmenį kūrė pats Petipa. Apsvaigęs nuo opiumo 
lordas Vilsonas sapnuoja, kad jis — egiptiečių jaunuolis Ta-Horas, kuris, isgel- 
béjes Aspiciją nuo liūto, pelno jos meilę. Tačiau ju sąjungą sutrikdo nutrūkęs 
sapnas. Be draminių scenų, balete buvo daug grynai šokio pasažų, pavyzdžiui, 
didžiųjų pasaulio upių šokių divertismentas. Tokių divertismentų būdavo dau- 
gelyje Petipa baletų. Juose rusų šokėjai galėdavo pademonstruoti savo talentą, 
nes pagrindiniai vaidmenys dažniausiai būdavo skiriami kviestiniams užsienio 
menininkams. 

Būdingas to laikotarpio Aspicijos kostiumas buvo sijonėlis, puoštas egiptie- 
tiškais ornamentais, tradicinė šukuosena ir papuošalai. Sijonėlis, kiek trumpes- 
nis nei Taglioni laikais, buvo tapęs balerinos uniforma, jos statuso išraiška; jis 
buvo dėvimas nepriklausomai nuo krašto ar mados; kartais, atsižvelgiant į na- 
cionalinį koloritą ar vaizduojamą laikotarpį, buvo šiek tiek pakeičiamos puošy- 
bos detalės. Visa tai vėliau tapo vienu Fokino reformos taikinių. Tuo tarpu 
kordebaleto šokėjai dėvėdavo autentiškesnius laikotarpio kostiumus; tam tik- 
ros pažangos buvo ir baleto scenografijoje. 

Petipa balete Bajaderė (1877) pagal indų poeto Kalidasos pjesę Šakuntala 
šventyklos šokėją Nikiją iš pavydo nužudo radžos duktė. Spektaklyje charakte- 


* Kitoje literatūroje šis teatras vadinamas Marijos teatru. 1935 m. jam buvo suteik- 
tas Leningrado Kirovo operos teatro vardas. Dabar jis — vėl Sankt Peterburgo Marijos 
teatras. 

riniai — indy katako mokyklos šokiai dera su klasikinio šokio scenomis. Ketvir- 
tajame „Šešėlių karalystės“ veiksme apsvaiges nuo opiumo Soloras sutinka Ni- 
kijos viziją. Ankstesniuose baleto veiksmuose ryški vietos kolorito nuotaika, 
emocinė įtampa, o šiame paveiksle šokėjos, vilkinčios vienodomis baltomis pūs- 
tomis suknelėmis, klasikinio baleto judesiais kuria nerealaus pasaulio įvaizdį. 
Solorui Nikija tėra jo paties sąžinės graužimo ir ilgesio vizija. Šioje scenoje nėra 
veiksmo, bet žiūrovą jaudina choreografija ir muzika, scenos įtaigumas išliko, 
nors baleto draminės scenos dabar atrodo pasenusios. 

XIX a. 9-asis dešimtmetis Rusijoje — baleto pakilimo metai. Prie to ypač 
prisidėjo italų balerina Virginia Zucchi. Jos išskirtinis aktorės talentas buvo 
lyginamas su dramos aktorių Sarah Bernhardt ir Eleonoros Duse kūryba. Ypač 
ji buvo nuostabi baletuose Esmeralda ir Hippolyte'o Monplaisiro Brahmoje — 
istorijoje apie vergę mergaitę, tampančią induistų dievo Brahmos mylimąja jo 
kelionės žemėje metu. Be to, Zucchi buvo talentinga komiškų vaidmenų atlike- 
ja, sugebėjusi žavėti publiką ir paprastesniuose kūriniuose, pavyzdžiui, balete 
Tuščias atsargumas (La Fille mal gardėe) ix Kopelijoje. Jos šokis žadino daugelio 
menininkų domėjimąsi baletu. Vėliau jie padėjo formuoti XIX a. pabaigos — 
XX a. pradžios rusų baletą. Tarp tokių menininkų buvo ir jaunas dailininkas 
Aleksandras Benois (1870-1960), tapęs svarbia figūra kuriant Sergejaus Diagi- 
levo rusų baleto trupę. 

Imperatoriškojo teatro direktorius Ivanas Vsevoložskis, atsižvelgdamas į pub- 
likos domėjimąsi baletu, užsakė baleto partitürg Piotrui Caikovskiui, kuris jau 
buvo išgarsėjęs kompozitorius. Vsevoložskis pasirinko Miegančiosios gražuolės 
pasaką, kuri turėjo tapti savotiška duokle Liudviko XIV epochai. Caikovskiui 
savo sumanymą jis parėmė Rameau ir Lully autoritetais. Tuo metu baleto par- 
titūras kurdavo nežymūs autoriai, kurie dažniausiai laikydavosi tikslių choreo- 
grafo nurodymų. Petipa taip pat pateikė Čaikovskiui išsamų scenarijų, kuriame 
buvo nurodytas kiekvienos scenos muzikos tempas, trukmė ir nuotaika. Tačiau 
Čaikovskis peržengė Petipa scenarijaus rėmus ir sukūrė simfoninei muzikai pri- 
lygstančią partitūrą. 

Miegančiosios gražuolės, pirmą kartą atliktos 1890 m., siužetas parašytas pa- 
gal žinomą Charles'io Perrault pasaką. Šis siužetas ir muzika leido pasireikšti 
subtiliausiems choreografo Petipa bruožams, kurti šokius, kurie atskleidė aka- 
deminio baleto technikos privalumus. Spektaklyje pantomimos scenas keitė 
šokiai, išreiškiantys veikėjų emocijas. Šokių gausybė ir įvairovė leido pasireikšti 
kiekvienam trupės artistui. Baleto prologe — princesės Auroros krikšto sceno- 
je — šešios fėjos, teikdamos dovanas, šoka skirtingas variacijas. Prologo pabai- 

44 Marius Petipa Mieganciojoje 
grazuoleje (1890) suküre keleta 
nepaprasto groZio solo partijy. 
Tarp ju buvo Fler de Farin fejos 
šokis, kurį atliko Marie 
Anderson (centre). Šokio 
abstraktumas leido laisvai keisti 
jo pavadinimus; kitos trupės šį 
solo vadino „Vyšnios žydėjimu“, 
„Užburtais sodais“, „Garbe“ ar 
„Kilniadvasiškumu“. 


goje piktoji fėja Karabosa prakeikia Aurorą, o geroji Alyvų fėja sušvelnina mir- 
tiną prakeiksmą išpranašaudama herojei užburtą miegą. 

Pirmojo veiksmo choreografinė kulminacija — šešiolikmetės Auroros ir ke- 
turių princų adagio. Sokyje vyraujanti atitiudo poza (ji primena arabeską, tik 
viena koja sulenkta per kelį) rodo didėjantį jaunos mergaitės pasitikėjimą savi- 
mi. Šis veiksmas irgi dramatiškas, nes Aurora, įsidūrusi į pirštą, kartu su dvariš- 
kiais užmiega šimto metų miegu. Antrojo veiksmo Vizijos scenoje Alyvų fėja 
princui Dezirė parodo Auroros viziją, tačiau šokėjų kordebaletas neleidžia prin- 
cui pasivyti princesės. Paskutiniame veiksme Aurorai pabudus, įtampa atslūgs- 
ta. Jaunųjų vestuvės baigiamos pasakų herojų Batuoto katino ir Katytės, Rau- 
donkepuraitės ir Vilko, Mėlynojo paukščio ir princesės šokiais. Didžiojoje pas 
de deux Aurora spinduliuoja subrendimu, džiaugsmu, meile. 

Premjeroje Aurora šoko italų balerina Carlotta Brianza, princą Dezirė — Pave- 
las Gerdtas, rusų solistas, pasižymėjęs vyriška elegancija ir kilnumu. Italy šokė- 
jas Enrico Cecchetti šoko du vaidmenis: fėją Karabosą (persirengęs) ir Mėlynąjį 


45 (kitame puslapyje) Šiuolaikiniai choreografai bando naujai interpretuoti Levo Ivanovo 
Spragtuką, dažnai išryškindami baisiąsias ar erotiškąsias šios fantazijos detales. Rudolfo 
Nurejevo 1967 m. redakcijoje malonūs pokylio dalyviai herojės košmare virsta 
gąsdinančiais šikšnosparniais. 

paukštį. Petipa duktė Marie šoko Alyvų fėją; tuo metu tai buvo labiau vaidybi- 
nis personažas. 

Miegančioji gražuolė patiko žiūrovams, ir Vsevoložskis užsakė Čaikovskiui 
antrojo baleto partitūrą. Tai buvo Spragtukas (1892), kuris rėmėsi Alexandre'o 
Dumas tėvo adaptuota Hoffmanno pasakos Spragtukas ir Pelių karalius versija. 
Dramatiškajame pirmame veiksme mažoji Klara padeda Spragtukui (kuris iš 
tiesų yra užburtas princas) laimėti mūšį prieš peles, ir jis pakviečia ją keliauti į 
Saldumynų karalystę. Antrą veiksmą sudarė Saldumynų fėjos, kurią šoko kvies- 
tinė italų menininkė Antonietta dell’Era, ir jos pavaldinių, atliekančių ispanų, 
arabų, kinų šokius, divertismentas. Petipa susirgo dar prieš pradėdamas kurti šį 
novas, sukūręs Soloro vaidmenį Bajaderėje, turėjo neeilinių muzikinių gabu- 
mų, įskaitant ir atmintį, kurios dėka galėdavo atlikti kompoziciją vieną kartą 
išgirdęs muziką. Spragtuke, geriausiame Ivanovo darbe, buvo pasiekta vadina- 
mojo šokio simfonizmo, kai emocijos išreiškiamos vien klasikiniu šokiu, nesi- 
naudojant siužetu ar pantomima. Iš visų Spragtuko šokių geriausias buvo Snai- 
gių valsas — Klaros ir princo kelionė apsnigta žeme; ši choreografija, sukelianti 
vėjo blaškomų snaigių įspūdį, taip žavėdavo, jog gerbėjai sėsdavo į viršutinius 
teatro balkonus, kad geriau matytų šokio piešinį. 

1895 m. Ivanovas ir Petipa bendradarbiavo kurdami Gulbių ežerą, baletą 
pagal trečią garsią Čaikovskio partitūrą. Šis baletas buvo pastatytas 1877 m. 
Maskvoje, tačiau dėl blankios Juliaus Wenzelio Reisingerio choreografijos ne- 
sulaukė didesnio pasisekimo. 1895 m. spektaklyje, jau po Čaikovskio mirties, 
buvo padaryta scenarijaus ir partitūros (padėjo kompozitoriaus brolis Modes- 
tas) pakeitimų. Balete, kurio siužetas rėmėsi plačiai paplitusiu folkloro motyvu 
apie mergeles, paverstas gulbėmis, buvo vaizduojama pasmerkta princo Zygfri- 
do ir gulbių karalienės Odetos meilė. Piktas burtininkas Rotbartas, kurio kerai 
kausto Odetą, pastūmėja Zygfridą sulaužyti ištikimybės priesaiką — supažin- 
dina jį su apsimetéle Odilija (paprastai šį vaidmenį atlieka Odeta šokanti bale- 
rina). Burtai išsisklaido tik tada, kai Zygfridas paaukoja save dėl Odetos, su 
kuria susieina mirdamas. 

Pirmo ir trečio'baleto veiksmų, vykstančių Zygfrido ir jo motinos rūmuose, 
choreografiją sukūrė Petipa. Ivanovas buvo atsakingas už magiškus antrą ir ket- 
virtą veiksmus prie ežero, kuriuose Odeta ir jos palydovės mergelės-gulbės nak- 
tj virsta žmogiškomis būtybėmis, Nors Petipa šokiai buvo įvairūs ir spalvingi, 
ypač charakteriniai erečio veiksmo puotos šokiai, Ivanovo meistriškai sukurti 
mergelių-gulbių ansamblio šokiai geriau perteikė aistringą Čaikovskio muzikos 

dvasią. Antro veiksmo Odetos ir Zygfrido duete, išgarsėjusiame kaip Baltosios 
gulbės pas de deux, jis atsisakė tradicinės Petipa pas de deux formos ir sukūrė 
ilgesnį adagio. 

Poetiskoji Baltosios gulbės scena buvo ryški priešybė Petipa trečio veiksmo 
Juodosios gulbės pas de deux, kuriame kerinti Odilija, simboliškai vilkinti juo- 
dą kostiumą, sužavi Zygfridą savo virtuoziškumu. Siekdamas efekto, Petipa pa- 
naudojo trisdešimt dvi fuetė, kurių garsioji atlikėja balerina Pierina Legnani 
suteikė šiam virtuoziniam judesiui dramatizmo; antra vertus, jis buvo labai ar- 
timas cirko triukams. Nors Juodosios gulbės pas de deux choreografija buvo 
artimesnė Legnani itališkajai mokyklai, ji taip pat gerai jautėsi atlikdama ir 
subtilesnį Odetos vaidmenį. Dvigubas Odetos-Odilijos vaidmuo lieka vienas 
geidžiamiausių ir tuo pat metu sunkiausių klasikinio repertuaro vaidmenų. 

Sie trys Čaikovskio baletai — Miegančioji gražuolė, Spragtukas ir Gulbių eže- 
ras— turėjo ilgalaikį pasisekimą scenoje. Daugybė šokėjų pagarsėjo atlikdami 
vieną ar kitą šių baletų svarbiausią vaidmenį, dar daugiau įgijo vertingos patir- 
ties iš mažesnių vaidmenų. Spragtukas daugelyje miestų tapo Kalėdų vaidini- 
mu, ne vienam vaikui suteikdamas progą pirmą kartą šokti scenoje. 


== 


46 Gulbių ežero (1895) premjeroje Sankt Peterburge princą Zygfridą šoko penkiasde- 
šimtmetis Pavelas Gerdtas (dešinėje). Dėl to buvo sugalvotas princo draugo Beno 
vaidmuo, kad partneris galėtų padėti balerinai. 


47 (kairéje) Léono Baksto Secherazadai (1910) sukurtas scenos ir kostiumy dizainas 


paskatino naują drabužių ir dekoracijų mados kryptį. Ypač buvo mėgdžiojami jo 
intensyvūs, primenantys brangakmenių spalvas atspalviai: šioje scenos dekoracijoje 


matyti tipiškas žalios ir mėlynos spalvų derinys. 


48 (viršuje) Baksto sukurtas Nižinskio kostiumo Fauno popietei (1912) eskizas atspindi 
vangią, svajingą baleto nuotaiką. 


Nors Petipa ir Ivanovas įrodė klasikinio baleto įtaigą ir meninį išraiškingu- 
mą, XX a. pradžios rusų balete ryškėjo pastangos atsisakyti formalizmo. Alek- 
sandrui Gorskiui (1871-1924), reikšmingiausius savo kūrinius sukūrusiam 
Maskvoje, didelės įtakos turėjo Maskvos Konstantino Stanislavskio teatras, 
kuriame buvo siekiama kurti artimesnę gyvenimui dramos formą. Gorskis mė- 
gino Stanislavskio metodus pritaikyti baletui: jo Don Kichoto (1900) redakci- 
joje kiekvienas trupės narys turėjo savo užduotį ir tikslą. Kaip ir Esmeralda, 
Gorskio Gudulos duktė (1902) buvo kuriama Hugo Paryžiaus katedros moty- 
vais, tik Gorskis atmetė Perrot baleto laimingą pabaigą. Jo Esmeralda, kaip ir 
Hugo herojė, neišvengė bausmės už nusikaltimą, kuriuo buvo neteisingai ap- 
kaltinta: įspūdinga baleto pabaiga — jos lėtas ėjimas į ešafotą, paskutinis pasi- 
matymas su seniai prarasta motina Gudula ir pašėlusios minios pastangos ją 
išvaduoti. 

Gorskio eksperimentai paskatino Michailo Fokino, 1898 m. baigusio Im- 
peratoriškąją baleto mokyklą, kūrybą. Fokinas kritikavo aklą prisirišimą prie 
baleto tradicijų, kaip antai labai stilizuotą ir dirbtinę pantomimą, nesupranta- 
mą didžiumai žiūrovų, įprastą balerinos kostiumą — pūstą sijoną ir puantus — 
kietanosius batelius. Nors Fokinas nesiūlė visiškai atsisakyti akademinio baleto 
technikos, nes laikė ją vienintele trenažo forma, suteikiančia šokėjui ištvermės 
ir įvairiapusiškumo, jis buvo įsitikinęs, kad choreografas gali apsieiti be jos, jei 
to nereikalauja baleto tema. Puantų techniką daugeliu atvejų jis laikė nepriim- 
tina ir pakeisdavo ją savo sukurtomis įvairių laikotarpių koncepcijomis bei cha- 
rakteriniais šokiais. 

Fokinas matė šokant Isadorą Duncan, kai ji 1904 m. pirmą kartą lankėsi 
Rusijoje (žr. p. 90). Nors gyvenimo pabaigoje choreografas neigė jos įtaką savo 
kūrybai, tai galėjo paskatinti jį eksperimentuoti kuriant laisvesnes rankų ir kū- 
no pozicijas. Didžioji dalis ankstyvosios Fokino choreografijos buvo sukurta 
studentų ir labdaros vaidinimams. Pirmasis jo baletas Akidas ir Galatėja, paro- 
dytas per studentų vaidinimą 1905 m., buvo sukurtas graikiškais motyvais ir 
asocijavosi su Duncan šokiais. Spektaklyje buvo įgyvendinta mėgstama Fokino 
teorija, kad kiekvienam baletui reikia kurti naują, jam tinkamą šokio stilių. 
Pavyzdžiui, faunų šokyje vietoje akademinės technikos choreografas panaudojo 
akrobatiką. Tarp faunus vaidinusių vaikinų buvo Vaslavas Nižinskis, jau pasi- 
žymėjęs savo neeiliniais gabumais. 

Eunikeje (1907) Fokinas toliau plėtojo technikos ir kostiumo reformas. Sa- 
vo choreografiją grisdamas graikų vazų tapybos ir egiptiečių skulptūros tyrinė- 
jimais, jis vengė virtuoziškų žingsnelių — piruetų, antreša. Kadangi Imperato- 

49 Silfides (1909), neabejotinai pats populiariausias Fokino baletas, buvo atliekamas 


viso pasaulio baleto trupių. Rankų judesių ir viršutinės kūno dalies plastiškumas kartais 
priskiriamas Isadoros Duncan šokio stiliaus įtakai. Karsavina stovi dešinėje priešais 
grupę. 


riškajame teatre šokėjams nebuvo leidžiama scenoje pasirodyti basiems, kaip jis 
buvo sumanęs, jie mūvėjo aptemptomis kojinėmis su išpaišytais kojų pirštais. 
Kylanti Imperatoriškojo teatro žvaigždė Ana Pavlova atliko Septynių skraisčių 
šokį. 

Fokino Šopeniana (1907) iš pradžių buvo draminiai arba charakteriniai šo- 
kiai, atliekami pagal Fryderyko Szopeno fortepijoninius etiudus. Vėlesnės šio 
Fokino baleto redakcijos perlas buvo Pavlovos, vilkėjusios ilgą baltą suknelę, 
atliekamas valsas. Jos kostiumą pagal litografijoje vaizduojamą Taglioni Silfidę 
sukūrė Léonas Bakstas (1866-1924), vėliau tapęs pagrindiniu Diagilevo rusų 
baleto trupės dailininku. 1908 m. pagal Szopeno kūrinių ištraukas šoko mote- 
rų, dėvinčių vienodas baltas sukneles, kordebaletas; Nižinskis buvo vienintelis 
šokėjas vyras, kuris svajingai šoko tarp jų. 1909 m. baletas Taglioni garbei buvo 
pavadintas Silfides. Neturintis siužeto baletas žadino poetinio susimąstymo nuo- 
taiką. 


50 (kitame puslapyje) Įžanginėje George'o Balanchine'o baleto Sanus paklydėlis (pirmą 
kartą atlikto 1929 m.) scenoje maištingasis Sūnus paklydėlis (Rudolfas Nurejevas) palie- 
ka tėvą ir seseris. Tai buvo viena paskutinių Diagilevo sėkmių. Iki šiol naudojamos pir- 
mosios Georges'o Rouault sukurtos scenos dekoracijos, primenančios žėrintį vitražą. 

1907 m. Fokinas susipazino su Aleksandru Benois. Sis pasiúlé scenarijy 
baletui Armides paviljonas (Le Pavillon d’Armide), o choreografija suküre Fo- 
kinas. Tapytojas Benois, gyvai besidomintis visais meno Zanrais, supazindino 
Foking su Sergejumi Diagilevu (1872-1929), kuris planavo rusy operos ir 
baleto gastroles Paryziuje. Diagilevas j baleto pasaulj atéjo véliau, pirmiausia 
išgarsėjęs kaip reikšmingų dailės parodų Rusijoje ir Vakarų Europoje organi- 
zatorius bei periodinio leidinio „Mir iskustva“ (Meno pasaulis), kurį pats įkū- 
re 1898 m., redaktorius. Kurį laiką jis dirbo Imperatoriškajame teatre kaip 
ypatingų misijų patikėtinis. Viena šių užduočių buvo Imperatoriškojo teatro 
kronikos, kuriai jis suteikė nepaprastai gražią formą, leidimas. Pirmoji Diagi- 
levo organizuota rusų meno paroda Paryžiuje 1906 metais buvo taip gerai 
sutikta, kad po metų jis surengė rusų muzikos koncertus, o 1908 m. pristatė 
Modesto Musorgskio operą Borisas Godunovas. Benois, kuriam baleto aistrą 
įkvėpė Virginia Zucchi, įtikino Diagilevą, kad ir rusų baletas yra vertas Vaka- 
rų publikos dėmesio. 

Susižavėjęs pažangiomis Fokino idėjomis, pirmajam Rusų baleto trupės (Bal- 
lets Russes) sezonui Diagilevas priėmė jį vyriausiuoju choreografu, o trupę su- 
būrė iš Sankt Peterburgo ir Maskvos imperatoriškųjų teatrų šokėjų. Be to, į šį 
projektą jis įtraukė keletą rusų dainininkų, tarp jų bosą Fiodorą Šaliapiną, kuris 
išgarsėjo Borise Godunove, ir Maskvos Didžiojo teatro operos chorą. Ambicin- 
go Diagilevo sumanymo Imperatoriškasis teatras finansiškai neparėmė, ir jis 
buvo priverstas ieškoti privačių rėmėjų pagalbos Prancūzijoje. 

1909 m. Rusų baleto trupė kaip gaivaus oro gūsis įsiveržė į Paryžių. Išblėsęs 
Vakarų Europos baletas negalėjo nieko panašaus pasiūlyti. Pagrindinės trupės 
balerinos buvo Tamara Karsavina (1885-1978), nepaprasto grožio ir intelekto 
šokėja, bei Pavlova (1881-1931), kurios plastiškas šokis buvo kupinas dramos 
liepsnos. Paryžiaus publiką, seniai pamiršusią, koks geras gali būti vyrų šokis, 
pakerėjo Nižinskis (apie 1889-1950) ir Adolfas Bolmas (1884-1951). Legen- 
dinis Nižinskio lengvumas bei sugebėjimas „pleventi“ ore atsiskleidė per pir- 
mąjį sezoną Vakaruose Fokino balete Armidės paviljonas ir Petipa Mėlynojo 
paukščio pas de deux iš Miegančiosios gražuolės. Fokino sukurti poloviečių šo- 
kiai Aleksandro Borodino operos Kunigaikštis Igoris trečiame veiksme tapo žy- 
miausiu Bolmo vaidmeniu: jo karių vadas spinduliavo iki tol nežinomu Pary- 
žiaus baletui vyriškumu ir nirtulinga jėga. 

Į 1909 m. sezoną buvo įtrauktos ir poetiškosios Fokino Silfides. Nors jos 
buvo šiltai sutiktos, įžvalgusis Diagilevas iš karto suprato, kad publikai reikia 
tokių kūrinių kaip Kleopatra, kuri buvo perdaryta iš Fokino baleto Egipto nak- 

51, 52 Rusų baleto trupė buvo daugelio menininkų įkvėpimo šaltinis: Rodino sukurta 


bronzinė Nižinskio statulėlė (1912) perteikia kažkokį lemtingą, nežemišką šokėjo 
talentą. Adolfui Bolmui, atvirkščiai, buvo būdinga nuožmi vyriška jėga: Cia jis atlieka 
savo žymiausią — karių vado vaidmenį Fokino poloviečių šokiuose operoje Kunigaikštis 
Igoris (1909). 


tis (Une Nuit d Egypte; 1908). Baleto siuzetas naivus ir paprastas: jaunuolis 
(Fokinas) praleidzia meilés naktj su mitine Egipto karaliene (Ida Rubinstein) 
sutikęs su sąlyga, kad ryte jis išgers nuodų. Ištikima mylimoji (Pavlova) gedi del 
jaunuolio mirties. Baksto dekoracijos su didžiulėmis kolonomis ir skulptūro- 
mis suteikė egzotikos ir didybės. Nors Rubinštein nebuvo profesionali šokėja, 
jos stulbinantis grožis ir nepaprastai aukšta, grakšti figūra darydavo žiūrovams 
neišdildomą įspūdį. Kleopatroje į sceną ji būdavo įnešama mumijos sarkofage ir 
gundomai išvyniojama iš įvairiaspalvių skraisčių. 

Vakarų rašytojai ir menininkai iš karto gyvai susidomėjo rusų baletu. Vienas 
pirmųjų jo gerbėjų buvo įvairialypio talento menininkas Jeanas Cocteau. Jis 
aktyviai bendradarbiavo su trupe: sukūrė reklaminius Karsavinos ir Nižinskio 
plakatus iš baleto Rožės sapnas (1911), vėliau parašė scenarijus Paradui (1917), 
Melynajam traukiniui (1924) bei kitiems baletams. Tarp Vakarų menininkų, 
kurie kūrė grafinius, tapybinius ar skulptūrinius ankstyvojo rusų baleto šokėjų 

53 Kartu su savo vyru Michailu Larionovu Natalija Gončiarova buvo viena pagrindinių 
Diagilevo dailininkų. Jos sukurtame Auksinio gaidelio (Le Coq d'Or; 1914) scenos 
atpakalyje jaučiama rusų liaudies meno įtaka. 


54 Tūkstančiai metrų peršviečiamo audinio ir skirtingų spalvų apšvietimas paversdavo 
Loie Fuller nerealia būtybe iš liepsnos, miglos ar putų. Nuotraukos perteikia tik blankų 
jos magijos įspūdį, kurį geriau išreikšdavo ja sužavėti menininkai. Vienas jų buvo Henri 
de Toulouse-Lautrecas, 1893 m. sukūręs šią litografiją. 

atvaizdus, buvo Johnas Singeris Sargentas, Auguste'as Rodinas, Emile'is An- 
toine'as Bourdelle’is ir Marcas Chagallas. 

Diagilevas atgaivino Kleopatrai büdingas sekso ir prievartos temas pagrindi- 
niame 1910 m. sezono darbe Secherazadoje, kuriame vel bendradarbiavo Foki- 
nas ir Bakstas. Balete, sukurtame pagal Nikolajaus Rimskio-Korsakovo simfo- 
nine poema, buvo vaizduojama rytietiško haremo orgija. Mylimoji šacho zmo- 
na Zobeida (Rubinštein) neatsispiria Auksinio vergo (Nižinskis) glamonėms. 
Netikėtai grįžęs šachas įsako išžudyti neištikimas žmonas ir jų mylimuosius. 
Auksinio vergo agonija buvo ypač įspūdinga: sakoma, kad Nižinskis sukosi ant 
galvos, taip užbėgdamas už akių 9-ajame dešimtmetyje žavėjusiam breikui. Baksto 
dekoracijos patvirtino jo, kaip barbariškos prabangos kūrėjo, reputaciją. Jo nau- 
dojami neįprasti mėlynos ir žalios spalvų deriniai dažnai būdavo kopijuojami; 
po Kleopatros ir Secherazados to meto mados ir interjero kūrėjai užsikrėtė egzo- 
tiskumo siekiu. : 

Ugnies paukste (1910) buvo sukurta „komiteto“. Sis bendradarbiavimo me- 
todas buvo daznas ankstyvuoju, arba „rusiskuoju“, Rusy baleto trupés periodu, 
kai Diagilevo bendraminčių gretas sudarė jam artimos aplinkos draugai rusai. 
Baleto scenarijų rašė Benois, Fokinas, dailininkas Aleksandras Golovinas ir ki- 
ti; Fokinas artimai bendradarbiavo su kompozitoriumi Igoriu Stravinskiu, ku- 
riam baleto partitūra buvo užsakyta pirmą kartą. Librete, sudarytame iš keleto 
rusų liaudies pasakų, pasakojama, kaip antgamtiškoji Ugnies paukštė padeda 
princui Ivanui nugalėti piktąjį burtininką Kaščėjų ir laimėti nuotaką — gražiąją 
caraitę. Tviskanti, skrajojanti Karsavinos Ugnies paukštė vilkėjo ne įprastą suk- 
nelę, bet rytietiškas kelnes (tokia apranga atspindėjo madą, kurią paskatino 
Baksto kūryba). 

Baletas Petruska (1912) taip pat buvo rusiškas. Stravinskio muziką įkvėpė 
rusų lėlė Petruška, tradicinis Užgavėnių mugių personažas. Benois dekoracijos 
išraiškingai perteikė tokių mugių vaizdą, o Fokino choreografija su daugybe 
tipiškų personažų: prekiautojais, gatvės šokėjais, auklėmis, vežikais, šokančiomis 
meškomis ir t.t. — atskleidė jų gyvuma. Balete vaizduojamas piktavalis Burtininkas 
(Enrico Cecchetti) ir trys jo lėlės: jausmingasis Petruska (Nižinskis), Balerina 
(Karsavina) ir laukinis Mauras (Aleksandras Orlovas). Petruška, turinti sielą 
lėlė, bando meilintis Balerinai. Tačiau aistra išgąsdina Balerina, ir ji puola į 
Mauro glėbį. Petruška žūva nuo pavydaus Mauro rankos, bet jo nerimstanti 
dvasia grįžta, tuo išreikšdama nepaklusnumą Burtininkui. Nižinskio Petruška, 
nepatraukli būtybė kabaruojančiomis galūnėmis ir drastiškai išpaišytu veidu, 
atskleidė pribloškiantį artisto gebėjimą persikūnyti į vaizduojamą personažą. 


35 Ugnies paukštėje (1910) Fokinas — princas Ivanas sugauna žėrinčią stebuklingą 
būtybę (Karsavina). Kostiumų dailininkas Bakstas Ugnies paukštę įsivaizdavo ne kaip 
šokėją, vilkinčią suknelę, o kaip egzotišką rytietiska viliokę. 

Rožės sapnas (Le Spectre de la Rose; 1911) — išplėstinis pas de deux, kurį 
Fokinas sukūrė pagal Carlo Marios von Weberio Kvietimą šokti. Jo muziką 
įkvėpė dvi Gautier poemos eilutės: „Aš esu rožės vizija, kuri tau pasirodė per 
vakarykštį pobūvį“ (Je suis le spectre d'une rose / Oue tu portais hier au bal). 
Jauna mergina (Karsavina) grįžta namo iš pobūvio su rože, kurią jai dovanojo 
gerbėjas. Kai ji užsnūsta kėdėje, pro langą įskrieja Rožės dvasia (Nižinskis) ir 
įtraukia ją į svaiginančio valso verpeta. Paskui Rožės dvasia išskrieja iš kamba- 
rio, tarsi kiltų į dangų. Šį paskutinį šuolį Nižinskis apskaičiuodavo taip, kad jo 
nusileidimas nebuvo matomas žiūrovams, ir tai sudarydavo nerealios dangiš- 
kos būtybės iliuziją. Šis vaidmuo buvo savotiškas vyriškasis Taglioni Silfidės 
atitikmuo. 

Vėliau šiuos Diagilevo trupės baletus imta laikyti idealaus baleto modeliais, 
nes jie reprezentavo šokio, muzikos, dramos ir dailės vienybę. Periodas, kai 
trupės repertuare dominavo šie Fokino baletai, dažnai yra vertinamas kaip jos 
aukso amžius. Fokinas tuo metu buvo pasiekęs šlovės viršūnę; nė vienas iš vė- 
lesnių jo darbų neprilygo S//idėms, Ugnies paukštei ar Petruškai, nė vienas kūri- 
nys tarptautiniuose repertuaruose neišsilaikė taip ilgai kaip šie trys baletai. 

Nepaisydamas Fokino sėkmės, Diagilevas ėmė dairytis naujo choreografo. 
Turinčiu šių savybių jis laikė Nižinskį — savo mylimąjį ir pagrindinį šokėją. 
1910 m. Nižinskis ėmėsi statyti baletą pagal Claude'o Debussy muzikinę po- 
ema Fauno popietė (L 'Aprės-midi d'un faune), judesius kurdamas kartu su tru- 
pės nare savo seserimi Bronistawa Nižinska (1891-1972). Diagilevas nuspren- 
dė parodyti šį baletą per 1912 m. sezoną. 

Nižinskis baleto judesiams suteikė labai stilizuotą formą, kuri daugeliui žiū- 
rovų priminė Senovės Egiptą, nes šokėjų torsas buvo tiesus, o galva, kojos ir 
pėdos pakreiptos profiliu. Nižinska vėliau aiškino, kad brolis norėjęs atgaivinti 
archajiškąją, o ne klasikinę Graikiją, kurią labiau mėgo Fokinas ir Duncan. 
Tam tikra prasme Nižinskio choreografija buvo paprasčiausias loginis Fokino 
metodo, pagal kurį kiekvienam spektakliui turėjo būti kuriamas naujas šokio 
stilius, papildymas. 

Baleto siužetas paprastas: faunas, saulėtą popietę besiilsintis kalvos atšlaitėje, 
pastebi septynių nimfų būrį. Aukščiausioji iš jų nusivelka drabužius, norėdama 
išsimaudyti versmėje. Pasirodžius faunui, nimfos pabėga. Ši vienintelė uztrun- 
ka ir jų rankos akimirksniui susiliečia. Tada ji taip pat pabėga, pamesdama savo 
skraistę, kurią suranda faunas. Išskleidęs skraistę ant žemės, faunas jausmingai 
prie jos priglunda. Pirmasis Fauno popietės atlikimas užsitraukė nešlovę dėl esą 
nepadorių paskutinių skraistę užgulančio fauno judesių. Žurnalo „Le Figaro“ 

56 Nizinskio Fauno popieteje (1912) šokėjos judėjo scenoje lygiagrečiomis eilėmis, kad 
sudarytų choreografo (dešinėje) siekiamą plokštumos įspūdį, būdingą Senovės Graikijos 
bareljefams ir vazų tapybai. 


redaktorius Gastonas Calmette’as piktai užsipuolė baletą. Kritiką atrėmė skulp- 
torius Auguste'as Rodinas, kuris Nižinskio šokį palygino su Antikos freskų ir 
skulptūrų grožiu. 

Dar didesnį skandalą sukėlė 1913 m. Nižinskio sukurtas Šventasis pavasaris 
(Le Sacre du Printemps). Šį kartą publikos nepasitenkinimą sukėlė ne tik Ni- 
žinskio choreografija, bet ir Stravinskio muzika. Baleto idėja kilo Stravinskiui ir 
dailininkui Nikolajui Rerichui, kurio žavėjimasis senovės Rusija paskatino jį 
domėtis archeologiniais tyrinėjimais. Autorių sumanymu buvo vaizduojamas 
žiaurus primityvus pasaulis, valdomas prietarų ir baimės. Veiksmas vyko prie- 
Sistoriniais laikais jsivaizduojamoje rusų gentyje, kurioje pavasario atėjimas šven- 
čiamas verčiant išrinktą merginą šokti iki mirties nuo išsekimo. 


Nizinskis vel atsisake akademinio baleto technikos ir sugalvojo naujy jude- 
siu plastika. Klasikinio baleto iliuzinj lengvuma ir pastangy nebuvima &ia pa- 
keitė sunkumo įspūdis; išnyko linijų simetrija; primityvizmas buvo reiškiamas 
pasikartojančiais vaikščiojimo, trepsėjimo ir sunkių šuolių deriniais. Šokėjams 
Stravinskio muzika buvo sunkiai suprantama, nors Diagilevas pasamdė Marie 
Rambert, kad padėtų analizuoti partitūrą. Ji studijavo Emile'io Jaques'o Dalcro- 
ze'o euritmiją — muzikos mokymo judesiu metodą, kuris amžiaus pradžioje bu- 
vo gana paplitęs. 

Šventojo pavasario premjeros metu publika įtūžo. Maža to, kad šūkaliojimai, 
triukšmas ir švilpimas visiškai užgožė orkestrą, — kilo žiūrovų peštynės, nes kai 
kuriems baletas atrodė kaip sąmoningas tyčiojimasis iš meno. Nors tarp publi- 
kos kilo sumaištis, apdairus šou organizatorius Diagilevas džiaugėsi skandalo 
sukelta reklama. 

Daugeliui amžininkų Nižinskio eksperimentai atrodė neturintys meninės 
ateities. Šiandien jo novatoriškos idėjos labiau vertinamos. Deja, kaip choreog- 
rafui, jam nebuvo lemta pasireikšti. 1913 m., trupei gastroliuojant Piety Ame- 
rikoje be Diagilevo, kuris prietaringai bijojo plaukti vandeniu, Nižinskis vedė. 
Diagilevas nedelsdamas išvarė jį iš trupės. Vėliau Nižinskis prisijungė prie tru- 
pes per 1916-1917 metų gastroles. 1916 m. jis pastatė baletą Tilis Ulenspygelis, 
tačiau šis darbas nepelnė nei pritarimo, nei pasipiktinimo, kuriuos sukeldavo 
ankstesnė jo choreografija. Netrukus Nižinskis susirgo psichikos liga ir nepa- 
sveiko iki savo mirties 1950 m. Kad ir kaip ten būtų, jo, kaip geriausio šokėjo, 
kurį kada nors pažinojo pasaulis, vardas žinomas daugeliui net niekada nema- 
čiusių baleto žmonių. 

Pirmasis Rusų baleto trupės periodas baigėsi apie 1914 m., pasitraukus Ni- 
zinskiui ir — po daugelio nesutarimų su Diagilevu — Fokinui. Nors Diagilevas 
niekada neatsisakė rusiškų temų bei rusų bendradarbių, po 1914 m. jo meninė 
orientacija tapo kosmopolitinė (žr. 7 skyrių). Jis nebelaikė svarbiausia savo mi- 
sija supažindinti Vakarus su rusų menu, tačiau, pavertęs rusų baletą mados 
diktuotoju, buvo pasiryžęs išlaikyti šią jo padėtį. Nors Diagilevo vardas ir be to 
jau buvo įėjęs į istoriją. Diagilevo vadovaujama, Rusų baleto trupė įrodė Vaka- 
rams, kad baletas gali žadinti publikos vaizduotę ir pelnyti menininkų pagarbą. 
Iš tiesų Rusų baleto trupės „rusiškasis periodas“ atgaivino baleto meną. 


57 Dailininkė Valentine Hugo sukūrė daug Rusų baleto trupės spektaklių eskizų. Čia ji 
užfiksavo Išrinktosios merginos šokio akimirkas Nižinskio balete Sventasis pavasaris 

SESTAS SKYRIUS 


Pirmieji Zingsniai naujos formos link 


XIX a. pabaigos Amerikos balete atsispindéjo to meto Europos baleto bükle: vis 
labiau pabrėžiant technikos virtuoziškumą ir vizualinį reginio efektą, menko 
išraiškos turinys ir gelmė. Baleto scenos dažnai tapdavo didžiulių ekstravagan- 
tiškų vaidinimų dalimi. Juose buvo siekiama stulbinti publiką dekoracijų, kos- 
tiumy ir scenos efektų prabanga bei išradingumu. Šokis buvo ne daugiau kaip 
dekoratyvios programos tąsa — linksma, maloni, nesudėtinga. 

Juodasis sukčius (1866), vienas žymiausių šio tipo amerikiečių kūrybos pa- 
vyzdžių (dažnai vadinamas pirmąja muzikine komedija), buvo labai populiarus 
tarp žiūrovų: po pradinio šešiolikos mėnesių iš eilės demonstravimo jis pakar- 
totinai buvo rodomas iki 1903 m. Ši faustiška žmogaus, sudariusio sutartį su 
velniu, istorija buvo pasakojama dialogais, dainomis ir kruopščiai parengtais 
šokiais, tarp jų Pas de Naiad (sic), kuris šokamas stalaktitų grotos fone. Nors 
spektaklyje dalyvavo keletas puikių šokėjų (geriausios jų — italų balerinos Marie 
Bonfanti ir Rita Sangalli), kai kurie kartojami vaidinimai nusirito iki papras- 
čiausių „kojų šou“, labiau išgarsėjusių ne kokiomis nors pretenzijomis į meniš- 
kumą, o menkai kūną pridengiančiais kostiumais. 

Aukštesnių siekių turintiems to meto šokėjams buvo likusios kelios alterna- 
tyvos. Pasireikšti varjetė daugiau galimybių turėjo vyrai, atliekantys „speciali- 
zuotus“ šokius; dauguma jų buvo klumpių šokiai (atliekami su medžiu pakal- 
tais batais, panašūs į stepą) arba kiti liaudies šokiai. Šokėjos dažniausiai atlik- 
davo akrobatinius judesius, aukštai keliamų kojų ir sijonų šokį, kurį XIX a. 
8-ajame dešimtmetyje išpopuliarino anglų šokėja Kate Vaughan. Jo pavadini- 
mas kilo iš ilgo sijono, kuriuo šokėja manipuliuodavo atlikdama žingsnelius, 
perimtus iš baleto, klumpių, ispanų bei kankano šokių. 

Šis ribotas pasirinkimas paskatino tris amerikietes: Loie Fuller (1862-1928), 
Isadorą Duncan (1877-1927) ir Ruth St Denis (1879-1968) — ieškoti naujų 
šokio formų. Jos buvo išbandžiusios egzistuojančias šokio formas, bet tai ne- 
tenkino jų meninių poreikių. Kiekviena save laikė pirmiausia menininke, o ne 
vien paprasta linksmintoja. Šios šokėjos traukė menininkų — rašytojų, muzi- 
kantų, dailininkų ir skulptorių — dėmesį. Paradoksalu, tačiau Fuller ir Duncan 
pirmiau sulaukė pripažinimo Senajame, o ne Naujajame pasaulyje. 

58 Isadora Duncan, čia šokanti Marselietę (1915), įkūnijo individualios laisvės 
koncepciją asmeniniame gyvenime ir mene. 

Fuller sugalvojo šokį, kuriame svarbiausia buvo besikaitaliojančių šviesų ir 
spalvų žaismas ant jos daugiasluoksnių sijonų. Šokėjai judinant rankas, sijonai 
nuolat vilnijo, kartais pasiekti efekto padėdavo po jais slepiamos lazdelės. Ful- 
ler vengė virtuoziškos baleto technikos. Galbūt dėl to, kad turėjo menkus šokio 
pagrindus. Teatro karjeros pradžioje Fuller kurį laiką dirbo aktore. Jos nedo- 
mino siužetinės linijos ar emocijų perteikimas šokiu; dramatizmas kildavo iš 
šokio vizualinių efektų. 

Nors savo meną sukūrė ir pirmiausia parodė Jungtinėse Valstijose, didžiau- 
sios šlovės Fuller sulaukė Paryžiuje, į kurį 1892 m. ją pakvietė „Folies Bergėre“ 
teatras. Greitai ji tapo Paryžiaus publikos numylėtine „La Loie“. Daugelyje 
Fuller šokių vaizduojami natūralūs gamtos elementai — Ugnis, Lelija, Plaštakė 
ir kita. Tai puikiai derėjo su madingu Art Nouveau stiliumi, kuris akcentavo 
gamtos vaizdus ir plastiškas, vingiuotas linijas. Jos šokio stilius žavėjo simbolis- 
tų poetus ir dailininkus, nes atitiko jų polinkį į mistiką, tikėjimą menas menui 
principu bei pastangas derinti formą ir turinį. 

Euller, linkusi į mokslinius tyrinėjimus, nuolat eksperimentavo su elektros 
apšvietimu (kuris tuo metu buvo ką tik atsiradęs), spalvotais filtrais, skaidrių projek- 
cijomis ir kitais scenos technologijos dalykais. Savo draperijoms ji išrado ir užpa- 
tentavo specialiai pagamintų cheminių dažų priemonę ir specialius veidrodžius. 
Be Fuller, spalvomis, šviesa domėjosi ir kiti to laikotarpio menininkai, pavyzdžiui, 
Georges'as Seurat, išgarsėjęs savo puantilistinės tapybos darbais. Vienas Fuller 
išradimų buvo iš apačios sklindantis apšvietimas: ji stovėdavo ant matinio stiklo, 
apšviesto iš apačios. Tai ypač įspūdingai buvo panaudota jos Ugnies šokyje (1895), 
kuris buvo atliekamas pagal Richardo Wagnerio „Valkiriją“. Šis šokis patraukė 
tapytojo Henri de Toulouse-Lautreco žvilgsnį — jį pavaizdavo litografijoje. 

Įmantrėjant techniniam Fuller šokio apipavidalinimui, keitėsi ir kitos išraiš- 
kos priemonės. Ankstyvuosiuose šokiuose Fuller nedaug dėmesio skyrė muzi- 
kai, vėlesniu laikotarpiu naudojo Glucko, Beethoveno, Schuberto, Chopino ir 
Wagnerio kūrinių partitūras. Galiausiai perėjo prie Stravinskio, Faurė, Debus- 
sy bei Musorgskio — pačių progresyviausių to meto kompozitorių. Ji ėmė kurti 
pretenzingesnėmis temomis. Toks buvo šokis Jūra. Jame nematomi šokėjai ju- 
dino didžiules jvairiaspalvemis šviesomis apšviestas šilkines juostas. Visada imli 
naujovėms Fuller, susidraugavusi su radį atradusiais Marie ir Pierre'u Curie, 
sukūrė Radžio šokį, kuriame buvo imituojamas elemento švytėjimas. Ji filmavo- 
si kine (tuo metu tai buvo ankstyvasis jo periodas), pati kūrė filmus. Jos pasa- 
kos-filmo Gyvenimo lelija (Le Lys de la Vie; 1919) herojų vaidino René Clairas, 


vėliau vienas geriausių prancūzų kino režisierių. 

Pasaulinėje -parodoje Paryžiuje 1900 m. Fuller turėjo savo teatro paviljoną, 
kuriame, be jos šokių, buvo demonstruojama japonų aktorės Sada Yacco pan- 
tomima. Tuo metu Fuller subūrė grynai moterišką trupę ir apie 1908 m. įkūrė 
mokyklą. Tačiau po jos mirties nė vienas iš šių sumanymų neišliko. Nors šian- 
dien Fuller daugiausia žinoma kaip scenos apšvietimo naujovių išradėja, jos 
veikla turėjo įtakos tautietems Duncan ir St Denis. Ji finansavo pirmuosius 
Duncan pasirodymus Senajame žemyne. Jos teatre Paryžiaus parodos metu ap- 
silankė St Denis, kuri Fuller darbuose pastebėjo naujų režisūros idėjų, o Sada 
Yacco vaidyba tapo gaiviu jos orientalistinių darbų šaltiniu. 1924 m. St Denis, 
sukurdama duetą Valse à la Loie, išreiškė savo pagarbą Fuller. 

Isadora Duncan neabejotinai buvo daugiau nei šokėja: ji giliai slepiamų ar- 
ba net pasąmonėje glūdinčių moters troškimų išsivaduoti iš tradicinio žmonos 
ir motinos vaidmens, pasiekti seksualinės laisvės bei asmeninės saviraiškos sim- 
bolis. Jos gyvenime, kaip ir šokyje, prigimties instinktai nepaisė įprastų elgesio 
normų. Visą gyvenimą ir net po mirties Duncan vardas buvo siejamas su sensa- 
cijomis, tačiau ji buvo rimta menininkė, siekusi aiškiai apibrėžtų tikslų. Ji ieš- 
kojo šokio įkvėpimo šaltinio ir juo laikė vidinį impulsą, besikoncentruojantį 
saulės rezginyje, iš kurio atsiranda visi judesiai. Prigimtis buvo jos įkvėpėja ir 
vadovė. Antra vertus, propaguodama natūralumą, Duncan neketino atsisakyti 
formalios struktūros ir tvarkos, nes pastebėjo, kad natūralūs dalykai turi aiškią 
sandarą. Greičiau galima teigti, kad ji priešinosi viskam, kas prieštaravo žmo- 
gaus prigimčiai, taigi ir pėdos verstumui akademiniame balete. Ji semdavosi 
idėjų iš tokių gamtos reiškinių kaip vėjas ar bangų mūša. Jos šokius sudarė 
kasdieniai judesiai: ėjimas, bėgimas, šokčiojimas, šokinėjimas. Visa tai papras- 
tai įeina į kiekvieno žmogaus „judėjimo repertuarą“. 

Duncan šokiams būdingas paprastumas ir minimalios priemonės — tai pasa- 
kytina ne tik apie choreografiją, bet ir apie pasirenkamas temas, dekoracijas bei 
kostiumus. Ji nesiimdavo sudėtingų istorijų su daugybe personažų, būdingų to 
meto baletams. Savo šokiais ji norėjo tiesiogiai ir intymiai bendrauti su žiūrovu. 
Duncan tema buvo siela: visuotinės emocijos, reakcija į jas, troškimai. Jos šokis 
teigė tikėjimą gerosiomis žmogaus savybėmis: grožio ir harmonijos siekimu, 
drąsa ir ištverme. 

Duncan niekino detalizuotas realistines scenos dekoracijas, kurios labai buvo 
išpopuliarėjusios XIX a.; vietoje jų scenos fonui naudojo paprastas pilkai melsvos 
ar melsvos spalvos užuolaidas. Jos idėjos sutapo su pažangių scenos dailininkų 
Adolphe'o Appios ir Edwardo Gordono Craigo pažiūromis. Šie menininkai 
bandė populiarinti naują požiūrį į režisūrą, kai minimalesnėmis priemonėmis 

pasiekiama didesnio jtaigumo, Duncan atsisaké balerinos sijonélio ir puanty, 
korseto, kuris buvo neatskiriama motery garderobo dalis. Ji vilkedavo trumpą 
graikišką tuniką — tam įtakos turėjo šeimos skatinamas jos žavėjimasis Senovės 
Graikija. Daugelį šokių ji atlikdavo be apavo, ir pagal tai kai kurie amžininkai 
naująją šokio formą pavadino basakoju šokiu. Savo šokiams Duncan rinkosi to- 
buliausią muziką: Bachą, Beethoveną, Brahmsą, Chopiną, Schuberta, Caikovskj. 
Ji dažnai buvo kritikuojama už koncertinės muzikos naudojimą žemesniam tiks- 
lui — akompanuoti šokiui. Tada manyta, kad šokių muzika yra menkesnis žanras. 

Duncan gimė Kalifornijoje. Netradicinėje, teatrą mėgstančioje šeimoje jos 
domėjimasis šokiu buvo puoselėjamas nuo pat mažens. 1896 m. Niujorke ji 
įstojo į Augustino Daly teatro trupę, kurioje atlikdavo nedidelius vaidmenis. 
Tuo pat metu papildomai mokėsi baleto pas Marie Bonfanti, buvusią miuziklo 
Juodasis sukčius žvaigždę. 1898 m. Duncan paliko Daly trupę ir pradėjo nepri- 
klausomą karjerą, rengdama solo pasirodymus turtingųjų salonuose. Vilkėda- 
ma savo graikišką tunika, ji atlikdavo miniatiūrinės šokio dramas, pavyzdžiui, 
Narcizą pagal Ethelberto Nevino muziką, šoko pagal deklamuojamus Omaro 
Chajamo rubajatus. 

1899 m. Duncan su šeima persikėlė į Londoną. Čia jos šokio stiliui jtakos 
turėjo pianistas Charlesas Hallė ir Londono dienraščio „Times“ muzikos kriti- 
kas J. Fuller-Maitlandas, kuris padrąsino ją įkvėpimo ieškoti tarp didžiųjų dai- 
lės ir muzikos kūrinių. Taigi šokis Pavasaris (Primavera) įkvėptas Botticelli ta- 
pybos, o ankstyvosios Duncan kompozicijos buvo atliekamos pagal Chopino 
bei Glucko muziką. Londono ir Paryžiaus muziejuose šokėja studijavo Senovės 
Graikijos meną, kuris patvirtino jos natūralaus judesio grožio idėją. Įdomu, 
kad Graikijoje Duncan apsilankė tik 1903 m., jau būdama išgarsėjusi šokėja. 

1902 m. Duncan susitiko su Fuller, ši finansavo jos savarankiškus koncertus 
Vienoje ir Budapešte. Taip prasidėjo Duncan karjera Europoje. Ją iškart pripa- 
žino Vokietijos žiūrovai. Tačiau paryžiečiai, išskyrus keletą gerbėjų, pavyzdžiui, 
Rodiną bei Bourdelle'į (kurie laikė ją antikinio pasaulio įsikūnijimu), buvo 
gana abejingi — jos 1909 m. pasirodymai sutapo su pirmuoju Rusų baleto tru- 
pės sezonu Vakaruose. Pirmą kartą į Rusiją šokėja nuvyko 1904 m. Tada ją 
pastebėjo Fokinas, Diagilevas ir kitos rusų šokio pasaulio įžymybės. Grįžusi į 
Vakarus, Duncan įkūrė pirmą savo šokio mokyklą Vokietijoje — Griunvalde, 
suteikdama jaunosioms globotinėms nemokamą išlaikymą bei šokio pamokas. 
Į Jungtines Valstijas pirmą kartą nuo išvykimo 1899 m. ji grįžo 1908 m. Savo 
apsilankymą JAV užbaigė Glucko /figenijos Aulidėje spektakliais, kuriuos atli- 
ko Niujorko „Metropolitan Opera“. 


59 Kažkoks nepaprastas Isadoros Duncan skubrumas ir lengvumas — savybės, kurias 
pastebėjo daugelis vertintojų, atsispindi ir šioje jos, šokančios graikų teatre 1904 m., 
nuotraukoje. 


Nesantuokiniai Duncan dukte ir sinus nuskendo 1913 m. per automobilio 
avarija, ir Si tragedija paliko gilius randus jos gyvenime bei küryboje. Dziaugs- 
mingas ankstyvojo laikotarpio lyrizmas užleido vietą niüresnems emocijoms ir 
susirūpinimui dėl pasaulio nelaimių. Du žymūs šio periodo šokiai, Marselietė 
(1915) ir Vergy maršas (1916), išraiškingai vaizdavo žmogaus dvasios stiprybę 
pavojaus akivaizdoje. Abu kūriniai vadinami socialinio protesto šokiais, nes 
juose aiškios istorinės kovos prieš priespaudą ir tironiją aliuzijos — Prancūzijos 
revoliucija ir 1905 m. sukilimas Rusijoje. Tačiau, šokyje pagal Schuberto Ave 
Marija (1914) vaizduodama Mergelę Mariją apsuptą angelų, Duncan parodė, 
kokia gali būti švelnumo galia. 

Nepataisoma idealistė Duncan 1921 m. entuziastingai priėmė kvietimą įkurti 
mokyklą Sovietų Rusijoje. Nors ji tik periodiškai lankydavosi mokykloje, čia 
besimokančios merginos, globojamos Duncan Griunvaldo mokinės ir vienos iš 
įdukrų Irmos, pasiekė nemažų laimėjimų. Šokėjos daug koncertuodavo ir Rusi- 
joje, ir užsienyje. Rusijoje Duncan ištekėjo už poeto Sergejaus Jesenino ir išsi- 
vežė jį aplankyti Vakarus. Ryšiai su juo ir Sovietų Rusija kompromitavo Dun- 
can konservatyvių Amerikos žiūrovų akyse, jie praminė ją bolševike. Paskuti- 
nius šokėjos gyvenimo metus galima apibūdinti taip: nuopuolis į alkoholizmą, 
antsvoris (nemaža tragedija šokėjai) ir nimfomanija. Duncan žuvo 1927 m.: ją 
užsmaugė į automobilio ratus patekęs šalis. 

Duncan kūrybą pratęsė šešios vyriausios mokinės: Irma, Anna, Maria Theresa, 
Lisa, Erica ir Margot, kurios, pasirodžiusios scenoje, buvo pramintos izadorie- 
tėmis. Norėdamos perteikti mokytojos šokio techniką ir choreografiją, šokėjos 


steigė mokyklas Europoje ir Jungtinėse Amerikos Valstijose. Susidomėjimas 

Duncan šokio stiliumi pasiekė viršūnę XX a. 5-ajame dešimtmetyje, tačiau ve- 
liau nuslūgo. Nors 9-ajame dešimtmetyje, kuriam būdingas domėjimasis isto- 
rija, vėl pastebimas jo atgimimas. 

Ruth St Denis, jauniausia iš Amerikos šokėjų trejeto, turėjo didžiausios įta- 
kos Amerikos šokiui. Ruth Dennis augo Niu Džersyje feminizmo, drabužių 
mados reformos, krikščionybės ir teosofijos (Vakarų religijos, perėmusios in- 
duizmo idėjas apie karmą ir reinkarnaciją) samplaikos atmosferoje. Ji anksti 
išmoko Francois Delsarte’o sistemos pratimų kompleksą, kuriame kūno gestai 
ir judesiai analizuojami atsižvelgiant į emocijas ir dvasios būseną. Šie pratimai 
labai paplito Amerikoje, juos išpopuliarino ir scenai pritaikė Genevieve Steb- 
bins. St Denis matė jos pasirodymą 1892 m. Nepaprastai dinamiški Stebbins 
pratimai tapo St Denis technikos pagrindu. 

Tačiau savo sceninę karjerą St Denis pradėjo tradiciškesniais žanrais: akro- 
batika, aukštai keliamų kojų ir sijonų šokiais. Ji mokėsi baleto, ispanų šokių ir 
karjerą pradėjo kaip aktorė Davido Belasco teatro trupėje. Belasco sąmojingai 
ją „kanonizavo“, taip sukurdamas jos scenos vardą. Sakoma, kad paslaptingos 
deivės atvaizdas egiptiečių dievų cigaretes reklamuojančiame plakate pakeitė St 
Denis meninio gyvenimo kryptį, paskatino temų ir įkvėpimo ieškoti paslaptin- 
guosiuose Rytuose, kuriais tuo metu Vakarai labai žavėjosi. Tačiau pirmasis St 
Denis žygis į orientalizmą pasuko ją ne Egipto, o Indijos link. Remdamasi kny- 
gomis, nuotraukomis ir savo prisiminimais apie intermediją Rytų Indijos mo- 
tyvais Koni Ailende*, ji sukūrė šokį Rada (Radha; 1906) pagal Delibes'o operą 
Lakmė. Induizmo mitologijoje Rada yra dievo Krišnos mylimoji melžėja. St 
Denis pavertė ją šventyklos deive, įkūnijančia penkių pojūčių ritualą. Nors St 
Denis choreografija nepretendavo į autentiškumą, plastiški išsilenkimai, eksta- 
ziški sukiniai to meto publikai atrodė neapsakomai egzotiški, ypač aukštuome- 
nės damoms, kurias žavėjo visa, kas rytietiška. St Denis indiškąją programą 
sudarė Smilkalai, išgarsėję rankų, atrodžiusių tiesiog bekaulémis, plastika, bei 
Kobra, kurioje rankos priminė besirangančias geliančias gyvates. 

1906 m. gegužę, ieškodama naujų žiūrovų, St Denis perplaukė Atlantą. Eu- 
ropoje, kaip ir Fuller bei Duncan, ji sužavėjo menininkus ir intelektualus. Vie- 
nos poetas Hugo von Hofmannsthalis tapo ypač artimu jos draugu ir pagalbi- 
ninku. Muziejuose ji studijavo indų meną bei meno dirbinius ir sukūrė keletą 
naujų šokių, tarp jų The Nautch** (1908), vieną pirmųjų bandymų atgaivinti 


* Pramogų parkas netoli Niujorko — Coney Island. 
** Angl. nautch — profesionalių indų šokėjų pasirodymas. 

Indijos gatvės šokėjų meną. Choreografijos šaltinis buvo Indijos katako stilius, 
kurį priminė ritmiškas trepsenimas, sustiprinamas varpelių ant kulkšnies skamb- 
čiojimo, sukimasis, banguojantys rankų bei galvos judesiai. Į vėlesnius šio šokio 
variantus buvo įtrauktas „indiškas“ rečitatyvas ir išmaldos prašymas, palydimas 
rafinuotos pantomimos, kuri reiškė šokėjos panieką nieko nedavusiai publikai. 

St Denis grįžo į Jungtines Valstijas 1909 m. Po metų ji jau galėjo įgyvendin- 
ti savo ilgai puoseletq svajonę — sukurti kūrinį Egipto tema. Egipta buvo ambi- 
cingas ilgai trunkantis vaidinimas, kuriame dalyvavo penkiasdešimt šokėjų ir 
muzikantų. Jų priekyje, atlikdama Egiptos, deivės Izidės ir rūmų šokėjos vaid- 
menis, šoko St Denis. Nors visas kūrinys nesulaukė sėkmės, Dienos šokis, ku- 
riame Egipta pamėgdžioja įvairių žmonių: valstiečių, žvejų, kunigų, karių ir 
kitų — tipiškus judesius, tapo populiariu savarankišku jos darbu. 

St Denis susitikimas 1914 m. su Tedu Shawnu (1891-1972), vėliau jos 
partneriu ir vyru, — labai reikšmingas įvykis Amerikos šokio istorijai. Buvęs 
teologijos studentas Shawnas profesionalaus šokėjo karjerą pradėjo kaip paro- 
domyjy balinių šokių atlikėjas. Jis pastebėjo St Denis sielos giminingumą: abu 
tikėjo, kad šokis gali išreikšti religingumą ir būti sudėtinė žmogaus gyvenimo 


60, 61 Ruth St Denis ir Tedas Shawnas sėmėsi įkvėpimo iš daugelio kultūrų. Rada, kurį 
St Denis pirmą kartą šoko 1906 m. (kairėje), buvo egzotiskas, jei ne visai autentiškas 
induizmo šventyklų šokio atkartojimas. Sakoma, kad St Denis ir Shawnas savo sukurtą 
senovės egiptiečių Atgimimo šokį (1916) yra atlikę daugiau kaip 2500 kartų (dešinėje). 


dalis. Shawnas, siekdamas savo tikslo ir turedamas komercinj jzvalguma, suma- 
nė įkurti mokyklą, kurioje būtų laikomasi šių didingų šokio meno principų. 
1915 m. Los Andžele atidaryta mokykla po metų buvo pavadinta „Denishawn“ — 
pagal konkurse laimėjusio jų balinio šokio pavadinimą. 

„Denishawn“ mokykla studentams siūlė labai įvairią mokymo programą: į 
ją buvo įtrauktas baletas (atliekamas be batelių), plastiškų judesių pratimai 
rankoms ir torsui, etniniai ir folkloro šokiai, Dalcroze’o euritmija ir Delsarte'o 
pratimai. Buvo dėstoma šokio istorija ir filosofija (pastarąją dėstė St Denis, kuri 
didžiavosi savo sugebėjimu uždegti studentus). Akivaizdu, kad „Denishawn“ 
buvo daugiau nei šokio akademija, kurios pagrindinis uždavinys — mokyti šo- 
kio technikos; mokykla ėmėsi savotiškos utopijos — lavinti kūno, proto ir sielos 
harmoniją. 

1916 m. visa mokykla dalyvavo šokių spektaklyje Egipto, Graikijos ir Indijos 
šokių inscenizavimas. Jis buvo atliekamas graikų teatre po atviru dangumi Berk- 
lyje. Viena kūrinio dalių — duetas Žemės dirbėjai, primenantis Dienos šokį iš 
Egiptos. Čia St Denis ir Shawnas vaizdavo Egipto valstiečių poros darbus. Dar- 
bo dienos pabaigoje moteris padėdavo galvą ant vyro peties ir abu ramiai nulip- 
davo nuo scenos. Atiduodami pagarbos duoklę visuotinėms darbo ir meilės 
vertybėms, St Denis ir Shawnas šią sceną atlikdavo daugelį metų. Programoje 
taip pat buvo pirmas Shawno grynai vyriškas kūrinys Senovės graikų karo šokis, 
parodytas dar iki sukuriant jo vyrų šokėjų grupę 4-ajame dešimtmetyje. Tarp 
tuomet debiutavusių „Denishawn“ studentų buvo ir Martha Graham, kurios 
talentą pastebėjo Shawnas. 

„Denishawn“ trupėje, sudarytoje iš mokyklos šokėjų, pramogą buvo bando- 
ma derinti su aukštais idealais. St Denis ir Shawnas buvo pagrindiniai atlikėjai 
ir vyriausieji choreografai. Shawno pastangomis St Denis eksploatuota Rytų 
tematika buvo išplėsta naujų kraštų ir laikotarpių šokiais: Amerikos indėnų, 
Amerikos, Ispanijos, Šiaurės Afrikos. Tuo „Denishawn“ pelnė eklektiškos tru- 
pės vardą. Kaip ir ankstyvuosiuose St Denis darbuose, šiuose šokiuose nebuvo 
pretenduojama į autentiškumą; siekta perteikti kultūrų dvasią, o ne jų detales. 
Ši trupė daug nuveikė supažindindama amerikiečių žiūrovus su etniniu šokiu. 
Tuo metu tokie šokiai retai buvo rodomi scenoje. Be to, daugelyje „Denishawn“ 
darbų buvo atgaivintas siužeto elementas, kurio beveik visiškai atsisakė Fuller ir 
Duncan. Nors „Denishawn“ impozantiskos dekoracijos ir kostiumai neatsiliko 
nuo to laikotarpio baleto, jais buvo siekiama rimtesnių tikslų: ne tik linksminti, 
bet ir suteikti dvasingumo. 

Vienas žymesnių darbų — Shawno Amerikos indėnų solo Kreipimasis į aud- 

ros paukštį (1917). Jame lietaus iššaukimo ritualas buvo atliekamas dėvint au- 
tentišką kario galvos apdangalą iš paukščio plunksnų. Talentingas pantomi- 
mos šokėjas Charlesas Weidmanas, į mokyklą atvykęs 1919 m., šoko Shawno 
sukurtą solo Amerikietiškas šokis (Danse Américaine, 1923). Weidmanas meist- 
riskai kūrė pilnos žmonių scenos iliuziją: kaitaliodamas klumpiu, minkštapadžių 
batelių ir „ekscentriškąjį“ šokius, jis metė kauliukus, žaidė beisbolą, meilinosi 
gražiai merginai. Labai sėkmingos Shawno acteky-tolteky šokių dramos Ksocitl 
(Xochitl, 1920) kulminacinėje scenoje mergelė Ksočitl (Graham) savo skaisty- 
bę gindavo taip aistringai, kad gašlusis imperatorius (Shawnas) po kovos dažnai 
atrodydavo iš tikro sumuštas. St Denis Rytų pomėgio viršūnė — prabangiai 
pastatytas spektaklis Septyneriy vartų Ištarė (1923), kuriame ji vaidino Babilo- 
no deivę, nusileidžiančią į požemio pasaulį susigrąžinti savo mylimojo (Shawnas). 

Vaidyba dėvint įmantrius kostiumus nebuvo vienintelė „Denishawn“ mo- 
kyklos veikla. St Denis sukūrė tai, ką ji vadino „muzikos vizualizacijomis“: mu- 
zikinė kompozicija buvo perteikiama be pasakojimo ar emocijų interpretavi- 
mo. Jai eksperimentuoti padėjo 1917 m. į mokyklą atvykusi šokio pagrindus 
turinti Doris Humphrey. Nors iš pradžių Humphrey ketino dėstyti šokį, tačiau 
St Denis paskatino ją išnaudoti šokėjos ir choreografės gabumus. Kartu jos 
sukūrė keletą darbų. Žymiausias buvo Sklendimas (Soaring; 1920), šokamas 
pagal Roberto Schumanno kūrinį Polekis: vaizduotės kūrinys (Aufichwung: Fan- 
tasiestücke). Solistas ir keturios moterys šokdami naudojo didelę įvairiaspalvių 
lempų šviesoje judinamą skraistę. Taip buvo sukuriami Fuller šokius prime- 
nantys bangų ir debesų vaizdai. 

Trupes muzikos vadovas buvo Louisas Horstas. Jis taip pat dirbo kaip akom- 
paniatorius, kompozitorius, dirigentas ir aranžuotojas. Jo muzikinis skonis ir 
pomėgis eksperimentuoti stipriai paveikė Amerikos šokį — iš pradžių „Deni- 
shawn“, o vėliau Graham (žr. 8 sk.). Horstas pagerino „Denishawn“ naudoja- 
mos muzikos kokybę ir paskatino St Denis ir Shawną naujų kūrinių partitūrą 
užsakyti Amerikos kompozitoriams. 

2-ajame ir 3-iajame dešimtmečiais „Denishawn“ trupė nemažai keliavo, bu- 
vo nuvykusi ir į Aziją. Kai pasirodymų galimybės buvo ribotos, jie dalyvaudavo 
vežiojamose varjetė, prisijungdavo prie Ziegfeldo „Follies“ keliaujančios trupės 
arba koncertuodavo Lewisohno stadione. „Denishawn“ praplėtė Amerikos žiū- 
rovų akiratį, supažindindama su kitų laikotarpių ir kraštų kultūra, parodydama 
kitokią nei baletas, tačiau tiek pat menišką šokio formą. 

Finansiniai sunkumai ir St Denis bei Shawno išsiskyrimas buvo „Deni- 
shawn* trupės iširimo 4-ojo dešimtmečio pradžioje priežastis. Ši mokykla pa- 

liko pėdsaką Amerikos šokio istorijoje ne tik sukurtais šokiais. Ji parengė ir 
suteikė sceninės patirties naujai Amerikos šokėjų kartai, ypač Graham, Humph- 
rey ir Weidmanui (žr. 8 sk.). St Denis ir Shawnas tęsė savo šokio kelią. St Denis 
atsidėjo šokiui ir religijai. Vienas didesnių jos projektų buvo Ritminio choro 
trupė, kuri pasirodydavo bažnyčiose. Shawnas naująja savo trupe „Tedas Shaw- 
nas ir jo vyrai šokėjai“ siekė įrodyti, kad šokis yra vyriška veikla. Trupė daug 
gastroliavo su Darbo simfonija (1934) ir besiužečiu pakilios atgimimo dvasios 
šokiu Kinetinis Molpai (1935). Vyrų šokių choreografijoje Shawnas pabrėžė 
jėgą ir atletiškumą; svarbūs šokių šaltiniai buvo darbo judesiai, karinės rikiuo- 
tės pratimai ir primityvių kultūrų ritualai. 1940 m. Džeikobs Pilou, sodyba 
Masačusetse, kurioje buvo įsikūrusi Shawno trupė, suteikė prieglobstį šokių 
mokytojos Mary Washington Ball organizuojamam šokių festivaliui. Vėliau 
Shawnas tapo „Jacob's Pillow Dance Festival“, pirmojo ir JAV ilgiausiai gyvuo- 
jančio festivalio, vadovu. Laikantis „Denishawn“ principų, į festivalio progra- 
mą įtraukiamas baletas, modernusis ir etninis šokis. 

Už vandenyno, Vidurio Europoje, 2-ajame dešimtmetyje brendo kita šokio 
revoliucija. Jos priešakinėse gretose buvo Rudolfas Labanas (1879-1958), ku- 
rio įvairiapusiški šokio ir judesio išraiškos tyrinėjimai davė pradžią šokio for- 
mai, pavadintai Ausdrucktanz — išraiškos šokiu. Daugelį naujovių paskatino jo 
domėjimasis fizine kultūra, kas buvo labai populiaru tuometėje Vokietijoje. 
Labano pastangomis labai išsiplėtė šokio raiška, padidėjo jo pramoginė, lavina- 
moji ir terapinė reikšmė. Šiandien Labanas daugiausia žinomas kaip pedago- 
gas, teoretikas ir šokio užrašymo sistemos, turinčios jo vardą, sukūrėjas. 

Gimęs Austrijos ir Vengrijos imperijoje, Labanas 1900 m. atvyko į Paryžių 
studijuoti meno. Čia susidomėjo šokiu ir įstojo į reviu trupę, kuri gastroliavo 
Europoje ir Šiaurės Afrikoje. 1910 m. Askonoje, Šveicarijoje, jis įsteigė šokio 
mokyklą. Joje sukūrė chorinio (sinchroninio) judesio prototipą, savotišką lais- 
valaikio šokio formą, kai kartu harmoningai galėjo šokti profesionalūs ir nepa- 
sirengę dalyviai. Pirmojo pasaulinio karo metu Labanas dirbo Ciuriche, toliau 
tobulindamas judesio principus, plėtodamas savo šokio užrašymo sistemą bei 
kurdamas šokius pagal dadaistų, tuo metu Ciuriche kilusios modernistinės me- 
no krypties, kūrinius. 

Labano scenos kūriniai šiandien yra mažai žinomi, nors 3-iajame ir 4-ajame 
dešimtmečiais Vokietijoje ir Šveicarijoje jis pastatė daug šokių. Atsisakęs akade- 
minio baleto kanonų, jis sukūrė šokio formą, kuri leido remtis platesne žmo- 
gaus judesių skale. Jis buvo įsitikinęs, kad šokis kyla iš gyvenamojo laikotarpio, 
atspindėdamas įprastinius žmogaus veiksmus, pavyzdžiui, darbo judesius. Pats 

62 Tokiais darbais kaip Kinetinis Molpai (1935) Tedas Shawnas ir jo šokėjai bandė 
įrodyti Amerikos žiūrovams, kad šokis — gyvybingų ir stiprių amerikiečių vertas 


užsiėmimas. 


svarbiausias naujosios šokio formos komponentas buvo judesio tęstinumas, ku- 
rį Labanas laikė lemiamu suvokiant kasdienio gyvenimo judesius. Judesio ypa- 
tybių bei motyvų tyrinėjimai, kuriuos Labanas vadino eukinetika, praturtino jo 
darbą teatre. 

Labanas įkūrė mokyklas daugelyje Europos miestų; žymiausi jo mokiniai 
buvo choreografai Mary Wigman (1886-1973) bei Kurtas Joossas (1901-1979). 
Labanas daug dirbo Vokietijoje: jo Choreografijos institutas iš pradžių buvo 
įkurtas Viurcburge, vėliau Berlyne, be to, jis statė šokius pirmajam ir trečiajam 
Vokiečių šokio kongresams, vykusiems 1927 ir 1930 metais. Labanas išvyko iš 
Vokietijos 1936 m., kai nacių partija uždraudė jo veiklą, spėjęs pamatyti, kaip 

jo sinchroniškai judančios žmonių grupės koncepciją naciai iškreipė ir pavertė 
troškimo manipuliuoti masėmis simboliu. 1938 m. jis atvyko į Angliją, kur ir 
praleido likusią gyvenimo dalį. Dartington Hole, kuriame buvę jo mokiniai 
Joossas ir Sigurdas Leederis buvo įsteigę mokyklą, jis turėjo sąlygas dėstyti ir 
užsiimti tyrimais. Gyvenimo pabaigoje Labanas daugiausia laiko skyrė teori- 
nių, lavinamųjų ir praktinių judesio aspektų tyrimams. 

Mary Wigman, kuri 1910 m. mokėsi pas Labaną Askonoje, apibūdino jį 
kaip įkvepiantį mokytoją, leidžiantį mokiniams laisvai rinktis kelią. Wigman 
pateko pas Labaną iš Dalcroze'o mokyklų Drezdene ir Helerau, kur studijavo 
muzikos ir judesio lavinimo sistemą, vadinamą euritmija. Jis paskatino Wig- 
man kurti sceninį šokį. 1914 m. ji pirmą kartą šoko pagal savo pačios choreog- 
rafiją, kurią sukūrė padedama Labano. Į debiuto programą buvo įtrauktas gro- 
teskas Raganos šokis. Didžioji dalis šokio buvo atliekama sėdint (koks didžiulis 
skirtumas, palyginti su plevenančiu Taglioni Silfidės šokiu!) Wigman šoko su 
kauke, kurią ji apibūdino kaip demonišką savo pačios bruožų išraišką. Blogio ir 


63, 64 Du vokiečių moderniojo šokio pradininkai: Rudolfas Labanas (kairėje), 
daugiausia žinomas kaip teoretikas ir pedagogas, pradėjo savo karjerą kaip veiklus ir 
išradingas atlikėjas bei choreografas; jo mokinė Mary Wigman (dešinėje) atmetė to meto 
baleto dekoratyvųjį grožį, pasirinkdama stilių, kuriame akcentuojamas emocijų 
intensyvumas ir energingi ryžtingi judesiai. 


65 Rudolfas Labanas suküre chorinj judesj, kuris leido ir profesionaliems, ir neturin- 
tiems pasirengimo Sokéjams pajusti harmoninga judejima kartu. Jo mokinys Albrechtas 


Knustas (desineje) vadovauja grupei. 


gyvuliskumo jausmas, kylantis i$ stveriančių, dreskiančių gestų, šokėjos kūnas, 
traukiantis prie žemės, — viskas buvo labai toli nuo to meto baleto nežemiško 
grožio, Duncan harmonijos arba St Denis žavesio paieškų. Savo knygoje Šokio 
kalba (1963) Wigman prisipažįsta, kad iš pradžių buvo išsigandusi tų emocijų, 
kurias išlaisvino kurdama šio šokio choreografiją. 

Daugelį vėlesnių savo šokių Wigman kūrė sunkiomis ir teatre, ir gyvenime 
temomis: tai — tamsioji žmogaus prigimties pusė, karo žaizdos, neišvengiama senat- 
vė ir mirtis. Solo „Nakties veidas“ iš šokių ciklo Švytuojantis peizažas (Swinging 
Landscape; 1929) buvo skirtas vokiečių kareiviams, žuvusiems Pirmajame pasau- 
liniame kare. Jų atminimas dar ryškiau įamžintas Apraudojime ( Totenmal; 1930), 
kuriame moterų choras aprauda mirusiuosius, trumpai grįžusius į gyvenimą, kad 
vėl juos pasiglemžtų mirtis ir užmarštis. Likimo daina (1935) — šokis su kaukė- 
mis, kuriame vaizduojami moters gyvenimo tarpsniai: jaunystė, branda ir senatvė. 

Dėl tokių temų Wigman dažnai lyginama su vokiečių dailininkais ekspre- 
sionistais, kurie, siekdami perteikti stiprias ir dažnai nemalonias emocijas, pasi- 
telkdavo padidinimą ir iškreiptą vaizdą. (Beje, ji buvo tapytojo Emilio Nolde's 
draugė.) Tačiau šie šokiai buvo tik dalis Wigman repertuaro. Ji kūrė ir lyrinių 
šokių. Pavyzdžiui, „Pastoralės“ (iš ciklo Soytuojantis peizazas) pradineje scenoje 
šokėja gulėdavo ant žemės, lyg ilsėdamasi saulės nušviestoje pievoje. Wigman 
pasitelkė ir formaliuosius šokio aspektus. Ceremonineje figūroje (1925) jos varpo 
formos kostiumas, sukurtas vaikišką lanką įsiuvus į sijono kraštą, varžė judesių 

laisve. Nuasmeninanti kauke, pro kuria buvo sunku matyti, dar labiau didino 
šokėjos suvaržymą. Erdvės kontüruose (1928) Wigman panaudojo ilgą raudono 
šilko ir pilko aksomo atraižą, vienu galu pritvirtintą prie jos sijono, o kitu prie 
švininio antgalio lazdelės, kad galėtų braižyti kontūrus erdvėje. 

Wigman eksperimentavo ir su muzikiniu šokio akompanimentu. Tuo ji su- 
sidomėjo Dalcroze'o periodo metu, o studijuodama pas Labaną nenustojo do- 
mėtis. Šokėja dažnai naudojo mušamuosius instrumentus, pavyzdžiui, gongus 
ir būgnus, kartu su fleita ir fortepijonu. Kartais ji šokdavo pagal skaitovo teksrą. 
Wigman įžvelgė skirtumą tarp savarankiško muzikos kūrinio ir muzikos, su- 
kurtos specialiai šokiui; retkarčiais ji atsisakydavo muzikos ir šokdavo tyloje. Ji 
sukūrė choreografiją Glucko Orfejui ir Euridikei (1947, 1961), Carlo Orffo 
Carminai Buranai (1943, 1955) bei Stravinskio Šventajam pavasariui (1957). 

Wigman mokyklą, įkurtą 1920 m. Drezdene, baigė daug žymių vokiečių 
moderniojo šokio atstovų: Hanya Holm, Yvonne Georgi, Gret Palucca, Maxas 
Terpisas, Margarethe Wallmann ir Haraldas Kreutzbergas. Ji ir jos trupė entu- 
ziastingai buvo sutikta Jungtinėse Amerikos Valstijose, kai 1930-1933 m. ten 
tris kartus gastroliavo. 1931 m. Holm nuvyko į Niujorką atidaryti Wigman 
mokyklos. Taip vokiečių modernusis šokis pateko į Ameriką. Wigman veiklą 
Vokietijoje nutraukė naciai, į kurių juoduosius sąrašus ji buvo įtraukta. Jie už- 
darė jos mokyklą. 1945 m. Wigman iš naujo atidarė mokyklą pradžioje Leipci- 
ge, po to Vakarų Berlyne ir tęsė choreografės darbą. 

Kurtas Joossas pas Labaną pradėjo studijuoti 1920 m. Štutgarte ir padėjo sukurti 
šokio užrašymo sistemą. Jis dirbo baletmeisteriu daugelyje Vokietijos miestų, pa- 
vyzdžiui, Esene, kur 1928 m. įkūrė trupę, vėliau tapusią Joosso baleto branduoliu. 
Jo choreografijoje akademinio baleto technika (atsisakius puantų ir virtuoziškų 
piruetų) buvo sumišusi su laisvesniais, ekspresyvesniais Ausdrucktanz judesiais. 

Žaliasis stalas, kurio choreografiją Joossas sukūrė 1932 m., yra kaltinamasis 
aktas karui. Sukurti baletą įkvėpė viduramžiška Mirties šokio metafora. Jasmenin- 
ta Mirtis (šį vaidmenį atliko pats Joossas) įtraukia į savo šiurpią procesiją įvai- 
rias karo aukas: kareivį, partizaną, seną moterį, jauną merginą, parduotą į vieš- 
namį, ir net spekulianta. Baletas prasideda ir baigiasi diplomatų konferencijos, 
vykstančios aplink žaliu bajumi dengtą stalą, scena: veikėjų groteskiškai komiš- 
ki kaukėti veidai ir pompastiški, savos vertės pajautimo kupini judesiai (lydimi 
lengvos tango ritmo muzikos) ryškiai kontrastuoja su griaunamąja Mirties veikla. 

Akivaizdi politinė kritika negalėjo būti palankiai vertinama nacių valdomo- 
je visuomenėje. Joossas ir jo trupė 1933 m. buvo priversti iš Vokietijos išvykti į 
Angliją. Joosso baleto trupės tarptautinių gastrolių repertuarą sudarė įvairūs 

66 Premjeros metais Kurto Joosso Zaliasis stalas (1932) laiméjo pirmaja vieta choreogra- 
fijos konkurse, kurį Paryžiuje surengė Tarptautinis šokio archyvas (Archives Internatio- 
nales de la Danse). Atliekamas iki šių dienų, baletas, kaip protestas prieš karo beprasmy- 
bę, neprarado savo poveikio. 


kūriniai: ir linksmi vaidinimai, pavyzdžiui, Puota senojoje Vienoje (1932), ir 
liūdnesni — jaunos merginos nusivylimo istorija Didysis miestas (1932). Tačiau 
Žaliasis stalas išliko pačiu populiariausiu Joosso kūriniu. 

Šokio mene pasibaigė ilgai trukęs baleto dominavimas. Žiūrovai nebemanė, 
jog šokėja būtinai turi šokti ant puantų, kad jos menas būtų laikomas gražiu 
arba vertu dėmesio. Duncan, St Denis, Shawnas, Wigman ir kiti įrodė, kad 
įmanomos alternatyvos. leskojimy etapas dar nebuvo pasibaigęs, daugelis pasi- 
keitimų laukė ateityje, tačiau šių pirmųjų eksperimentatorių darbai paruošė 
dirvą naujoms šokio meno kryptims. 

67 Edmundas Dulacas, iliustruodaves pasakas, sukūrė šį šmaikštų komentarą, skirtą 
Rusų baleto trupės Mieganciajai princesei (1921): geroji fėja Bakstas veda žavųjį princą 
Diagilevą į Miegančiosios princesės šventovę. 


SEPTINTAS SKYRIUS 


„Apstulbink mane“ 


Baletas nestovėjo vietoje, kai radosi naujos šokio formos. Eksperimentinė dva- 
sia, įžiebusi Fokino reformas, kulminaciją pasiekė XX a. 3-iajame desimtmety- 
je. Ji turėjo įtakos daugeliui choreografų, dirbusių pagal tradicinio baleto prin- 
cipus. Kai kurie bandė praturtinti baleto kalbą judesiais, paimtais iš kitų šalti- 
nių: buitinių, etninių šokių, akrobatikos bei gimnastikos. Kiti naujų šokio te- 
mų ieškojo kasdieniame gyvenime. Treti kūrė choreografiją, kuri, mažiau rem- 
damasi siužetu, artėjo prie grynojo šokio. 

"Tačiau ryškiausia 3-iojo dešimtmečio naujovė buvo scenografija. Užsimezgė 
baleto kūrėjų ryšys su pažangiausiais vaizduojamojo meno sąjūdžiais. Rusų ba- 
leto trupės „rusų sezonai“ paruošė tam dirvą — buvo atsisakoma tradicinių sam- 
domų kompozitorių ir dailininkų paslaugų. Moderni technologija, iš dalies įkvėp- 
ta Loie Fuller pavyzdžio, formavo naują drąsų baleto įvaizdį: apšvietimas tapo 
įvairesnis ir įgijo didesnę reikšmę, o kinematografijos išradimai suteikė baleto 
scenografijai papildomų dimensijų. 

Susižavėję scenovaizdžiu, choreografai savo baletuose kartais užmiršdavo ar- 
ba nuvertindavo žmogų. Šokėjus varžė figūrą slepiantys kostiumai; jų veido 
išraišką dengė kaukės; kartais iš jų būdavo reikalaujama mėgdžioti mašinas, 
kuriomis buvo žavimasi dėl greičio, tikslumo ir energijos. Tai buvo radikalus 
posūkis nuo Petipa klasicizmo, kuris niekada neneigė žmogaus prigimties, nors 
ir reikalavo iš šokėjų beveik dieviško fizinio tobulumo. Vis dėlto Petipa priesa- 
kai niekada nebuvo visiškai pamiršti; jo formalistinę tradiciją pratęsė ir išplėto- 
jo vadinamasis neoklasicistinis baleto stilius. Nauja raiška buvo kuriama neatsi- 
sakant aiškumo ir tvarkos principų. 

Rusijoje po eksperimentų laikotarpio įvyko 1917 m. revoliucija. Petipa ba- 
letai pateko į nemalonę dėl sąsajų su imperatoriškuoju dvaru. Jiems būdingos 
pasakų temos, sukeldavusios publikai praeities ilgesį, atrodė atitrūkusios nuo 
gyvenimo ir jo vertybių. Porevoliucinio laikotarpio choreografai norėjo tai pa- 
keisti. Siekdami priartinti baletą prie liaudies, savo kūriniams jie rinkdavosi 
alternatyvias scenas kabaretuose, miuzikluose, cirkuose, teatruose po atviru dan- 
gumi ir kitur. Keletas jų įkūrė kamerinio baleto trupes, kuriose buvo daugiau 
kūrybinės laisvės nei didelėse pripažintose trupėse. 

Rusy eksperimentuotojy priesakyje buvo Kasianas Goleizovskis (1892-1970) 
ir Fiodoras Lopuchovas (1886-1973). Vakaruose mazai buvo zinoma jy kúry- 
ba. Abu buvo baige Imperatoriskaja baleto mokykla. Goleizovskis pacius dra- 
siausius savo eksperimentus atliko 3-iajame dešimtmetyje, daugelį jų kartu su 
savo Maskvoje įkurta Kamerinio baleto trupe. Lopuchovas, kuris 1922 m. tapo 
tuometinio Petrogrado valstybinio operos ir baleto teatro vadovu, daugiausia 
darbų sukūrė šio teatro trupei. 

Goleizovskis, kaip ir Labanas, manė, kad judesio tęstinumas yra esminis 
šokio bruožas. Norėdamas pagyvinti akademinę techniką, savo choreografijoje 
jis panaudojo gimnastikos, akrobatikos, populiarių pramoginių šokių, pavyz- 
džiui, fokstroto ir tango, elementų. Goleizovskio sugalvoti pakėlimai ir pozos, 
šokėjus apnuoginantys kostiumai teikė šokiams erotizmo, kurio jis nemanė at- 
sisakyti. Jo 1923 m. „ekscentriškų šokių“ programoje buvo skandalingasis Pa- 
ryžiaus chuligano šokis. 

Domėjimasis džiazu paskatino Goleizovskį pasitelkti džiazo orkestrą akom- 
panuoti jo šokiams Vsevolodo Mejerholdo mišraus žanro kūrinyje D. E. (1924). 
Kelių jo baletų dekoracijas sukūrė sovietų meninio sąjūdžio — konstruktyviz- 
mo — atstovai. Jie atsisakė iliuzijos įvaizdžio ir propagavo naujų medžiagų bei 
pramonės procesų naudojimą. Pavyzdžiui, Boriso Erdmano Juozapo gražiojo 
(1924) dekoracijos — platformos, pakylos ir laiptai — sudarė sąlygas choreogra- 
fui išnaudoti skirtingus scenos lygius. Biblinė Juozapo ir jo brolių istorija buvo 
pasakojama gausiomis pozomis, šokėjų kūnai buvo išdažyti skirtingomis spal- 
vomis priklausomai nuo rasės ar tautybės (žydų, egiptiečių, etiopų). 

Lopuchovo eksperimentai nebuvo tokie radikalūs. Galbūt tai sąlygojo jo 
užimamos pareigos. Jį pirmiausia domino muzikos ir šokio ryšio tyrinėjimas. 
Lopuchovas buvo įsitikinęs, kad choreografai turi studijuoti orkestro partitū- 
ras, nes šokio brėžinys turi atspindėti muzikos savybes: instrumentinį koloritą 
ir dinamiką. Jis norėjo draminę motyvaciją balete pakeisti grynai muzikos jėga: 
šokis turi gimti iš muzikos ir ją atspindėti. Lopuchovo idėjos išdėstytos knygoje 
Baletmeisterio keliai (1925). 

Baletas Šokio simfonija, paantrašte Visatos didybė (1923), nors įvyko tik vie- 
nas jo spektaklis, tapo žymiausiu Lopuchovo darbu. Galbūt todėl, kad buvo 
vienas pirmųjų nesiužetinių baletų, o tokie kūriniai XX a. tapo svarbiu žanru. 
Šokio simfonijoje, atlickamoje pagal Beethoveno Ketvirtąją simfoniją, nebuvo 
siužeto, nors baletas turėjo nuodugnų planą: vaizduojamas simboliškas šviesos 
atsiradimas visatoje, gamtos prabudimas, egzistencijos džiaugsmas ir kiti globa- 


lūs dalykai. Lopuchovo choreografijoje akademinio baleto technika buvo deri- 

nama su akrobatiniais judesiais, aukštais pakélimais, kurie vėliau tapo išskirti- 
niu sovietų baleto bruožu. Jaunų artistų trupėje šoko ir būsimieji choreografai 
George'as Balanchine'as, Leonidas Lavrovskis. 

Ir Goleizovskis, ir Lopuchovas sukūrė pirmuosius sovietų politinius baletus. 
Du jų baletai turėjo beveik identiškus pavadinimus, kylančius iš viesulo, kaip 
apvalančios stichijos, idėjos. Lopuchovo Raudonasis viesulas (1924) šlovino 
1917 m. revoliucijos laimėjimus. Abstraktesnio pirmojo „proceso“, arba veiks- 
mo, metu tvirtai ir agresyviai judančių šokėjų grupė pasipriešina dvejojančiai ir 
besitraukiančiai grupei. Antrojo „proceso“ metu amoralūs visuomenės elemen- 
tai — plėšikai ir girtuokliai — pralaimi darbininkams. Goleizovskio Viesule (1927) 
vaizduojama darbininkų pergalė prieš karalių ir jo dekadentiškus fokstrotą šo- 
kančius pavaldinius. 

Vakarų Europoje XX a. 2-ojo dešimtmečio pabaigoje Diagilevas pradėjo 
avangardistinių eksperimentų etapą. Vis dažniau savo bendradarbiais jis rinko- 
si Vakarų Europos menininkus, ypač Paryžiaus modernistinės mokyklos daili- 
ninkus bei kompozitorius, priklausiusius „Šešeto“ grupei. Iš dalies tai lėmė ir 
realybė: Pirmasis pasaulinis karas ir įvykusi 1917 m. revoliucija nutraukė jo 
ryšius su bendradarbiais Rusijoje. Iš dalies tai buvo troškimas patraukti žiūro- 
vus. Be to, Diagilevą skatino avantiūrizmo dvasia, kurią atspindi garsusis jo 
priesakas rašytojui Cocteau „Apstulbink mane“. 

Naujoji era neteko stabilumo — reikėjo nuolatinių naujovių. Skirtingai nei 
Bakstas ir Benois, daugelis naujųjų Diagilevo dailininkų ir kompozitorių su- 
kūrė tik po vieną ar du baletus. Išimtis buvo dailininkai vyras ir žmona Mi- 
chailas Larionovas (1881-1969) ir Natalija Gončiarova (1881-1962). Rusi- 
jos avangardizmo sąjūdžiui jie vadovavo dar prieš išvykdami iš šalies prieš Pir- 
mąjį pasaulinį karą. Ryškių spalvų pagal kubizmo principus sukurtos Gončia- 
rovos dekoracijos kaimo tema pagyvino Fokino baletą Auksinis gaidelis (1914) 
bei 1926 m. naujai pastatytą Ugnies paukštę. Diagilevas taip vertino Lariono- 
va, kad paskyrė jį vienu iš baleto Juokdarys (1921) choreografų: šokėjas Ta- 
deuszas Slavinsky jo sukurtus pozų ir grupių išdėstymo eskizus pavertė šokio 
kalba. 

Kitas dažnas Diagilevo bendradarbis buvo Pablo Picasso, pirmą kartą dirbęs 
su trupe 1917 m. Jis sukūrė kubistines dekoracijas ir kostiumus baletams Para- 
das (1917), Trikampė skrybėlė (1919), Pulčinela (1920) bei Cuadro Flamenco 
(1921), baletui Mėlynasis traukinys (1924) — nuleidžiamą scenos uždangą, ku- 
rioje buvo vaizduojamos dvi pakrante bėgančios milžinės. Kubizmas galbūt la- 
biausiai iš visų „izmų“ vyravo Rusų baleto trupės darbuose, tačiau repertuare 

buvo ir kitų meno krypčių atspindžių. Dailininkas futuristas Giacomo Balla 
sukūrė dekoracijas ir apšvietimą Fejerverkams (1917). Iš tikro tai buvo ne bale- 
tas, o šviesų spektaklis, kurio metu skambėjo to paties pavadinimo Stravinskio 
kompozicijos. Romeo ir Džuljeta (1926), kurio scenografiją sukūrė siurrealistai 
Maxas Ernstas ir Joanas Miró, o choreografiją — Nižinska, baigdavosi slaptu 
pabėgimu lėktuvu. Kitas siurrealistas Giorgio de Chirico sukūrė Balanchine'o 
Baliaus (1929) scenografiją su kolonomis ir skulptūromis, kurios dažnos jo 
paveiksluose. 

Stravinskis, „rusų sezonų“ veteranas, toliau kūrė muziką šiai trupei. Tarp 
trupės muzikos partnerių buvo jo tautietis Sergejus Prokofjevas ir prancūzų 
kompozitorius Georges'as Auricas, priklausęs „Šešetui“. 

Tarp avangardistų ir Rusų baleto trupės tam tikra prasme egzistavo simbio- 
zė. Modernistai suteikdavo baletui šiuolaikiškumo ir naujumo dvasios, kurią 
Diagilevas labai vertino. O baletas atsilygindavo, suteikdamas moderniajam 
menui ir muzikai plačių raiškos galimybių bei reklamos. Kai kuriais atvejais 
vienas kitą praturtindavo. Balanchine'as yra pasakęs, kad Stravinskio neoklasi- 
cistinė Apolono Musageto (1928) partitūra išmokė jį svarbių choreografinio meist- 
riškumo ypatumų: glaudaus judesių sąryšio ir saikingumo. 

Žinoma, Rusų baleto trupė neatsirado moderniame pasaulyje per naktį; tai 
buvo laipsniškas procesas. Išvykus Fokinui ir Nižinskiui, Diagilevas ėmė globo- 
ti jauną choreografą Leonida Miasiną (1895-1979), kuris trupėje pradėjo dirbti 
1914 m. Pirmajame jo balete Nakties saulė (1915) buvo rusų folkloro elemen- 
tų, panašių į tuos, kuriuos Fokinas pasitelkė Ugnies paukštėjeir Petruškoje. Naujoji 
rusų baleto dvasia pirmą kartą pasireiškė Miasino Parade (1917), kurio pavadi- 
nimas buvo kilęs iš intermedijų, vaidinamų aikštėse žiūrovams į teatrą privilio- 
ti. Eriko Satie partitūroje buvo įvairaus triukšmo: laivo sirena, lėktuvo variklio 
gausmas bei pistoleto šūviai. Dekoracijas sukūręs Picasso pasiūlė personažus, 
pavadintus Verslininkų Niujorkiečiu ir Paryžiečiu, o juos vaidinę šokėjai buvo 
įvilkti į didžiules kubistines konstrukcijas. Du šokėjai arklio kostiumu vaidino 
trečiąjį Verslininką. Kitos reginio įdomybės buvo pora akrobatų; Mažoji ame- 
rikietė, kuri spausdina mašinėle, šoka į važiuojantį traukinį ir nuskęsta kartu su 
„Titaniku“; Kinas fokusininkas (Miasinas), kuris iškvepia ugnį ir ryja kiaušinį, 
pamėgdžiodamas miuzikholų fokusininkus. 

Vienas populiariausių Miasino baletų buvo Stebuklinga krautuvėlė (La Bou- 
tique Fantasque; 1919) — pasaka apie atgijusias lėles. Pats choreografas ir ener- 
gingoji Lidija Lopuchova (1891-1981) vaidino porelę lėlių kankano šokėjų; 
sužinojusios apie gresiantį jų išskyrimą, lėlės įsimylėjėlės pasipriešina. Miasinas 

68-70 Miasino Parado (1917) idėja kilo Cocteau, muzika parašė Satie, o scenografiją 
sukūrė Picasso. Si scenos uždanga (viršuje) mažai susijusi su scenoje vykstančiais įvykiais, 
nors akrobatai, muzikantai ir juokdariai buvo užuomina apie balete vaizduojamą mugės 
aplinką. Tarp sudėtingų kostiumų buvo arklys (kairėje) ir kubistinė Paryžiečio 


Verslininko figūra (dešinėje). 
£ e] 


suküre ir patraukliy choreografiniy nacionaliniy tipazy; tarp jy — pora ameri- 
kiečių tėvų, kurie drovėdamiesi dengė savo vaikams akis, kad šie nepamatytų 
nepadoraus šokančių pudelių kraipymosi. 

Pirmojo pasaulinio karo metais trupei gastroliuojant Ispanijoje, Miasinas 
susidomėjo ispanų šokiu ir kostiumais. Šio domėjimosi rezultatas — baletas Tri- 
kampé skrybėlė (1919), kuris atskleidė baletmeisterio charakterinio šokio talen- 
tą. Miasino baleto kūrėjai buvo ispanai: partitūrą parašė Manuelis de Falla, 
siužeto pagrindas buvo Pedro Antonio Alarcóno romanas Trikampė skrybėlė (El 
Sombrero de tres picos, 1874), dekoracijas ir kostiumus sukūrė Picasso. Balete 
vaizduojama, kaip senas ištvirkęs gubernatorius bando suvedžioti gražuolę ma- 
lūnininko žmoną (Karsavina), bet ji ir malūnininkas (Miasinas) sugriauna jo 
planus. Balete buvo daug ispanų šokių, ypač ryški ugningoji malūnininko far- 
ruca; be to, malūnininkas bulių kautynių parodijoje kovėsi su nelaiminguoju 
gubernatoriumi kaip toreadoras su buliumi. Šis baletas — vienas ilgiausiai sce- 
noje išlikusių Miasino spektaklių. 

1921 m. Miasinas paliko Rusų baleto trupę, ir ji vėl neteko choreografo. Galbūt 
todėl Diagilevas nusprendė atgaivinti Petipa Miegančiąją gražuolę, kurią jis pa- 
vadino Miegančiąja princese. Be to, klasikinio baleto Diagilevas buvo ir pasiilges. 
Jis pasamdė anksčiau Sankt Peterburge dirbusį baletmeisterj Nikolajų Sergeje- 
vą pertvarkyti baleto choreografiją. Carlotta Brianza, pirmoji Aurora, šoko pik- 
tąją fėją Karabosą. Šį vaidmenį vėliau perėmė pirmasis jo atlikėjas Enrico Cec- 
chetti. Senas Diagilevo draugas Bakstas sukūrė dekoracijas ir kostiumus, o Ni- 
žinska, dirbusi sovietinėje Rusijoje, grįžo į trupę papildyti baleto choreografijos. 

Nepaisant prabangių dekoracijų, kostiumų bei naujos rusų žvaigždės Olgos 
Spesivcevos, Sokusios Aurora, pasirodymo, Miegančioji princesė patyrė nesėk- 
mę. Daugeliui trupės gerbėjų, pamėgusių modernistinius spektaklius, baletas 
atrodė senamadiškas, stabdantis pažangą. Žiūrovams, pripratusiems prie viena- 
veiksmių baletų, kuriuos išpopuliarino pati Rusų baleto trupė, penki paveikslai 
atrodė be galo ištęsti. Londono kritikai, nepripažįstantys klasikinio šokio žave- 
sio, spėliojo, ar trupė jau miršta nuo meninio išsekimo. Diagilevo svajonės apie 
pelną galutinai sužlugo, kai baletas pasirodė esąs nuostolingas. 

Tačiau Miegančioji princesė nebuvo visiška nesėkmė. Diagilevui pavyko tie- 
siog iš šukių sukurti populiarų vienaveiksmį baletą Auroros vestuvės. Maža to, jis 
atrado naują choreografe — Nižinską, kurios baletas Vestuvės (1923) atgaivino 
prisiminimus apie jos brolio eksperimentinius bandymus Šventajame pavasary- 
Je. Atliekamos pagal Stravinskio partitūrą keturiems fortepijonams, timpanui, 
mušamiesiems ir vokalistams, Vestuves vaizdavo rusiškas valstiečių jungtuves. 

Balete atsisakyta folkloro temoms búdingo spalvingumo ir linksmumo. Rústi 
aplinka ir paprasti rudi bei balti Gončiarovos sukurti kostiumai vaizdavo pa- 
saulį, valdomą būtinybės, kuriame vestuvės suprantamos kaip bendruomenės 
gyvavimo pratęsimo būdas. Nuotaka, jaunikis ir jų tėvai buvo interpretuojami 
ne kaip individualios asmenybės, o kaip visuotinių apeigų atnašautojai. 

Nižinska sustiprino šią abstrakčią idėją, pakylėdama moteris ant puantų (kad 
pailgėję siluetai suteiktų joms ikoniškų figūrų bruožų) ir pabrėždama grupinių 
kompozicijų simetriskuma. Personažų gestai buvo formalizuoti, o jų tarpusavio 
sąveika griežtai kontroliuojama. Vestuvių paliekamas įspūdis buvo nepaneigia- 
mas. Atviras daugelio judesių agresyvumas, pavyzdžiui, moterų puantų stuksė- 
jimas į grindis, sunkūs šuoliai, kūrė negailestingo, sunkios buities slegiamo pa- 
saulio, kuriame būtinos išlikimo savybės — jėga ir ištvermė, vaizdą. 

Po iš esmės laiko žymių neturinčio baleto Vestuvės Nizinska sukūrė du šiuo- 
laikinio gyvenimo baletus. Elnése (1924) vaizduojama labai dviprasmiška ma- 
dingo pobūvio aplinka. Kūrinio pavadinimas kilęs iš prancūziško žodžio, ku- 
riuo šnekamojoje kalboje vadinamos jaunos moterys. Tarp blankių personažų 
išsiskiria dvi jaunos damos, labiau besidominčios viena kita nei raumeningais 


71, 72 Bakstas, kurdamas Miegančiosios princesės scenografiją, kruopščiai tyrinėjo 

XVIII a. šaltinius. Vienas pavyzdžių yra šis princesės Auroros vestuvinės suknelės eskizas 
(kairėje). Visiška priešingybė buvo Vestuvės, kuriose asketiški Gončiarovos kostiumai 
atspindėjo Nižinskos pastangas perteikti sunkų, primityvų valstiečių gyvenimą 
(dešinėje). 


atletais, kurie maivosi prie$ jas, ir paslaptinga mergaité (o gal tai — pazas?), 
devinti trumpą mėlyno aksomo tunika bei baltas pirštines ir šokanti su vienu iš 
atletų. Pasipuošusi perlų vėriniu ir nesiskirianti su cigaretės laikikliu, pati Nižins- 
ka atliko šeimininkės, kuri desperatiškai siekia susigrąžinti prarastą jaunystę, 
vaidmenį. Elnés, sukurtos pagal Franciso Poulenco partitúra ir Marie Laurencin 
scenovaizdį, žavėjo rinktinę publiką, nors ir turėjo socialinės satyros bruožų. 

Mėlynajame traukinyje (1924), kurį Nižinska pastatė pagal Dariuso Mil- 
haud muziką, greičiau buvo vaizduojamas ne traukinys, o jo maršruto tikslas — 
madingas Dovilio kurortas. Šokėjai, vilkintys prabangius Chanel sportinius dra- 
bužius, čia užsiima įvairia sportine veikla (plaukimu, tenisu, golfu). Kubistinį 
baleto paplūdimį sukūrė skulptorius Henri Laurens'as. Balete išryškėjo naujo 
talentingo anglų šokėjo Antono Dolino (tikrasis vardas — Patrickas Healey- 
Kay, 1904-1983) akrobatinis meistriškumas. Teniso žaidėjos vaidmenį Ni- 
zinska kūrė nusižiūrėjusi iš teniso čempionės Suzanne Lenglen. 

1925 m. ir Nižinska paliko trupę, bet šį kartą Diagilevas turėjo net du atsar- 
ginius variantus. Be Miasino, choreografu jis pasikvietė Balanchine'a (1904— 
1983), prieš metus pasitraukusį iš Sovietų Rusijos. Paskutiniais Rusų baleto 
trupės gyvavimo metais joje dominavo būtent šių dviejų choreografų kūryba. 
Balanchine'as, Petrogrado (buvusios Imperatoriškosios) baleto mokyklos ab- 
solventas, buvo paveiktas Lopuchovo ir Goleizovskio eksperimentinės dvasios. 
Ši įtaka jautėsi iš jo polinkio ieškoti netradicinių judesių. Dar Rusijoje Balan- 
chine'as sukūrė trupę „Jaunasis baletas“, kurios trys nariai (Aleksandra Danilo- 
va, Tamara Geva ir Nikolajus Jefimovas) kartu su juo išvyko į Vakarus. 

Pirmasis Balanchine'o baletas, parodytas Paryžiuje, buvo atgaivinta Stra- 
vinskio Lakštingalos giesmė (Le Chant du Rossignol, 1925), pastatyta pagal Han- 
so Christiano Anderseno pasaką. Lakštingalos vaidmenį kūrė jaunutė anglų 
šokėja Alicia Markova (g. 1910), susirusinusi pavardę iš Marks. 1927 m. Ba- 
lanchine’as pastatė Kate, modernią Ezopo pasakėčios traktuotę pagal prancūzų 
kompozitoriaus Henri Sauguet partitūrą. Nors konstruktyvistinė scenografija 
ir kostiumai buvo patikėti broliams Naumui Gabo ir Antonui Pevsneriui, pas- 
tarasis sukūrė tik deivės Afroditės skulptūrą, kuri išklauso jaunuolio maldą pa- 
versti jo katę moterimi. Pagrindinę vyro partiją Katėje šoko jaunas kylantis rusų 
šokėjas Serge’as Lifaris (1905-1986), kuris tuomet dar nebuvo brandus meni- 
ninkas. Balanchine'o choreografija paslėpė jo technikos trūkumus. Buvo su- 
kurta daug stulbinančio grožio scenų — kad ir Lifario įlipimas į jo partnerių 
vyrų sukomponuotą „vežimą“. 

Žymiausias Miasino 1927 m. sezono darbas buvo Plieninis šuoliavimas (Le 


73 Kubistinė Henri Laurens'o scenos fono užuolaida ir madingi Coco Chanel sukurti 
šokėjų paplūdimio drabužiai Nižinskos balete Mėlynasis traukinys (1924), vaizduojančia- 
me Dovilio aukštąją visuomenę, žavėjo rinktinę publiką. 


Pas d'Acier), vaizduojantis Soviety Rusijos gyvenima. Jo kulminacija — atkurtas 
fabriko darbo dinamizmas. Pasikartojantys mechaniški šokėjų judesiai (siübuo- 
jančios rankos, trepsinčios kojos) puikiai sutapo su pulsuojančia Prokofjevo 
partitūra bei konstruktyvistinėmis Georgijaus Jakulovo dekoracijomis, kurias 
sudarė besisukantys ratai ir blyksinčios šviesos. Įvairus apšvietimas buvo labai 
reikšmingas Miasino balete Odė (1928), pastatytame pagal XVIII a. Michailo 
Lomonosovo poemą, kurioje imperatorė Jelizaveta lyginama su Šiaurės pašvaiste. 
Dailininkui Pavelui Čeličevui įtakos galėjo turėti Loie Fuller /žra, kurią jis ma- 
tė 1925 m. Naudodami skaidrių projekcijas, veidrodžius bei filmuotus kadrus 
apie gėlių pražydėjimą, dailininkas ir choreografas sukūrė šviesos bei judesio 
reginį. Kaukėti šokėjai, vilkintys kūną aptraukiančius baltus triko, iš virvių su- 
darydavo geometrines figūras; vyras solistas šoko duetą su judančiu šviesos spin- 
duliu. Kitame duete peršviečiamos plokštės išskaidydavo šokėjų figūras — jos 
atrodydavo nematerialios. 

Balanchine'o balete Apolonas Musagetas, sukurtame 1928 m. pagal Stravinskio 
partitūrą, vaizduojamas graikų dievo Apolono (Lifaris) gimimas ir susitikimas 


su trimis mūzomis: Kaliope, atstovaujančia poezijai, Polihimnija — pantomimai 

ir Terpsichora — šokio mūza. Kiekviena šoka solo, simbolizuojantį jos meną. 
Apolono palankumą laimi vienintelė — Terpsichora (Alisa Nikitina), kuriai tenka 
garbė su juo šokti pas de deux. Baletas nustebino žiūrovus, įpratusius prie dievo, 
kaip antikinės skulptūros, įvaizdžio. Tai buvo pirmasis Balanchine'o bandymas 
sukurti neoklasicistinio stiliaus baletą. Neatsisakant tvirto klasikinio baleto pa- 
grindo, akademinė šokio technika buvo pajvairinta energingais Apolono rankų 
mostais jam „skambinant“ liutne, jo nerangiu kraipymusi su mūzomis bei „plau- 
kimo pamoka“, kai Terpsichora, grakščiai judindama rankas, apsiverčia ant 
nugaros. Šiais judesiais, pažeidžiančiais akademines taisykles, buvo siekiama ne 
priblokšti žiūrovą, bet tiesiog praturtinti tradicinę baleto kalbą. 

Paskutinis žymus Diagilevo epochos baletas buvo Balanchine'o Sinus pakly- 
dėlis (Le Fils prodigue), sukurtas pagal Prokofjevo partitūrą 1929-aisiais, Diagi- 
levo mirties metais. Biblinė istorija pradedama maištingu sūnaus palaidūno 
pabėgimu iš namų. Vėliau herojų suvilioja graži, bet klastinga Sirena, kurios 
bendrininkai jį apiplėšia. Nelaimingą ir atgailaujantį sūnų priima atlaidus tė- 
vas. Pagrindinio vaidmens atlikėjas Lifaris pelnė asmeninę šlovę suvaidinęs su- 
grįžimo sceną. Palaidūno akrobatiniai duetai su aukšta, šaltai erotiška Sirena 
(Felia Dubrovskaja) žiūrovams taip pat darė įspūdį. 

Šie baletai, šiandien žinomi kaip Apolonas ir Sūnus paklydėlis, yra vieninteliai 
Diagilevo trupei Balanchine'o sukurti baletai, išsilaikę iki šių dienų. Nors Apo- 
lonas patyrė daug kostiumų ir scenografijos pakeitimų, galiausiai įkūnijusių 
kuklų paprastumą, choreografija iš esmės liko ta pati. O Sūnaus paklydelio de- 
koracijos ir kostiumai, sukurti Georges'o Rouault, liko išsaugoti. 

1920 m. Rusų baleto trupė susidūrė su varžove — Švedų baleto trupe (Ballets 
Suėdois), kurią įkūrė turtingas švedas Rolfas de Marė (1898-1964). Ją sudarė 
Karališkosios švedų ir Karališkosios danų baleto trupių šokėjai. Ši grupė nepa- 
siekė Rusų baleto trupės ilgaamžiškumo — ji gyvavo tik iki 1925 m. Vienintelis 
jos choreografas švedas Jeanas Bórlinas (1893-1930) sukūrė daugiau kaip dvi- 
dešimt baletų, tačiau šiandien trupė labiau žinoma dėl joje bendradarbiavusių 
kūrėjų. Trupės libretistai, dailininkai ir kompozitoriai buvo ryškiausi Paryžiaus 
talentai: tai — poetai Blaise'as Cendrars'as, Paulis Claudelis, Cocteau ir Riciotti 
Canudo; kompozitoriai Auricas, Arthuras Honeggeris, Milhaud, Cole'is Porteris, 
Poulencas ir Satie; dailininkai de Chirico, Fernand'as Lėger ir Francisas Picabia. 

Švedų baleto repertuaras daugiausia buvo avangardistinis, nors labai popu- 
liarūs buvo baletai, kurie rėmėsi švedų liaudies šokiais. Toks buvo Mėgstamas 
šokis (Dansgille; 1921). Trupės darbuose buvo akcentuojamas vizualinis apipa- 
vidalinimas, kartais net užgožiantis šokį. Vienas įspūdingiausių dailininko dar- 

74 Balanchine'as Apolona Musageta (1928) laiké lemtingu gyvenimo posúkiu, nes Stra- 
vinskio neoklasicistinė partitüra išmokė jį neperkrauti choreografijos. Laikydamasis šios 
idėjos, vėliau jis atsisakė pirmajam pastatymui būdingų čia pavaizduotų puošnių dekora- 
cijų ir kostiumų, pasitenkindamas tuščia scena ir paprastomis tunikomis bei triko. 


bų — Andrėe Parro scenografija baletui Žmogus ir jo aistra (L'Homme et son 
désir; 1921). Simbolinės figūros: juodai vilkinčios Nakties valandos, Mėnulis ir 
jo atspindys — buvo išsidėsčiusios keturių pakopų scenoje. Šokėjai, vaizduojan- 
tys muzikos instrumentus (lėkštes, varpelius ir dūdeles), buvo su įmantriomis 
šukuosenomis ir kaukėmis, kurios slėpė veidus ir teikė abstraktumo. 

Eiffelio bokšto vestuvės (Les Mariés de la Tour Eiffel; 1921), Cocteau sumany- 
tos kaip satyrinė buržuazijos ir banalumo šventė, vaizdavo vestuvių pokylį Eif- 
felio bokšto terasoje Bastilijos paėmimo dieną. Balete fotografas bando foto- 
grafuoti, bet iš fotoaparato iššoka strutis, besimaudanti gražuolė ir liūtas; iš 
kitos scenos pusės gramofonai graikų choro stiliumi ironiškai komentuoja veiks- 
mo eigą. Šokėjai balete vilkėjo gremėzdiškus kostiumus, o kaukės trukdė girdė- 
ti muziką, kurią sukūrė penki „Šešeto“ nariai: Auricas, Honeggeris, Milhaud, 
Poulencas ir Germaine Tailleferre. 

Borlino doméjimasis primityviosiomis kultúromis, búdingas daugeliui XX a. 
pradžios menininkų, įkvėpė Pasaulio sukūrimą (1923). Siužeto pagrindą suda- 
ré afrikietiškas pasaulio sukūrimo mitas, perteiktas Milhaud džiazo partitúra ir 
Lėger scenografija. Choreografija iš esmės rėmėsi akademinio baleto technika. 
Tačiau Borlinas sugalvojo keletą originalių dalykų, pavyzdžiui, ant kojoku ju- 
dančius šokėjus-garnius. 

Paskutinis trupės darbas buvo dadaistinis baletas Reláche (1924), kurio pa- 
vadinimas reiškia atšauktą spektaklį. Šiame balete, kurio veikėjai — ugniagesys, 
elegantiška dama ir devyni vyrai, vienu metu nusimetantys savo vakarinius dra- 
bužius ir liekantys su ilgais apatiniais, nebuvo jokių klasikinio šokio požymių. 
Dekoracijų foną, sukurtą Picabios (jis taip pat parašė scenarijų), sudarė dvi eilės 
vienas ant kito sudėtų priekinių automobilio žibintų, kurie spektaklio metu tai 
nušvisdavo, tai užgesdavo. Per pertraukas buvo rodomas Renė Clairo filmas 
Antraktas (Entr'acte), pirmąkart panaudotas balete. Po virtinės atsitiktinių vaizdų, 
tarkim, menininkų Mano Ray ir Marcelio Duchamp'o žaidimo šachmatais, 
baletas baigdavosi parodijuotomis Bórlino laidotuvémis, kurios, dingus kata- 
falkui, virsdavo komiškomis gaudynėmis. 


75 Cocteau Eiffelio bokšto vestuvėse (1921) strutis (centre) iššoka iš fotoaparato ir 


prisijungia prie ekscentriškų vestuvių pokylio svečių. 


76 Didziaja dalj Oskaro Schlemmerio Triadinio baleto (1922) Zavesio sudare netradici- 
niai kostiumai, kurie tarsi neigė patį šokėjų žmogiškumą. Kairėje matyti gąsdinanti 
fantastinė figūra Abstrakcija. 


Intensyvų Švedų baleto trupės domėjimąsi scenovaizdžiu dar labiau išplėto- 
jo Oskaras Schlemmeris (1888-1943). Būdamas profesionalus tapytojas, pir- 
muosius šokio eksperimentus jis pradėjo 1910 m. Pirminius eskizus Triadi- 
niam baletui ( Triadisches Ballett) sukūrė jau 1916 m. 1921 m. įstojo į tuo metu 
įsteigtą Bauhauzą Veimare, kur buvo bandoma kurti naują architektūros, ama- 
tų ir vaizduojamojo meno sąjungą. Bauhauzo remiamas, Schlemmeris tęsė savo 
choreografinę veiklą: 1922 m. sukūrė Triadinj baletą, 1926 m. — Bauhauzo 
šokius. 1925-1929 m. Desau mieste Schlemmeris vadovavo Bauhauzo teatri- 
nėms pratyboms, tapusioms daugelio jo eksperimentinių darbų atskaitos tašku. 
Savo choreografija, kaip ir daile, Schlemmeris siekė perteikti visuotines ideali- 
zuotas formas. Triadinio baleto šokėjai pasirodydavo kaip depersonalizuotos, 
kartais nužmogintos būtybės. Jų veidai būdavo storai nutepti baltu grimu arba 
dengiami kaukių; rankos, kojos ir torsai užmaskuoti arba visiškai iškreipti; net 
plaštakos paslėptos kumštinėse pirštinėse. Nors moterys šoko ant puantų, tai 
buvo stilizacija, o ne emocinė išraiškos priemonė. Šokėjai priminė sukonstruotas 

leles arba marionetes. Sj jspüdj stiprino paprasti, daznai pasikartojantys jude- 
siai ir emocinės sąveikos stoka. Šiokį tokį emocinį atspalvį Triadiniam baletui 
suteikė jausmus žadinanti Pauliaus Hindemitho partitūra. Didžiausias Triadi- 
nio baleto savitumas — Schlemmerio sukurti kostiumai. Daugelis moterų kos- 
tiumų buvo tradicinės baleto suknelės variacijos: emaliuotos, lyg besisukantis 
vilkelis; vertikaliai pailgintos, kad įrėmintų viršutinę kūno dalį, arba pagamin- 
tos iš sidabrinių laidų ringių. Kiti kostiumai buvo įkvėpti žaislų arba liaudies 
meno. Keletas priminė mokslinės fantastikos būtybes: pavyzdžiui, figūra, pava- 
dinta Abstrakcija, turėjo padalytą asimetrišką galvą; viena jos ranka baigėsi smai- 
galiu, kita — auksiniu vėzdu. 

Priešingybė vyraujančiam susidomėjimui scenovaizdžiu buvo Anos Pavlo- 
vos šokis, išreiškiantis balerinos ekspresyvumą, asmenybės magnetizmą, tech- 
nikos meistrystę. Pavlova turėjo legendinį sugebėjimą pagerinti vidutinišką cho- 
reografiją, o daugelis jos repertuaro temų neatrodydavo banalios. Kur tik ji 
pasirodydavo, jos šokis pelnydavo žiūrovų simpatijas. 

Pavlova savo karjerą pradėjo kaip viena iš daugiausia žadančių Imperatoriš- 
kojo teatro jaunųjų balerinų. Už Rusijos ribų pirmą kartą ji pasirodė 1908 m., 
1909-1911 m. šoko Rusų baleto trupėje. 1910 m. balerina pasitraukė iš Impe- 
ratoriškojo teatro ir apsigyveno Londone. Čia įkūrė trupę, kurioje šoko anglės, 
pakeitusios savo pavardes rusiškomis. Daug laiko Pavlova praleido gastroliuo- 
dama Europoje, Amerikos žemynuose, Azijoje, Australijoje, Egipte ir Piety AF 
rikoje. 1915 m. ji pasirodė kino filme Nebyli Portičių mergaitė (The Dumb Girl 
of Portici), kuriame suvaidino aristokrato išduotą nebylę mergaitę. 

Žymiausi jos repertuare buvo gamtos įkvėpti solo šokiai (kelių choreografiją 
sukūrė ji pati). Tai — Žiogas (1915), Kalifornijos aguona (1915) ir pats garsiau- 
sias — Mirštanti gulbė. Pastarąjį Fokinas jai sukūrė 1907 m. Šis vaidmuo Pavlovai 
išliko artimas visą gyvenimą, prieš pat mirtį ji paprašė gulbės kostiumo. Apgau- 
lingai paprasta šokio choreografija, kurią balerina pripildė neapsakomo skausmo: 
jos rankų judesiai priminė sparnų plakimą — konvulsiškas pastangas pakilti. 

Pavlova atlikdavo daug etninių šokių. Kai kuriuos išmokdavo gastrolių metu 
iš vietinių mokytojų. Be gimtosios Rusijos, ji šoko meksikiečių, japonų, Rytų 
Indijos šokius. Pavlovos susidomėjimo paskatintas, jos partneris iš Rados ir Krišnos 
(1923) Uday Shankaras išvyko į gimtąją Indiją atgaivinti apleisto šokio meno. 

Pavlova kūrė ir rodė ištraukas arba sutrumpintus Imperatoriškojo teatro ru- 
siškojo repertuaro baletų variantus. 1916 m. Niujorke ji šoko penkiasdešimties 
minučių Miegančiosios gražuolės adaptuotą versiją. Vienas mėgstamiausių jos 
baletų buvo Žizel, kuris priminė praeitį, nes Žizel vaidmenį j ji rengė su Petipa, 

padejusiu Perrot 1850 m. statyti $j baleta Rusijoje. Beveik gasdinantis pirmo 
veiksmo beprotybes scenos intensyvumas ryskiai skyrési nuo tos poetiskumo 
nuotaikos, kurią ji sukūrė antrame Zizel— dvasios veiksme. Didžiausias Pavlo- 
vos palikimas — tai baleto meilė, kurią ji pažadino daugelio pradedančių šokėjų 
ir choreografų širdyse. Kaip ir jos pirmtakės Taglioni bei Elssler, Pavlova popu- 
liarino baletą visame pasaulyje. 

XX a. 3-iajame dešimtmetyje, kaip ir visais eksperimentavimų laikotarpiais, 
buvo sukurta keletas ilgaamžių šedevrų, įgyvendinta gana daug nuoširdžių mė- 
ginimų, kurie dėl vienokių ar kitokių priežasčių ilgiau neišsilaikė scenoje. Nors 
daugelis spektaklių buvo trumpaamžiai, 3-iojo dešimtmečio choreografai pa- 
siekė, kad baletas būtų kuriamas ir vertinamas kitaip. Nieko nebestebino, kad 
rimti rašytojai, kompozitoriai ir dailininkai kuria baletus. Ir iš to laimėjo ne 
vien baletas. Žiūrovai priprato prie naujovių ir net nusivildavo, kai jiems būda- 
vo rodomas tradicinis reginys. Išplėtus leistinumo ribas, 3-iajame dešimtmetyje 
susidarė tinkamos sąlygos baletui stiprėti ir tobulėti. 


77 Anos Pavlovos šokio poezija, spinduliuojanti iš jos Mirstancios gulbės solo, žadindavo 
baleto pomėgį. 


ASTUNTAS SKYRIUS 


IS tikro modernus 


3-iajame desimtmetyje „Denishawn“ tapo oficialiai pripazinta trupe. Kaip ir 
visose struktúrose — ar tai búty valdzios, ar meno institucijos, prasidéjo vidaus 
nesutarimai. Pagal klasikinės simetrijos dėsnį, atsirado dvi vadovaujančios maiš- 
tininkės: Martha Graham (1894-1991)*, globojama Shawno, ir Doris Humph- 
rey (1895-1958), St Denis globotinė. Prie nepatenkintųjų prisidėjo ir Charle- 
sas Weidmanas (1901-1975), artimai bendradarbiaves su Humphrey. Tai buvo 
istorinės reikšmės išsiskyrimas, nes šie šokėjai po „Denishawn“, tęsdami karje- 
rą, sukūrė sceninio šokio formą, kurią šiandieną vadiname moderniuoju šokiu. 

Apie 1927 m. atsiradęs terminas „modernusis šokis“ puikiai išreiškė šokėjų 
įsitikinimą, kad šokis turi atspindėti gyvenamojo meto pažiūras ir rūpimus da- 
lykus. Net ir tada, kai kūrinių veiksmas vykdavo kitame amžiuje, kaip tai buvo, 
pavyzdžiui, Graham darbuose graikų mitologijos motyvais, tema būdavo plėto- 
jama pagal XX a. supratimą. Laikui bėgant, „moderniojo šokio“ sąvoka apėmė 
platų šokio principų ir technikų spektrą. Kai kurių kūrinių tikslai buvo visiškai 
nutolę nuo pradinių moderniojo šokio principų. Šiandien ši frazė jau nereiškia 
vienprasmio siekio vaizduoti modernų gyvenimą. 

Graham, Humphrey ir Weidmanas atsisakė prabangos ir egzotiškumo — da- 
lykų, kurie pelnė „Denishawn“ populiarumą. Jie tikėjo, kad šokis turi provo- 
kuoti, stimuliuoti ir informuoti, o ne paprasčiausiai linksminti. Jie norėjo at- 
spindėti tas problemas, su kuriomis susiduria žmonės, taip pat ir pofroidinės 
epochos lytinį gyvenimą. Žiūrovams jų kūriniai atrodė nemalonūs ir slegiantys; 
tačiau šie choreografai nebėgo nuo tikrovės. Jų dėmesys žmogui pasireikšdavo 
įvairiais būdais: Graham kūriniai daugiausia tyrinėjo individo sielą, tuo tarpu 
Humphrey traukė individualybės ir grupės tarpusavio sąveika. Weidmanas iš- 
garsėjo humoru ir satyra, pasitelkęs šias priemones žmonių silpnybėms atskleisti. 

Bandydamos atsiriboti nuo dekadentiškų ir nenatūralių, jų nuomone, pagra- 
žinimų balete bei „Denishawn“ trupėje, ir Graham, ir Humphrey ieškojo jude- 
sio pradmenų. Abi sukūrė teorijas, kuriomis grindė savo šokio techniką. Gra- 
ham teorijai pradžią davė esminė žmogaus funkcija — kvėpavimas. Pasirėmusi 


* Šiame ir 9, 10, 11 skyriuose kai kurių minimų choreografų ir šokėjų gyvenimo 
datos patikslintos. 

78 Pearl Primus, remdamasi Vest Indijos ir Afrikos šokiais, kūrė įspūdingus darbus 
juodaodžių gyvenimo temomis. 


kertinémis küno büsenomis, apibüdinamomis susitraukimo ir atsipalaidavimo 
(contraction and release) terminais, ji sukūrė sudėtingą sistema. Susitraukimo 
būsena — tuomet krūtinė įtraukta, o nugara išsigaubusi — padeda šokėjams susi- 
koncentruoti; taip galima išreikšti baimę, sielvartą, atsiribojimą, introversiją. 
Atsipalaidavimu, kai, prisipildžius plaučiams oro, krūtinė išsiplečia, galima iš- 
reikšti patvirtinimą, pritarimą ir ekstazę. Derinamos abi, šios būsenos sustipri- 
na viena kitos poveikį; be to, galima subtiliai keisti jų sukeliamas emocijas: 
įsitempimas, kartu iškeliant galvą, gali reikšti pro niūrią būseną prasiveržusį 
džiaugsmą. Įsitempimo ir atsipalaidavimo principas tinka ir kitoms kūno da- 
lims. Plėtodama savo šokio techniką, Graham naudojo spiralinės formos (pa- 
grindinės formos gamtoje) judesius, kad suteiktų šokiui daugiau lyrizmo. 

Humphrey suformulavo kritimo ir pakilimo teoriją (the theory of fall and 
recovery), kurią ji pavadino „dviejų mirčių jungtimi“. Vienas kraštutinumas — 
visiškas pasidavimas traukos jėgai; kitas — pusiausvyros ir stabilumo siekimas. 
Humphrey atskirai nedomino nė vienas kraštutinumas, jai svarbiau — emocinis 
ir fizinis šokio dramatizmas, atsirandantis dėl šokėjo pastangų nugalėti traukos 
bei inercijos jėgas arba rizikuoti nelaikant pusiausvyros. 

1923 m. Graham, manydama, kad jai nėra galimybių pasireikšti, pasitraukė 
iš „Denishawn“ trupės, kurios vienintelis pasididžiavimas buvo pripažinta žvaigž- 
dė St Denis. Nors jos pirmame savarankiškame šokių koncerte 1926 m. dar 
jautėsi „Denishawn“ įtaka (solo šokyje Tanagra buvo naudojamas banguojan- 
tis šydas — mėgstamas „Denishawn“ atributas), ji greitai įgijo savitą kūrybinį 
braižą. Graham muzikinis vadovas Louisas Horstas (1884-1964) padėjo jai 
susiformuoti kaip choreografei. Jis sukūrė muziką daugeliui ankstyvųjų Gra- 
ham darbų, skatino užsakyti partitūrą šiuolaikiniams kompozitoriams (jai kūrė 
Samuelis Barberis, Aaronas Coplandas, Paulius Hindemithas ir Gian Carlo 
Menotti), pasinaudodamas nuotraukomis, supažindino ją su Wigman menu. 

Pirmas reikšmingas Graham darbas Eretikas (1929) vaizdavo negailestinga 
individo išstūmimą iš grupės. Apibendrinta išraiška leido kuriamą vaizdą pri- 
taikyti daugeliui situacijų. Daugelį žiūrovų trikdė atšiaurus šokio stilius. Pa- 
prasti judesiai — sugniaužti kumščiai, kulniukų kaukšėjimas, kūnų „siena“ — 
buvo derinami su griežtais kostiumais ir pabrėžtinai nepatrauklia šokėjų išvaizda. 
Visa tai turėjo sukurti priešingą „Denishawn“ egzotiškiems spektakliams vaizdą. 

Ankstyvieji Graham darbai asketiški ir judesiais, ir kostiumais; vėliau šį perio- 
dą ji pavadino „ilgų vilnonių drabužių“ laikotarpiu. Ji pati kūrė kostiumus ir 
nenaudojo dekoracijų. Solo kūrinys Rauda (Lamentation; 1930) atskleidė šokėjos 
sugebėjimą išnaudoti audinio ypatumus: šokėjos sielvartą išreiškė kampuotos lini- 

79 Ankstyvieji Marthos Graham darbai, tarp jų Primityviosios misterijos (1931), 
pasižymėjo asketiška choreografija, dekoracijomis ir kostiumais. Graham (baltais 
drabužiais) šoko Mergelę, Amerikos pietvakarių ritualo svarbiausią figūrą. 


jos, kurias ji sukūrė vilkedama ilgą, aptempta, siauro vamzdžio formos nertinj. 
Vėliau Graham dekoracijoms, kostiumams ir apšvietimui skyrė daugiau dėmesio. 
Šokėja dažnai bendradarbiavo su japonų kilmės amerikiečių dailininku Isamu 
Noguchi, kurio stilizuotos dekoracijos puikiai derėjo su sąlygiška choreografija. 

Nors Graham repertuaras buvo labai įvairus, jos darbuose vyravo dvi pa- 
grindinės temos. Pirmoji — amerikiečių ir Amerikos indėnų gyvenimo patirtis. 
Apsilankiusi Amerikos pietvakariuose, ji sukūrė Primityvigsias misterijas (Pri- 
mitive Mysteries; 1931). Šio kūrinio choreografija, kurioje remiamasi tam re- 
gionui būdinga ispanų krikščionybės ir indėnų kultūros samplaika, įtaigiai at- 
kūrė Švč. Mergelei Marijai skirtą ritualą. Trys kūrinio dalys priminė pagrindi- 
nius Marijos gyvenimo įvykius: Jėzaus gimimą, nukryžiavimą ir Marijos emima 
į dangų. Paprasti staccato judesiai pabrėžė šokėjos ryšį su žeme. Vienu metu 
baltai apsirengusi solistė, vaizduojanti Mergelę, gulėjo ant grindų. Išnaudoda- 
ma grindų plotmę (kritimas, sėdėjimas, gulėjimas, klūpėjimas ir t.t.) ir traukos 
jėgą, Graham kūrė priešingą baleto lengvumo iliuzijai įspūdį. 

Solo šokyje Siena (Frontier; 1935) pagal Horsto muziką vaizduojamas mo- 
ters erdvės užkariavimas — metaforinė pirmųjų Amerikos kolonistų drąsos ir 
ryžto išraiška. Šiame šokyje Graham pirmą kartą pasitelkė scenovaizdį: mini- 

80 Džiugi akimirka iš Marthos Graham Apalačų pavasario (1944). Nuotaka (Graham) ir 
Žemdirbys (Erickas Hawkinsas) šoka kartu. 


malistinės Noguchi dekoracijos buvo užtvara ir dvi virvės, V forma nutiestos į 
gilumą. Užtvara sudarydavo „namų užnugarį“ šokėjai, kurios drąsūs aukštai 
keliamų kojų ar šuolių proveržiai kaitaliojosi su ramesniais intarpais; viename 
jų ji sūpavo kūdikį. 

Pirmoje Graham trupėje buvo tik moterys. Vyro ir moters duetas pasirodė 
Amerikietiskame dokumente (American Document; 1938), kuriame vaizduoja- 
ma sutraukta Amerikos istorija. Dalyje „Puritoniškasis epizodas“, kurioje kelia-. 
ma seksualinio suvaržymo tema, Graham šoko su buvusiu baleto šokėju Ericku 
Hawkinsu (g. 1909), kuris tapo jos vyru, partneriu ir ilgamečiu pagrindinių 
vyriškų vaidmenų atlikėju. 

Pats žymiausias Graham kūrinys amerikietiškąja tema — Apalačų pavasaris 
(Appalachian Spring; 1944) buvo šokamas pagal specialiai sukurtą partitüra, už 
kurią kompozitorius Aaronas Coplandas laimėjo Pulitzerio premiją. Kūrinio 
veiksmas vyksta ankstyvuoju nacijos formavimosi periodu, čia labiau aukština- 
mos šeimos vertybės nei novatoriška Sienos dvasia. Žemdirbys (Hawkinsas) ir 
jo nuotaka (Graham) kuriasi savo naujuose namuose, kuriuos vaizduoja Nogu- 
chi stilizuoti namo kontūrai. Poros jaunatviškas įkarštis, temdomas abejonių ir 
nepatyrimo baimės, kontrastuoja su moters pionierės (May O'Donnell) santū- 
rumu; pamokslininkas (Merce'as Cunninghamas) ir keturios jo sekėjos simbo- 
lizuoja religinius įsitikinimus, kuriais remiantis formavosi nacija. 


81 Kai Graham Nakties kelionėje (1947) Jokastę (Martha Graham) ir Oidipą (Bertramas 
Rossas) nežinojimas sujungia incesto meile, jie susaistomi virve, kuri drauge simbolizuo- 
ja ir virkštelę. Jų lova, sukurta Isamu Noguchi, primena žmogaus kaulus arba kankinimo 
įrankį. 


Kita reikšminga Graham kūrinių tema — graikų mitologija, kuria ji susido- 
méjo 5-ajame desimtmetyje. Mitais ir jy personažais ji rėmėsi ne del jų kolorito 
ar istorinio susidomėjimo (taip elgėsi romantinio baleto kūrėjai ar „Denishawn“ 
trupė), Graham jie buvo kaip žmonių, ypač moterų patirties, pirmavaizdžiai. 
Šiuose kūriniuose buvo vaizduojamos visuotinės emocijos, tai — pavydas, bai- 
mė, kaltė, nerimas, abejonės pačiu savimi. 

Širdies tuštuma (Cave of the Heart; 1946) pagal vyraujantį pagrindinės vei- 
kėjos Medėjos judesių motyvą iš pradžių vadinta Gyvatės širdimi (Serpent Heart). 
Kaip Noverre'as Medėjoje ir Jasone, taip ir Graham akcentavo pragaištingą Me- 
dėjos pavydą, kuris pastūmėja ją nužudyti mylimąjį Jasoną ir varžovę. Jos jude- 
siai priminė gyvatės vingiavimą, raitymąsi ir gėlimą. Pasikartojančiame epizode 
ji keliais lyg gyvatė šliauždavo per sceną. Gyvatės metafora reiškė ir tai, kad, 
pasiduodama pavydui, Medėja tarsi netenka žmoniškumo. 

Nakties kelionė (Night Journey; 1947) — tai kitas žymus graikų mitas, perpasa- 
kotas moters. Kūrinys prasideda Jokastės apmąstymais prie virvės, kuria ji vėliau 
pasismaugs. Praeities prisiminimuose ji mato pergalingą Oidipo atvykimą, neiš- 


klausytus aklo aiškiaregio Teiresijo įspėjimus, savo vestuves su Oidipu; galiausiai 


ji ¡tiki esanti jo motina ir žmona. Mylimųjų duetas šalia kaulą primenančio vedy- 
binio guolio (dailininkas — Noguchi) atskleidžia dvigubą jų santykių prigimtį: 
Jokastės glamonės primena motinos sūpavimą, o virvė, jungianti juos meilės sce- 
noje, drauge simbolizuoja virkštelę, kuri vėliau tampa Jokastės mirties įrankiu. 
Angelų nuopuolyje (Diversion of Angels 1948), aukštindama meilę, Graham 
atskleidė savo lyrinius sugebėjimus, o spektaklyje Kiekviena siela yra cirkas (Every 
Soul is a Circus; 1939) ji buvo linksma. Tačiau labiausiai Graham išgarsino 
kūriniai, kuriuose ji beatodairiškai skverbėsi į tamsiausius žmogaus sielos užka- 
borius. Laiškas į pasaulį (Letter to the World; 1940) — skverbimasis į asmenybės 
vidinį pasaulį. Šokis pastatytas Emily Dickinson gyvenimo ir kūrybos motyvais. 
Amerikiečių poetę vaidino dvi atlikėjos: šokėja ir šokėja aktorė, kuri skaitė ištrau- 
kas iš jos poezijos. Didelį Dickinson gyvenimo džiaugsmą, kuris alsuoja iš jos 
poezijos, slopina ir žlugdo nuožmi Pramotė, pareigos ir atsidavimo, o gal net 
mirties simbolis. Tačiau pabaigoje poetė ramiai vėl patvirtina tikėjimą savo kūryba. 
Panašios temos, tik naujoviškesnės formos buvo Mirtys ir perėjimai (Deaths 
and Entrances; 1943), šokį įkvėpė trijų seserų Brontė gyvenimo istorijos. Čia 
Graham visiškai atsisakė laiko nuoseklumo; vyriausioji sesuo (Graham) trumpa- 
laikiais prisiminimais grįžta į praeitį, juos sužadina daiktai, panašiai kaip Jameso 
Joyce'o ir Marcelio Prousto literatūrinėje kūryboje. Trys mažos mergaitės gyve- 
na seserų vaikystės prisiminimais. Du vyrai, Tamsusis mylimasis (Hawkinsas) 
ir Poetiškasis mylimasis (Cunninghamas) — tai to paties žmogaus, vyriausios 
sesers mylimojo, dvi pusės. Atskleisdama skirtingus bruožus, tvirtam, valdingam 
Hawkinso šokio stiliui Graham priešino gyvybingą Cunninghamo išraišką. 
1958 m. Graham grįžo prie graikų mitų ir sukūrė vakaro trukmės spektaklį 
Klitaimnestra. Šiame intensyviame, sudėtingame kūrinyje nelaimingoji graikų 
karalienė, nerandanti ramybės po mirties, peržvelgia gyvenimą, bandydama 
apsiprasti su savo kalte. Išplaukiančiuose pasąmonės vaizduose ji mato seserį 
Helene, dėl kurios grožio kilo Trojos karas; vyrą Agamemnona, kuris užsitraukė 
jos neapykantą, kai dėl karo paaukojo jų dukterį; ambicingą ir godų mylimąjį 
Aigistą; sūnų Orestą, kuriam lemta ją nužudyti keršijant už Agamemnono mirtį. 
Aiškėjant įvykių sąryšiui, Klitaimnestra ima suprasti save. Kūrinio veiksmas rutulio- 
jasi lyg neturintis laiko mato ritualas, kurio vienintelis tikslas — emocinė išraiška. 
Graham šokėjos karjerą baigė 1969 m. Toliau ji kūrė choreografiją savo 
trupei. Jos šokio technika paplito visame pasaulyje. Be pačios Graham trupės, 
dar dvi žymios šokio grupės šią techniką laiko savo choreografijos pagrindu. 
Tel Avive 1963 m. buvo įkurta Batchevos šokio trupė. Graham buvo trupės 
meninė konsultantė. 1967 m. Londone įsteigtas Šiuolaikinio šokio teatras. Jo 

meno vadovas buvo amerikieciu Sokejas Robertas Cohanas (buves Graham trupes 
narys). Abi trupés savo repertuare turéjo Graham bei kity choreografy küriniy. 
Humphrey požiūris į šokio judesį buvo šiek tiek kitoks nei Graham, nors ji 
taip pat pripažino judesio ir emocinės išraiškos ryšį, kurį vadino judėjimu „iš 
vidaus į išorę“. Ji atliko objektyvią choreografijos meno analizę, kuri buvo pa- 
skelbta po mirties išleistoje jos knygoje Šokio kūrimo menas (The Art of Making 
Dances; 1958). Savo šokiuose ji dažnai kėlė abstrakčias idėjas, o ne vaizdavo konkre- 
čius personažus ar įvykius. Vis dėlto Humphrey šokiai buvo gyvenimo metaforos. 
Ji labiau mėgo perteikti savo mintis muzikos ritmu nei apibendrinti jas simboliais. 
Pavyzdžiui, ji manė, kad demokratijos koncepciją įtikinamiau išreiškia keturias 
skirtingas temas jungianti fuga nei raudonai, baltai ir mėlynai vilkinti moteris. 
Humphrey pradėta kryptis atsispindėjo pirmajame jos savarankiškame koncerte, 
surengtame kartu su Weidmanu, kai jie 1928 m. atsiskyrė nuo „Denishawn“. 
Spalvų harmonijoje (Color Harmony; 1928) sidabru žvilganti figūra (Weidmanas), 
atstovavusi meno išminčiai, jungė spektro spalvas į harmoningą rasta. Priesin- 
gai St Denis muzikinėms vizualizacijoms, kurios paprasčiausiai perteikdavo mu- 
zikos struktūrą, Humphrey choreografija visada išreikšdavo glūdinčią idėją. 

Vandens studija (Water Study; 1928) — tai eksperimentas, kuriame atsisakyta 
to, ka Humphrey vadino „smegenų muzikos ritmais“, užleidžiant vietą natüra- 
liai kvėpavimo kalbai. Šis kūrinys, panašiai kaip daugelis Duncan šokių, buvo 
įkvėptas gamtos reiškinių stebėjimo. Tyloje, kurią trikdė tik pačių šokėjų kvė- 
pavimas, klüpantys atlikėjai siübavo nugaromis, imituodami bangų antplūdį ir 
atoslūgį; pakilę ant kojų, jie bėgdavo kartu, susiburdami ir atsiskirdami vienas 
nuo kito lyg atsimušančios ir nuslūgstančios vandens masės. 

Judesio dramoje (Drama of Motion; 1930) Humphrey, atsisakydama muzikos 
ir visą dėmesį skirdama formaliems elementams — scenografijai, ritmui ir dinami- 
kai, iš kurių kildavo tema, stengėsi įtvirtinti šokį, kaip nepriklausomą meną. 
Nors šiuos dalykus ji laikė priešnuodžiu emocingumui ir „saviraiškai“, dominavu- 
siems daugelio moderniojo šokio kūrėjų darbuose, viename garsiausių Humphrey 
šokių Sekeriai (The Shakers; 1931) buvo grįžta prie emocijų raiškos. Šokį įkvė- 
pė šekerių krikščioniškos sektos, reikalaujančios, kad jos nariai laikytųsi celiba- 
to, religinė praktika. Jų ritualai buvo kuriami izoliuojant lytis viena nuo kitos ir 
į choreografiją įtraukiant drebėjimo judesius. Vyrų ir moterų drebėjimas jiems 
susitinkant perteikė slopinamą seksualumą bei apsivalymo nuo nuodėmės idėją. 

Humphrey Naujoji šokio trilogija (New Dance Trilogy) — tai šiuolaikinės vi- 
suomenės kritika ir jos ateities vizija. Nors trilogijos šokiai niekada nebuvo 
atlikti kartu, juos siejo tema, be to, visų trijų partitūrą sukūrė Wallingfordas 
Rieggeris. Teatro paveikslas (Theatre Piece; 1936) šiuolaikinį gyvenimą vaizda- 
vo kaip įvairių visuomenės narių — verslininkų, dirbančių moterų, sportininkų, 
aktorių, turinčių savanaudiškų tikslų, ydingas varžybas. Sokyje Su mano raudo- 
na liepsna (With My Red Fires; 1936) du įsimylėjėliai meta iššūkį galingoms 
visuomenės normoms, atspindinčioms negatyviasias valdžios savybes. Anksčiau- 
siai sukurtas Naujasis šokis (New Dance; 1935) vaizdavo idealų pasaulį, kuria- 
me žmogus, neprarasdamas savo individualybės, gali darniai dirbti su grupe. Ši 
idėja buvo perteikta vien šokio kalba: solistai ir ansamblis harmoningai derėjo, 
o „Variacijose ir išvadoje“ atlikėjas, išėjęs į priekį, sušokdavo trumpą solo parti- 
ją ir vėl susiliedavo su grupe. 

5-ajame dešimtmetyje Humphrey pradėjo aktyviai dirbti su buvusiu savo 
mokiniu José Limónu (1908-1972) lavindama jo — šokėjo ir choreografo — 
gabumus. Pasitraukusi iš scenos, ji tapo jo trupės meno vadove ir sukūrė keletą 
šokių. Diena žemėje (Day on Earth; 1947), atliekama pagal Coplando muzi- 
ką, — tai paprasta, tačiau išraiškinga gyvenimo alegorija. Žmogaus (Limonas) 
darbus sutrikdo pirmoji idiliška meilė jaunai mergaitei. Antroji moteris tampa 
jo žmona, jiems gimsta vaikas. Kai duktė išeina kurti savojo gyvenimo, žmona 

kurį laiką liūdi, vėliau imasi darbo. Mirdama palieka vyrą ieškoti paguodos 
darbe. Šokio pabaigoje duktė grįžta, ir suaugę žmonės, gulėdami ant žemės, 
užsidengia audeklu. 

Limonas ir jo trupė propagavo Humphrey šokio techniką, tik ją kiek pakei- 
tė. Žymiausias Limóno darbas Mauro pavana (The Moors Pavane; 1949) su- 
kurtas Shakespeare'o Otelo istorijos pagrindu. Jame šoko tik keturi veikėjai: 
Otelas (Limönas), jo nuotaka — tyra ir patikli Dezdemona, išdavikas Jagas, 
kurio užuominos apie Dezdemonos neištikimybę galiausiai pastūmėja Otela ją 
nužudyti, ir Jago žmona Emilija, tampanti jo nusikaltimų įrankiu. Veiksmas 
rutuliojasi veikėjams šokant rūmų šokį pavaną, kurios suvaržyta forma kontras- 
tuoja su herojų aistromis. Viename įspūdingiausių šokio epizodų Jagas lyg dėlė 
įsisiurbia į prieštaravimų apimto Otelo nugarą, lašindamas nuodus jam į ausis. 

Weidmano lengvabūdiškesnis požiūris rimtam, kartais niūriam moderniojo 
šokio pasauliui suteikė atokvėpio. Talentingas pantomimos meistras, jis sukūrė 
vadinamąją kinetinę pantomimą, kuri nuo savo pirmtakių skyrėsi tuo, kad bu- 
vo ne tokia tiesmuka ir labiau panėšėjo į šokį. Savo autobiografiniuose kūri- 
niuose Pas mamą (On My Mothers Side; 1940), O tėtis buvo ugniagesys (And 
Daddy Was a Fireman; 1943) Weidmanas panaudojo skaitomus tekstus. Ir šiaip 
dažnai rinkdavosi literatūros kūrinių temas. Laimingajame veidmainyje (The 
Happy Hypocrite; 1931) vaizduojama sąmojinga Maxo Beerbohmo istorija apie 
palaidūną lordą Džordžą Helą, kuris, užsidėjęs šventojo kaukę, persiauklėja. 
Kandidas (Candide; 1933) buvo sukurtas Voltaire'o satyros motyvais, o Mūsų 


83 Pedantiškai, pagal taisykles šokama Josė 
Limóno Mauro pavana (1949) buvo ryškus 
kontrastas Otelo (Limónas, kairėje), 
besilenkiančio Dezdemonai (Betty Jones, 
dešinėje), aistroms. Juos stebi išdavikiškasis 

Koner). 


laikų pasakėčios (Fables for Our Time; 1947) perteikė liūdną Jameso Thurberio 
humorą. Pavyzdžiui, miniatiúroje „Vienaragis sode“ vyras bandydavo įtikinti 
žmoną, kad jis tikrai matė mitinį žvėrį. 

Vienas labiausiai pamėgtų Weidmano darbų Filmai (Flickers, 1941) yra švelni 
nebyliojo kino parodija. Epizode „Liepsnojančios širdys“ piktadariai, pasinaudo- 
dami įkeistu turtu, grasina ūkininkui ir jo dukrai. „Nuodėmės kainoje“ avantiū- 
ristė užkrečia savo meilės auką raupsais, kurie pasireiškia baisiais kasymosi prie- 
puoliais. „Dykumos gėlėse“ ūžaujantis šeichas, à la Valentino, pagrobia jauną 
merginą; „Narsiosios širdys“ vaizduoja naujakurių šeimą, kurią užpuola indėnai. 

Garsėjęs humoristiniais darbais, Weidmanas statė ir rimtų temų kūrinių. 
Linčo mieste (Lynchtown; 1936) vaizduojamas neapsakomas minios žiaurumas 
susidorojant su pasirinkta auka; šio kūrinio įspūdžio nesumažino tai, kad pati 
prievartos scena vyko užkulisiuose. 

Tarp Graham šokėjų bei Humphrey ir Weidmano trupės buvo jaučiama 
tam tikra konkurencija. Tačiau Beningtono šokių mokykloje, kurią 1934 m. 
Beningtono koledže Vermonte įkūrė Martha Hill, jie sutardavo dėl bendrų 
dalykų. Čia iki 1942 m. vykę kasmetiniai vasaros seminarai ir su jais susiję 
festivaliai Graham, Humphrey, Weidmanui, Hanyai Holm (Wigman mokyk- 
los Niujorke vadovei) ir kitiems suteikė galimybę mokyti savo šokio technikos, 
statyti naujus choreografinius darbus. Su mano raudona liepsna, Laiškas į pasau- 
lj ir Mirtys ir perėjimai — šie šokiai buvo sukurti Beningtone. Johnas Martinas, 
pirmasis šokio kritikas, akredituotas didžiausiame Amerikos laikraštyje, „New 
York Times“, dėstė čia šokio istoriją ir kritiką, o Horstas — šokio kompoziciją. 
Daugelis seminarų studentų buvo koledžų ir universitetų pedagogai, kurie čia 
įgytas žinias paskleisdavo po visą šalį. 

Kai kurie choreografai, ieškodami sąsajų su šių dienų gyvenimu, ėjo dar to- 
liau nei Graham, Humphrey ar Weidmanas. Jie rinkosi temas iš to meto poli- 
tinių įvykių. Komunizmo idealai įkvėpė Edith Segal kūrinį Gija ima raudonuo- 
ti (The Belt Goes Red; 1930), kuriame baltai vilkintys darbininkai konstruoja 
„įrenginį“ iš juodai vilkinčių šokėjų, po to apsupa juos raudona vėliava. Segal 
trupė priklausė Darbininkų šokio sąjungai, t.y. šokėjų grupių konfederacijai, 
įkurtai 1933 m. ir siekusiai šokiu reikšti politinį aktyvumą. Šios grupės, norė- 
damos supažindinti su savo idėjomis naują auditoriją, dažnai pasirodydavo po- 
litinėse sueigose ir profsąjungų susirinkimuose. 

1934 m. įkurta Naujojo šokio grupė taip pat buvo Darbininkų šokio sąjun- 
gos narė. Ji ir mokė šokio, ir rengė pasirodymus. Siekiant populiarinti šokį, už 
pamokas buvo imamas labai mažas mokestis. Scenos kūrinių temos dažniausiai 

buvo visiems rúpimos problemos: badas, nedarbas ir karas. Grupes vadovai 
buvo trys Graham trupės šokėjai: Jane Dudley, Sophie Maslow ir Anna Soko- 
low bei Humphrey ir Weidmano trupės šokėjas Williamas Balesas. 5-ajame 
dešimtmetyje trupė susidomėjo amerikiečių folkloro temomis. Imta kurti pa- 
našius kūrinius kaip Maslow Liaudiškos šnekos (Folksay; 1942), kuriame buvo 
panaudota liaudies dainų ir Carlo Sandburgo tekstas. Apgaulingai laisvas šokio 
stilius turėjo perteikti linksmą Amerikos kaimo gyvenimą. 

Amerikos tematika rėmėsi ir Helen Tamiris (1905-1966), kuri turėjo bale- 
to ir muzikinės komedijos patirtį. Jai buvo artimos socialinės temos, ji norėjo 
padaryti šokį prieinamą plačiajai publikai. Žinomiausias jos darbas — Juodao- 
džių spiričiueliai, 1928-1942 m. kurtų šokių ciklas. Šiose dainose ir šokiuose 
atsispindi įvairiopa juodaodžių patirtis Amerikoje: pradedant nuovargio ir siel- 
varto kupinu „Niekas nežino mano bėdų“ („Nobody Knows the Trouble I 
See“) ir baigiant agresyvia energija alsuojančiu „Džošua kaunasi Jerichono mūšy- 


je“ („Joshua Fit de Battle ob Jericho“); jėga ir dideliu troškimu alsuojantis „Leiskis 


84, 85 Atlikdamas nenugalimo šeicho vaidmenį nebyliojo kino parodijoje Filmai (1941), 
Charlesas Weidmanas tikrąja to žodžio prasme šokdino savo užkariautąją merginą 
(Beatrice Seckler) ant sienų (nuotr. dešinėje). Katherine Dunham Tropinis reviu (kairėje) 
supažindino žiūrovus su juodaodžių šokių įvairove, pradedant džiaziniu šokiu ir baigiant 
primityvių ritualų atkartojimu, pavyzdžiui, Rara Tonga (1942). Cia Dunham - centre. 


žemyn, Moze“ („Go Down Moses“) buvo priešingas šokio „Lipkit į laivą, vai- 
keliai“ („Git on Board, Lil’ Chillun“) pašėlusiai džiugiai nuotaikai. 

Tamiris darbas Kiek dar lauksim, broliai? (How Long Brethren?; 1937), sukur- 
tas pagal juodaodžių protesto dainas, buvo atliktas įgyvendinant 1935 m. Dar- 
bo pažangos administracijos pradėtą Federalinį šokio projektą. Tai buvo vienas 
bandymų sumažinti depresijos metais plačiai paplitusį nedarbą. Pirmą kartą 
Jungtinėse Valstijose visuomeninis fondas prisidėjo prie šokio projekto į įgyven- 
dinimo. Šokio projektas daugiausia buvo vykdomas Niujorke ir Čikagoje; tarp 
jo dalyvių buvo Humphrey, Weidmanas, Ruth Page ir Katherine Dunham. 

Ankstyvieji Graham trupės ir Naujojo šokio grupės narės Annos Sokolow 
(g. 1912) darbai daugiausia apeliavo į socialinį ir politinį žiūrovų sąmoningu- 
mą. Pavyzdžiui, Nekaltyjy žudynes (Slaughter of the Innocents; 1937) padiktavo 
Ispanijos pilietinis karas. 6-ajame dešimtmetyje Sokolow dėmesį patraukė su- 
svetimėjimo ir vienišumo tema. Šokėjai Kambariuose (Rooms; 1955) atrodė vie- 
niši net ir r tada, kai scenoje | buvo Ar] ju akys niekada nesusitikdavo. en 
teris kencia nuo nepatenkinto seit geismo; trys moterys EEE j nar- 
cistinę savianalize; kitas vyras gainiojasi nematomus demonus. Sokolow XX a. 
vizija yra tamsi ir pesimistinė; ji užčiuopia žmogaus neviltį miesto džiunglėse. 

Lesteris Hortonas (1906-1953), daugiausia dirbęs Kalifornijoje, iš pradžių 
įkvėpimo sėmėsi iš Amerikos indėnų šokių ir papročių, bet vėliau susidomėjo ir 
kitomis kultūromis. Jo trupė, įkurta 1932 m. Los Andžele, buvo viena pirmų- 
jų, kurią sudarė ne tik baltaodžiai, bet ir juodaodžiai, ispanų kilmės, azijiečiai 
šokėjai. Jis sukūrė šokio techniką, kurią sudarė iš etninių šokių perimti judesiai. 
Tai lavino sudėtingą ir plastišką kūno judėjimą. Būdamas teatro žmogus, Hor- 
tonas dažnai pats savo darbams kurdavo muziką, dekoracijas ir kostiumus. Jo 
aktoriaus gabumai atsiskleisdavo Mylimojoje (The Beloved; 1948), negailestin- 
goje istorijoje apie vyrą, kuris nužudo žmoną. 

4-ajame ir 5-ajame dešimtmečiais juodaodžių šokis buvo pripažintas kaip 
dėmesio vertas meno žanras. Dvi šio žanro žvaigždės buvo Katherine Dunham 
(g. 1912) ir Pearl Primus (1919-1994). Abi turėjo antropologijos mokslo dak- 
taro vardus ir buvo atlikusios savo srities tyrinėjimus Afrikoje bei Karibų jūros 
regione. Abi buvo nuostabios atlikėjos, kūrybingos menininkės, taip pat pui- 
kios pedagogės, savo tyrinėjimus pritaikiusios jaudinantiems scenos kūriniams. 

Dunham, kaip ir Graham, itin domėjosi apeigomis, kurios tapo kelių jos 
šokių tema. L'Agya (1938), pirmą kartą pastatytame pagal Federalinio šokio 
projekto programą, vaizduojamas meilės trikampis Martinikos saloje. Besivar- 
žantys gerbėjai konfliktą sprendžia tradicine ritmine dvikova, palydima gies- 
mių ir būgnų skambesio. Perėjimo apeigos (Rites of Passage; 1941) vaizdavo 

jaunuolio priėmimą į suaugusiųjų pasaulį ir jaunos poros meilikavimąsi. Gyvy- 
bingais ir spalvingais kostiumais akį traukiantys Dunham darbai, rodomi po- 
puliariose programose, pavyzdžiui, Tropiniame reviu (Tropical Revue; 1943), 
supažindino su juodaodžių šokiu naujus žiūrovus. Dunham sukūrė savo tech- 
niką, kurios pagrindas — kūno dalių izoliavimas (kai kūno dalys juda nepriklau- 
somai vienos nuo kitų). Tai, beje, būdinga daugeliui Afrikos šokių. 

Primus, kaip šokėja debiutavusi 1943 m., plėtojo ne tokį patrauklų stilių. 
Jos šokiai dažnai atspindėjo juodaodžių amerikiečių likimo vingius. Pavyzdžiui, 
Sunkių laikų bliuze (Hard Time Blues; 1943) protestuojama prieš vargingą že- 
més nuomininkų gyvenimą. Kaip ir Dunham, Primus atkurdavo Afrikos bei 
Karibų regiono šokius ir ritualus. Toks kūrinys yra Fanga (1949) — Vakarų 
Afrikos pasveikinimo šokis. 

La Meri (Russell Meriwether Hughes) tyrinėjo ir šoko etninius šokius Azijo- 
je, Afrikoje, Ispanijoje ir Lotynų Amerikoje. Ji siekė atlikti šokius kaip galima 
tiksliau ir autentiškiau, nors suvokė, kad kai kuriuos niuansus gali pajusti tik 
tos vietovės atlikėjas. Jos tyrinėjimai buvo paskelbti knygoje Induisty šokių gestų 
kalba (1941) ir Ispanų šokis (1948). 1940 m. La Meri su St Denis Niujorke 
atidarė baratnatjamo (induistų šokio stiliaus) mokyklą. Vėliau La Meri siekius 
padėjo įgyvendinti 1942-1956 m. veikęs Etnologinis šokio centras. Vienas ge- 
riausių jos kūrinių buvo Gulbių ežeras, perkeltas į induistų šokio judesių kalbą 
ir atliktas 1944 m. Autorė išlaikė baleto muziką bei siužetą ir pridėjo prologą, 
paaiškinantį, kaip Hamsa Rani (Gulbė karalienė) buvo užburta, taip pat sukū- 
ré Princo ir Burtininko kovos šokį. 

Dunham, Primus ir La Meri pastangomis buvo įtvirtinta etninio šokio me- 
ninė vertė ir vientisumas. Atskleisdamos autentiškų šokio formų turtingumą, 
kūrėjos paskatino kitus šokėjus ir žiūrovus naujai pažvelgti į etninius šokius. 

4-ojo ir 5-ojo dešimtmečių modernusis šokis išties atitiko savo pavadinimą. 
Jis atspindėjo daugelį šiuolaikinio pasaulio sunkumų ir prieštaravimų. Tai bu- 
vo perspektyvus, žvelgiantis į ateitį menas, su karžygiška aistra teigiantis idea- 
lios visuomenės viziją. Drauge jis galėjo būti introspektyvus, labai individualus 
ir gilintis į praeitį. Modernusis šokis drąsiai skverbėsi į niūrius gyvenimo reiški- 
nius, tuo pat metu rasdamas vietos lyrizmui bei humorui. Šokiu norėta išreikšti 
amerikietiškąjį paveldą, pripažįstant amerikiečių etninius skirtumus. Turėda- 
mas įvairių tikslų ir ypatybių, modernusis šokis buvo vientisas, nes stengėsi 
jausmus reikšti šokiu, o ne dekoratyviu technikos demonstravimu. 

Terminas „modernusis šokis“ išliko dėl glaudaus ryšio su atsinaujinimo idė- 
ja. Iš tiesų 4-ajame ir 5-ajame dešimtmečiais atsirado naujų judesio formų, naujų 
temų ir naujų būdų reikšti idėją ar siužeto struktūrą. Šios naujovės tapo ateities 
moderniojo šokio ir baleto laimėjimų pagrindu. 

DEVINTAS SKYRIUS 


Baleto decentralizacija 


1929 m. mirus Diagilevui, o 1931 m. — Pavlovai, rusy monopolija Vakary 
balete eme silpti. Nors Rusy baleto trupés tradicijos buvo tesiamos, 4-ajame ir 
5-ajame dešimtmečiais Didžiojoje Britanijoje, Prancūzijoje ir Jungtinese Vals- 
tijose kūrėsi naujos, turinčios stiprų nacionalinį identitetą trupės. Vis dėlto ru- 
sy baletas joms turėjo įtaką. Marie Rambert ir Ninette de Valois, dviejų pagrin- 
dinių Didžiosios Britanijos baleto trupių įkūrėjos, buvo šokusios Diagilevo tru- 
pėje, kaip ir Alicia Markova bei Antonas Dolinas, du garsiausi to meto Britani- 
jos šokėjai. Paryžiaus operos baletui, patyrusiam nuosmukį XIX a. pabaigoje, 
naują impulsą suteikė Serge’as Lifaris, paskutinė Diagilevo žvaigždė. Jungtinė- 
se Valstijose Balanchine'as kūrė amerikietišką baleto stilių, paremtą rusų baleto 
tradicijų kalba ir priemonėmis. 

Diagilevo trupė, dvidešimt metų išbuvusi Vakarų baleto kelrode žvaigžde, 
iširo po jos įkūrėjo mirties. Į jos vardą ir palikimą pretendavo dvi besivaržančios 
trupės. Pirmoji debiutavo 1932 m. kaip Rusų baletas iš Monte Karlo (Ballets 
Russes de Monte Carlo). Vėliau trupė pasirodydavo įvairiais pavadinimais (tarp 
jų — Tikrasis rusų baletas), bet patogumo dėlei toliau ji čia bus vadinama de 
Basilio rusų baletu pagal jos impresarijaus pulkininko Vasilio de Basilio (1888— 
1951) vardą. Antrajai trupei, daugiausia žinomai kaip Monte Karlo rusų bale- 
tas (Ballet Russe de Monte Carlo), vadovavo Sergejus Denhamas. Jos pirmasis 
pasirodymas įvyko 1938 m. 

Šių dviejų trupių artistų sudėtis labai dažnai buvo ta pati: Miasinas, Nižins- 
ka ir Balanchine'as abiem trupėms kūrė baletus, o Markova, Lifaris, Aleksan- 
dra Danilova (1904-1997), André Eglevskis ir Igoris Youskevitchius šoko abie- 
jose trupėse. Abiejų grupių repertuare vyravo populiarūs Diagilevo epochos 
baletai: Fokino Silfidés, Petruška ir Secherazada, Nižinskio Fauno popietė ir Mia- 
sino Trikampe skrybėlė. 

Balanchine'as, pirmasis de Basilio nuolatinis choreografas, j trupe pakvieté 
tris nepaprastai talentingas paaugles, kurios išgarsėjo kaip „balerinos kūdikiai“ 
(baby ballerinas). Irinai Baronovai (g. 1919) ir Tamarai Tumanovai (g. 1919) 
buvo trylika, o Tatjanai Riabušinskajai (g. 1917) — penkiolika metų. Tumano- 
va atliko Jaunos mergaitės vaidmenį Balanchine'o Koriljone (Cotillon; 1932), 


86 Serge'as Lifaris Ikare (1935), istorijoje apie nelaimingą Ikaro skrydį. Lifaris 
eksperimentavo interpretuodamas baleto muziką: jis nemėgino kurti choreografijos 
pagal muziką; priešingai, mušamųjų instrumentų ritmai buvo sukurti atsižvelgiant į 
šokėjo judesius. 


linksmame jaunuoliy puota vaizduojanciame balete. Lemties rankos pas de deux, 
kurioje vyras susiduria su vampyriska moterimi juodomis pirštinėmis, suteikė 
baletui ir paslaptingumo nuotaikos. 

Balanchine’ui 1933 m. išvykus, jo vietą užėmė Miasinas. Jo de Basiliui su- 
kurti baletai mažai skyrėsi nuo choreografijos darbų Denhamo Monte Karlo 
rusų baletui. Kritikai suskirstė šiuos baletus į dvi pagrindines grupes: charakte- 
rinius baletus, pratęsiančius Stebuklingos krautuvėlės ix Trikampės skrybėlės lini- 
ją, ir simfoninius baletus. Pirmajai kategorijai priskirtini Gražusis Dunojus (Le 
Beau Danube; de Basilio trupė, 1933) ir Paryžiaus linksmybe (Gaitė Parisienne, 
Denhamo trupė, 1938) — lėkštokos istorijos, kuriose atsiskleidė kerintis Dani- 
lovos talentas. Gražiajame Dunojuje ji, gatvės šokėja, šoko nostalgišką valsą su 
buvusiu mylimuoju, energingu husaru (Miasinas). Linksmybeje, kuria žavėjosi 
to meto publika, ji vaidino pirštinaičių pardavėją, pamilusią baroną (Fredericas 
Franklinas, jos ilgalaikis partneris). Miasinas vaidino ekscentrišką perujietį, iš- 
troškusį Paryžiaus malonumų. Visą kūrinį vainikavo žaižaruojantis Offenba- 
cho operečių melodijų popuri. 

Panašaus pobūdžio buvo Ramiojo vandenyno sąjunga (Union Pacific, de Ba- 
silio trupė, 1934). Kai kurie kritikai išjuokė šį darbą — jame Amerika vaizduo- 
jama ruso akimis. Baleto siužetas pagrįstas tikru įvykiu — airių ir kinų darbinin- 
kų varžybomis dėl Ramiojo vandenyno sąjungos geležinkelio užbaigimo. Jame 
vaizduojami sąmojingi personažai — aukštos klasės kurtizanė Ledi Džei (Euge- 
nija Delarova) ir paties Miasino sukurtas Baro savininkas. Tumanova atliko 
meksikiečių skrybėlės šokį ant puantų. 

Miasino simfoniniai baletai ne visai pavykę. Kadangi šiuose kūriniuose buvo 
naudojama garsių kompozitorių simfoninė muzika, jie priminė Lopuchovo Šokio 
simfoniją. Miasinas šiems baletams dažnai rinkdavosi globalias temas, įvardijamas 
abstrakčiomis kategorijomis, pavyzdžiui, meilė ar neganda. Išimtį sudarė Fantastis- 
koji simfonija (de Basilio trupė, 1936), kurioje jis laikėsi kompozitoriaus Hectoro 
Berliozo sumanyto scenarijaus: opiumo veikiamas jaunas muzikantas svajoja apie 
savo nepasiekiamą mylimąją, kuri galiausiai jam pasirodo kaip ragana savo puo- 
toje. Simfoniniai baletai apskritai buvo labai prieštaringai vertinami: daugelis žmo- 
nių vis dar nepritarė, kad „didžioji muzika“ būtų naudojama šokiui. Simfoninė 
muzika jiems atrodė pati savaime tobulybė, nereikalaujanti iliustravimo šokiu. 

Miasinui buvo naudingas bendradarbiavimas su šokėja Nina Veršinina, ku- 
ri studijavo Labano metodą ir taip susiejo de Basilio trupę su Vidurio Europos 
moderniuoju šokiu. Jis dar labiau ištobulino jau ir taip liaupsinamą savo simfo- 
ninių baletų savybę — savitą ir išradingą grupių komponavimą. Pirmajame sim- 

87, 88 Miasino darbai skirstomi j charakterinius baletus, tokius kaip Paryziaus linksmy- 
be (kairėje), ir simfoninius baletus, pavyzdžiui, Lemties ženklas (dešinėje). Aleksandros 
Danilovos žavesys ir entuziazmas padėjo Paryžiaus linksmybei pelnyti didelį populiaru- 
mą; jos partneris — anglų šokėjas Fredericas Franklinas. Abstrakčiame Lemties ženklo pa- 
saulyje „balerina kūdikis“ Irina Baronova, čia matoma Lemties rankose, vaidina Aistrą. 


foniniame Miasino balete Lemties ženklas (Les Présages; de Basilio trupė, 1933) 
pagal Čaikovskio Penktąją simfoniją Veršinina sukūrė Veiksmo personažą. Ba- 
lete vaizduojama alegorinė žmogaus kova su likimu. Baronova ir Riabušinska- 
ja, atlikusios Aistros ir Lengvabūdiškumo vaidmenis, pelnė pripažinimą. Verši- 
nina buvo pagrindinė ir niūrios Choreartium (de Basilio trupė, 1933) antrosios 
dalies atlikėja. Šiuo kūriniu bandyta perteikti įvairialypę Brahmso Ketvirtosios 
simfonijos nuotaiką. Šis baletas jau nebuvo toks simboliškas. Denhamo trupei 
Miasinas sukūrė Beethoveno Septintosios simfonijos (1938) choreografiją, kri- 
tikuota dėl aliuzijų į Kristaus nukryžiavimą antrajame veiksme, bei Raudona ir 
juoda (Rouge et Noir; 1939) pagal Šostakovičiaus Pirmąją simfoniją, kurioje 
šokėjų kostiumų spalvos turėjo alegorinę prasmę. 

Baleto Bakchanalija (Denhamo trupė, 1939), kurio dekoracijas sukūrė 

89 Tarp siurrealistisky Miasino baleto Bakchanalija (1939), kurio dailininkas buvo 
Salvadoras Dali, netikėtumų — šokėja žuvies galva. Baletas, atliekamas pagal Wagnerio 
Tanhoizerio muziką, vaizdavo išprotėjusio karaliaus Liudviko II haliucinacijas. 


Salvadoras Dali, buvo šuolis į siurrealizmą. Skambant Wagnerio Tanhoizerio 
Veneros scenos muzikai, šokėjai vaizdavo išprotėjusio Bavarijos karaliaus Liud- 
viko II haliucinacijas. Baleto veikėjai buvo moteris žuvies galva, Mirties kuni- 
gaikštis, vaizduojamas kaip šokantis skėtis, ir istorinė Leopoldo von Sacher- 
Masocho asmenybė, nuolankiai priimanti iš žmonos patiriamą fizinę prievartą. 

Miasinui pasitraukus, de Basilio trupėje pradėjo dirbti Fokinas. Jis atnauji- 
no ankstesnius savo baletus ir sukūrė keletą naujų, tarp jų Paganini (1939), 
įkvėptą legendinio smuikininko asmenybės. Šokėjas Davidas Lichine’as (1910— 
1972) sukūrė vieną populiariausių trupės darbų — Bleistuviy balių (1940), ku- 
riame jaudindamiesi ir drovėdamiesi susitinka mokyklą baigiančios mergaitės 
ir karo akademijos kadetai. 

Po 1938 m. vasaros sezono Londone abi konkuruojančios rusų baleto trupės 
pasidalijo teritorijas. Denhamo Monte Karlo rusų baletas gastroliavo Jungtinėse 
Amerikos Valstijose ir Kanadoje, o de Basilio trupė šoko Europoje, Australijoje ir 
Lotynų Amerikoje. Abi trupės siekė išsaugoti rusiško paslaptingumo dvasią, kurią 
palaikė rusų arba lenkų kilmės šokėjai, perėję iš Diagilevo trupės. Laikui bėgant, 
abiejose trupėse ėmė dirbti daug anglų, amerikiečių, kanadiečių ir australų šokė- 
jų, kurie, tiesa, iš pradžių slėpė tautybę, surusindami savo scenos pavardes. 


90 Tipiškas amerikiečių šokis su plojimais ir vedliu sukuria pereinamąją Agnes de Mille 


Rodeo (1942) sceną. 


Vienas geriausių Monte Karlo rusų baleto pastatymų buvo amerikiečių cho- 
reografės Agnes de Mille (1909-1993) kūrinys Rodeo (1942), atliekamas pagal 
Coplando partitūrą. Tai pasakojimas apie kauboję merginą, kuri bergždžiai 
pamėgdžioja kaubojus. Pagaliau ji apsivelka suknelę ir užkariauja vyro širdį. 
Rodeo atsisakyta tradicinės aristokratiškos baleto šokėjų laikysenos — laisvesni 
judesiai geriau tiko vaizduojamiems personažams. Čia kaubojai tramdė lauki- 
nius arklius, mėtė lasą; merginos koketavo, liežuvavo ir slapčiomis taisėsi koji- 
nes bei korsetus. Vietos koloritą perteikė ugningas kadrilis, atliekamas vado- 
vaujant vedliui. De Mille iš jo judesių sukomponavo šokį, praplėsdama leisti- 
numo balete ribas ir pralenkdama net Balanchine'ą su jo Apolonu Musagetu. 

1944-1946 m. Balanchine'as dirbo nuolatiniu Monte Karlo rusų baleto 


choreografu. Jis atgaivino trupę tuo metu, kai jos kūrybinės jėgos buvo beišsen- 


kančios. Tarp naujausių trupei skirtų darbų buvo Koncertiniai šokiai (Danses 
Concertantes, 1944), gryno šokio kūrinys pagal Stravinskio muziką, bei Nakties 
šešėlis (1946), vėliau atnaujintas kaip Somnambulė — istorija apie poetą, kuris 
įsimyli paslaptingą viliojančią lunatikę. 

Atsistatydinus Balanchine ui repertuarą formavo keletas amerikiečių chore- 
ografų. Tarp jų buvo Valerie Bettis (1920-1982), pirmoji moderniojo šokio 
atlikėja, dirbusi su baleto trupe. Jos Virdžinijos išmėginimas (Virginia Sampler; 
1947) — tai divertismentas, vaizduojantis pirmąsias Virdžinijos valstijos dienas. 
Tačiau šokėjai nesugebėjo perimti Bettis stiliaus, ir baletas nepavyko. Ruth Pa- 
ge pakartotinai pastatė populiarųjį Frenki ir Džonį, kurį ji sukūrė 1938 m. 
bendradarbiaudama su Bentley Stone'u. Šiam ironiškam pasakojimui apie pro- 
stitutę, kuri nužudo savo sutenerį, akompanavo keturios dainininkės, vilkinčios 
Gelbėjimo armijos uniformą. Ruthannos Boris pas de deux iš Dviejų cirko (Cir- 
gue de Deux; 1947) humoristiškai vaizdavo klasikinio baleto šokėjų pretenzijas. 

Keletas trupių, skirtingai nei įvairiatautės nuolat gastroliuojančios rusų ba- 
leto trupės, ėmė puoselėti savo nacionalinį savitumą. Anglijoje 3-iojo dešimtme- 
čio viduryje Marie Rambert (1888-1982) ir jos studentai pradėjo statyti neil- 
gus baleto kūrinius. Taip radosi ir pirmasis Eredericko Ashtono (1904-1988) 
baletas Mados tragedija (1926). Si grupe ilgainiui virto profesionalia trupe — 
Rambert baletu. Ninette de Valois (g. 1898), kuri svajojo jkurti angly baleto 
trupe, 1926 m. Londone atidaré mokykla. Padedama „Old Vic“ teatro vadoves 
Lilian Baylis, ji įsteigė trupę, kuri išgarsėjo kaip „Sadler's Wells“ baletas. 

Abi šios trupės naudojosi Camargo draugijos, kurią 1930 m. įkūrė kritikai 
Arnoldas Haskellas ir Philipas J.S. Richardsonas, parama. Jos nebuvo savaran- 
kiškos grupės; abonementus įsigijusiems žiūrovams kas ketvirtį rodomuose spek- 
takliuose dalyvaudavo šokėjai iš Rambert ir de Valois trupių. Valdybos komite- 
tą sudarė ekonomistas Johnas Maynardas Keynesas, jo žmona balerina Lidija 
Lopuchova, kompozitoriai Edwinas Evansas, Constantas Lambertas ir, žino- 
ma, Rambert bei de Valois. 

Camargo draugija parėmė anglų baletą svarbiausiu jo formavimosi laikotarpiu. 
Pradedančios trupės galėjo statyti didesnės apimties veikalus, nei jos būtų pajėgios, 
o jaunieji anglų choreografai, pavyzdžiui, Frederickas Ashtonas, buvo skatinami 
bendradarbiauti su garsiais kompozitoriais ir dailininkais. Spektakliuose dalyvau- 
davo žymūs kviestiniai šokėjai Dolinas, Lopuchova, Markova ir Spesivceva. 

Žymiausi draugijos pastatymai buvo Ashtono Fasadas (Facade) ir de Va- 
lois Jobas (abu 1931). Fasadas buvo atliekamas pagal Williamo Waltono mu- 
ziką ir Edith Sitwell poeziją, kuri buvo sukurta Sitwelly šeimos „pramogai“. 

Fasadas sumanytas kaip populiarių šokių parodija: Tirolietišką dainą atliko 
Lopuchova — pienininkė, Polką šoko trumpą kostiumą vilkinti Markova, Tan- 
go pasodoblyje Ashtonas vaidino lipšnų lotyną meilužį, o Lopuchova šoko jo 
drovią mylimąją. Visai kitoks buvo Jobo baletas, pastatytas pagal Biblijos is- 
toriją apie Jobo išbandymus, pavaizduotus Williamo Blake'o kūryboje. 
Pastarojo iliustracijos įkvėpė Gweno Raverat dekoracijas. Dolinas sukūrė įspū- 
dingą Šėtono vaidmenį. Vienoje scenoje jis žemyn galva ritosi laiptais, sim- 
boliškai jungiančiais dangų ir žemę. Baleto partitūrą sukūrė Ralphas Vaugha- 
nas Williamsas. 

Camargo draugija iširo 1934 m., savo repertuarą palikdama de Valois tru- 
pei, kuri finansiškai buvo pajėgesnė už Rambert trupę. Tačiau Rambert veda- 
mos šokio pamokos, sekmadieniniai vakaro vaidinimai ir toliau puoselėjo pra- 
dedančių šokėjų bei choreografų talentus. Vienas žymiausių jos mokinių buvo 
Antony Tudoras (1908-1987), kurio geriausias baletas Lelijų darželis (Jardin 
aux Lilas, 1936) buvo sukurtas Rambert baleto trupei. Šis baletas atskleidė 
Tudoro sugebėjimą šokiu reikšti psichologinius niuansus. Kūrinio veiksmo vie- 
ta — pobūvis sode, kurio metu švenčiamos herojės Karolinos sužadėtuvės su 
nemylimu vyru. Tarp svečių yra jos buvęs mylimasis bei sužadėtinio buvusi 
meilužė. Šio ketverto emocinė sumaištis, perteikiama ekspresyviais gestais (ran- 
ka, pakelta prie kaktos, nepaliaujamas stypčiojimas ant puantų), derinama su 
akademinio baleto kalba. Muzikai pasiekus kulminaciją, veiksmas apmiršta, o 
Karolina apgraibomis juda tarp sustingusių figūrų bandydama ištrūkti. Bet jai 
nepavyksta, ir sužadėtinis merginą susigrąžina. 


91 Pirmasis Fredericko Ashtono 
baletas Mados tragedija (1926) 
sąmojingai vaizdavo moteriškų 

drabužių modeliuotojo vargus ir 

išmėginimus. Jo vaidmenį sukūrė 

Ashtonas, čia matomas kartu su 

partnere Marie Rambert, vaidinančia 
vieną iš jo manekenių. 

92 Antony Tudoro Lelijy darželis (1936): vestuvių iš išskaičiavimo išvakarėse Karolina ir jos 
sužadėtinis (Maude Lloyd ir Antony Tudoras, centre) negali nuslėpti nuo buvusių mylimųjų 
(Hugh Laingas, kaireje, ir Peggy van Praagh, dešinėje) savo skausmingo apgailestavimo. 


Tudoras kurį laiką šoko „Sadler's Wells“ balete, tačiau skurdus trupės biu- 
džetas neleido jam čia sukurti nė vieno baleto. Jis pasitraukė ir subūrė savo 
trupę. 1940 m. emigravo į Jungtines Amerikos Valstijas ir įstojo į ką tik sukurtą 
Baleto teatrą (Ballet Theatre). Taip de Valois ir Ashtonas, pagrindiniai „Sad- 
ler's Wells“ trupės choreografai, tapo svarbiausiais anglų baleto kūrėjais. Atsi- 
žvelgdami į primabalerinos Markovos specializaciją, jie rinkosi klasikinį reper- 
tuarą, pavyzdžiui, Gulbių ežerą ir Žizel, pagyvindami jį naujais kūriniais. 

Geriausias šio periodo de Valois baletas buvo Palaidūno karjera (The Rake’s 
Progress; 1935). Spektaklis atgaivino Williamo Hogartho paveikslų ciklą, vaiz- 
duojantį, kaip paleistuvaujantis vyras lošdamas ir pramogaudamas iššvaisto sa- 
vo turtą, patenka į skolininkų kalėjimą ir miršta beprotnamyje. Anglų šokėjas 
Walteris Gore'as palaidūną šoko kartu su Markova, vaidinusia jo išduotą mer- 
giną. Dekoracijas ir kostiumus pagal Hogartho paveikslus sukūrė anglų daili- 
ninkas Rexas Whistleris. 

1935 m. Markovai isvykus, jos vaidmenis perémé jaunuté Margot Fonteyn 
(1919-1991). Ilgainiui ji tapo Ashtono mūza ir daugelyje jo baletų šoko pagrin- 

dines partijas. Pirmas sėkmingas bendras jų darbas buvo romantiškas spektaklis 
Šmėklos (Apparitions; 1936), kuriame vaizduojamas nepasiekiamos moters vizijų 
apžavėtas poetas. Cecilis Beatonas, mados pasaulyje žinomas iš nuotraukų žurna- 
le Vogue, sukūrė dekoracijas ir kostiumus. Poeto vaidmenį atliko jaunas australų 
šokėjas Robertas Helpmannas (1909-1986), garsėjęs savo aktoriaus gabumais. 

Po Šmėklų Ashtonas sukūrė Vestuvine puokštę (1937). Balete buvo skaitomas 
amerikiečių rašytojos Gertrude Stein tekstas. Ashtonas kūrė samojingus persona- 
žus. Tarp jų buvo pedantiška namų šeimininkė Vebster (de Valois), perdėtai 
malonus jaunikis (Helpmannas) ir pamišusi buvusi jo mylimoji Džulija (Fonteyn), 
kurios šunyčio Pepės (Julia Farron) prototipas buvo Stein meksikiečių terjeras. 

Helpmannas sukūrė Hamleto (1942) choreografiją. Spektaklyje Shakespea- 
re'o dramos įvykiai buvo pateikiami atvirkštine tvarka — pradedant Hamleto 
mirtimi. Veikėjai čia pasirodo kaip Hamleto haliucinacijos. Šioje froidistinėje 
pjesės interpretacijoje sužadėtinė Ofelija (Fonteyn) dažnai maišoma su Hamle- 
to motina Gertrūda. Helpmannas, apdovanotas aktoriaus talentu, puikiai atli- 
ko pagrindinį vaidmenį. 


93, 94 Du žymiausi 5-ojo dešimtmečio britų baletai: (kairėje) Roberto Helpmanno 
Hamletas (1942) pabrėžė froidiškąją dramos potekstę, ypač tai išryškėja vaizduojant 
Hamleto (Helpmannas) ir jo motinos Gertrūdos (Celia Franca) santykius; (dešinėje) 
Ashtono Simfoninese variacijose (1946) sužibėjo Margot Fonteyn. Tai nesiuzetinis 
baletas, atliekamas grynai klasikinio šokio technika. 

1946 m. „Sadler’s Wells“ baleto trupė buvo taip išpopuliarėjusi, kad buvo 
pakviesta „Covent Garden“ pastate vėl atidaryti Karališkąją operą. Antrojo pa- 
saulinio karo metais teatras buvo paverstas šokių sale. Šiam įvykiui trupė pasta- 
tė naują Petipa Mieganciosios gražuolės versiją (pirmoji buvo sukurta 1939 m.). 
Dekoracijas ir kostiumus sukūrė anglų dailininkas Oliveris Messelas. Fonteyn 
ir Helpmannas šoko pagrindines partijas. Ashtonas ir de Valois papildė šio 
kūrinio choreografiją. Šis baletas iki šiol laikomas išskirtiniu trupės darbu. 

1946 m. Ashtonas meistriškai sukūrė nesiužetinį baletą pagal Cėsaro Fran- 
cko Simfonines variacijas. Šis apgaulingai paprastas kūrinys iš šešių šokėjų rei- 
kalavo tobulos šokio technikos ir šaltakraujiškumo. Pagrindines partijas šoko 
Fonteyn ir Michaelas Somesas (g. 1917), kuris daugelį metų buvo jos partneris. 

Anapus sąsiaurio Paryžiaus operos baletą atgaivino Lifaris, 1929 m. tapęs jo 
baletmeisteriu. 4-ajame dešimtmetyje pasiekęs šokėjo karjeros viršūnę, į Ope- 
ros sceną jis sugrąžino vyro šokėjo svarbą. Naujoje Lifario sukurtoje Zizel (1932) 
versijoje Alberto vaidmuo buvo taip išplėstas, kad jis tapo toks pat reikšmingas, 
kaip ir Žizel, kurią šoko viena geriausių Žizel atlikėjų Olga Spesivceva. Lifaris 
savo choreografines idėjas išdėstė knygoje Choreografijos manifestas (Manifeste 
du chorėographe; 1935). Baletas Ikaras (1935) įkūnijo jo teoriją, kad šokis turi 
kilti iš savo paties, o ne muzikos primetamo ritmo. Todėl Lifaris iš pradžių 
sukūrė baleto choreografiją, o kompozitorius J.E. Szyferas, remdamasis šokio 
ritmu, parašė partitūrą. Baleto siužeto pagrindas — senovės graikų mitas apie 
Ikarą (Lifaris), kurio tėvas Dedalas padaro jam dirbtinius sparnus. Nepaklus- 
damas tėvo priesakams, Ikaras nuskrenda per arti saulės, ištirpsta jo vaškiniai 
sparnai, ir jis žūva jūroje. 

Jauną prancūzų choreografa Roland y Petit (g. 1924) Operos atmosfera per- 
nelyg varžė ir jis pasitraukė iš teatro. Iš pradžių 1945 m. Petit įsteigė Eliziejaus 
laukų baleto trupę (Ballets des Champs-Élysées), o vėliau, 1948 m. — Paryžiaus 
baletą (Ballets de Paris). Jo baletai, kuriuose dažnai džiazinis šokis susipindavo 
su klasikinio šokio technika, garsėjo elegancija, sofistika bei dramos pojūčiu. 
Jaunuolis ir mirtis (Le Jeune homme et la mort; 1946), kurio siužetą sumanė 
Cocteau, laikytas šokiruojančiu dėl kilniosios Bacho Pasakalijos c-mol ir šiur- 
pios jauno menininko istorijos gretinimo. Jaunuolis pasikaria mansardoje po 
aštraus kivirčo su savo mergina. Užsidėjusi mirtį vaizduojančią kaukę mergina 
sugrįžta kaip jos personifikacija. Beje, baletas buvo repetuojamas pagal džiazo 
muziką, Bacho partitūra nebuvo naudojama iki pat generalinės repeticijos. Me- 
nininko vaidmeniu išgarsėjo Jeanas Babilėe (g. 1923). Petit Karmen (1949), 
Georges'o Bizet operos baleto versijoje, pagrindinis vaidmuo neatsiejamas nuo 

95 Baletas Miegančioji gražuolė, tapes išskirtiniu „Sadler’s Wells“ trupės spektakliu, 
pirmą kartą buvo atliktas 1939 m. Margot Fonteyn (centre) spinduliuojanti princesė 
Aurora tapo pavyzdžiu būsimoms kartoms, nuotraukoje — scena iš Rožės adagio. 


Petit žmonos Renée (Zizi) Jeanmaire (g. 1924), kurios trumpi plaukai ir ilgos 
kojos suformavo visiškai naują operos herojės paveikslą. Pabrėžiant seksualumą 
ir prievartą, balete buvo ilga Karmen ir jos nelaimingo mylimojo Don Chosė 
(Petit) scena miegamajame. 

Europos baletui būdingas stiprus dramatizmas, o Amerikoje dėl Balanchine'o 
įtakos ši meno šaka rutuliojosi kita linkme. Balanchine'as atvyko į Jungtines Ame- 
rikos Valstijas 1933 m. mokslininko ir menų globėjo Lincolno Kirsteino, tapusio 
jo didžiausiu rėmėju, kvietimu. Suprasdamas šokėjų mokymo svarbą, Balanchine’as 
įkūrė Amerikos baleto mokyklą, kuri rengė šokėjus naujai steigiamoms trupėms. 
O jos buvo Amerikos baleto trupė (American Ballet), Amerikos baleto karavanas 
(American Ballet Caravan), Baleto draugija (Ballet Society) ir Niujorko baletas 
(New York City Ballet). Pastaroji trupė, įkurta 1948 m., gyvuoja iki šiol. 

96, 97 4-ojo dešimtmečio Balanchine'o baletai: (kairėje) Baletuose (Les Ballets; 1933) iš 
Septynių mirtinų nuodėmių, atliekamų pagal Kurto Weillo muziką, nelaimingos herojės 
Anos vaidmenį kūrė šokėja Tilly Losch (Kairėje) ir dainininkė Lotte Lenya; (dešinėje) 
pirmojo Serenados (1935) atlikimo metu moterys dėvėjo trumpas tunikas, o ne ilgas 


melsvas sukneles, kurias matome šių dienų versijose. Tačiau šokio poza nepasikeitė. Cia 
matoma Heidi Vosseler (pirmame plane), Charlesas Laskey ir Elena de Rivas. 


Balanchine’o veikla Amerikoje buvo įvairiapusė. Jis statė baleto klasikos spek- 
taklius, pavyzdžiui, vienaveiksmį Gulbiy ežerą (1951) ir Spragtuka (1954); tra- 
dicinius siužetinius baletus Vasarvidžio nakties sapnas (1962); ištaigingus spek- 
taklius — Vienos valsai (1977). Tačiau labiausiai jis garsėjo savo nesiužetiniais 
neoklasikiniais baletais, kuriuose buvo šokama vilkint paprastus triko, nebuvo 
dekoracijų ir atsisakyta visko, kas galėtų atitraukti žiūrovų dėmesį nuo šokio. 
Garsiausi šio žanro baletai: Baroko koncertas (Concerto Barocco; 1941), kuris iš 
pradžių buvo atliekamas su puošniais baroko stiliaus kostiumais; Keturi tempe- 
ramentai (1946); Agonas (1957) ir Epizodai (1959). 

Balanchine’ui šokis rasdavosi iš muzikos — jis vadino ją šokio pagrindu, jos 
elementus (ritmą, frazavimą, struktūrą) jis pasitelkdavo savo choreografinėms 
idėjoms sužadinti. Tačiau jis pernelyg nesureikšmino simbolinio ar draminio 
sumanymo, kaip tai darė Miasinas savo simfoniniuose baletuose. Balanchine'o 
choreografija atspindėjo muzikos struktūrą, tačiau nesistengė atkartoti kiekvie- 


98 Vienas šedevrų, kuriuos 1957 m. Niujorko baleto trupei bendradarbiaudamas su 
Stravinskiu sukūrė Balanchine’as, buvo nesiuzetinis baletas Agonas. Suzanne Farrell ir 
Peteris Martinsas šioje vėlesnės baleto versijos nuotraukoje — centrinė pora. 


no jos niuanso. Toliau bendradarbiaudamas su Stravinskiu jis suküre Orfeja 
(1948), senovés graiky mito perpasakojima, ir besiuzetj Agong. Abu Sie baletai 
kartu su Apolonu turėjo sudaryti Graikų trilogiją. 

Serenada (Amerikos baleto trupė, 1935), pirmasis Balanchine'o Amerikoje 
sukurtas baletas, parodė, kaip galima formos ypatybes derinti su emocijomis. 
Didžioji baleto dalis (atliekama pagal Čaikovskio Serenadą C-dur styginių or- 
kestrui) gali būti žiūrima kaip grynas šokis, tačiau baigiamojoje „Elegijoje“ ima 
ryškėti siužeto kontūrai, taip ir neįgyjantys konkrečių veikėjų ar įvykių formos. 
Mergina parpuola ant grindų, prie jos prisiartina vyras, kuriam akis dengia iš 
paskos einanti antroji mergina. Jis pakelia merginą, jie šoka. Paskui šokėja grįž- 
ta į tą pačią vietą; vyro akys vėl uždengiamos ir jis išvedamas. Trys vyrai aukštai 
iškelia merginą ir ją išneša. 

Keturiuose temperamentuose (Baleto draugija, 1946) taip pat ryškūs emoci- 
niai atgarsiai, tačiau jie neišauga į konkretų personažą. Pauliaus Hindemitho 
partitūra ir keturios kontrastingos baleto dalys (prieš jas pagal muzikos temos 
variacijas šokamos trys pas de deux) atspindi skirtingas asmenybes, apibūdina- 
mas pagal keturių temperamentų teoriją. Melancholiko solo šokio lėti, sunkūs 
judesiai atskleidžia niūrų jo būdą; Sangvinikų pora gyvybingesnė, jų žingsniai 
greiti, lengvi. Atsipalaidavusio Flegmatiko, atrodytų, betikslis solo primena ra- 


mų tingulį, o Cholerikė aukštai kilnoja kojas ir pašėlusiai mojuoja rankomis. 


Nors Balanchine'o choreografija ir šokėjai buvo laikomi šaltais ir mechaniš- 
kais, nuo 7-ojo dešimtmečio pabaigos ši nuomonė keitėsi ir kurį laiką iki mir- 
ties 1983 m. jis buvo jau pripažintas šokio meistras. Balanchine’o reikšmė Ame- 
rikos baletui buvo tokia didelė, kad atsirado daugybė jo pamėgdžiotojų, dauge- 
lis jaunų choreografų neišvengė šio kūrėjo įtakos. 

Baleto teatre (Ballet Theatre) vyravo visiškai kitoks požiūris. Tai atspindėjo 
jau pats pavadinimas. Kaip ir Europos trupės, šioji balete akcentavo dramatizmą. 
1940 m. parodžiusią savo pirmą spektaklį trupę įkūrė šokėja Lucia Chase (1897— 
1986) ir Richardas Pleasantas (1906-1961), tapęs pirmuoju jos vadovu. Steigėjai 
norėjo suburti įvairiapusišką ir paslankią, nepaklūstančią vienintelei meno kryp- 
čiai trupę, todėl kvietė bendradarbiauti daugelį choreografų. Šiai trupei kūrė Ashto- 
nas, Balanchine'as, de Mille, Dolinas, Fokinas, Miasinas, Nižinska ir Tudoras. 

Vienas pirmųjų trupės spektaklių Amerikos tema buvo Eugene'o Loringo 
Vaikinas Bilis (Billy the Kid), sukurtas 1938 m. Baleto karavanui, trupei, kurią 
Lincolnas Kirsteinas subūrė, kad joje savo talentą galėtų atskleisti amerikiečiai. 
Bilis — tai pasakojimas apie „laukinius“ Vakarus. Įstatymų pažeidėjas Viljamas 
Bonis vaizduojamas kaip užuojautos vertas herojus: netyčia nužudęs motiną, jis 
netikėtai tampa nusikaltėliu. Tas pats artistas, keisdamas išvaizdą, vaidino ir 


99 Tudoro Ugnies stulpe (1942) Nora Kaye (antra iš dešinės) sukūrė išraiškingą seksualiai 
varžomos moters paveikslą. Kiti personažai (iš kaires į desing): Annabelle Lyon — 
jaunesnioji sesuo, Tudoras — jos gerbėjas, Lucia Chase — vyresnioji sesuo ir Hugh 
Laingas — jos suvedžiotojas. 


100 Eugene'o Loringo baleto Vaikinas Bilis (1938) scena, kurioje jaunasis nusikaltėlis 


Bilis (Eredas Danieli, centre) atsisako jam siūlomos šerifo Pato Gareto draugystės (Lew 
Christensenas, kairėje). 


aukas, ir keršytoją. Loringas į savo choreografiją įtraukė stilizuotų tikrovės ju- 
desių: jojimą, lošimą kortomis, taip pat visiškai natūralių žmogaus poelgių, pa- 
vyzdžiui, Bilis prieš pat mirtį prisidega cigaretę. Tačiau jo svajonėse pasirodanti 
mylimoji meksikietė šoka ant puantų. Kupinas simbolikos ir romantikos (bale- 
tas prasideda ir baigiasi maršu, vaizduojančiu naujakurių žygiavimą į vakarus), 
Bilis, palyginti su šiltu ir nuoširdžiu 1950 m. Baleto teatre parodytu de Mille 
Rodeo, atrodė tolimas nuo tikrovės. 

Tudoro darbas trupėje buvo vienas didžiausių Baleto teatro laimėjimų. Šis 
choreografas trupei paskyrė didžiąją savo karjeros dalį, baletuose plėtodamas 
veikėjų psichologinių niuansų raišką. Ugnies stulpas (Pillar of Fire; 1942) — tai 
slopinamų seksualinių emocijų analizė. Vieniša ir nepatraukli Hagar (Nora Kaye) 
įsivelia į romaną be meilės tik tam, kad pajustų kaltę ir sąžinės grauzatj; galų 
gale ją išgelbsti tikroji meilė. Kaip ir Lelijų darželyje (Baleto teatre pastatytame 
1940 m.), personažų dvasinę būseną ir bruožus atspindi jų gestai. Pavyzdžiui, 
Hagar dėl kvapą gniaužiančios aukštos suknelės apykaklės nuolat trūkčioja, o 
puritonė jos vyresnioji sesuo timpčioja sijoną. 

Šviesesnio gyvenimo viziją kūrė jaunas amerikiečių choreografas Jerome'as 


Robbinsas (1918-1998). Jo kūrinys Laisvi ir neisipareigoje (Fancy Free; 1 944) — 

linksma istorija apie tris krante atostogaujančius jūreivius. Trijulės elgesys mažai 
kuo primena baletų princus: jie kramto gumą ir pasimėgaudami maukia alų. 
Vaikinai surengia šokių varžybas, kad patrauktų dviejų sutiktų merginų dėme- 
sį. Pirmasis jūreivis (Haroldas Langas) itin akrobatiškas: daro špagatus, šuolius 
ir sukinius; antrasis (Johnas Kriza) — svajingas ir romantiškas; trečiasis (Robbin- 
sas) kraipo klubus pagal seksualios rumbos ritmą. Varžybos baigiasi muštynėmis, 
o merginos skubiai pabėga. Paskelbę paliaubas jūreiviai atnaujina draugystę — 
bet iki tol, kol pasirodo nauja mergina. Baleto, džiazo ir gyvenimo tikrovės 
judesių mišinys buvo toks įtikinamas ir patrauklus, kad Robbinsas kartu su 
kompozitoriumi Leonardu Bernsteinu sėkmingai išplėtojo šį baletą iki muzikinės 
komedijos Mieste (1945). Laisvi ir nejsipareigoje buvo tikroviškas kūrinys. Nors 
karo meto moterų aprangos stilius aiškiai rodė baleto sukūrimo laikotarpį, jis ir 
šiandien tebėra įdomus. Kaip ir de Mille Rodeo, Laisvi ir neisipareigoje išplėtė 
»rimtojo* baleto — muzikinės komedijos ar reviu priešingybės — judesių diapazoną. 

Nors Baleto teatras ir daugelis jo analogų kūrėsi didžiuosiuose miestuose 
nedidelių trupių radosi ir mažesniuose. San Francisko baleto trupė, kuri su- 
siformavo vadovaujant broliams Christensenams (Willamas, 1902-1989, paskir- 
tas 1938 m.; Lew, 1909-1984, buvęs Balanchine'o šokėjas, perėmė postą 
1952 m.), 1940 m. pirmą kartą Jungtinėse Amerikos Valstijose pastatė visą 
Gulbių ežerą. Pusiau profesionali kanadiečių trupė, pradėjusi savo veiklą 
1938 m., buvo pirmoji baleto trupė, gavusi karališkąjį statusą: 1953 m. ji tapo 
Karališkuoju Vinipego baletu. 

Vis dėlto daugumai to meto šokėjų ir choreografų trūko darbo. Daugelio 
baleto ir moderniojo šokio trupių raidos stadija dar buvo embrioninė. Muziki- 
nės komedijos ir kino filmai tapo svarbia pasirodymų rinka, teikiančia ne tik 
patirties, bet ir finansų. Nors kai kurie žmonės niekino šią sritį dėl jos komer- 
ciškumo ir laikė neatitinkančia rimtojo meno siekių, galiausiai ši sąveika pra- 
turtino abi sferas. Baleto ir moderniojo šokio choreografų darbas muzikiniuose 
teatruose pareikalavo iš šokėjų didesnio meistriškumo, radosi sudėtingesnė cho- 
reografija. Tai jau nebuvo ankstesnių metų preciziškas atlikimas ir „rutina“. 
Šokis muzikinio spektaklio struktūroje užėmė reikšmingą vietą. Tai buvo nau- 
dinga ir choreografams, nes jų darbai pasiekė platesnę auditoriją. Kūrėjai savo 
ruožtu lavino žiūrovų skonį. 

Muzikiniuose teatruose ir kino filmuose dirbo šie choreografai: Balanchi- 
ne'as, de Mille, Fokinas, Holm, Hortonas, Humphrey, Tamiris, Robbinsas ir 
Weidmanas. Keletas jų už savo darbus pelnė apdovanojimus: Tamiris laimėjo 


Antoinette Perry premiją („Tony“) už Rizikingą reikalą (Touch and Go; 1949), 

101 Robbinso balete Laisvi 
ir nejsipareigoje (Fancy 
1944) trys ner 
i (is kairės į dešinę): 


Jerome'as Robb 
Kriza, Michaelas 
Kiddas — dziaugiasi vakaru 


mieste. 


102 Baletas „Skerdynes 
Desimtajame aveniu“, kurj 
Balanchine'as suküre 
miuziklui Ant tavo pirštų 
galy (1936), buvo neatski- 
riama siužeto dalis. C 
striptizo mergina (Tamara 
Geva) stebi, kaip jos 
mylimasis stepo šokėjas 
(Ray Bolgeris) ginasi nuo 
gangsterio (George'as 


irchas). 

103 Agnes de Mille svajoniy baletas i$ 
miuziklo Oklahoma! (1943) papilde siuzeta, 
atskleisdamas herojes Lori (Claire Pasch) 
jausmus jos gerbéjui Karliui (Philipas 


Cookas). 


104 Patraukliai su cilindru ir fraku atrodantis 
Fredas Astaire'as išlieka vyriško grakštumo ir 
elegancijos įsikūnijimu viso pasaulio šokio 
gerbėjų akyse. Šios nuotraukos (dešinėje 
apačioje) — iš Cilindro (1935). 


Holm gavo Niujorko dramos kritikų premiją už Bučiuok mane, Keit (Kiss Me, 
Kare; 1948). Šis baletas — pirmasis choreografijos kūrinys, kurio panaudojimo 
teisę pagal autorių teisių įstatymą įgijo Kongreso biblioteka. Filmas Vest Saido 
istorija (1962), kurį režisavo ir choreografiją sukūrė Robbinsas, pelnė du Kino 
meno ir mokslo akademijos apdovanojimus — „Oskarus“. 

Su Balanchine'o kūriniu Ant tavo pirštų galų (On Your Toes; 1936) choreo- 
grafijos terminas pateko į Brodvėjų. Daugelis ankstesnių miuziklų šokių buvo 
atliekami kaip atskiri kūrinio numeriai, o Balanchine'o baletai buvo įkompo- 
nuoti į siužetą, vaizduojantį rusų baleto pasaulyje atsidūrusį muzikos profeso- 
rių. „Princesės Zenobijos“ baletas buvo Secherazados satyra; „Skerdynėse De- 
šimtajame aveniu“, vaizduojant lemtingą striptizo šokėjos ir stepo šokėjo meilę, 
derinami baleto ir stepo judesiai. Į istoriją įėjęs de Mille svajonių baletas „Lori 
apsisprendžia“ iš miuziklo Oklahoma! (1943) praturtino siužetą, perteikdamas 
herojės abejones renkantis, su kuriuo vyru eiti į pobūvį. Holm mokėjo pasiekti 
šokio ir kūrinio veiksmo vienovės, ir tai niekada neatrodydavo nenatūraliai. 
„Kitoje pradžioje, kitame šou“, kuriuo prasideda Bučiuok mane, Keit, vaizduo- 
jama, kaip aktoriai ir šokėjai prieš vaidinimą užkulisiuose atlieka kūno apšilimo 
pratimus, mankštinasi, šokinėja, kad atsipalaiduotų. 

Britų kino filmas Raudoni bateliai (1948) pažadino susidomėjimą baletu 
abiejose Atlanto pusėse. Iš pradžių Helpmannas sukūrė to paties pavadinimo 

baleto choreografija, o véliau pagal ja buvo parasyta melodramine istorija. Sie 
kūriniai turėjo panašumų: Anderseno pasakoje Raudoni bareliai mergaitė nubau- 
džiama už tai, kad, užuot ėjusi į bažnyčią, šoka; draminėje versijoje balerina 
(Moira Shearer) nusižudo, nes negali apsispręsti, ką rinktis, — karjerą ar vedybas. 
Balete daug kinematografijos triukų: raudoni bateliai, kuriuos mergaitei pasiūlo 
piktasis batsiuvys (Miasinas), stebuklingai atsiranda ant jos kojų; vėjo blaškoma 
popieriaus skiautė virsta vyru šokėju; balerina lyg besvorė būtybė išnyksta erdvėje. 

Iki šiol šokėjai ir choreografai analizuoja Fredo Astaire’o (1899-1987) nepakar- 
tojamą stepo, baleto ir pramoginių šokių technikos derinį jo kino filmuose. Jo 
šokio elegancija primena baleto tradicijas, personažai, nepaisant ypatingo jų kojų 
miklumo, užkrečiamai patrauklūs ir paprasti. Astaire'o 4-ajame dešimtmetyje kartu 
su Ginger Rogers (1911-1995) sukurtuose kino filmuose šokis dažnai praturtin- 
davo siužetą: pavyzdžiui, filme Bsiskyres vaikinas (1934) „Nakties ir dienos“ duete 
jis viliokiškai išsklaido Rogers abejones. Tačiau kai kurie filmų šokiai atrodė kaip 
šou kitame šou, pavyzdžiui, „Atsigręžkime į muziką ir šokį“ — mini drama apie du 


nelaimingus Monte Karlo lošėjus iš Sek paskui polėkį (Follow the Fleet; 1936). 


ISI 


Atletisko kūno amerikietis Gene'as Kelly (1912-1996) savo miuzikluose, 
kino filmuose, kuriuose jis ne tik vaidindavo, bet ir kurdavo choreografiją bei 
režisuodavo, taip pat derino baletą, stepą, džiazą, pramoginius šokius ir gim- 
nastiką. Geriausiuose jo darbuose šokis harmoningai dera su drama ir padeda 
kurti dramines situacijas. Kino filme Amerikietis Paryžiuje (1951) to paties pa- 
vadinimo balete pagal George'o Gershwino simfoninę poemą Kelly personažas 
svajoja apie prarastos meilės paieškas įsivaizduojamame Paryžiuje, kaip tai būtų 
dailininkų Vincento van Gogho, Raoulio Dufy, Henri de Toulouse-Lautreco 
ir kitų akimis. Dainavimas lietuje (Singin’ in the Rain;1952), meilės istorija, 
vykstanti Holivudo pastangų pradėti garsinio kino erą fone, rodo Kelly sugebė- 


“y 


jimą kino filmuose šokiui suteikti erdvę: epizode „Labas rytas“ šokis veda šokė- 
jus iš vieno kambario į kitą; skambant pagrindinei dainai Kelly džiaugsmingai 
šoka lietaus kiaurai merkiamoje gatvėje. 

Sovietų Rusija siekė kur kas griežtesnių tikslų. Tuo metu dvi didžiausios 
baleto trupės buvo pavadintos Kirovo (Leningrade) ir Didžiuoju (Maskvoje) 
teatrais. 3-iajame ir 4-ajame dešimtmečiais jie plėtojo draminę kryptį, kuria 
buvo siekiama politinių tikslų. Kai kurie baletai turėjo aiškų propagandinį tiks- 
la. Raudonoji aguona (Didysis teatras, 1927) — vienas pirmųjų šio žanro pavyz- 
džių. Veiksmas vyksta tuometinės Kinijos uoste. Herojė, gražuolė kinų šokėja, 
matydama sovietų laivo kapitono pastangas palengvinti uosto darbininkų kan- 
čias, pamilsta jį. Kai pavydus merginos darbdavys bando nužudyti kapitoną, ji 
užstoja mylimąjį savo kūnu ir žūva. Baleto choreografija buvo kuriama bendro- 
mis pastangomis (prisidėjo ir pagrindinio vaidmens atlikėja Jekaterina Gelcer). 

Vėliau choreografai ėmė kurti mažiau politizuotus baletus, nors daugumoje 
spektaklių liko ryškus moralizavimas. Rostislavo Zacharovo baletas Bachčisarajaus 
fontanas (Didysis teatras, 1934) buvo pastatytas pagal Puškino poemą: chanas 
Girėjus pagrobia lenkų aristokratę Mariją (Galina Ulanova), kurios mylimąjį 
nužudo šturmuodamas pilį. Mariją savo ruožtu nužudo chano Girėjaus žmona 
Zarema. Meilė keičia atšiaurų laukinį žmogų: jis neranda užsimiršimo mūšyje 
ar su kitomis žmonomis, jis gedi prie Marijos atminimui pastatyto fontano. 

Ulanova (1910-1998), dėl savo artistiškumo tapusi garsiausia to meto so- 
vietų balerina, šį baletą laikė lemtingu karjeros posūkiu, nes nuo tada, kurdama 
vaidmenis pagal Konstantino Stanislavskio metodą, ji juos nuodugniai ir smul- 
kiai analizuodavo. Aistringas įtikėjimas Džuljetos vaidmeniu Leonido Lavrov- 
skio Romeo ir Džuljetoje (Kirovo teatras, 1940) lėmė balerinos susitapatinimą 
su savąja heroje. Lavrovskio versija, Vakaruose pirmiausia pamatyta filme, bu- 
vo žymi tuo, kad kiekvienas didžiulės trupės dalyvis aktyviai dalyvavo veiksme, 


105 Rusijos balerina Galina Ulanova Rostislavo Zacharovo balete Bachčisarajaus 
fontanas (1934) atliko gražiosios Marijos, kurią beviltiškai pamilo chanas Girėjus 
(Piotras Gusevas), vaidmenį. 


nors kúrinio choreografija patiko ne visiems Ziúrovams. Pelniusi didesnj pripa- 
žinimą Prokofjevo partitüra iki šiol girdima įvairiose šio baleto interpretacijose. 

6-ajame dešimtmetyje baletas jau buvo tapęs tarptautiniu meno žanru. Nė 
vienas miestas nebegalėjo pretenduoti į pasaulinio šokio centro vietą, kaip Pa- 
ryžius — romantizmo epochoje ar Sankt Peterburgas — Petipa klestėjimo laikais. 


Šis menas išplito. Sokéjams ir choreografams nebereikėjo slėpti savo tikrosios 


tautybės ir rusinti vardų; priešingai, jie didžiavosi, šokiu galėdami išreikšti savo 
nacionalinį paveldą. Radosi vis daugiau veiklos galimybių: susiformavo keletas 
didelių šokio trupių, profesionalūs šokėjai buvo laukiami muzikinėse komedi- 
jose ir filmuose. Prasidėjo plėtros periodas. Nebeliko vienintelės vyraujančios 
baleto koncepcijos, nurodančios, koks jis turėtų būti. Kiekvienas choreografas 
turėjo savų idėjų, savų sekėjų bei kritikų. Kiekvienas sava vizija praturtino vis 


besikeičiantį šokio pasaulį. 


DESIMTAS SKYRIUS 


Formos metamorfozé 


Moderniojo šokio pasaulyje brendo nauja revoliucija. 6-ajame dešimtmetyje 
daugelis choreografų ėmė tyrinėti šokio prigimtį. Nors ankstesni moderniojo 
šokio atlikėjai sukūrė naujų šokio technikų ir temų, dažniausiai jie laikėsi bale- 
to įtvirtintų formalių vertybių. Manyta, jog choreografijoje būtini aiškiai api- 
brėžti principai, kurie būtų choreografinio meistriškumo matas. Muzika ir sce- 
nografija besąlygiškai tarnavo choreografo siekiams. Meninė kūryba buvo di- 
delio meistriškumo reikalaujantis procesas, kurio metu visi kūrinio elementai 
buvo jungiami į visumą. Gyvavo įsitikinimas, kad šokėjai privalo turėti gerus 
specialios šokio technikos įgūdžius. Visas scenos vaizdas dažnai būdavo lygina- 
mas su avanscenoje įrėminta judančia tapyba. Choreografas atlikdavo tapytojo 
vaidmenį, parinkdamas žiūrovui reginius ir sutelkdamas jo dėmesį į skirtingus 
atlikėjus ar scenos vietas. 

Šią teoriją sugriovė Merce'o Cunninghamo, Alwino Nikolais, Paulo Taylo- 
ro ir kirų choreografų, kurie sekė šių kūrėjų pėdomis 7-ajame ir 8-ajame de- 
šimtmečiais, darbai. Atsisakius reikalavimo, kad šokis turi pasakoti istoriją arba 
perteikti emocijas, buvo žengtas lemtingas žingsnis plėtojant naują koncepciją. 
Nors tai nebuvo labai radikalus požiūris (Balanchine'as, išlaikydamas tradicinę 
struktūrą, jau buvo atsisakęs pasakojamojo siužeto), atsisakę siužeto choreogra- 
fai galėjo eksperimentuoti su šokio forma. 

Cunninghamas (g. 1919), buvęs Graham šokėjas (jis atliko pamokslininko 
vaidmenį Apalačų pavasaryje), pradėjo kurti choreografiją 5-ojo dešimtmečio 
pradžioje. Bendradarbiaudamas su kompozitoriumi avangardistu Johnu Ca- 
ge’u, jis galėjo įgyvendinti savo idėjas. Cunninghamo darbuose choreografija, 
muzika ir scenografija buvo traktuojamos kaip savarankiškos kategorijos: nors 
muzika skambėjo tuo pačiu metu, kai buvo šokama, o scenografija užėmė tą 
pačią erdvę, nė vienas iš šių kūrinio elementų nebuvo susijęs su šokiu. 

Cunnighamas išlaisvino choreografiją nuo tradicinių geros kompozicijos prin- 
cipų, nuo minties, kad kiekvienam šokiui būtina aiškiai nustatyta pradžia, vidurys 
ir pabaiga. Jo įsitikinimas, kad „bet kas gali sekti po bet ko“, tinka ir didelės 
apimties struktūriniams vienetams, tokiems kaip šokio dalys, ir mažesniems, 
pavyzdžiui, judesio frazėms (atitinkančioms sakinius gramatikoje). Kitaip nei 

106 Yvonne Rainer, sukūrusi Trio A (1966) choreografiją. Tai vienas reikšmingiausių 
moderniojo šokio repertuaro kūrinių. 


tradicines struktúros baletuose ir moderniuosiuose Sokiuose, Cunnighamo cho- 
reografijoje nebuvo loginio artéjimo prie kulminacijos. Be to, jis neteiké dides- 
nės svarbos vienai kuriai nors šokio daliai: jo kūriniuose nebuvo tokių iš anksto 
laukiamų epizodų kaip Juodosios gulbės pas de deux balete Gulbių ežeras. Ne- 
judėjimas jo šokiuose — sąmoningas pasirinkimas, o ne judesio stygius. 
Cunninghamo choreografijoje kitaip išnaudojama scenos erdvė. Priekinis ir 
centrinis planai, tradiciškai užimami solistų, jo darbuose nustojo egzistavę. Galėjo 
būti šokama bet kurioje scenos vietoje; atsisakyta frontalios orientacijos, veiksmą 
buvo galima stebėti iš bet kurio taško (pavyzdžiui, spektaklius, vykusius Cunnin- 
ghamo studijoje, žiūrovai stebėdavo susėdę L raidės forma). Žiūrovo žvilgsnis ne- 
buvo kreipiamas į vieną vietą; jis dažnai turėdavo rinktis iš daugelio veiksmo centrų. 
Domėjimasis choreografijos procesu paskatino Cunninghamą tyrinėti ne- 
apibrėžtumo ir atsitiktinumo idėjas. Neapibrėžtumas pasireiškė tuo, kad kai 
kurie kūrinio elementai kiekviename spektaklyje galėjo būti kitokie. Šešiolika 
šokių solistui ir trijų grupė (1951) — tai pirmasis jo darbas, kuriame įgyvendinta 
neapibrėžtumo idėja. Kintamas elementas buvo kūrinio dalių išdėstymo tvar- 
ka. Lauko šokiuose (1963) kiekvienas šokėjas palyginti paprastus judesius galėjo 
atlikti bet kuria tvarka ir kiek nori kartų, pasitraukdamas iš scenos ir vėl sugrįž- 
damas. Muzika, dekoracijos bei kostiumai taip pat galėjo būti neapibrėžti: Zsto- 
rijoje (1963) šokėjai aprangą kaskart rinkdavosi iš dailininko Roberto Rauschen- 
bergo sukauptos padėvėtų drabužių šūsnies; dailininkas teatre aptiktus daiktus 
panaudodavo kiekvienam pasirodymui kurdamas naujas dekoracijas. 
Parinkdamas neapibrėžtus ir netinkamus šokių komponentus Cunningha- 
mas rėmėsi atsitiktinumo metodu. Kurdamas Atsitiktinumo siuitą (Suite by Chan- 
ce; 1953), pirmąjį savo šokį, grindžiamą atsitiktinumo metodu, jis pasitelkė 
tam tikrų elementų: erdvės, laiko ir vietos — schemą; judesių sekai nustatyti 
mesdavo monetą. Canfieldas (1969) sukurtas skirtingus judesio aspektus pri- 
skiriant atitinkamoms žaidimo kortoms. Neapibrėžtumo ir atsitiktinumo ne- 
reikėtų painioti su improvizacija. Cunninghamo choreografija buvo surepe- 
tuojama iš anksto. Pavyzdžiui, Atsitiktinumo siuitoje judesių seka būdavo kruopš- 
čiai apgalvojama, kad būtų galima atlikti daug skirtingų judesių kombinacijų. 
Žinoma, tokio požiūrio į choreografiją rezultatai buvo atsitiktiniai ir sąlygiš- 
ki. Paulas Tayloras, buvęs trupės narys, prisimena, kad, išmokęs visas Šokio už 
dešimt centų (Dime A Dance; 1953) dalis, jis taip ir nešoko per visos savaitės 
pasirodymus, nes niekaip nekrito jo numeris. Tačiau Cunninghamas į atsitikti- 
numą ir neapibrėžtumą žiūrėjo kaip į teigiamus dalykus, kadangi jie egzistuoja 
realiame gyvenime. Labiau nei praeitį ar ateitį jis vertino neatidėliojamumą — 


107 Merce’as Cunninghamas (priešakyje) kartu su savo trupe atliko Septetg (1953), 
kūrinį, kuris šiandien laikomas jam nebūdingu, nes šokio choreografija buvo glaudžiai 
susijusi su Satie partitūra. 


dabarties momenta, labiau doméjosi procesu, o ne galutiniu rezultatu. Jam pa- 
tiko kasdienio darbo iššūkiai — rizikingi ir nenuspėjami. 

Cunninghamo renginiai (Events), pradėti 1964 m., buvo rodomi daugelyje 
erdvių. Tai buvo šokių junginiai, ištraukos iš šokių ir nauji kūriniai, atliekami be 
pertraukų. Pirmieji renginiai vyko muziejuose ir gimnastikos salėse; kiti buvo 
rodomi po atviru dangumi (pavyzdžiui, Šv. Morkaus aikštėje Venecijoje) arba 
paties choreografo studijoje Manhetene. Rengėjai nesiekė, kad žiūrovai atpažintų 
programoje nenurodytus šokius; jie paprasčiausiai buvo kviečiami džiaugtis šokiu. 

Cunninghamas nesistengė žiūrovams papasakoti istoriją, nors siužeto užuo- 
mazga galėjo įkvėpti jį kūrybai. Antra vertus, jo darbai nebuvo visiškai emociš- 
kai bespalviai, kai kurie keldavo stiprias žiūrovų asociacijas. Pavyzdžiui, Win- 
terbranch (1964), primenantis atominio karo vaizdus, koncentracijos stovyklas 
ir laivų katastrofas. Cunninghamas paprašė Rauschenbergą sukurti tokį ap- 
švietimą, kuris sudarytų automobilio priekinių žibintų šviesos nakties kelyje 
arba švystelėjimų, kurie tamsoje iškraipo daiktų formas, įspūdį. Kūrinio nuo- 


taika niūri, slegianti, kelianti neviltį; šokėjai judėjo lėtai ir vangiai, arti grindų, 


tempdami vienas kitą iš vietos į vietą. Beje, Cunninghamas retai aiškindavo 
savo kūrinių prasmę, jis palikdavo žiūrovui laisvę kurti savas interpretacijas. 
Ilgą laiką Cunninghamas buvo siejamas su meno ir muzikos avangardu. Daž- 
niausias jo bendraautoris kompozitorius Cage'as padėjo išplėtoti atsitiktinumo 
ir neapibrėžtumo metodą. Cunninghamas dirbo su kompozitoriais Earle'u Brow- 
nu, Mortonu Feldmanu, Toshi Ichiyanagi, Gordonu Mumma, Davidu Tudo- 
ru, Christianu Wolffu ir kitais. Dailininkai Jasperas Johnsas, Robertas Raus- 
chenbergas ir Markas Lancasteris apipavidalino daugelį jo darbų; kurdami sce- 
nografiją bendradarbiavo ir Andy Warholas, Frankas Stella bei Morrisas Gra- 
vesas. Dirbdamas kartu su filmų kūrėju Charlesu Atlasu, Cunninghamas buvo 
vienas pirmųjų choreografų, išbandžiusių šokio galimybes vaizdajuosteje. West- 
beth (1974) — pirmas jo savarankiškas šios srities darbas. Savo veikla Cunningha- 
mas pelnė vieno novatoriškiausių ir įtakingiausių XX a. choreografų vardą. 
Alwinas Nikolais (1912-1993), skirtingai nei Cunninghamas, paprastai pats 
būdavo savo darbų dailininkas bei kompozitorius. Jo įvairialypiai spektakliai 
jungė šokį, muziką ir kompoziciją. Kūrėjo požiūrį į šokį iš dalies lėmė ankstesnė 
jo akompaniatoriaus, lėlininko bei scenos techninio darbuotojo patirtis. Šokį 
studijavęs Beningtone ir kurį laiką dirbęs Hany Holm padėjėju, Nikolais pikti- 
nosi, kaip jis sakė, moderniojo šokio rūpinimusi tik savais reikalais. O jo pasau- 
lėvaizdžiui, priešingai, būdingas tiesiog kosminis užmojis. 


109 Įvilkti į elastingus maišus, trys šokėjai Alwino Nikolais Kaukių, butaforijos ir 
judančių daiktų (1953) dalyje „Noumenon“ sukuria daugybę kintančių formų. 


Savo idėjas Nikolais pradėjo įgyvendinti 6-ojo dešimtmečio pradžioje dėsty- 
damas improvizacijos pamokas Niujorko „Henry Street Playhouse". Beje, šiai 
mokyklai jis ir vadovavo. Vienas pirmųjų jo eksperimentinių darbų buvo Kau- 
kės, butaforija ir judantys daiktai (Masks, Props and Mobiles, 1953). Kai kurie 
kritikai šio kūrinio net nevadino šokiu, nes kostiumai paslėpdavo arba neatpa- 
žįstamai pakeisdavo šokėjų kūnus. Pavyzdžiui, dalyje, pavadintoje „Noume- 
non“, atlikėjai nuo galvos iki kojų buvo įvilkti į maišus, kurie šokėjams judant 
įgydavo įvairiausias formas. Nikolais tikėjo, kad tokie kostiumai, kaukės, rekvi- 
zitas padeda šokėjams atsikratyti asmeniškumo ir net žmogaus esmės. Jis teigė: 
„Aš norėjau, kad žmogus sugebėtų susitapatinti su skirtingos prigimties daik- 
tais. Mes turime atsisakyti savęs, kaip visatos centro, suvokimo, kad užimtume 
mums priklausančią vietą erdvėje“. 

Nikolais dažnai kaltinamas dehumanizacija, nes žmogus nėra vyraujanti jo 
teatro pasaulio tema. Kaip ir Schlemmerio Triadiniame balete, šokėjų kūnai 
išdarkomi ir paslepiami po kostiumais, makiažu, butaforija ir apšvietimu. Niko- 
lais sekėsi perkelti žiūrovus į už jų suvokimo ribų esantį pasaulį. Jo šokėjai dažnai 
buvo lyginami su nežemiškomis būtybėmis, jie primindavo pro mikroskopą 

108 Merce’o Cunninghamo Kanaluose/Intarpuose (Channels/Inserts, 1981) tuo paciu 
metu scenoje sukuriama keletas démesio centry. 


matomus organizmus ar küdros dugno bütybes. Jie atrode atitrüke nuo gyveni- 
mo labiau nei pusiau žmogiškos romantinio baleto silfides ir fėjos, nes Nikolais 
pasaulio sampratą veikė ne tik fantazija, bet ir mokslas. Savo darbus jis lygino 
su neobjektyviuoju menu, kuriam rūpėjo ne vaizduoti realius objektus, o at- 
kreipti žiūrovo dėmesį į jų esmę: formą, spalvą, sandarą, erdvę, laiką — dalykus, 
kuriuos choreografas laikė svarbiausiais. 

1953 m. Nikolais nutraukė šokėjo karjerą, kad galėtų visą energiją skirti 
choreografijai. Jis eksperimentavo su garso įrašais ir elektronine muzika, pats 
gamino skaidres (kaip amžiaus pradžioje darė Loie Fuller), kūrė kostiumus, 
butaforiją, dekoracijas bei apšvietimą. Kaleidoskope (1955) jis naudojo butafo- 
riją žmogaus kūnui padidinti. Kūrinio dalys buvo pavadintos: „Diskai“, „Stul- 
pai“, „Raketės“, „Lankas“, „Juostos“, „Gobtuvas“ ir t.t. Prizmėje (1956) pirmą 
kartą apšvietimas buvo naudojamas taip, kad pakeistų judančių figūrų išvaizdą, 
taip pat pirmą kartą pasitelkta ir elektroninė muzika. Be to, Nikolais eksperi- 
mentavo su kūrinių struktūra: Kaleidoskope vienas po kito vaizduojami įvykiai 
atrodė nesusiję, o Prizmėje viena scena buvo susipynusi su kita ir taip kūrė 
turtingą garso bei judėjimo visumą. Beje, Nikolais vietoj žodžio „judesys“ var- 
tojo „judėjimą“, nes pastarasis, jo nuomone, geriau išreiškia proceso eigą. 

Fokinas apkaltintų Nikolais dramos elementų ignoravimu, tačiau pastarasis 
tikėjo, kad „abstraktumas neeliminuoja emocijų“. Nikolais darbai priminė pir- 
mykščius ritualus, kai žmonija dar buvo priklausoma nuo gamtos stichijų ga- 
lios. Jis nereikalavo, kad šokėjai vaidintų ar įsijaustų į vaidmenis; žinomas jo 
raginimas atlikėjams — „judesys, o ne emocija“. Tačiau šokėjų judesiai padėjo 
kurti emocijų kupinus vaizdus. Kritikai pastebėjo, kad Nikolais kūriniai dažnai 
baigiasi kataklizmų vaizdais. Bokšte (1965) šokėjai iš aliuminio strypų stato bokš- 
tą, džiugiai jį papuošia vėliavomis, transparantais, bet jis sprogsta. Tikra palapi- 
nė „atlieka“ pagrindinį vaidmenį Palapineje (1968): šokėjai ceremoningai ja 
pastato, ji atstoja ir kostiumus, ir dekoracijas, bet galiausiai užgriūva ant atlikė- 
jų. Nikolais darbuose prasmė ryškėja iš akumuliuojamy vaizdų; jų visuma yra 
daugiau nei dalių suma. Tačiau, kaip ir Cunninghamo darbuose, prasmė čia 
tėra užuomina, o ne teiginys; choreografas nesistengia žiūrovams primesti min- 
tj — jis suteikia didelę interpretavimo laisvę. 

Judėjimo, kurį Cunninghamas ir Nikolais laikė esminiu šokio komponentu, 
pabrėžtinai atsisakyta viename ankstyviausių ir radikaliausių Paulo Tayloro 
(g. 1930) kūrinių Duetas (1957). Visą šokį, kuriam akompanuoja Johno Ca- 
ge'o „antipartitūra“, jis ir jo pianistas išbūna nejudėdami. Į tą pačią „Septynių 
naujų šokių“ programą buvo įtrauktas šokis Epas (Epic), kuriame Tayloras, 

apsirenges dalykiniu kostiumu, lėtai judėjo scenoje pagal laiką skelbiantį įrašą. 
Šios programos recenzija, Louiso Horsto išspausdinta Dance Observer (Šokio 
apžvalga) 1957 m. lapkričio numeryje, buvo tuščias lapas. 

Vėliau Tayloras sakė, kad savo ankstyvaisiais šokiais norėjęs „sugrįžti prie 
pagrindų“, todėl įtraukdavo į juos kasdienius judesius — ėjimą, bėgimą ir sėdė- 
jimą. Panašaus tikslo siekė ir Isadora Duncan. Tačiau, kitaip nei Duncan, kuri 
siekė natūralius judesius paversti meno medžiaga, Tayloras į savo šokius įterp- 
davo judesių, atitinkančių vaizduojamojo meno objets trouvés („rastus“ daik- 
tus). Šokyje Prarasta, atrasta ir prarasta (Lost, Found and Lost; 1982), kuris 
pastatytas remiantis „Septynių naujų šokių“ programa, šokėjai vienas po kito 
judėjo į užkulisius, panašiai kaip žmonės, laukiantys eilėje prie taksofono. Esp- 
lanadoje (Esplanade; 1975) šokėjai vaikščiojo, bėgiojo, šokinėjo, čiužinėjo, griu- 
vinėjo pagal Bacho Koncerto dviem smuikams akompanimentą. 

Paradoksalu, tačiau pačius radikaliausius eksperimentus Tayloras atliko dar 
būdamas Graham trupės šokėjas ir kurdamas vaidmenis, panašius į niekšiško 
Aigisto Klitaimnestroje. Įvairialypės patirties jis įgijo Cunninghamo trupėje, taip 
pat dirbdamas su Humphrey, Weidmanu, Limónu, Sokolow bei Robbinsu. Jo 
darbai tokie skirtingi, kaip ir jo pasirengimas: keistoko humoro epizodai kai- 
taliojosi ar net buvo atliekami greta tų, kuriuose tyrinėjamos tamsiosios žmo- 
gaus prigimties pusės, šmėkšteli apokalipsės užuominos. Be abejonės, patys po- 
puliariausi Tayloro darbai — tai neturintys siužeto kūrinėliai, kuriuose atsisklei- 
džia lyrinių judesių žavesys. Aureolg (1962), atliekamą pagal Händelio muziką, 


110 Paulas Tayloras 
(kairėje) Aureolėje (1962) 
sukūrė džiaugsmingą 
pasaulį, kupiną meilės ir 
šviesos. 


111 Alvino Ailey Apreiskimuose (Revelations; 1960) teatrine forma išreiškiami juoda- 


odžių spiričiueliams būdingi stiprūs religiniai jausmai. Sioje dalyje krikšto ir dvasinį 


apsivalymą sustiprina ilgos balto audinio juostos, simbolizuojančios vandenį. 


112 Aktyvūs, sportiski vyrai ir vikrios moterys lyriškai ir juokingai išdykauja Paulo 


Tayloro Ardeno dvare (1981). 


lc nats RE En 


PAN ERE EES 


S o 


we 


| 
i 
d 


+ 


ds E 


112 dabar šoka daugelis baleto trupių; to paties žanro yra Melodijos (1978) ir Arde- 
no dvaras (Arden Court; 1981). Šie giedros nuotaikos kūriniai modernųjį šokį 
daugeliui žiūrovų padarė patrauklesnį. 

Kitas populiarus kūrinys Trys epitafijos (1956) vaizdavo beveidžių, grotes- 
kiškų, bet keistai patrauklių antropoidų grupę, kurie iškreiptai juokingai blaš- 
kėsi po sceną, apsirengę Rauschenbergo sukurtais nuo galvos iki kojų aptemp- 
tais medžio anglies pilkumo triko, papuoštais veidrodžių šukėmis. Tokį pat 
dviprasmišką įspūdį kūrė elegantiškai apsirengę damos ir džentelmenai iš Skel- 
tanagiy karalystės (Cloven Kingdom; 1976), kurių gyvulišką prigimtį atskleidė 
būgnelių ritmas. Antgamtiški nepaprasto dydžio vabzdžiai iš Vabzdžių ir herojų 
(1961) — labiau melancholiški nei gąsdinantys. Tayloras dažnai žaidžia regimy- 
bės ir realybės neatitikimais, mikliai sujaukdamas mūsų lūkesčius. Galbūt stip- 
riausiai vaizdo reliatyvumas atskleidžiamas Privačiose valdose (1969), kur sta- 
čiakampės Alexo Katzo plokštės taip skirstė tamsiasias scenos dalis, kad žiūro- 
vai priklausomai nuo sėdimos vietos matė skirtingą vaizdą. Daugelis kritikų 


pastebėjo vujaristinį šio šokio žiūrėjimo aspektą, psichologinę sąveiką tarp to, 


kas yra paslėpta ir kas matoma atvirai. 


1980 m. Tayloras sukūrė savą legendinio baleto Šventasis pavasaris versiją ir 
pavadino ją Repeticija. Kūrinys, atliekamas pagal dviem fortepijonams pritai- 
kytą Stravinskio partitúra, turi keletą prasminių klodų, kuriuos sudaro detekty- 
vinė istorija su gangsteriais ir pagrobtu vaiku, šokio repeticija ir Nižinskio bale- 
to atkartojimas (netekusios vaiko motinos šokis atitiko Išrinktosios mergelės, o 
šokėjų trepséjimai ir sunkūs šuoliai repeticijoje priminė genties šokius). Taylo- 
rui pavyko sukurti originalų ir kartu praeitį pagerbiantį darbą; palyginti su dauge- 
liu kity Stravinskio partitúros interpretacijy, kúrinys buvo patrauklus ir gyvas. 

Cunninghamo, Nikolais bei Tayloro eksperimentus pletojo ir iki krastuti- 
numy priartéjo daugelis jauny choreografy, dirbusiy 7-ajame ir 8-ajame de- 
šimtmečiais, tai — Trisha Brown, Lucinda Childs (g. 1940), Laura Dean 
(g. 1945), Douglasas Dunnas (g. 1942), Simone Forti (g. 1935), Davidas Gor- 
donas, Kennethas Kingas, Meredith Monk (g. 1943), Steve’as Paxtonas 
(g. 1939), Yvonne Rainer (g. 1934), Twyla Tharp (g. 1942) ir kiti. Daugelis 
jų — Cunninghamo mokiniai, o keletas buvo dalyvavę Roberto Dunno nevar- 
žomo šokio kompozicijos kursuose, surengtuose Cunninghamo studijoje. 
1962 m. Dunnas organizavo pirmąjį šokio koncertą Judsono memorialinėje 
bažnyčioje, kuri tapo meninės ir intelektualinės veiklos centru ir grupės, žino- 
mos Judsono šokio teatro vardu, rezidencija. Tai buvo vaisingas menų sąveikos 
laikotarpis. Judsono šokio teatro atlikėjai ir choreografai buvo neprofesionalūs 

Sokejai: tai — dailininkai, kompozitoriai, rasytojai ir filmy kürejai, tarp jy — 
zymüs dailininkai Rauschenbergas ir Robertas Morrisas, kompozitorius Johnas 
Herbertas McDowellas. Be to, daugelis šokėjų dalyvavo hepeninguose ir kituo- 
se mišraus žanro ir atlikimo pobūdžio meno renginiuose. 

Minėti choreografai dažnai priskiriami vienai postmoderniojo šokio kūrėjų 
grupei, tačiau jų idėjos ir tikslai buvo gana skirtingi. Juos vienijo tiktai troškimas 
grąžinti šokį prie jo ištakų: taigi šie kūrėjai akcentavo formą, neužgožtą atlieka- 
mo vaidmens ar dekoratyvių teatro elementų — įmantrių kostiumų ar dekoraci- 
jų. Be to, jie atsisakė ir romantiškumo aureolės, kuri žiūrovams dažniausiai 
asocijuodavosi su šokiu ir šokėjais. Šie choreografai nevertino baleto žavesio ar 
pirmųjų moderniojo šokio atlikėjų dvasingumo paieškų. Jų asketiska nuostata 
primygtinai reikalavo atsisakyti daugelio savybių, kurios anksčiau atrodė neat- 
siejamos nuo sceninio šokio. Yvonne Rainer savo žymiajame manifeste skelbė: 
„NE reginiui ne virtuoziskumui ne metamorfozéms ir burtams ir fantazijoms ne žvaigždės 
įvaizdžio žavesiui ir nepaprastumui ne herojiskumui ne antiherojiškumui ne šiukšlinai 
vaizduotei ne atlikėjo ar žiūrovo įsijautimui ne stiliui ne manieringumui ne žiūrovo suve- 
džiojimui atlikėjo gudrybemis ir klasta ne ekscentriskumui ne judesiui ar judinimui 

Iš Rainer ir jos kolegų darbų išsirutuliojo naujas sceninio šokio apibrėžimas, 
susiaurintas iki minimumo: asmuo (arba asmenys), judantis (-ys) atlikimui skir- 
toje erdvėje. Antra vertus, šokėjas nebūtinai turėjo judėti; Cunninghamas ir 
Tayloras parodė, kad nejudėjimas gali būti sąmoningas choreografo pasirinki- 
mas. Kaip ir Cunninghamo renginiuose (Events), atlikimo erdvė nebūtinai tu- 
rėjo būti avanscena; tai galėjo vykti bet kur. Užuot dėvėję pūstas sukneles ar 
Graham askeriškojo periodo „ilgus vilnonius nertinius“, šokėjai vilkėjo praktis- 
kus drabužius, pavyzdžiui, sportinius kostiumus (dar prieš tai, kol jie tapo ma- 
dingi) arba kasdienius gatvės rūbus. Ne puantai, o sportiniai bateliai tapo mėgs- 
tamiausiu šokėjų kojų apavu. 

Nors šių choreografų darbai labai sudėtingi ir nuolat buvo keičiami bei plė- 
tojami, galima padaryti keletą išvadų. Daugelis choreografų nebesilaikė nuo- 
statos, kad šokiui būtini tam tikri specialios technikos įgūdžiai. Techniką pa- 
keitė kasdieniai judesiai, galintys tapti bet kurio šokio raiškos priemone. Ste- 
ve'o Paxtono kūrinyje Patenkinantis meilužis (1967) atlikėjai paprasčiausiai vaikš- 
&iojo po sceną, reaguodami į vienas kitam duodamus ženklus. Kituose kūri- 
niuose buvo vaizduojami įprasti veiksmai: pavyzdžiui, Laiko kapsulėje (1974) 
Kennethas Kingas sėdėdamas prie stalo skaitė, laistė gėlių vazoną. Šitokie jude- 
siai paprastai patraukia dėmesį ir įgyja prasmę konkrečioje situacijoje. 

Judsono šokio teatre, kuriame vyravo laisvės dvasia, šokio technikos stygius 

(kitame lape) 113 Grynai vyriška atlikėjų grupė įsitraukia į linksmas atletiškas varžybas 
Roberto Northo Trojos žaidime (1974), kurį čia atlieka Harlemo šokio teatras. 

nekliudė šokti ir net kurti choreografiją. Kai kurie choreografai sąmoningai 
savo kūriniams rinkdavosi neturinčius pasirengimo atlikėjus, labiau vertindami 
jų požiūrio natūralumą ir naujumą nei profesionalių šokėjų meistriškumą. Rau- 
schenbergas sukūrė choreografiją ir pats šoko Pelikane (1963) — šokyje dviem 
vyrams su riedučiais ir moteriai su baleto bateliais. Deborah Hay (g. 1941) 
pamažu taip supaprastino savo šokių judesius, kad juos galėjo atlikti bet kas. 
Meditaciją ir liaudies šokį derinantys kūriniai pasiekė tokį lygį, kad žiūrovai 
buvo nereikalingi, ir atlikėjai šoko savo pačių malonumui bei pramogai. 

Vis dėlto, kaip įrodė Rainer Trio A (1966), kuriame glūdėjo šio žanro pradme- 
nys, net ir paprastas, be jokių įmantrybių judesys gali išlikti įdomus bei provo- 
kuojantis. Pirmą kartą rodytas kaip trys vienu metu šokami solo ir pavadintas 
Protas yra raumenys, I dalis, — Trio A buvo atliekamas nepertraukiamame lygia- 
verčių judesių sraute. Čia nebuvo kulminacijos, o atlikėjai nė nebandė slėpti 
savo pastangų: pavyzdžiui, užuot meistriškai atlikęs triumfuojantį arabeską, kaip 
darytų Mieganciosios gražuolės balerina, Trio A atlikėjas leisdavo žiūrovui pajus- 
ti balansavimo ant vienos kojos sudėtingumą. Rainer atlikėjas niekada nežiūri 
tiesiai į žiūrovus, niekada neatsistoja ant kojų pirštų galų, niekada nerodo dauge- 
liui baleto ir moderniojo šokio atlikėjams būdingos įtemptos ir kupinos energijos 
pozos. Trio A buvo atliekamas įvairaus sudėjimo atlikėjų — šokėjų ir nešokėjų; 
skirtingai nei balete, ideali fizinė konstitucija nebuvo nebūtina. Būdamas gana 
laisvos formos, Trio A vis dėlto reikalavo iš atlikėjų sumanumo ir pastangų. 

Trio A neakcentuota fizinė poza Twylos Tharp choreografijoje virto nerū- 
pestinga torso laikysena, kuri dažnai kontrastavo su intensyviais, didelės jtam- 
pos reikalaujančiais rankų ir kojų judesiais. Tharp technika: eklektiškas baleto, 
moderniojo šokio, stepo, džiazo, pramoginio šokio ir gimnastikos pratimų mi- 
šinys — nauja virtuoziškumo išraiška, kuri prilygo galingiems baleto šuoliams ir 
gausiems piruetams. Steve'o Paxtono sąlyčio improvizacijos (contact improvisa- 
tion) technika, kai atlikėjai pakaitomis be rankų perima vienas kito svorį, reika- 
lavo labai geros pusiausvyros ir sugebėjimo jausti vienas kitą. Panašiai ir Trishos 
Brown kūrinyje Krintantis duetas (Falling Duet; 1968) atlikėjams reikėjo bud- 
rumo, sumanumo ir geros reakcijos, kai du šokėjai pakaitomis krisdavo ir gau- 
dydavo vienas kitą. 

Cunninghamo ir Nikolais išlaisvinti nuo siužeto pasakojimo ar saviraiškos 
būtinumo, 7-ojo dešimtmečio choreografai ieškojo naujo šokio suvokimo, jo 
kūrimo būdų. Kaip ir Cunninghamą, daugelį šių choreografų labiau domino 
procesas, o ne rezultatas. JAV vakarinės pakrantės choreografės Annos Hal- 
prin (g. 1920) šokių pagrindas buvo žaidimai, užduotys ir improvizacijos. 


114, 115 (viršuje) Sju kojoje (Sue’s Leg; 1975) šokdama su savo trupe, Twyla Tharp 
(dešinėje) įpina įvairių šokio — baleto, moderniojo šokio ir džiazo — technikų. (apacioje) 
Sukiniai tapo išskirtiniu Lauros Dean kūrinių bruožu; tai — Daina (1976). 

Simone Forti, perkelusi Halprin idejas j rytus, küre darbus, kuriuose taisykles, 
panašios į užduočių ir žaidimų sąlygas, nurodydavo judesio struktūrą ir drauge 
leisdavo ieškoti individualių problemos sprendimo būdų. Netvarkoje (Huddle; 
1961) šeši ar septyni šokėjai, apglėbę rankomis vienas kitą per juosmenį ir 
pečius, sudarydavo kupolo formos figūrą. Tada atsitiktine tvarka po vieną 
žmogų išsivaduodavo iš šios paskui jį užsiveriančios struktūros ir lipdavo į 
viršų. 

Keletas choreografų savo eksperimentuose kaip kompozicijos priemonę var- 
tojo pasikartojimą. Pagal Brown 1971 m. parodytą akumuliacijų sistemą šokis 
kuriamas tarsi jungiant grandinės dalis. Kiekvienas judesys tampa nauja jungti- 
mi ir visa jų seka kartojama nuo pradžių, kai prisideda naujas judesys. Vėlesnė- 
se variacijose atlikėjai keisdavosi, kol pasislinkdavo 360 laipsnių; arba judesius 
atlikdavo grupė šokėjų, užimančių skirtingas padėtis (pavyzdžiui, išsidėsčiusių 
palei sieną); arba šokis būdavo „deakumuliuojamas“ — nuo frazės pradžios su 
kiekvienu pasikartojimu eliminuojant judesius. Tai kažkas panašaus į choreo- 
grafinę grandinę. Lucindos Childs šokiai — pasikartojančios judesių frazės, ku- 
rios moduliuojamos subtiliais ir kartais vos pastebimais pasikeitimais kuriant 
stulbinančio sudėtingumo bei painumo geometrinius raštus. Lauros Dean dar- 
buose daugelis žiūrovų įžiūri panašumų su folkloro šventėmis ir ritualais; suki- 
mosi motyvas ypač dažnai lyginamas su Artimiesiems Rytams būdingais besi- 
sukančiais dervišais. Po ištęstų pasikartojimų mažiausias pasikeitimas jos šo- 
kiuose įgyja nepaprastą svarbą. 

Meredith Monk, kaip ir Nikolais, yra įvairiapusio talento menininkė, ku- 
rianti muziką, choreografiją, rašanti scenarijus. Ji buvo formali Judsono grupės 
narė, jai artimas šiai grupei būdingas troškimas eksperimentuoti, kurti netradi- 
cinius judesius, netradicines struktūras ir įvairių žanrų samplaiką. Tačiau Monk 
domina simbolizmas bei vaidinimo mintis. Jos darbai turi draminę intenciją, o 
tai skiriasi nuo vyraujančio formalizmo. Vis dėlto Monk kūriniuose nėra liniji- 
nio siužeto, būdingo tradiciniams baletams, kaip yra, pavyzdžiui, Gulbių ežere. 
Pletodama Graham chronologinės įvykių sekos skaidymo į prisiminimus me- 
todą, vaizdus ir įvykius ji perteikia padrikai, nenuosekliai, iš pirmo žvilgsnio 
gali atrodyti atsitiktinai. Kūrinio prasmė ryškėja pamažu. 

Indą (Vessel; 1971) įkvėpė Jeanne d'Arc istorija. Spektaklio veiksmas vyksta 
visą vakarą trijose skirtingose vietose. Publika susirenka į Monk studiją palėpė- 
je, kur pakaitomis pasirodo juodai vilkintys artistai — personažai: karalius, iš- 
protėjusi moteris, burtininkas ir t.t. Antroje kūrinio dalyje, kuri vyksta garažo 
teatre (Performing Garage), personažai atlieka įvairius veiksmus: beria į arbati- 

116 Ashtono Rapsodijoje (1980) stebina kvapą gniaužiantis rusų šokėjo Michailo 
Baryšnikovo virtuoziškumas. 


nuką žoles, skaito, maišo chemines medžiagas; tai vyksta iš balto muslino „pa- 
siūto“ kalno fone, todėl pasirodantieji atrodo kaip gobelene išaustos figūros. 
Teisiama Jeanne (kurią vaidino Monk), ją apklausia pora vyskupų. Kūrinys 
baigiamas didžiulėje niūrioje automobilių stovėjimo aikštelėje, kurioje Jeanne 
šokdama pamažu tolsta ir išnyksta suvirinimo žiežirbų lietuje. 

7-ojo dešimtmečio pabaigoje-8-ojo pradžioje kilus politiniams protestams 
keletas choreografų šokiu reiškė savo politinius įsitikinimus. Programoje, kuria 
buvo protestuojama prieš 1967 m. Vietnamo karą, sveikstanti po operacijos Rai- 
ner šoko Trio A, ta proga pervadintame Sveikstančiojo šokiu (Convalescent Dan- 
ce). Paxtonas kartu su nepritariančiais Vietnamo karui veteranais sukūrė Ben- 
dradarbiavima su žiemos kareiviu (Collaboration with Wintersoldier; 1971), ku- 
riame du atlikėjai žemyn galva žiūrėjo filmą apie Vietnamą. Taigi šokėjai, kaip 
ir 4-ajame dešimtmetyje, savo pažiūras reiškė menine kūryba. 

Daugelis choreografų savo šokiams parinkdavo neįprastas patalpas (tai, be- 
je, jau darydavo ir Cunnighamas). Stebédami kai kuriuos Monk kūrinius, pa- 
vyzdžiui, Inda, žiūrovai turėdavo pereiti iš vienos vietos į kitą. Pirmasis trijų 
dalių darbo Sultys (1969) veiksmas vyko visuose spirale kylančiuose Guggen- 
heimo muziejaus aukštuose. Po to kūrinio mastas mažėjo: antrasis veiksmas 
buvo perkeliamas į teatro avansceną, o trečiasis vyko Monk palėpėje. Niujorko 
centrinio parko prieblandoje atliktas Tharp Kratinys (Medley; 1969) buvo sa- 
votiškas žiūrovų įžvalgumo lavinimas, kai jie blausioje šviesoje stebėjo išsisklai- 
džiusias šokėjų figūras. Brown Stogo kūrinys (Roof Piece; 1971) driekėsi per 
dvylika centrinio Manheteno kvartalų, primindamas grupinį žaidimą „Sugedęs 
telefonas“. Stovedami ant stogų, šokėjai vienas kitam perduodavo judesius, steng- 
damiesi juos kaip galima tiksliau pakartoti. Visuose šiuose kūriniuose neįprasta 
veiksmo vieta buvo parenkama ne tik siekiant naujovių — tai turėjo apčiuopia- 
mos įtakos ir choreografijai, ir publikos suvokimo lavinimui. 

Keletas 7-ojo ir 8-ojo dešimtmečių choreografų, sekdami Nikolais pavyz- 
džiu, savo darbuose taikė modernias technologijas. Monk pirmą kartą panau- 
dojo filmuotus kadrus 16 milimetrų auskaruose (16 Millimeter Earrings; 1966). 
Vienu momentu padidintas jos veido atspindys krito ant slepiančio jos galvą 
balto būgno. Nuo tada filmuotus kadrus ir skaidrių projekcijas ji rodo daugely- 
je savo kūrinių. 1968-1972 m. Brown eksperimentavo su specialios įrangos 
daiktais, o tai suteikė galimybę išnaudoti naujas erdves, pavyzdžiui, sienas ir 
lubas. Virvės, skridiniai, kopimo į kalnus įranga ir panašūs daiktai šokyje Vaiki- 
ciojimas siena (Walking on the Wall, 1971), taip pat kituose kūriniuose padėjo 
išlaikyti normalią vertikalią vaikščiojimo pozą. Daugelis žiūrovų prisipažino, 

117 Tokiuose „konstrukcijy 
küriniuose“ kaip Zmogus, 
besileidziantis pastato krastu 
(1970) Trisha Brown 
naudojo iki tol nepazintas 
erdves. 


kad žiūrėdami šiuos kūrinius prarasdavo erdvės pojūtį, jautėsi, tarsi nuo aukšto 
pastato viršaus žiūrėtų į šaligatvius apačioje. 

Nors laikui bėgant pačių radikaliausių 6-ojo, 7-ojo ir 8-ojo dešimtmečių 
eksperimentų atsisakyta arba jie tapo nuosaikesni, jie neišvengiamai keitė šokio 
sampratą. Gerokai išsiplėtė visuotinai pripažįstamų šokio judesių spektras, atsi- 
rado daugiau laisvės renkantis choreografijos metodus, atlikimo stilių, kostiu- 
mus, atlikimo erdvę ir kitus kūrinio elementus. Nors Judsono šokio teatre dieg- 
ta neturinčių pasirengimo atlikėjų praktika plačiai nejsivyravo, ji padėjo išsklai- 
dyti mitą, kad šokėjas turi būti mokomas jau nuo lopšio. Įvairiapusis moder- 
niojo šokio eksperimentavimas atitiko epochos, kuriai būdingos savasties ir sa- 
viraiškos paieškos, dvasią. Išsiplėtus siauram šokio apibrėžimui, daugiau žmo- 
nių ėmė vertinti šokį ne tik kaip reginį, bet ir kaip užsiėmimą. Padaugėjo šokio 
studentų, atlikėjų, choreografy ir jų kūrinių. Šokis darėsi vienu iš svarbiausių 


menų. 

VIENUOLIKTAS SKYRIUS 


Augimo metai 


Nuo amdZiaus vidurio baletas letai, bet nuosekliai formavosi virsdamas visuoti- 
nai paplitusiu meno Zanru. Dabar baleto trupiy yra gerokai daugiau nei bet 
kada anksčiau, net tokiose nieko bendra su Europos paveldu neturinčiose šaly- 
se kaip Turkija, Iranas, Japonija ir Kinija. Baleto trupė tapo kultūros lygio 
rodikliu, pilietinio ir tautinio pasididžiavimo žadintoja. Tai patvirtina faktas, 
kad daugelis trupių pavadintos pagal jų įkūrimo vietą: Londono festivalio bale- 
tas, Škotų baletas, Nyderlandų šokio teatras, Nacionalinis Kanados baletas, 
Nacionalinis Kubos baletas, Australų baletas, Pagrindinis Kinijos baletas ir kt. 
Dvi seniai žinomos trupės pakeitė savo pavadinimą nauju, nurodančiu jų, kaip 
šalies kultūros atstovių, statusą: „Sadler's Wells“ baletas, 1956 m. įgijęs karališ- 
kąsias privilegijas, tapo Karališkuoju baletu (Royal Ballet), Baleto teatras 1957 m. 
pasivadino Amerikos baleto teatru (American Ballet Theatre). 

Trupės, iki tol pasitenkinusios vietos žiūrovų pripažinimu, vis dažniau gast- 
roliavo užsienyje, įgydamos tarptautinę reputaciją. Karališkasis Danijos baletas, 
gyvuojantis nuo XVIII a., 6-ajame šio amžiaus dešimtmetyje pradėjo gastro- 
liuoti rodydamas neprilygstamus pagarbiai išsaugotus didžiojo XIX a. choreo- 
grafo Bournonville'io baletus. Maskvos Didžiojo teatro baletas Vakaruose pir- 
mą kartą pasirodė taip pat 6-ajame dešimtmetyje, 1961 m. juo pasekė Kirovo 
baletas, o Amerikos baleto teatras ir Niujorko baleto trupė gastroliavo SSRS. 

Baletui paplitus visame pasaulyje, turtėjo trupių repertuaras. Be seniai pa- 
mėgtų baletų Žizel, Kopelija, Spragtukas ir Silfidės, daugelis trupių šoko naujus 
šiuolaikinių choreografų kūrinius ir tautinio ar etninio pobūdžio šokius. Lon- 
dono festivalio baletas (London Festival Ballet) ir Nacionalinis Kanados bale- 
tas veiklos pradžioje garsėjo klasikos spektakliais. Klasika naudinga pradedan- 
čioms trupėms, nes jauni šokėjai įgyja vertingos sceninės patirties, o pripažintos 
žvaigždės gali atlikti įdomius jų meistriškumą atitinkančius vaidmenis. Londo- 
no festivalio baleto primabalerina Markova buvo garsi Žizel vaidmens atlikėja, 
kaip ir Alicia Alonso (g. 1921), kuri daugelį metų šoko šį vaidmenį vadovauda- 
ma savo įkurtai trupei — Nacionaliniam Kubos baletui. Dabar abi šios trupės 
stato ir klasikinius, ir šiuolaikinius baletus. 

Kai kurios trupės kūrėsi, kad vietos choreografai galėtų atskleisti savąjį talentą. 


118 Anthony Dowellas - mokytojas Beliajevas ir Lynn Seymour — Natalija Petrovna 
Ashtono balete pagal Turgenevo dramą Mėnuo kaime. Nuotraukoje — jausminga 
akimirka iš šio baleto, pirmą kartą parodyto Karališkojo baleto trupės 1976 m. 

Trupes „Les Grands Ballets Canadiens“ (Didieji Kanados baletai), kurią Mon- 
realyje įkūrė Liudmila Chiriaeff (buvusi de Basilio rusų baleto narė), repertuarą 
sudarė kanadiečių autorių — Briano Macdonaldo, Fernand'o Nault ir Jameso 
Kudelkos — sukurti baletai. Kai kuriuose baletuose atsispindėjo trupės kanadie- 
tiška prancūziška kilmė, pavyzdžiui, Macdonaldo Tam Ti Delam (1974) — tai 
linksmas kūrinys apie gyvenimą Kvebeke. 

Tradicinis choreografų keliavimas iš vienos trupės į kitą dažnai praturtinda- 
vo ir repertuarą. 6-ajame dešimtmetyje dirbdama su Amerikos baleto teatru, 
Birgit Cullberg (g. 1908) atnaujino savo puikią šokio dramą, kurią pirmą kartą 
pastatė 1950 m. gimtojoje Švedijoje. Freken Julija, sukurta Augusto Strindber- 
go pjesės motyvais, pasakoja istoriją apie apmaudaujančią aristokratę, kuri su- 
vilioja savo liokajų, o vėliau iš gėdos, kad išdavė savo luomą, nusižudo. Prisitai- 
kėlio tarno, kuris geidulingai atsako į Julijos viliones, o po to klastingai padeda 
jai nusižudyti, vaidmuo atskleidė Eriko Bruhno (1928-1986) aktoriaus talen- 
tą. Iki to laiko šis danų šokėjas buvo žinomas kaip kilnių ir elegantiškų princų 
vaidmenų atlikėjas. 

Kaip ir anksčiau, kai kuriose trupėse vyravo vieno choreografo darbai, kar- 
tais choreografo vardu buvo pavadinama trupė. Geraldo Arpino (g. 1928) ba- 
letai ilgą laiką buvo Roberto Joffrey ansamblio, nuo 1956 m. vadinamo Joffrey 
baletu, repertuaro dalis. Briuselyje 1960 m. įkurtas „Ballet du XXe Siécle“ (Dvi- 
dešimtojo amžiaus baletas) daugiausia atlieka Maurice'o Bėjart'o (g. 1927) kū- 
rinius. Eliotas Feldas (g. 1942), šokėjo ir choreografo karjerą pradėjęs kartu su 
Amerikos baleto teatru, dabar vadovauja antrajai iš savo įkurtų trupių — Feldo 
baletui, pirmą kartą pasirodžiusiam 1974 m. 

Trupe „Ballets: U.S.A.“ 1958 m. įkūrė Jerome'as Robbinsas, norėdamas, 
kad ji rodytų jo baletus. Niujorko eksportas: džiazo kūrinys (New York Export: 
Opus Jazz, 1958) vaizdingai atkuria bravūrišką to meto miesto jaunimo galvo- 
seną: beužsimezgantis romanas greitai virsta abejingumu; kitame epizode penki 
vaikinai, grupiniu būdu išprievartavę merginą, atsainiai ją numeta nuo stogo. 
Robbinsas taip pat atnaujino savo baletus, sukurtus Niujorko baletui. Narvas 
(The Cage; 1951) — tai šiurpi istorija apie kastruojančių moterų-vabzdžių gentį. 
Fauno popietėje (1953) pagal tą pačią Debussy muzikos poema, įkvėpusią Ni- 
žinskį, vaizduojamas trumpas dviejų jaunų šokėjų susitikimas studijoje. Kon- 
certas (1956) linksmai vaizdavo žiūrovų, besiklausančių Chopino fortepijoni- 
nės muzikos kūrinių, fantazijas. 1961 m. trupei iširus, Robbinsas kurį laiką 
dirbo muzikiniame teatre, po to grįžo į Niujorko baleto trupę, kuriai vadovavo 
kartu su danų šokėju bei choreografu Peteriu Martinsu (g. 1946). 

119, 120 (kairėje) IS pradžių žavėjęs savo kilniu grakštumu, Erikas Bruhnas įrodė, kad 


sugeba atlikti ir draminius vaidmenis, pavyzdžiui, sukto tarno Birgit Cullberg Freken 
Julijoje (pirmą kartą rodytas 1950 m.). Cynthia Gregory šiame Amerikos baleto teatro 
spektaklyje šoko pagrindinę partiją. (dešinėje) Maurice’o Bėjart'o balete Nizinskis — 
Dievo juokdarys (1971) per Diagilevo (Pierre'as Dobrievichius) laikomą lanką šokinėja 
Nižinskis (Jorge'as Donnas). Viršuje dunkso didžiulė Diagilevo marionetė. 


6-ajame ir 7-ajame dešimtmečiais daugelis trupių, siekdamos didinti baleto 
patrauklumą, ieškojo naujos koncepcijos. Vieni žiūrovai baletą laikė elitine pra- 
moga, kiti jį atmetė kaip praeities liekaną. Tačiau abu šie nusistatymai pamažu 
nyko. Baleto ir apskritai šokio fizinė raiška traukė Vudstoko kartą, kuri su kūnu 
susijusius metodus vertino kaip ir bendravimą be žodžių. Laikytos senamadis- 
komis arba atitrūkusiomis nuo tikrovės baleto temos buvo atnaujinamos, nes 
7-ojo dešimtmečio pabaigoje JAV išplito aktualumo siekis. 

Atnaujinant baleto meno įvaizdį didžiulės įtakos turėjo modernusis šokis. 
4-ojo ir 5-ojo dešimtmečių moderniojo šokio šalininkai kritikavo baletą už dirb- 
tinumą ir atotrūkį nuo realybės, tačiau laikui bėgant šių dviejų stovyklų priešiš- 
kumas geso. Šokėjai Glenas Tetley (g. 1926) ir Robertas Joffrey (1930-1988) 
buvo įvaldę ir baleto, ir moderniojo šokio technikas. Savo kūriniuose jie ėmė 
plėtoti mišrų žanrą, kartais vadinamą moderniuoju baletu. Juose virtuoziniai 

baleto elementai — gausüs piruetai, galingi Suoliai ir auksti arabeskai — derinami 
su moderniajam $okiui büdingais kritimais, judesiais ant grindy i ir lanksčia tor- 
so laikysena. Puantai čia nebūtini, šokėjai kartais šoka basi. Šiame mišriame 
žanre akcentuojama jėga, verzlumas ir efektai. Žiūrovams nebūtina išmanyti 
šokio technikos subtilybes, kad jį suprastų. Stiprias emocijas keliantį žanrą pa- 
mėgo šiuolaikinė publika. 

Plintant mišriam žanrui, skirtumas tarp baleto ir moderniojo šokio, buvęs 
labai aiškus 4-ajame ir 5-ajame dešimtmečiais, tapo problemiškesnis. Daugelio 
choreografų darbų nebegalima griežtai priskirti baletui ar moderniajam šokiui. 
Vienas jų yra perėmęs kitam žanrui būdingų bruožų: pavyzdžiui, baletas — lais- 
vesnį torsą, o modernusis šokis — pasitempimą ir puantus. 

Perimdami kai kurias moderniojo šokio technikos ypatybes, baleto choreo- 
grafai ėmėsi „bjaurių“ temų, anksčiau laikytų moderniojo šokio sritimi. Tetley 
Mėnulio juokdaryje (Pierrot Lunaire; 1962) veikia commedia dell'arte persona- 
zai Pjero, Kolombina ir Brigela, kurie svajotojui padeda susipazinti su šiurkščia 
gyvenimo tikrove. Paminkle mirusiam berniukui (1965), kurį Rudi van Dantzigas 
sukūrė Olandų nacionaliniam baletui, homoseksualas mirties akimirką iš nau- 
jo išgyvena savo kankinančią praeitį. 

Mišraus žanro energija ir virtuoziškumas puikiai derėjo baletuose, kuriuose 
buvo aukštinama šokėjų jaunystė, stiprybė ir gyvybingumas. Šis teiginys tinka 
daugeliui Joffrey baleto trupei Arpino sukurtų darbų. Trejybeje ( Trinity; 1969) 
pagal roko muzikos partitúra šokėjai tarsi šaunūs atletai energingai, be didesnių 
pastangų atlieka stulbinančius šuolius ir sukinius. Baleto finale žvakių uždegi- 
mo ritualas primena 7-ojo dešimtmečio protesto žygius. Arpino ir vėliau kūrė 
šiuo stiliumi, išryškindamas puikių Joffrey šokėjų meistriškumą. 

7-ojo dešimtmečio Bėjart'o baleto spektakliai, dažnai atliekami gausiai pub- 
likai didelėse erdvėse, pavyzdžiui, sporto arenose ir cirkuose, propagavo daugelį 
tradicinei kultūrai prieštaraujančių idealų, ypač hipių filosofijos pamėgtąjį šūkį 
„mylėkimės, o ne kariaukim“ („make love, not war”). Šie spektakliai dažnai 
buvo provokuojantys, bet, daugelio kritikų nuomone, Bėjart'o idėjoms trūko 
apibrėžtumo ir aiškumo, nors šokėjams nestigo įtaigumo. Baleto pagal Beetho- 
veno Devintąją simfoniją (1964) įžangoje buvo skaitomos ištraukos iš vokiečių 
filosofo Friedricho Nietzsche's raštų. Šiame balete Bėjart'as kėlė meilės, laisvės 
ir idealaus pasaulio idėjas. Ugnies paukštis (1970) — tai politinė alegorija, kurio- 
je raudonai vilkintis Ugnies paukštis veda sukilėlių grupę į pergalę. Bėjart'o 
domėjimasis Azijos religijomis ir misticizmu — savo baleto mokyklą jis pavadi- 
no „Mudra“ (induizmo žodis, apibūdinantis rankos gestus) — įkvėpė baleto 

121 Klasikos spektakliai užima svarbią vietą Amerikos baleto teatro repertuare. 


Michailas Baryšnikovas, šokęs su šia trupe, nuotraukoje — kartu su Cynthia Harvey jo 
paties 1978 m. atgaivintame Mariaus Petipa Don Kichote. 


Baktis (Bhakti; 1968) sukūrimą. Jame vaizduojamos trys garsios induizmo mi- 
tologijos įsimylėjėlių poros. 

Ilgainiui politinis Bėjart'o kūrinių pobūdis išblėso, tačiau baletmeisteris išsau- 
gojo spalvingų teatro efektų, kuriuose derinamos įvairios priemonės, pomėgį. 
Be to, jis garsėja kaip labai sumanus šou renginių organizatorius. Savo darbe 
Nižinskis — Dievo juokdarys (1971) Béjart'as, panaudodamas žinomiausių Ni- 
žinskio vaidmenų įvaizdžius bei citatas iš jo dienoraščio, atgaivino garsiojo šo- 
kėjo legendą. Diagilevą vaizdavo didžiulė marionetė, o įkvepiančią Nižinskio 
žmoną — moteris, dėvinti rožinę Eduardo VII laikų suknelę. Pats Bėjart'as atli- 
ko Mefistofelio vaidmenį Mūsų Fauste (Notre Faust; 1975), kuriame Goethe's 
gundytojas vaizduojamas lyg konferansjė su neatimamu mikrofonu. 

Nuo 7-ojo dešimtmečio panašaus pobūdžio aistra kurti mišraus žanro teatrą 
paplito ir tarp Amerikos baleto bei moderniojo šokio kūrėjų. Joffrey Astartė 


(1967) įgijo pirmo „psichodelinio“ baleto reputaciją. Cia veiksmas scenoje de- 


170 


120 


111 


113 


rinamas su kino filmu, stroboskopiniu apšvietimu bei acid roko partitúra. Ba- 
leto pas de deux vaizduoja vyrą (tai — šokėjas), kuris iš salės pakyla į sceną, kad 
patirtų haliucinacinį erotinį susidūrimą su tatuiruota meilės deive. 

Daugelis 8-ojo ir 9-ojo dešimtmečių choreografų toliau plėtojo mišrų žanrą. 
Jiří Kyliánas (g. 1947), 1975 m. tapęs Nyderlandų šokio teatro meno vadovu, 
retai kurdavo pagal siužetą ar sugalvodavo konkrečių personažų, tačiau jo kūri- 
niuose netrūko visuotinės emocijas, pavyzdžiui, džiaugsmingą pakilimą ar siel- 
vartą, perteikiančių vaizdų. Jo baletams, glaudžiai susijusiems su muzika, bū- 
dingas greitis, virtuoziškumas ir intensyvūs judesiai. Sukurti Kareivių mišias 
(1980) paskatino tikra istorija apie grupę jaunų čekų šauktinių, žuvusių Pirma- 
jame pasauliniame kare. Visi dvylika atlikėjų sutartinai judėjo, taip reikšdami 
bendrą baimę ir įtampą. Vaizduojant religinius įsitikinimus ir abejones Stra- 
vinskio Psalmių simfonijoje (1978) šokėjų energija tramdoma sukiniais. 

Kaip ir Kyliánui, singapūriečiui choreografui Choo San Goh (g. 1948) ne- 
rūpi siužetas, nors jis yra pastatęs Romeo ir Džuljetą (Bostono baletas, 1984). Jis 
daugiausia žinomas savo nesiužetiniais baletais, pastatytais daugelyje trupių. 
Baletai Momentum (1979) ir Helena (1980) — abu sukurti Joffrey baleto tru- 
pei — perteikia nuotaikos niuansus, nors pats ryškiausias šio choreografo kūry- 
bos bruožas yra sudėtingas grupių komponavimas, kuriam pasitelkiamos kano- 
no ir kontrapunkto kompozicijos priemonės. 

Nors Alvinas Ailey (1931-1989), šokęs Lesterio Hortono trupėje, paprastai 
laikomas moderniojo šokio atlikėju, jo kūriniai daugiarasei grupei — Alvino 
Ailey Amerikos šokio teatrui — dažnai buvo mišraus žanro. Judesiy stilių pratur- 
tino afroamerikietiški ir džiazo šokiai. Choreografa domino juodaodžių kultūros 
paveldas. Apreiškimai (Revelations; 1960) — išskirtinis trupės kūrinys, atliekamas 
pagal juodaodžių spiričiuelius. Jo kulminacija — duetas „Pataisyk mane, Jėzau“ 
(„Fix Me, Jesus“), kuriame moters religiniai troškimai reiškiami su tikra ir įsivaiz- 
duojama pritariančio vyro, galbūt pamokslininko, parama. „Bridimas į vandenį“ 
(„Wading in the Water“) vaizduojamas krikštas upėje, kurią simbolizuoja mėly- 
nos ir baltos audinio juostos. Baletas baigiamas energinguoju publikos pamėgtu 
„Supk mano sielą Abraomo krūtinėje“ („Rocka My Soul in the Bosom of Abraham“). 

Kita etninės pakraipos trupė — Harlemo šokio teatras. Jį įkūrė Arthuras Mit- 
chellas (g. 1934), buvęs pagrindinis Balanchine'o Niujorko baleto trupės šokė- 
jas. Jis siekė įrodyti, kad juodaodžiai šokėjai taip pat gali būti puikūs klasikinio 
baleto, kaip ir etninio ar moderniojo šokio, atlikėjai. Trupės repertuarą sudaro 
Balanchine'o šedevrai — Serenada, Agonas, Keturi temperamentai. Kreoliškoje 
Žizel (1984) versijoje, derinant prieštaringas klasikinio ir etninio juodaodžių 

122 Tatuiruota meilés deivé (Trinette Singleton) skleidzia savo galia mirtingajam vyrui 
(Maximiliano Zomosa) Roberto Joffrey „psichodeliniame“ balete Astarté (1967). 


sokio kryptis, islaikoma tradicine baleto choreografija. Veiksmo vieta i$ vidu- 
ramziy Vokietijos perkeliama į XIX a. Luizianą, kurioje jau prasigyvene laisvieji 
juodaodžiai niekinamai žvelgia į ką tik išsilaisvinusius gentainius. Kaip ir origi- 
naliame balete, Žizel ir jos mylimąjį išskiria klasiniai skirtumai. 

Jungtinėse Amerikos Valstijose gyvenančios tautinės mažumos taip pat kūrė 
savas šokio trupes. Ispaniškasis (Hispanico) baletas, kurį 1970 m. Niujorke 
įsteigė Tina Ramirez, atlieka įvairių choreografų kūrinius, bet kiekvienas jų 
susijęs su ispanų ar Lotynų Amerikos istorija ar kultūra. Šokėjai yra įvaldę fla- 
menką ir kitas ispanų šokio formas, taip pat baletą, modernųjį ir džiazo šokį. 

Moderniojo šokio choreografai baleto trupėms pradėjo kurti nuo 5-ojo de- 
šimtmečio pabaigos, kai Monte Karlo rusų baletui Bettis pastatė Virdžinijos 
išmėginimą, o Cunninghamas Baleto draugijai — Metų laikus (1947). Epizodus 
(1959), labai išreklamuotą Balanchine'o ir Graham kūrybinio bendradarbiavi- 
mo rezultatą, iš tiesų sudare du skirtingi, labai individualūs kūriniai, parodyti 
atskirai. Abi kūrinio dalis jungė tiktai Antono Weberno muzika. Graham pastatė 

draminį šokį, simboliškai vaizduojantį Škotijos karalienės Marios Stuart ir Angli- 
jos karalienės Elžbietos I kovą, o Balanchine'as sukūrė nesiužetinį baletą, atlie- 
kama vilkint aptemptus triko. Moderniojo šokio choreografas Johnas Butleris 
(g. 1920) sukūrė vieną populiariausių Harkness baleto trupės darbų. Po rojaus 
(1966) — tai pas de deux, vaizduojantis išvarytų iš rojaus Adomo ir Ievos kančias. 

8-ajame dešimtmetyje modernieji choreografai dar dažniau buvo kviečiami 
statyti baletus. Tharp tapo mėgstama kviestine choreografe. Linksmi humoris- 
tiniai Deuce Coupe (1973) šokiai, sukurti Joffrey baletui ir jos pačios trupei, 
derėjo su kartu skambančiomis populiariomis ansamblio „Beach Boys“ daino- 
mis. Čia, pikantiškai išsiskirdama iš spalvingai apsirengusių šokėjų, judančių 
eklektišku Tharp stiliumi, baltai vilkinti mergina uoliai vieną po kito kartoja 
akademinio baleto žingsnelius. Tharp yra kūrusi Amerikos baleto teatrui. Jos 
balete Push Comes to Shove (1976) garsusis rusų Michailas Baryšnikovas (g. 
1948) sukūrė ryškų šelmiško vado vaidmenį. Tharp ir Robbinsas bendradar- 
biavo Niujorko baletui kurdami spektaklį Brahms/Hándel (1984). Amerikos 
baleto teatro užsakymu Ailey sukūrė Upę (1970), besiuzetj baletą pagal Duke’o 
Ellingtono muziką. Naktis (1980) — pirmasis iš kelių darbų, kuriuos Joffrey 
trupei sukūrė Laura Dean. Visų jų skiriamasis judesys — suktukas. 

1984 m. pradėtas Nacionalinis choreografijos projektas (NCP), finansuo- 
damas Amerikos šokio trupių ir progresyvių choreografų bendradarbiavimą, 
paskatino daugelį jų eksperimentuoti. Taip trupių repertuarai praturtėjo nau- 
jais kūriniais, choreografy darbus galėjo pamatyti didesnė ir įvairesnė publika, 
o patys kūrėjai — padirbėti su didesnėmis šokių grupėmis. NCP remia Rocke- 
fellerio fondas, „Exxon“ korporacija ir Nacionalinis meno rėmimo fondas; o 
administruoja „Pentacle“, Niujorke veikianti paramos organizacija. Daug pro- 
jekto stipendijų padėjo susitikti moderniems choreografams ir baleto trupėms. 
Davidas Gordonas savo kūrinyje Laukas, kėdė ir kalnas (1985), kurį NCP užsa- 
kė pastatyti Amerikos baleto teatrui, sąmojingai pasinaudojo metalinių sulanks- 
tomų kėdžių ir šokėjų sąveika. 

Kai kurios trupės, norėdamos patraukti žiūrovus, toliau statė tradicinės for- 
mos spektaklius. Siužetiniai baletai niekada nebuvo išėję iš mados. Juos renkasi 
daugelis žmonių, nes pasakojimas žiūrovams patinka labiau už abstrakciją: siu- 
žetas ar konkreti tema padeda geriau suvokti kūrinį. Kai kurie choreografai 
renkasi glaustą vienaveiksmę formą, kurią mėgo Fokinas, kiti, laikydamiesi Pe- 
tipa tradicijų, stato vakaro trukmės spektaklius. 

Vienaveiksmis Ashtono Sapnas (Karališkasis baletas, 1964) — Shakespeare'o 
Vasarvidžio nakties sapno adaptacija, kurioje pagrindinis dėmesys skiriamas pa- 

123 Vis dazniau baleto trupés atnaujinti repertuaro kviecia modernius choreografus. 
Davidas Gordonas Lauka, kėdę ir kalną (1985) pastatė Amerikos baleto teatro uzsaky- 


mu, kai šis gavo finansinę paramą iš Nacionalinio choreografijos projekto. 


sakiškųjų valdovų Titanijos ir Oberono ginčui bei susitaikymui. Nepamiršta- 
mus vaidmenis sukūrė anglų šokėjai Antoinette Sibley (g. 1939) ir Anthony 
Dowellas (g. 1943). Glaustame balete Ashtonas sugebėjo perteikti pagrindi- 
nius pjesės momentus: keturių įsimylėjėlių nelaimingus nuotykius miške bei 
karčiai saldų Titanijos ir stačiokiškojo Botomo, kuriam asilo galvą uždėjo pik- 
tavalis Oberono tarnas Pakas, susitikimą. 

Kennethas MacMillanas (1929-1992), kuris po Ashtono perėmė Karališ- 
kojo baleto vyriausiojo choreografo pareigas, sukūrė daug vakaro trukmės dra- 
minių baletų. Jo Romeo ir Džuljetos (1965) versijoje šurmuliuojantys Veronos 
miestiečiai ir tarpusavyje kovojančios Montekiu bei Kapulečių šeimos sudaro 
foną, kuriame vaizduojama tragiška jaunų herojų meilės istorija. Manon (1974) 
atskleidžia XVIII a. laisvo elgesio moters gyvenimo, pradedant pirmąja nekalta 

126 Ne vienas sovietų choreografas bandė statyti baletą apie Spartakg, Senovės Romos 


vergų sukilimo vadą, tačiau geriausią spektaklį 1968 m. sukūrė Jurijus Grigorovičius 
Didžiajame teatre. 


meile ir baigiant mirtimi Luizianos laukymių tremtyje, istoriją. Tikras įvykis, 
kurio metu buvo nužudytas Austrijos ir Vengrijos imperijos sosto įpėdinis princas 
Rudolfas ir jo mylimoji Mary Vetsera, įkvėpė Majerlingo (1978) pastatymą. 
Šiedu pompastinio stiliaus baletai pasižymėjo veikėjų gausumu, juose dažnai 
buvo keičiami kostiumai bei dekoracijos. Šie spektakliai priminė Imperatoriš- 
kojo rusų baleto klestėjimo laikus. 

Jurijus Grigorovičius (g. 1927), 1964 m. užėmęs Maskvos Didžiojo baleto 
teatro vyriausiojo choreografo postą, suteikė judesiui naują prasmę, ilgas, daž- 
nai sudėtingai atliekamas senojo rusų baleto pantomimos scenas pakeitęs šo- 
kiu. Jo keturių veiksmų Spartake (1968) vaizduojamas vergo Spartako vado- 
vaujamas sukilimas prieš Romos legionus ir jų vadą Krasą. Daugybė mūšio 
scenų suteikė galimybę sukurti energingus šokius, kuriuos atliko karių, vergų ir 
gladiatorių vyrų kordebaleto trupė. Švelnumą ir tragizmą spektaklyje įkūnijo 
ištikima Spartako žmona Frigija. 

Štutgarto baletas, įsikūręs mieste, kuriame daugelį kūrybingų metų praleido 

127 Švedų choreografas Marsas Ekas, Birgit Cullberg sūnus, antrąjį Zize/ (1982) 


veiksmą iš tradicinio gūdaus miško perkėlė į beprotnamj, kuriame vilises — ne sukneles 


dėvinčios dvasios, o baltais ligoninės drabužiais vilkinčios pacientės. 


Noverre'as, suklestėjo 7-ajame dešimtmetyje, kai jam vadovavo iš Pietų Afrikos 
Respublikos kilęs choreografas Johnas Cranko (1927-1973). Jo siužetiniai ba- 
letai, tarp kurių buvo Shakespeare'o Romeo ir Džuljetos, Užsispyrėlės sutramdy- 
mo versijos, pelnė trupei ir pagrindiniams šokėjams Marciai Haydée (g. 1939), 
ypatingo draminio talento brazilų balerinai, ir amerikiečiui Richardui Cragu- 
nui (g. 1944) tarptautinį pripažinimą. Haydée ypač jausmingai šoko Tatjana 
Cranko Onegine (1965), sukurtame pagal eiliuotą Puškino romaną. Laiško ra- 
šymo scenoje ji įtikinamai vaidino jaunos merginos pirmosios meilės kančią. Ji 
rašo karštligišką laišką mylimajam, o po to ekstazės kupiname pas de deux šoka 
su jo atvaizdu. 

Ir Balanchine'as yra sukūręs draminių baletų. Kartais jis net atlikdavo pa- 


grindinį Don Kichoto vaidmenį Don Kichote (1965), kuriame jo mūza, ameri- 


128 Rambert baleto sukurta įspūdinga stilizuota Shakespeare'o Audros (1979) adaptacija 
labai gerai vertinama už darnų choreografo Gleno Tetley, dailininkės Nadine Baylis ir 
kompozitoriaus Arne'o Nordheimo darbą. Šioje scenoje Arielis (Gianfranco Paoluzi) 
saugo įsimylėjėlius Ferdinandą ir Miranda (Markas Wraithas ir Lucy Burge). 


kiečių balerina Suzanne Farrell (g. 1945), šoko herojaus moters idealą — Dulsi- 
nėją. Nors šiame balete mažai šokių, tačiau idealizmas, dorumas ir ištikimybė 
perteikiami labai įtikinamai. Gausybė Don Kichoto nuotykių (tarp jų ir žymu- 
sis kovos su vėjo malūnu epizodas) suteikia jam kančių, galiausiai jos baigiasi 
mirtimi. Herojų nuolat guodžia Dulsinėja, pasirodanti įvairiais pavidalais. Vie- 
nas jų — tarnaitės, nuplaunančios jam kojas ir nušluostančios jas savo plaukais. 

Garsieji praeities baletai dažnai įkvėpdavo šiuolaikinius choreografus. Kai 
kurie bandė kaip įmanoma autentiškiau atgaivinti originalus, atkurdami jei ne 
praeitį, tai bent jos dvasią. Ashtonas puikiai atkūrė Daubervalio Tuiég atsargu- 
ma (La Fille mal gardėe; 1960). Jam padėjo šokio istorikas Ivoras Guestas — jis 
atrado originalią baleto partitūrą. Prancūzų choreografas Pierre'as Lacotte'as 
(g. 1932), remdamasis Filippo Taglioni užrašais, atkūrė Silfide (pirmoji sceni- 
nė versija, 1972). Joffrey baleto trupė atgaivino daugelį žinomų baletų, pavyz- 
džiui, Miasino Trikampę skrybėlę (1969) bei Paradą (1973). Visas Petipa Baja- 
derės variantas Amerikos baleto teatre 1980 m. atgijo rusų balerinos Natalijos 
Makarovos (g. 1940) dėka. Atnaujinami spektakliai viliojo žiūrovus žadėdami 
parodyti į istoriją įėjusius kūrinius. Drauge jie buvo ir netiesioginė švietimo 
priemonė, supažindinanti žiūrovus su turtinga baleto praeitimi. 

Daugelis trupių pagarbiai interpretavo senuosius kūrinius, tačiau kai kurie 
choreografai rinkosi naują požiūrį. Jie kūrė novatoriškus dramos ir operos spek- 
taklius. Pavyzdžiui, Peterio Brooko Vasarvidžio nakties sapne (1970) Shakespe- 
are'o dvariškiai, amatininkai ir fėjos virsta baltai apsirengusiais cirko artistais. 
Naujoviškos senųjų kūrinių interpretacijos traukia dėmesį naujumu arba šoki- 
ruojančiu neįprastumu, o tai savo ruožtu atskleidžia intriguojančias galimybes 
ar skatina netikėtą vertinimą. 

Eriko Bruhno Gulbiy ežere (Nacionalinis Kanados baletas, 1966) piktajj 
burtininką šoko moteris, o herojus Zygfridas buvo vaizduojamas kaip Oidipo 
komplekso auka. Balete Zliuzijos — lyg gulbių ežeras, kurį 1976 m. amerikiečių 
choreografas Johnas Neumeieris (g. 1942) sukūrė Hamburgo baletui, pagrin- 
diniu herojumi tampa Bavarijos karalius Liudvikas, žinomas savo pamišimu ir 
gulbių manija. Antras veiksmas (Ivanovo choreografija) — tai lyg baletas balete. 
Jis taip sužavi karalių, jog šis perima Zygfrido vaidmenį. Liudviko sužadėtinė 
Natalija pasirodo gulbės kostiumu trečio veiksmo puotos scenoje. Kaip ir tikra- 
sis Gulbių ežero herojus, Liudvikas žūva — nuskęsta ežere. 

Modernioje Žizel interpretacijoje, kurią Švedijos Cullberg baletui 1982 m. 
sukūrė Matsas Ekas (g. 1945), iš Žizel elgesio pirmajame veiksme galima su- 
prasti, kad ji yra kaimo keistuolė. Antro veiksmo vieta — beprotnamis, kuriame 

129 Miuzikle Kordebaleto rikiuotė (1975) su humoru ir kartėliu vaizduojamas „čigonų“, 
arba šou atlikėjų, gyvenimas. 


Zizel ir jos likimo draugés pacientes, vilkincios baltais ligonines rúbais, tampa 
vilisemis. Jy ápsuptas Albertas galiausiai pasirodo nuogas, simboliskai apsivales 
ir pasirenges pradeti nauja gyvenima. 

Laikra&ciu pirmuose puslapiuose apie baleta prabilta 1961 m., kai Leningra- 
do Kirovo baleto solistas Rudolfas Nurejevas (1938-1993) pabego is Soviety 
Sąjungos. Nurejevo pavyzdžiu netrukus pasekė jo tevynainiai Natalija Makaro- 
va, Aleksandras Godunovas ir Michailas Baryšnikovas. Su Nurejevo atvykimu 
prasidėjo antrasis anglų balerinos Margot Fonteyn karjeros etapas. Ji buvo daž- 
niausia Nurejevo partnerė, kai jis šoko Karališkajame balete. Pagerbdamas šį 
romantiškąjį scenos duetą, Ashtonas sukūrė Margaritą ir Armandą (1963) — 
Alexandre'o Dumas sūnaus „Damos su kamelijomis“ istorijos interpretaciją. 
Nurejevas buvo tarsi keliautojas: jis šoko su visomis pasaulio trupémis ir net 
išdrįso dalyvauti moderniojo šokio spektakliuose: Graham Apalacy pavasaryje, 
Tayloro Aureoleje ir Limóno Mauro pavanoje. Be to, jis reiškėsi ir kaip choreo- 
grafas, ypač pavyko Romeo ir Džuljetos (Londono festivalio baletas, 1977) bei 


Spragtuko (Karališkasis Švedijos baletas, 1967) interpretacijos. 

Nurejevo dėka padidėjo susidomėjimas šokiu, be to, jis pakėlė vyrų šokėjų 
prestižą. Gene'as Kelly ir vienas geriausių Niujorko baleto trupės solistų Ed- 
wardas Villella (g. 1936) taip pat kovojo su Jungtinėse Valstijose paplitusiu 
nusistatymu prieš vyrų šokimą. Tai buvo „Shawno ir jo vyrų šokėjų“ trupės 
kovos tąsa. Kelly televizijos programa „Šokis — vyriškas žaidimas“ (1958) šokį 
lygino su sportu. Villellos fenomenalia jėga ir ištverme buvo žavimasi „Bell 
Telephone Hour“ televizijos laidoje „Vyras, kuris šoka“ (1968) bei žurnale „Li- 
fe“ išspausdintame Davido Martino straipsnyje „Ar šis vyras — geriausias šalies 
sportininkas?“(1969). Tačiau Nurejevas geriau už kitus įrodė, kad vyriškumas 
nėra nesuderinamas su meniniais gabumais. Šių vyrų dėka dabar daugiau ber- 
niukų ir vyrų studijuoja šokio meną. 

7-ojo dešimtmečio pabaigoje baletas ir modernusis šokis vis dažniau patrauk- 
davo žiniasklaidos dėmesį. JAV nacionaliniai leidiniai „Time“, „Newsweek“ ir 
„Saturday Review“ vis dažniau spausdindavo šokių recenzijas, žurnalas „Life“ 
savo atverstinius puslapius skirdavo šokių nuotraukoms. Akimirkos iš Joffrey 
„psichodelinio“ baleto Astartė „Time“ viršelyje išspausdintos 1968 m. Televizi- 
jos programos: „Camera Three“ („3-ioji kamera“), „Bell Telephone Hour“ 
(„Belo telefonų kompanijos valanda“) ir „Ed Sullivan Show“ („Edo Sullivano 
šou“) — šokį padarė suprantamą daugeliui amerikiečių, iki tol nemačiusių „gy- 
vo“ atlikimo. 1975 m. visuomeninės televizijos sukurtas ciklas Dance in Ameri- 
ca (Šokis Amerikoje) žiūrovams parodė meistriškumu išsiskiriančius Ailey, As- 
htono, Balanchine'o, Cunninghamo, Graham, Robbinso, Tayloro, Tharp ir 
daugelio kitų kūrinius, atliekamus garsiausių baleto ir moderniojo šokio tru- 
pių. Nuo 1985 m. avangardinis šokis turi savą televizijos laidą Alive from OfF 
Center, kurią kuria KCTA/Mineapolis-Sent Polis ir Walker meno centras. 

Šokio populiarumas paskatino kurti muzikines komedijas ir filmus apie šokį 
ir šokėjus. Kordebaleto rikiuotę (A Chorus Line; 1975), 1983 m. tapusį ilgiausiai 
rodytu Brodvėjaus miuziklu, sumanė, režisavo ir choreografiją sukūrė Michae- 
las Bennettas (1943—1987). Kūrinyje vaizduojama artistų atranka, kurios metu 
atsiskleidžia Brodvėjaus šokėjų tarpusavio konkurencija ir netikrumas. Bobo 
Fosse’o (1927-1987) sukurti Sokiai (Dancin; 1978) — tai įvairių sceninio šokio 
žanrų: baleto, stepo ir švelniojo stepo (soft-shoe) — demonstravimas. Pusiau auto- 
biografiniame Fosse'o filme Visas tas džiazas (All That Jazz; 1980) apie patiriantį 
režisieriaus haliucinacijas. 1983 m. atnaujinto miuziklo Ant tavo pirštų galų cho- 
reografiją sukūrė Peteris Martinsas ir Donaldas Saddleris. Natalija Makarova, 
kurdama geidulingos primabalerinos vaidmenį, parodė turinti ir komikės talentą. 

130 Watteau duetuose (1985) Karole Armitage puantai — veikiau ginklas, o ne priemoné 


grakštumui kurti. 


Melodramiška dviejų moterų šokėjų konkurencija ir jaunos, kylančios kar- 
jeros laiptais balerinos istorija buvo akstinas, kuriuo remiantis sukurtas Posúkis 
(The Turning Point; 1977), iškėlęs talentingąjį Baryšnikovą į kino filmų žvaigž- 
des. Baltosiose naktyse (1986) Baryšnikovo klasikinio baleto šokėjo technika 
priešinama su juodaodžio šokėjo Gregory Hineso stepu. Baleto šokėjas filme 
kūrė jo gyvenimui artimą rusų disidento vaidmenį. Biografinį filmą apie legen- 
dine rusų žvaigždę Nižinskis (1980) sudarė ištraukos iš Secherazados, Rožės sapno, 
Fauno popietės baletų. Filme šoko Londono festivalio baletas. Džiazas, gimnas- 
tikos pratimai ir breikas vyravo Akimirkos šokyje (Flashdance; 1983), pasako- 
jančiame apie merginą, kuri dieną yra suvirintoja, o vakare tampa „akimirkos 
šokėja“ ir svajoja įstoti į baleto akademiją. 

Valstybės ir privačių organizacijų stipendijos labai padėjo šokiui tobulėti; 
teikdamos pradinę paramą choreografų ir šokėjų veiklai. Jungtinėse Amerikos 
Valstijose svarbiausias finansinės paramos šaltinis yra Nacionalinis meno rėmi- 
mo fondas (NEA), įkurtas 1965 m. Be visos šalies trupems skiriamų stipendijų, 
NEA 1968 m. parengė Šokio gastrolių programą, padėjusią supažindinti su 
šokio menu naujus žiūrovus. NEA taip pat parėmė šokio mokslo organizacijas: 
Šokio užrašymo biurą ir Niujorko viešosios bibliotekos šokio kolekciją. 1963 
m. Fordo fondas skyrė istorinę 7 756 000 dolerių stipendiją — tai didžiausia 
kada nors šokiui skirta suma. Ši parama atiteko septynioms šokio trupėms ir 
prie jų esančioms mokykloms. Šokio reikmėms buvo skirta daug kitų stipendi- 
jų. Guggenheimo fondas remia individualius šokėjus, choreografus, moksli- 
ninkus ir kritikus. Tačiau valstybės parama šokio menui kitose šalyse didesnė 
nei Jungtinėse Amerikos Valstijose. Studentai dažnai mokosi valstybės subsi- 
duojamose šokio akademijose, o šokėjai, priimti į nacionalines trupes, dažnai 
gauna valstybės tarnautojų algas, premijas, tarp jų ir senatvės pensiją. Kai ku- 
rios valstybės finansinę paramą teikia ne tik šokėjams ir choreografams, bet ir 
šokio kritikams, tyrinėtojams bei mokslininkams. 

Daugelyje Amerikos bendruomenių susikūrė regioninės ir miesto baleto tru- 
pės. Tai daugiausia nekomercinės neprofesionalų arba pusiau profesionalų gru- 
pės, nors kai kurios ilgainiui įgijo tikrą profesionalų statusą. Jos sudaro sąlygas 
pasirengti ir scenoje pasirodyti pradedantiems šokėjams ir choreografams, taip 
pat padeda ugdyti šokiu besidominčią publiką miestuose ir miesteliuose, ku- 
riuose retai lankosi didžiosios šokio trupės. 1956 m. Dorothy Alexander iš At- 
lantos baleto suorganizavo pirmąjį regioninį baleto festivalį, suteikdama gali- 
mybę vietinėms trupėms pasirodyti žiūrovams ir savo kolegoms. Šią idėją perė- 
mė Josephine ir Hermene'as Schwarzai iš Deitono, Ohajo valstijos. Jie taip pat 

veiksmingai prisidéjo prie regioninio baleto raidos. Siandien regioniniai festi- 
valiai vyksta visoje JAV. Informacija ir parama teikia Nacionaline regioninio 
baleto asociacija, daznai finansuojanti konferencijas ir seminarus, kuriy metu 
trupės dalijasi naujomis idėjomis ir kelia meninį lygį. 

Liaudies šokių ansambliai taip pat skatino domėjimąsi šokio menu. Jų reper- 
tuare paprastai daugiausia ritualinių, buitinių ar pasilinksminimo šokių, pritai- 
kytų scenai. Iš šių grupių pagarbos nusipelnė Moisejevo liaudies šokių ansam- 
blis, išaugęs iš Igorio Moisejevo 1937 m. Maskvoje įkurtos trupės. Iki 6-ojo 
dešimtmečio ansamblis nebuvo pasirodęs Vakaruose. Jis atlieka įvairių Sovietų 
Sąjungos tautų bei kitų pasaulio tautų šalių šokius. Tarp kitų populiarių folklo- 
ro ansamblių yra Lenkijos „Mazowsze“ (Mazovija), Izraelio Inbalo šokio teat- 
ras, iš pradžių atlikdavęs tik Jemeno šokius, taip pat Meksikos folkloro baletas. 

Kultūros reiškinių tyrinėtojai pastebėjo 8-ajame dešimtmetyje prasidėjusį 
„šokio bumą“. Šokio trupių susikūrė gerokai daugiau nei bet kada anksčiau, o 
šokio žiūrovai pasiekė beprecedentį skaičių. Publika vis dažniau įsitikina, jog 
nebūtina išmanyti visas šokio technikos subtilybes, kad galėtum grožėtis šuoliu 
arba jaudintis dėl rizikingo nusileidimo. Baletas ir modernusis šokis tapo de- 
mokratiškesni, nes jų žiūrovai — įvairių visuomenės sluoksnių atstovai. 

Didelis šokio populiarumas gali turėti įvairių padarinių: kai kurie apzvalgi- 
ninkai nuogąstauja, kad trupės, siekdamos populiarumo, gali sumenkinti savo 
meninį lygį. Kiti mano priešingai — didėjanti konkurencija ir lavėjantis žiūrovų 
skonis sugriežtins reikalavimus. Šokio bumas turėjo teigiamą poveikį daugeliui 
šokio bendruomenių. Publikos susidomėjimas šokiu daugelį trupių paskatino 
rengti daugiau pasirodymų, pailgėjo daugelio šokėjų karjeros laikas. Jauni cho- 
reografai įgijo daugiau galimybių kurti. Finansuojančios organizacijos noriai 
remia ne tik literatūrą, tapybą, muziką, bet ir šokį. Šokio užrašymo specialis- 
tams, kritikams, tyrinėtojams ir istorikams atsiranda daugiau galimybių lavinti 
savo įgūdžius. 

Vis dėlto dar per anksti iš esmės vertinti šokio bumo padarinius. Daugelis 
šiame skyriuje minimų choreografų aktyviai dirba iki šiol, o kai kurie iš jų dar 
tik kuria savo stilių. Kaip ir apskritai istorijoje, kai kurie asmenys bei jų idėjos 
gali pasirodyti esą ne daugiau kaip kelių dienų sensacija, greitai pasiekianti šlo- 
ve ir taip pat greitai pamirštama. Tačiau tiems, kurie atsidūrė šio reiškinio sū- 
kuryje, šokio bumas neabejotinai suteikė galimybę pajusti šokio meno gyvybin- 
gumą, įvairovę ir prieinamumą. 

131 Natüralu, kad vandens baseine, kuriame vyksta Pinos Bausch Arijos (1979), yra 


hipopotamy. 


DVYLIKTAS SKYRIUS 


Kai kurios Siuolaikinés kryptys 


Šiandien šokis išlieka populiarus, jo žiūrovų vis gausėja. Taip yra todėl, kad 
publika pamėgo modernųjį šokį, kurį ankstesni žiūrovai, manydami, kad jam 
stinga dekoratyvaus baleto žavesio, vertino mažiau. Šiandien modernusis šokis 
yra labai įvairus ir dažnai net pralenkia baletą savo prabanga, fantazija scenoje 
ir už jos ribų. Graham šokėjai dėvėjo drabužių modeliuotojo Halstono sukur- 
tus kostiumus; Cunninghamas ir kiti avangardo choreografai yra įsitraukę į 
mados pasaulį. 

Pastaruoju metu modernusis šokis įsitvirtino Prancūzijoje, Didžiojoje Brita- 
nijoje, Japonijoje bei abiejose savo gimtinėse — Jungtinėse Amerikos Valstijose 
ir Vokietijoje. Visose šiose šalyse pastebimas posūkis nuo 7-ąjį dešimtmetį Ame- 
rikos moderniajame šokyje įsigalėjusio formalizmo. Simboliai, siuzetinis pasa- 
kojimas ir scenos efektai, taip griežtai atmesti Rainer manifeste, vėl atgauna 
savo, kaip išraiškos priemonių, svarbą. Nors kai kurie Amerikos choreografai 
nebuvo atsisakę šių kūrinio elementų (pirmiausia ateina į galvą Graham ir 
Monk), juos, atrodo, buvo užgožę Cunninghamo ir Judsono trupės sekėjai. 
Tačiau šiuo metu choreografai vėl atranda išraiškos ir teatrališkumo privalu- 
mus, nors šie dalykai labiau vertinami už Jungtinių Amerikos Valstijų ribų. 

Naujasis siužetinis modernusis šokis paprastai atsisako tradicinio istorijos 
pasakojimo. Kūrinio įvykiai retai kada plėtojami linijine ar chronologine seka; 
jie yra fragmentiški arba susiję asociacijomis, primenančiomis sąmonės srauto 
metodą literatūroje. Žiūrovas turi pats susieti atskiras dalis į visumą ir įžvelgti 
kūrinio prasmę. Daugelio šokių judesiai neatitinka nei tradicinio baleto, nei 
moderniojo šokio technikos standartų. Į šokį gali būti įpinamas net skaitovo 
ar pačių šokėjų skaitomas tekstas. Kai kurie šokiai priartėja prie visa apiman- 
čio meno kūrinio koncepcijos, pradžioje plėtotos rūmų balete, o pastaruoju 
metu teatro režisieriaus Roberto Wilsono mišraus žanro kūriniuose. Toks pa- 
vyzdys — jo Einsteinas paplūdimyje (1976), kurio choreografiją sukūrė Lucinda 
Childs. 

Baleto lopšyje Prancūzijoje moderniojo šokio raiška iš pradžių buvo atsitiktinė, 
nors čia dirbo Duncan, Wigman ir kitų choreografų mokiniai. 8-ajame dešimt- 
metyje prasidėjo gyvi prancūzų ir amerikiečių šokėjų bei choreografų mainai. 


195 


Paryžiaus opera padėjo plėtoti šiuos mainus: 1974 m. Carolyn Carlson (g. 1943), 
buvusią Nikolais trupės narę, paskyrė vadovauti specialiam ansambliui, pava- 
dintam „Groupe des Recherches Théátrales de l'Opéra de Paris“ (GRTOP). 
Daugelis grupės šokėjų nepriklausė operai. Carlson išpopuliarėjo ir kaip šokėja, 
ir kaip teatrališkų, kupinų poetinės fantazijos šokių kūrėja. Pavyzdžiui, sukurti 
Arklio metus (1978) ją paskatino kinų horoskopo figūra, simbolizuojanti realy- 
bės transcendentalumą. 

Antrąjį Operos moderniojo šokio projektą — „Groupe de Recherche Cho- 
régraphique de POpéra de Paris“ (GRCOP) 1980 m. įgyvendino Jacgues'as 
Garnier. Pagal šį sumanymą Operos šokėjai atliko užsienio choreografų Karole 
Armitage, Lucindos Childs, Davido Gordono, Paulo Tayloro bei prancūzų cho- 
reografy Dominigue'o Bagouet (buvusio Carlson trupės nario), Jeano Chris- 
tophe'o Parė, Jeano Guizerix ir paties Garnier kūrinius. 

1978 m. Anžė mieste buvo įkurtas Nacionalinis šiuolaikinio šokio centras 
(Centre National de Dance Contemporaine - CNDC), kurio pirmasis meno 
vadovas buvo Nikolais. 1981 m. jį pakeitė buvusi Cunninghamo šokėja Viola 
Farber (g. 1931). Prie centro Farber įsteigė profesionalią trupę. CNDC yra 
vienintelė Prancūzijoje valstybės subsiduojama įstaiga, dirbanti pagal moder- 
niojo šokio mokymo programą. Tokios pamokos labai populiarios visoje šalyje; 
ypač mėgstama Cunninghamo technika. 

Dauguma Prancūzijos moderniojo šokio trupių pradėjo savo veiklą tik 8-ojo 
dešimtmečio pabaigoje. Gavusios Kultūros ministerijos paramą, nemažai tru- 
pių įsikūrė ne sostinėje, taip išplėsdamos moderniojo šokio sklaidos zoną. Ži- 
nomesnės šios grupės: Maguy Marin trupė Kretėjuje, Dominique'o Bogouet 
trupė Monpeljė; Emile'io Dubois grupė, vadovaujama Jeano Claude'o Gallot- 
tos, Grenoblyje; „Theatre du Silence“ (Tylos teatras) La Rošelyje — „senesnė“ 
grupė, įkurta 1971 m., ir Paryžiaus „Compagnie de Danse de l'Esquisse* (So- 
kio metmenų trupė), įkurta Joélle Bouvier ir Regis Obadia. 

Prancūzų moderniojo šokio choreografijai būdingas charakterių kūrimas, 
sąsajos su literatūra ir kinematografija (ypač su siurrealizmo ir absurdo meni- 
ninkų kūryba) bei kalbos, dialogo ir judesio derinimas. Kai kurie iš šių bruožų 
atsiskleidžia Maguy Marin, buvusios Bėjart'o trupės narės, kūrinyje May B 
(1981), kurį įkvėpė Samuelio Becketto dramos. Šokėjai, vilkintys naktiniais 
marškiniais, pilkai nugrimuotais veidais, šoka (tiesiogine šio žodžio prasme) 
nedaug; jie velka kojas, trepsi, stumdo ir glamonėja vienas kitą, kažką nesu- 
prantamai murma ar klykia. Aprengti kaip Belaukiant Godo personažai Lakis ir 
Pozas, jie valgo gimtadienio tortą. Visi jų veiksmai, tokie pat riboti, kaip ir 

132 Judesiai, perimti iš kinų mankštos sistemos taidzičiuan, Gleno Tetley kūriniui Šok 
ant tigro ir grįžk į kalnus (1968), kurį čia atlieka Rambert baleto nariai Michaelas Ho, 
Markas Wraithas, Yairas Vardi, Thomas Yangas ir Sally Owen, suteikė rytietiško 


atspalvio. 


neatsiejamų nuo šiukšlių dėžių ar invalido vežimėlio Becketto personažų, atku- 
ria Becketto dramų nuotaiką. 

7-ojo dešimtmečio viduryje, kai Rambert baletas buvo perorganizuotas į šiuo- 
laikinio šokio ansamblį ir jo repertuare atsirado mišrių — klasikinio ir moderniojo 
šokio technikos kūrinių, Didžiojoje Britanijoje susiformavo dvi didesnės ekspe- 
rimentinės šokio grupės. Minėtoje trupėje ir Londono šiuolaikinio šokio teatre, 
kaip ir Prancūzijoje, buvo jaučiama stipri Amerikos įtaka. Amerikietis Glenas 
Tetley, pakviestas padėti sukurti naują Rambert baleto repertuarą, pastatė Sok 
ant tigro tr grįžk į kalnus (1968), kurį įkvėpė taidzičiuan (T'ai Chi Ch'uan) — 
kinų mankštos ir savigynos sistema. Londono šiuolaikinio šokio teatras ir prie 
jo įkurta mokykla ilgainiui nutraukė ryšius su Graham ir jos trupe. Ši trupė 
atlieka daug pirmojo jos meno vadovo Roberto Cohano darbų. Kitas amerikie- 
tis — Robertas Northas (g. 1945) sukūrė vieną populiariausių trupės kūrinių 
Trojos žaidimas (1974), kuriame ironiškai vaizduojamas vyrų sportinis šaunumas. 

Kai kurie žymūs anglų moderniojo šokio kūrėjai, tarp jy ir Rambert baleto 
choreografas Christopheris Bruce'as (g. 1945), dažnai kelia politines ir sociali- 
nes temas. Jo Vaiduokliy šokius (Ghost Dances, 1981), skirtus Pietų Amerikos 
žmonėms, sudarė solo, duetai ir ansambliai, kuriuos vienijo trys klaikios kau- 
kolėtos figūros, suteikiančios šiam kūriniui mirties šokio dvasią. Richardas Als- 
tonas (g. 1948) dirbo ir Londono šiuolaikinio šokio teatre, ir Rambert balete 
(šiuo metu yra jo meno vadovas), taip pat kūrė kaip laisvas menininkas. 1972 m. 
jis įsteigė savo trupę „Strider“, kuri gyvavo trejus metus. Dvigubame darbe (Doub- 
lework, 1978), geiausiame Alstono kūrinyje, dėmesys sutelkiamas į trijų porų 
duetus. Alstonas taip pat pastatė savą Šventojo pavasario (1981) versiją, dedi- 
kuotą Marie Rambert, kuri pasidalijo prisiminimais apie darbą su Nižinskiu, 
kai jis kūrė pirmąjį šio baleto variantą. Rinkdamas medžiagą baletui, choreog- 
rafas taip pat analizavo Nižinskos Vestuves, kurios įkvėpė jį panaudoti skulptú- 
rines grupes ir sąstingį kaip priešpriešą pašėlusiam vyksmui. 

Alstonas buvo kviestinis grupės „Second Stride“ („Antrasis žingsnis“), kurią 
įkūrėjai Siobhan Davies ir australas lanas Spinkas pavadino jo „Strider“ garbei, 
choreografas. Davies (g. 1950), kuri dar yra ir nuolatinė Londono šiuolaikinio 
šokio teatro choreografė, trupei „Second Stride“ sukūrė populiarųjį Karnavalą 
(1982). Čia Saint-Saénso Žvėrių karnavalo gyvūnai įgavo žmonių pavidalą: 
vėžliai tapo pagyvenusių miestiečių pora, gegutė — gerbėju, besimeilinančiu šal- 
tai moteriai, akvariumo žuvys — kokteilių vakaro dalyviais. Gulbės melodija, 
paprastai siejama su Pavlovos Mirstancios gulbės vaidmeniu, čia skamba vyro 
solo šokyje. Šokėjo judesiai primena ne tik gulbės sparnus ir išlenktą kaklą, bet 
ir violončelininko palinkimą ties instrumentu atliekant šią garsiąją melodiją. 

Michaelas Clarkas (g. 1962) mokėsi Karališkojoje baleto mokykloje, Ram- 
bert balete, Cunninghamo studijoje ir yra vienas novatoriškiausių jaunų chore- 
ografų, dirbančių Didžiojoje Britanijoje. Žiūrovų dėmesį prikaustantis šokėjas, 
jis įtaigus ir savo kūriniais. Nors Clarko šokiai statomi klasikos pagrindu, jų 
sceninė išraiška įžūliai laužo įprastas taisykles. Jis dažnai naudoja pank stiliaus 
muziką ir kostiumus, panašius į aptemptus triko su skylėmis, kokius vilkėjo Ar 
tu mane? Aš tave (Do You Me? I Did; 1984) šokėjai. Kaip ir Cunninghamas bei 
amerikietė šokėja ir choreografė Karole Armitage (žr. toliau), su kuriais jis daž- 
nai lyginamas, Clarkas šokiruoja publiką netikėtumais. Jis yra gavęs užsakymų 
iš baleto trupių, tarp jų Paryžiaus operos ir Londono festivalio baleto. 

Dvi naujos šokio koncepcijos atėjo iš rytų ir iš vakarų. Iš Japonijos atėjo 
buto (butoh), Tanztheater — iš Vokietijos. Abi pasirodė 7-ajame dešimtmetyje, 
tačiau tarptautinį pripažinimą įgijo tik 9-ajame dešimtmetyje, kai trupės, pro- 

133 Grūde (1985) buto įkvėptos šokėjos Eiko ir Koma kuria tamsų alkio ir troškulio 
pasaulį. 


paguojančios šias koncepcijas, apsilankė Jungtinėse Valstijose. Buto yra sutrum- 
pintas termino ankotu butoh, arba „absoliučios tamsos šokis“, pavadinimas. Šis 
pavadinimas kilo iš tamsos vizijos, kuri aiškinama Hirosimos palikimu. Buto 
pradininkais laikomi Kazuo Ohno (g. 1906), jo sūnus Yoshito ir Tatsumi Hi- 
jikata (m. 1986). Cia atsisakoma tradiciniy japony teatro no ir kabukio formy, 
Vakarų moderniojo šokio, bet išlaikoma griežta judesio kontrolė. Buto apskri- 
tai būdinga tai, kad yra mažai judesio, o laikas dažnai, vertinant Vakarų stan- 
dartais, sulėtinamas iki tokio laipsnio, kad toks tempas tiesiog kankina žiūro- 
vus. Tačiau buto kuriami vaizdai yra labai gyvybingi ir daug pasakantys; šokėjų 
kūnai gali įgyti nežmogiškų būtybių ir net negyvų objektų, pavyzdžiui, augalų 
ir vandenyje plukdomų sielių, pavidalus. Pagrindinis buto uždavinys yra žmo- 
gaus vidaus pasaulio išraiška, dažniausiai perteikiama remiantis visuotiniu, o ne 
individualiu požiūriu: intensyvios emocijos labai stilizuotos, šokėjų veidai ir 
kūnai dažnai nugrimuojami baltai, pabrėžiant žmogaus egzistencijos beveidiš- 
kumą ir beasmeniškumą. 

Pagrindinės buto temos — gyvenimas, mirtis ir metamorfozės. Įspūdingoje 
Ushio Amagatsu Pagarbos priešistorei (Jomon Sho; 1982) įžangoje keturi Sankai 
Juku šokio trupės nariai nusileidžia į sceną virvėmis. Pirmiausia pasirodo jų 
galvos — taip kuriama gimimo metafora. Ohno pasakoja apie daugybę praėju- 
sių gyvenimų prisiminimų. Vakaro trukmės solo Zavinti Argentina (Admiring 

La Argentina; 1976) jis prisiima ne tik žymaus ispanų šokėjo išvaizdą, bet per- 
sikūnija ir į praėjusių laikų trapias gražuoles bei stiprų vyrą su diržu aplink 
juosmenį. Buto turėjo įtakos dviejų japonų kilmės šokėjų Eiko ir Komos, nuo 
1976 m. dirbusių Jungtinėse Amerikos Valstijose, šokiui. Jų kūryboje pirminės 
žmogaus reikmės išreiškiamos itin minimaliu judesiu. Gržde (1983) Eiko kem- 
ša į Komos burną ryžius, pagrindinį japonų maistą; Troskulyje (1985) ši pora 
vaizduoja dvi ištroškusias būtybes dykumoje, jos ieško bent drėgmės pėdsako: 
prakaito lašo, pieno gurkšnelio iš moters krūties. 

Buto kuriamos deformacijos dažnai lyginamos su vokiečių ekspresionizmu. 
Ohno persirengimas moteriškais drabužiais atitinka onagata (onnagata) — mo- 
teriškų vaidmenų atlikėjo kabukio teatre tradiciją, tačiau, kitaip nei kabukio 
aktorių, jo moterų personažų veidai yra negrabiai išdažyti, tarsi būtų stengia- 
masi paneigti kuriamą iliuziją. Ohno nebijo rodyti amžiaus žymių, net imituoja 
proto išsigimimus. Pagarbos priešistorei šokėjai pasirodo tarsi mutantai ar defor- 
muoti padarai, egzistuojantys į pražūtį beprotiškai artėjančiame pasaulyje. Eiko 
ir Komos šokiai dažnai vyksta neapibrėžtoje aplinkoje, kurią galima suprasti ir 
kaip pasaulio pradžią, ir kaip jo pabaigą: šokėjai dažnai atrodo kaip būtybės, 
dar nepasiekusios žmogaus lygmens arba jau jį praradusios. Buto dažnai kuria 
pesimistinį vaizdą, tačiau jo tamsios alegorijos gali būti nepaprastai jaudinančios. 

Japonų šokėja Kei Takei, į Jungtines Valstijas atvykusi 1966 m., siūlo kiek 
kitokį pasaulėvaizdį. Ji kuria primityvaus pasaulio vaizdus, kuriuose žmogus 
paklūsta gamtai ir ritualams. Takei nebūdinga beviltiška buto vizija; priešin- 
gai — ji siekia gyvybingumo, paprasčiausio egzistencijos pajautimo. 1969 m. ji 
pradėjo kurti šokių ciklą Šviesa, 1985 m. ciklą jau sudarė 21 šokis. Keliose ciklo 
dalyse vaizduojama pagrindinė žmogaus patirtis: darbas laukuose, konkuravi- 
mas ir bendradarbiavimas su kitais, mirštančiųjų slaugymas, savos mirties išgy- 
venimas. Takei mažai domina šokio technika. Daugelis judesių, pavyzdžiui, 
drabužių draskymas ar baltų balionų, vaizduojančių derlių, rinkimas, atrodo, 
kyla savaime. Kiti judesiai yra be galo paprasti, beveik primityvūs: trepsėjimas, 
plojimas rankomis, akmenukų barškinimas. Takei šitaip kuria pasaulį, kuriame 
civilizuoto pasaulio išradimai atmetami, kad išryškėtų žmogaus gyvenimo esmė. 

Vokiška šokio koncepcija — Tanztheater (šokio teatras) už Vokietijos ribų 
daugiausia žinoma iš Pinos Bausch (g. 1940) ir jos trupės „Wuppertaler Tanz- 
theater“ darbų. Šios trupės atlikėjai dažniausiai dėvi pilkšvus kasdienius drabu- 
Zius, jie panašesni į paprastus vyrus ir moteris nei į aukšto lygio šokėjus, kokie iš 
tiesų yra. Kai kurių, atrodo, labai paprastų judesių prasmė sustiprinama pakar- 
tojimais. Melynbarzdyje (1977) manijos apimtas vyras nuolat stabdo ir vėl pa- 

134 Teatraliski Pinos Bausch kūriniai mažai kuo primena tradicinį baletą. Spektaklyje 
Nuo kalno pasigirdo šauksmas (Auf dem Gebirge Hat Man ein Geschrei Gehört; 1984) 
scena padengta žeme, kuri varžo šokėjų judesius. Bausch, atsisakiusi technikos 
virtuoziškumo, kuria išraiškingus vaizdus, kurie atskleidžia šiuolaikinio gyvenimo 


prievartą ir beviltiškumą. 


leidžia Bėlos Bartoko operos Mėlynbarzdžio pilis (iš jos kilo kūrinio pavadini- 
mas) įrašą. Spektaklyje Nuo kalno pasigirdo šauksmas (Auf dem Gebirge Hat 
Man ein Geschrei Gehórt; 1984 m.) grupė vyrų tarsi buliai arenoje įnirtingai 
persekioja vyrą ir moterį, versdami juos pasibučiuoti. 

Bausch išmonės vyksta artimesniame mūsų gyvenamajai aplinkai pasaulyje 
nei tas, kuriame gyvena stilizuotos buto būtybės. Nors Bausch retai vaizduoja 
konkrečius personažus, ji sukuria atpažįstamus žmonių tipus. Antai Melynbarz- 
dyje sukurtas amžinai kenčiančios moters tipažas — gulinčią ant nugaros, ją to- 
lydžio tampo per sceną pagrindinio vyro vaidmens atlikėjas. Galiausiai ji ima 
dusti po rūbų, kuriais jis ją rengia, sluoksniais. Kontakthof (1978) vyrai ir mo- 
terys šokių salėje ieško meilės — prievartinės ar beviltiškos. Lyčių kova pasireiš- 
kia daugelyje Bausch kūrinių, kartais atskleisdama košmarišką prievartą. Mote- 
rys beveik visada esti aukos, o vyrai — agresoriai: kūrinyje Kontakthof grupė 

vyry simbolines prievartos forma reiskia nepageidaujamas glamones moterims, 
o Melynbarzdyje vienisas uzpuolikas be perstojo taip elgiasi su grupe motery, 
kurios nerodo didesnio pasipriešinimo, gal tik klykteli. Tačiau būna ir netikėtų 
skaidraus grožio akimirkų: /980-uosiuose (1980) moteris lyg vaikas šokinėja 
pievos purkštuvo lietuje; Ka/ne moteris, kurios veidą dengia ilgi plaukai, įvai- 
riausiais būdais trauko savo šilkinį apdarą, išgaudama skulptūrinės formas. 

Bausch naudoja netradicinius šokio paviršius. Arijose (Arien, 1979) atlikėjai 
pliuškenasi vandens baseine, kuriame knibžda netikri hipopotamai; lapai den- 
gia sceną Mėlynbarzdyje, žemė — 1980-uosiuose ir Kalne. Šokėjai retkarčiais kal- 
ba, dainuoja, šūkauja arba juokiasi: 1980-wosiuose jie išsako savo nuogastavi- 
mus klausėjui. Dažnai vilki priešingos lyties atstovų kostiumais. Bausch dar- 
buose akcentuojamas žmonių nesugebėjimas bendrauti, užmegzti kontaktą ar 
suprasti vienas kitą arba skirtingą lytį. Jos šokiuose vyrauja kartėlis, pyktis ir 
brutalumas, todėl nenuostabu, kad dalis žiūrovų tokiems kūriniams jaučia prie- 
šiškumą. 

Vis dėlto nedaugelis drįstų neigti, kad Bausch pavyksta išprovokuoti emoci- 
nį publikos atsaką. Joosso ir Tudoro mokinei, jai artimas šių kūrėjų siekis vaiz- 
duoti žmogaus būseną nenusigręžiant nuo nemalonių, trikdančių ar gėdingų 
jausmų. Bausch savo vaizdinius perteikia negailestingai tiesiai, nesinaudodama 
jokiais siužeto sušvelninimais ar alegorijomis. Žiūrovas akis į akį susiduria su 
jausmais, kuriuos daugelis žmonių linkę slėpti. 

Meredith Monk (žr. 10 skyrių) kūriniai pranašavo siužeto ir simbolizmo 
grįžimą į Jungtines Amerikos Valstijas. Bėgant metams Monk simboliai darėsi 
turtingesni ir sudėtingesni. Šiuo metu savo įvairialypius kūrinius ji linkusi vadinti 
„operomis“ ir save laiko ne choreografe, bet teatro menininke — jos kūryba 
peržengė šokio ribas. Tačiau judesys išlieka svarbiu Monk kūrybos elementu. 
Aukoje (Quarry; 1976) Monk atlieka pagrindinį nesveiko vaiko vaidmenį. Vai- 
kas — tarsi Europos, išgyvenančios nerimastingus metus prieš Antrąjį pasaulinį 
karą, metafora. Kūrinio pradžioje vaiką supa vyras ir moteris, apsirengę Biblijos 
laikų drabužiais. Diktatoriai raudonu kilimu žygiuoja pasitikti savo mirties; 
artistai ant stiebų įneša lėktuvus; būrys skanduojančių demonstrantų rengia 
sueigą. Kino filmo intarpe rodomi vandens paviršiuje plūduriuojantys nejud- 
rūs kūnai. Juodai apsirengusi pora, galbūt pasmerkta koncentracijos stovyklai, 
tyliai meta ant žemės savo brangenybes. Istoriniai įvykiai daugeliui šių scenų 
teikė jtaigumo: žmonės atrodė lyg atėję iš senų kino kronikų ar nuotraukų. 

Pirmas Tharp vakaro trukmės siužetinis bandymas — tai Kai mes buvome 
labai jauni (1980). Kūrinyje panaudoti eilėraščiai iš A. A. Milne'o to paties 

135 Meredith Monk spektaklyje Auka (Quarry 1976) karo draskomos Europos sielvartą 
simbolizuoja neįgalus vaikas (Monk — kairėje). 


pavadinimo rinkinio. Sio eksperimentiniu „dansical“ stiliumi pastatyto kürinio 
scenarijy para$e dramaturgas Thomas Babe’as. Jame pasakojama suaugusios 
moters Dzein (Tharp) istorija. Ji mirsta ir patenka j Vaiky rojy. Kiti Tharp 
trupės nariai vaidino Džein vyrą, sūnų ir dukterį. Džein deklamavo svarbiau- 
sias eiles, nors ir kiti šokėjai citavo Milne'o eilėraščius. 

Kotrynos rate, kurį Tharp sukūrė po metų, nėra dialogų, tačiau Davido Byr- 
ne'o dainų lyrika kartais sutampa su iš veiksmo kylančiomis emocijomis. Sce- 
narijus audringas, kupinas geidulių ir nesantaikos: vyras ir žmona, jų sūnus ir 
duktė ginčijasi vieni su kitais ir su savo tarnaite, mylimu gyvūnėliu, poetu. Jų 
įtūžį lyg senovės graikų dramoje atkartoja choras, kuris vienu metu sukyla prieš 
savo vadovę, įsukdamas ją į keršto orgiją. Per šokėjų rankas eina vis didėjantis 
ananasas; jo auksinis atspindys žada trokštamą atlygį, tačiau jo forma ir sveikas 
protas leidžia suprasti, kad tai taip pat ir destrukcijos įrankis. Kitas vyraujantis 
simbolis — ratas, kurį primena kūrinio pavadinimas, scenos dekoracijos, šokėjų 
kūliavirsčiai. Ratas nuolat primena šv. Kotrynos Aleksandrietės kančią, techni- 
kos pažangą ir ciklišką laiko tėkmę. Kūrinys baigiasi „auksiniu“ šokiu, jame 
šokėjai pasirodo vilkintys auksu spindinčiais kostiumais, lyg virtę aukštesnės 


prigimties būtybėmis. 

Slapti pasivaikščiojimai (Secret Pastures, 1984) — kitas pastarųjų metu siuze- 
tinio Sokio eksperimentas, kurio choreografija suküre Billas T. Jonesas ir Arnie 
Zane'as. Ši fantazija vaizduoja išprotėjusio profesoriaus kelionę į apleistą salą su 
palyda, kurioje yra „išgalvotas žmogus“. Siužeto eiga pakrypsta netikėta lin- 
kme, kai visi ekspedicijos dalyviai „Radijo malonumų sode“ pasiduoda geidu- 
lingoms čiabuvių vilionėms. Kai kurie kritikai šį kūrinį laikė ironiška neišma- 
nėlio („išgalvoto žmogaus“) supažindinimo su civilizuotos visuomenės rafinuo- 
tumu ir ydomis interpretacija. 

Stiprėjant antibranduoliniam judėjimui, šokėjai savo kūryba vėl ėmė reikšti 
susirūpinimą dėl politinių ir socialinių problemų. Grupė „Šokėjai — už nusigin- 
klavimą“, sukurta 1981 m., Niujorke 1982 m. dalyvavo didelėje protesto de- 
monstracijoje ir sueigoje. Susibūrę iš visos šalies jos nariai nešė plakatus ir tuo 
pačiu metu įvairiose atvirose miesto vietose surengė Remy Charlipo Žydinčių 
medžių vaidinimus. Vašingtone dirbanti choreografė Liz Lerman dažnai savo 
šokiuose nagrinėja politinę tematiką. Vienoje Dokumentinio šokio 1980-1983 
(Docudance 1980-1983; 1983) dalių, kurioje tarsi pateikiamas reportažas apie 
tuometinę valdžios ekonominę ir karinę politiką, ji jausmingais gestais piešia 
pasaulio žemėlapį, kartais švelniai ištariamą valstybės pavadinimą papildydama 
etninių šokių judesiais. Kūrinio pabaigoje Lerman stingdančiu balsu paskelbia, 
kad į kiekvieną iš šių valstybių nukreiptos raketos. 

Amerikos moderniojo šokio menininkai ieško naujų judėjimo būdų ir min- 
ties perteikimo judesiu formų. Šiuo metu daugiau nei bet kada šokėjų turi 
universitetų diplomus. Daugelio jų kūriniuose atsispindi intelektualinis įžval- 
gumas ir platus akiratis, dalykai, kuriuos suteikia aukštasis mokslas. Karole Ar- 
mitage, buvusios Cunninghamo trupės narės, energingos choreografijos kūri- 
nio Drastiškas klasicizmas (1981) pagrindas — akademinio baleto drausmė. Jį pra- 
turtino spengianti Rhyso Chathamo muzika ir pank stiliaus kostiumai. Kūrinyje 
~p=dH/dg (1985), vėliau pavadintame Watteau duetais, neoniniai pank stiliaus 
drabužiai buvo derinami su įvairiu apavu: puantais, pavojingais aukštakulniais 
bateliais ir kojokais, kiekvienu atveju atrandant skirtingą choreografinį spren- 
dimą. Klasicizmo ir pank stilių gretinimas tapo išskirtiniu daugelio Armitage 
kūrinių bruožu. 

Eklektišką Marko Morriso (g. 1956) judesių pagrindą sudaro bulgarų 
liaudies šokiai, flamenkas, baletas, modernusis šokis; jis yra šokęs pas tokius 
skirtingus choreografus kaip Eliotas Feldas ir Laura Dean. Morrisas savo kūri- 
niuose naudoja labai įvairią muziką, pradedant baroko, baigiant popstiliaus ir 
etnine muzika (jo solo šokis O Rangasayee buvo atliktas pagal indų ragą), jis 

nuosekliai kuria išradingą formalią šokio struktūrą. Šios savybės traukia dau- 
gelį žiūrovų, ypač tuos, kurie mano, kad po Judsono laikų dėmesys šokio meist- 
riškumui išnyko. 

Keletas choreografy įsigudrino savo kūryboje naudoti naujausias šiuolaiki- 
nes technologijas. Pasitelkus vienalaikio dviejų kadrų rodymo ekrane techniką, 
Charleso Moultono kūrinyje Tikslus devyneto kamuolio perdavimas (Nine-Per- 
son Precision Ball-Passing; 1980) atlikėjų padaugėdavo iki didžiulės nesuskai- 
čiuojamos kaip jūros smiltys minios. Melo Wongo kūrinyje Prie Didžiosios kinų 
sienos Buda sutinka Einsteing (1985) kartu su šokėjais scenoje matyti ir kompiu- 
teriu modeliuoti jų atvaizdai. Maida Withers, bendradarbiaudama su lazerių 
meistru Rockne Krebsu, sukūrė Lazerio šokį (1985). Šiuolaikinės technologijos 
pasitelkiamos ir už scenos ribų: į modernesnes ir dabar lengviau prieinamas 
kino juostas bei vaizdajuostes paprasčiau įrašyti šokius, kompiuteriai palengvi- 
na šokio prodiuserių ir tyrinėtojų darbą, o duomenų apdorojimo programa 
šokio užrašymo specialistams jau beveik sukurta. 

Eksperimentų karštligė palietė ir baleto pasaulį, kuris perėmė kai kurias mu- 
zikos ir kompozicijos priemones, pradėtas vartoti choreografių Lucindos Childs 
ir Lauros Dean. Robbinso Glasso kūrinėliai (1983) buvo atliekami pagal mini- 
malistinę Philipo Glasso muziką. Į savo choreografiją, atsižvelgdamas į muzi- 
kos stilių, Robbinsas įtraukė kartojamus, akumuliuojamus judesius, net buitinį 
vaikščiojimą, nors puikus aukšto meistriškumo trupės kordebaletas mažai kuo 
priminė tuos menko pasirengimo šokėjus, kurie pasirodydavo su Judsono gru- 
pe. Eliotas Feldas kelis šokius pastatė pagal Steve'o Reicho muziką. Jis taip pat 
rėmėsi kartojimų metodu, o nauja tai, kad kuriamiems vaizdams suteikė papil- 
domų dimensijų — šokėjai šoko ant nuožulnių paviršių. Auroroje I ir Auroroje II 
(abu 1985) nuolaidi rampa apėmė visą scenos erdvę, o Palinkusiose plokštumose 
(Bent Planes; 1986) keletas nuožulnių plokštumų zigzaginius siluetus sudarė 
priešais scenos uždangą. Panašiai kaip ir nuolaidžios kai kurių senųjų Europos 
teatrų scenos, Feldo nuožulnios plokštumos turėjo įtakos šokėjų traukos jėgai ir 
pusiausvyrai. Todėl šie kūriniai buvo atliekami avint sportiniais bateliais, kurie 
padėdavo šokėjams prisitaikyti prie tokių plokštumų keliamų sunkumų. 

7-ojo dešimtmečio eksperimentai praplėtė ir rimtojo, arba meninio, šokio 
ribas, pakeisdami šokėjų ir choreografų, taip pat kritikų, mokslininkų ir publi- 
kos požiūrį. Šiandien ir atlikėjai, ir žiūrovai vėl susidomėjo tais šokio žanrais, 
kurie anksčiau buvo laikomi komerciniais ar „popsiniais“. Rimti choreografai 
vėl kuria šokius muzikinėms komedijoms ir kino filmams, kaip tai buvo daro- 
ma 4-ajame ir 5-ajame dešimtmečiais. 1985 m. Brodvėjų išgarsino premjeros 

Dainavimas lietuje (Singin’ in the Rain), kurį režisavo ir choreografiją sukūrė 
Tharp, bei Daina ir šokis, kurio choreografiją Niujorko baleto trupei sukūrė 
Peteris Martinsas. Geriausias garsiųjų praeities muzikinių komedijų ištraukas 
stato Lee Theodore’o „American Dance Machine“ — trupė, įsteigta 1977 m. ir 
veikianti lyg gyvas muzikinio teatro archyvas. Jos repertuarą sudaro ištraukos iš 
Holm Mano puikioji ledi, de Mille Brigaduno (Brigadoon) ir Karuselės (Carou- 
sel), Saddlerio Ne, ne, Nanete, Fosse’o Saldi malonė (Sweet Charity) ir daugelio 
kitų. Be scenos kūrinių, „American Dance Machine“ siūlo šou šokėjų rengimo 
programą, kaupia šios srities biblioteką. Anglijoje Wayne'as Sleepas (g. 1948), 
buvęs pagrindinis Karališkojo baleto šokėjas, įkūrė trupę „Dash“ (Verzlumas), 
kuri atlieka mišraus žanro kūrinius iš baleto, moderniojo šokio, džiazo, stepo ir 
disko šokių. Sleepas taip pat šoko miuzikluose Katės (1981) bei Daina ir šokis 
(1982), kurio choreografiją sukūrė Anthony van Laastas, prieš tai šokęs Londo- 
no šiuolaikinio šokio teatre. 

Stepas, praradęs savo populiarumą po muzikinių komedijų ir filmų klestėjimo 
4-ajame ir 5-ajame dešimtmečiais, dabar vėl išgyvena atgimimą. Charlesas „Honi“ 
Colesas, vienas garsiausių juodaodžių šokėjų, vėl iškilo 8-ajame ir 9-ajame dešimt- 
mečiais. „Coton Club“ ir „Apollo“ teatro — garsių juodaodžių pasirodymų are- 
nų — veteranas atgaivino stepą, pasirodydamas miuzikluose Putojantis rudasis cukrus 
(Bubbling Brown Sugar) ir Mano viena ir vienintelė (My One and Only), už kurį 
pelnė „Tony“ apdovanojimą. Taip pat Colesas šoko su savo grupe „Copasetics“. 

Choreografai naujai traktuoja stepą. Jane Goldberg, kurios „Changing Ti- 
mes Tap Dance Company“ (Besikeičiančių laikų stepo šokio trupė) padėjo 
atgaivinti susidomėjimą Colesu, Chucko Greeno ir kitų vyresnės kartos atlikėjų 
menu, sukūrė „teminį stepą“ — čia stepavimas derinamas su kalbėjimu. Gail 
Conrad siužetiniuose kūriniuose, į kuriuos dažnai vietoj tradicinio solo įtraukia- 
mas ansamblinis stepo šokis, stepas derinamas su baleto, moderniojo, pramogi- 
nio ir estradinio šokių elementais. Kūrinyje Keliautojai: stepas/epinis šokis (1978) 
vaizduojama grupė turistų, kurie keliauja po Lotynų Ameriką, daro momenti- 
nes nuotraukas, vaikšto su žemėlapiais ir šoka pagal sambos bei rumbos ritmą. 

Johnas Curry (g. 1949) bando dailųjį čiuožimą praturtinti meniniu šokiu. 
Muzikalumu ir judesių plastika pirmą kartą jis patraukė šokio pasaulio dėmesį 
1976 m., žiemos olimpinėse žaidynėse laimėdamas aukso medalį. Nuo 1977 m. 
Curry yra surengęs keletą dailiojo čiuožimo pasirodymų kartu su savo trupe, 
kurios narius jis moko šokio ir čiuožimo technikos. Keletas baleto ir modernio- 
jo šokio choreografų yra bendradarbiavę su juo: kartais išnaudodami dailiojo 
čiuožimo bei šokio panašumus, kartais sukurdami naujų čiuožėjų išraiškos prie- 

monių. Dean būdingi sukiniai, įtraukti į grupinj kūrinį Degimas (Burn; 1983), 
labai priminė čiuožėjų apsisukimus. Šiaip ar taip (After All; 1976), Tharp spe- 
cialiai Curry sukurtame ekstravagantiškame solo, judesiai buvo komponuoja- 
mi čiuožimui neįprastu būdu: šuoliai atliekami skubiai vienas po kito, atsisa- 
kant ilgų pasirengimų, laisviau besisukančiu kūnu metantis į priekį, per suki- 
nius vietoje nuolatinio greitėjimo lėtėjama. Curry pastangomis šokio bruožai 
būdingi čiuožėjų Robino Cousinso, Tollerio Cranstono, dueto Jayne Torvill ir 
Christopherio Deano stiliui. 

Praeities laikų sceniniai ir buitiniai šokiai pradėjo dominti naujus atlikėjus, 
jie sulaukė ir savos publikos. Mary Skeaping (1902-1984), britų šokėja ir cho- 
reografe, buvo istorinio šokio atlikimo pradininkė. 6-ojo dešimtmečio viduryje 
ji ėmėsi atkurti istorinius baletus, pavyzdžiui, Kupidonas nejuokauja (Cupid Out 


136, 137 (kairėje) Michaelas Clarkas, novatoriškiausias 9-ojo dešimtmečio anglų 


choreografas, stebina žiūrovus savo nenuspėjamais išradimais; (dešinėje) Johnas Curry, 
derindamas dailųjį čiuožimą ir sceninį šokį, dirbo su choreografais Twyla Tharp, 
Kennethu, MacMillanu, Peteriu Martinsu ir Laura Dean. 


of His Humour; 1650) Svedijos Drotningholmo rümy teatre. Pastatytas 1766 m. 
ir po 1800-yjy nebenaudotas vaidinimams, Drotningholmas ir jo dekoracijos, 
kostiumai bei scenos įranga išliko nepaliesti iki šių dienų. Dabar rūmai tapo 
gyvu XVIII a. atlikimo meno muziejumi, baroko epochos meistriškumo ir išra- 
dingumo liudytoju. 

Jungtinėse Amerikos Valstijose istorinių šokių grupėms daugiausia vado- 
vauja šokio istorikai, kurie atkuria šokius pagal to meto šokių užrašymo siste- 
mą, tyrinėja tų laikų manieras, muziką, kostiumus, scenografiją ir kitus šokio 
pateikimo elementus. Kai kurių grupių specializacija — tam tikro laikotarpio 
šokiai: Kembridžo rūmų šokėjai, vadovaujami Ingrid Brainard, atlieka vidu- 
ramžių ir Renesanso šokius — pavaną, lavoltą ir galjardą. Niujorko rūmų šokių 
trupė, kuriai vadovauja Charlesas Garthas ir Elizabeth Aldrich, yra atlikę Vieš- 
paties maską (The Lord s Masque) ix Tirso e Clori, abu datuojamus XVII a. 2-uoju 
dešimtmečiu. Wendy Hilton ir Shirley Wynne Jungtinėse Amerikos Valstijose 
sužadino domėjimosi baroko šokiais. Buitinius ir sceninius to laikotarpio $o- 
kius, remdamiesi Feuillet šokio užrašymo sistema, savo trupei „Courante“ at- 
kūrė Janis Pforsich, Niujorko baroko šokių trupei — Catherine Turocy ir Ann 
Jacoby. Kartu su Jungtiniu karališkuoju orkestru, kuriame grojama to laikotar- 
pio instrumentais, Niujorko baroko šokių trupė atgaivino vakaro trukmės 
XVIII a. operas ir operas-baletus, tarp jų Rameau Galantiškąją Indiją, Glucko 
Orfeja ir Euridikę bei Händelio Ariodantę. Panašia veikla Anglijoje užsiėmė 
Belinda Quirey. Jos rekonstruoti Rameau kūriniai vaidinti Anglijos Bacho fes- 
tivaliuose: 1976 m. — Pigmalionas, 1984 m. — Kastoras ir Poluksas. Europoje 
baroko periodą tyrinėjo Francine Lancelot, istorinių šokių trupės „Ris et Dan- 
ceries“ vadovė. Paryžiaus operoje kurdama baletą Lulli: keli sunkūs krikstytojo 
žingsniai (Lulli: Quelques Pas Graves de Baptiste; 1985) ji pasitelkė baroko iš- 
raiškos priemones. 

Praėjusių amžių buitinius šokius į sceną grąžino Carol Tėten trupė „Dance 
Through Time“ („Šokis per amžius“), įsikūrusi Kalifornijoje. Amerikos pra- 
moginių šokių teatras, kuriam vadovauja Pierre'as Dulaine'as ir Yvonne Mar- 
ceau, atlieka XX a. parodomuosius pramoginius šokius: valsą, tango, fokstrotą 
ir džiazo šokius. Vakaro trukmės programa Argentinos tango skirta vien tango, 
pradedant nuo jo atsiradimo Buenos Airių lūšnynuose ir baigiant ištobulintais 
jo variantais. Tango šokis netgi tampa mini dramos, pasakojančios apie jaunos 
merginos iškilimą ir nuosmukį tapus prostitute, pagrindu. 

Šokio užrašymo sistema, kritika ir tyrinėjimais domisi vis daugiau žmonių. 
Nors daugelis su šokiu susijusių grupių — Amerikos šokio gildija, Šokio tyriné- 

jimy kongresas, Sokio kritiky asociacija, Sokio užrašymo biuras, Šokio istorijos 
tyrėjų draugija — įkurtos iki 9-ojo dešimtmečio, būtent šis dešimtmetis vertina- 
mas kaip ypatingas konferencijų, simpoziumų ir kitų renginių, dominančių 
šios srities specialistus, išpopuliarėjimo metas. Stiprėja šios srities šakų sąveika: 
pavyzdžiui, Šokio kritikų asociacija suteikė finansinę paramą seminarui apie 
Goleizovskio choreografiją. Tarptautinius mainus remia Tarptautinio teatro 
instituto Šokio komitetas, kurio pirmieji prezidentai buvo Grigorovičius ir Jof- 
frey. Amerikos organizacijų analogai Europoje yra Šokio tyrinėjimų draugija 
Didžiojoje Britanijoje, ,Société Internationale des Enseignants“ (Tarptautinė 
tyrėjų draugija), „Chercheurs“ („Tyrėjai“), „Crėateurs en Danse“ („Šokio kū- 
réjai^), įkurti Jeano Claude’o Serre'o Sorbonoje, Paryžiuje. 

Per amžius choreografijos ypatybėms užfiksuoti buvo sukurta nemažai šokio 
užrašymo sistemų. Šiuo metu labiausiai paplitusi Labano šokio užrašymo siste- 
ma, kurios pagrindinius principus suformulavo Labanas, tačiau ištobulino dau- 
gelis kitų specialistų. 1940 m. Niujorke įkurtas Šokio užrašymo biuras, vado- 
vaujamas Ann Hutchinson, suvaidino svarbų vaidmenį mokant, propaguojant 
ir tobulinant šį metodą. Biure veikė biblioteka, tyrinėjimų centras ir informaci- 
jos apie užrašymą kaupimo bei skleidimo centras. Beneshų sistemą 6-ajame 
dešimtmetyje sukūrė Rudolfas ir Joan Beneshai, kurie 1962 m. įkūrė Choreo- 
logijos institutą. Ja naudojasi daugelis baleto trupių, ypač Didžiojoje Britanijo- 
je. Noa Eshkol ir Abrahamas Wachmanas 6-ajame dešimtmetyje Izraelyje su- 
formulavo Eshkol ir Wachmano judesio žymėjimo sistemą. Ją galima taikyti 
įvairiose srityse, netgi užrašant gyvūnų elgesį, medicinoje bei psichiatrijoje. Šių 
trijų sistemų kūrėjai 1984 m. susitiko Pirmajame tarptautiniame judesio žymė- 
jimo kongrese, vykusiame Tel Avive. Ten skaitė pranešimus ir keitėsi nuomo- 
nėmis. 

Susidomėjimas šokio tyrinėjimais, sukauptas žinių lygis skatino ir šokio tru- 
pes, ir pavienius žmones tapti istoriškai samoningesnius. Daugelis suvokia, kad 
praeities nuotrupos: finansinės ataskaitos, gastrolių tvarkaraščiai, pastabos apie 
kūrinius, spaudos leidiniai, iškarpų albumai ir kita medžiaga — gali tapti ver- 
tingais informacijos šaltiniais ateities istorikams. Nors išsklaidytos medžiagos 
galima rasti daugelyje vietų, didžiausiu ir išsamiausiu šokio archyvu lieka Niu- 
jorko viešosios bibliotekos šokio kolekcija. Ši biblioteka įkurta 5-ajame dešimt- 
metyje su Genevieve Oswald parama. Kolekciją sudaro ne tik spausdinti lei- 
diniai, bet ir šokio užrašymo schemos, nuotraukos, meno dirbiniai, audiokase- 
tés, kino filmai, vaizdajuostės, kitokia dokumentinė medžiaga — neįkainojamos 
šokio meno vertybės. Šioje kolekcijoje yra daugybė periodinių šokio leidinių, 

leidžiamų daugelyje valstybių ir suteikiančių galimybę laisvai keistis informaci- 
ja apie šokio naujoves visame pasaulyje. 

Taigi sėslūs šokio meno tyrinėjimai sulaukė populiarumo, o ką kalbėti apie 
patį šokį. Jis suklestėjo dar labiau ir dažnai dėl rengiamų tarptautinių baleto 
konkursų lyginamas su sportu. Pirmą kartą toks konkursas įvyko 1964 m. Var- 
noje, Bulgarijoje, kur šokėjai iš įvairių šalių kovojo dėl medalių kaip sportinin- 
kai olimpinėse žaidynėse. Nuo tada panašios varžytuvės gana reguliariai vyksta 
Maskvoje, Osakoje, Helsinkyje, Niujorke, Paryžiuje ir Džeksone, Misisipės vals- 
tijoje. Pasirodymus stebi autoritetinga vertinimo komisija, kurioje — pripažinti 
šokėjai ir choreografai. Ulanova, Alonso, Grigorovičius bei Joffrey yra dalyvavę 
žiuri darbe. Apdovanojama medaliais, diplomais ir piniginiais prizais; Lozanos 
jaunųjų šokio studentų konkurse galima laimėti stipendiją į baleto akademiją. 
Kai kurie šokėjai mano, kad tokie konkursai kelia nereikalingą įtampą tarp 
pradedančiųjų, kiti teigia, kad dalyvavimas konkursuose suteikia reklamos, rei- 
kalingos pradedančio šokėjo karjeros pradžioje. 

Šokėjo sportiškumas, reikalingas atliekant daugelį choreografijos kūrinių ir 
dar akivaizdžiau pasireiškiantis baleto konkursuose, tampa įprastesnis, nes dau- 
gelis žmonių įtraukia šokį į savo fizinės formos palaikymo programą. Aerobika, 
kuria siekiama pagerinti širdies ir kraujagyslių sistemos darbą, šiandien užsiima 
daug vyrų ir moterų, norinčių pagerinti sveikatą ir pasilinksminti. Kiti mokosi 
džiazo, stepo, baleto, moderniojo ar etninio šokio, kaip mankštinimosi būdo. 
Neprofesionalų šokis išpopuliarėjo kilus fitneso bumui. Pastebimas dar vienas 
šio reiškinio poveikis — tapo madinga šokėjų pratybų apranga. Pavyzdžiui, šil- 
tos megztos kojinės, repeticijose šildžiusios kojų raumenis, dabar derinamos 
pagal spalvą su triko, pėdkelnėmis bei kaktajuostėmis ir mūvimos net puikiai 
šildomose studijose. 

Parafrazuodama Walta Whitmana, Isadora Duncan kartą yra pasakiusi: „Aš 
matau Ameriką šokančią“. Tam tikra prasme jos pranašystė išsipildė ne tik 
Amerikoje, bet ir daugelyje kitų pasaulio šalių. Šokis — tai jau ne magiškų jėgų 
išraiškos priemonė, kaip būdavo pirmykštėse kultūrose, ir ne politinių nuomo- 
nių išsakymo (kuo pasižymėjo rūmų baletas) būdas. Jis tapo neatskiriama dau- 
gelio žmonių gyvenimo dalimi. Baletą, kuris kažkada buvo karalių pramoga, 
kaip ir daugelį kitų sceninio šokio žanrų, šiandien žiūri ir juo džiaugiasi įvairių 
sluoksnių žmonės. Maža to, nuolat daugėja asmenų, kurie patys aktyviai renka- 
si įvairias šokio formas, jo nelaikydami stebimu sportu. Galima spėti, Isadorai 
tai patiktų. 

Gyvename „šokio bumo“ laikais. Todėl kiekvienam, besidominčiam 
šokiu — klasikiniu baletu ir avangardiniu moderniuoju šokiu, atgimusiu 
stepu, etniniais šokiais ir barokiniais rūmų spektakliais — gali praversti 
vadovas, padėsiantis susigaudyti turtingoje šios meno šakos istorijoje ir 
painioje dabarties situacijoje. Susan Au knygoje gyvai aprašomi 
garsieji praeities atlikėjai ir spektakliai, išsamiai analizuojamas 
šiuolaikinis šokio pasaulis. Gausios iliustracijos papildo kuriamą 
vaizdą, lydėdamos skaitytoją iš Medici rūmų iki Manheteno dangorai- 
žių, iš Liudviko XIV laikų šokio stiliaus į eksperimentinį Twylos 
Tharp ir Pinos Bausch choreografijos pasaulį. 


Knyga išleista 
Atviros Lietuvos fondui 
parėmus 


„Švietimas Lietuvos ateičiai“ — tai projektas, atsiradęs 
sėkmingai sutapus Lietuvoje vykstančios švietimo 
reformos ir garsaus filantropo George'o Soroso veiklos 
pagrindinėms idėjoms bei siekiams. Jį įgyvendina 
Atviros Lietuvos fondas, bendradarbiaudamas su 
Švietimo ir mokslo ministerija. 


ISBN 9986-830-36-2 
Viršelyje 
Michailas Baryšnikovas 
Rapsodijoje (1980). 
Rego Wilsono nuotrauka 9ll789986! 830368 


